LIETUVIŲ TAUTOS PRAEITIS 


LITHUANIAN HISTORICAL REVIEW 


LIETUVIŲ TAUTOS PRAEITIS 


LITHUANIAN HISTORICAL REVIEW 


ISTORIJOS IR GRETIMŲJŲ SRIČIŲ NEPERIODINIS LEIDINYS 


TOMAS III / KNYGA I (9) 


Jonas Dainauskas 
Library of International Relations 
Redaktorius 


J. A. Račkauskas 
Chicago State University 
Vice-redaktorius 


LIETUVIŲ ISTORIJOS DRAUGIJA 
Lithuanian Historical Society 


1971 


LIETUVIŲ ISTORIJOS DRAUGIJOS VALDYBA 1971-1972 


Pirmininkas: G sesės sa siu issaa Šisjs Ga aVa Dr. Juozas Jakštas 


Vice-pirmininkas .............. Kun, V. Bagdanavičius, MIC 

Vice-pirmininkas ir Lietuvos Istoriografijos 
ŽedAEtOTIŪA ss Kšiians K 6 mai is Ks LN Jonas Dainauskas 
SekretoKiUS ass asis sis sisid siūnė šis eis bės i J. A. Račkauskas 
Reikalų vedėja ir kasininkė .................Ų Alicija Rugytė 
Administratorius Gi kuris nė ss ks KS i i Jonas Litvinas 
INAKYS G mas ss RK i is Says Ai lieja asi Prof. S. Dirmantas 
„Lietuvių Tautos Praeitis“ redaktorius .... Jonas Dainauskas 
„Revizijos komisija, sisšjas sasssa ass keik sasas V. Žemaitis 
K. Juknis 


E. Gerulis 


Šią Lietuvių Tautos Praeities knygą stambiai parėmė 


Juozas Gribauskas 


St. Anthony's Savings and Loan Association 
Cicero, Illinois 


PUBLICATION DATA: 


TAUTOS PRAEITIS (PAST OF A NATION) 


Vol. I, Book 1 (1959), 164p. Chicago 
Vol. I, Book 2 (1960), 168p. Chicago 
Vol. I, Book 3 (1961), 164p. Chicago 
Vol. I, Book 4 (1962), 160p. Chicago 


TAUTOS PRAEITIS (PAST OF A NATION) 


Vol. II, Book 1 (1964), 197p. Roma, Italia 
Vol. II, Book 2 (1965), 244p. Roma, Italia 
Vol. II, Book 3/4 (1967), 416p. Roma, Italia 


LIETUVIŲ TAUTOS PRAEITIS (LITHUANIAN HISTORICAL REVIEW) 
Vol. III, Book 1 (1971), 172p. Chicago 


The LITHUANIAN HISTORICAL REVIEW is a non-periodical publication deal- 
ing with historical studies, materials, documents, and research in Lithuanian and 
Baltic studies. Manuseripts are accepted in the following languages: Lithuanian, 
German, and English. Abstracts of articles are published in either English or 
French. The Journal is published by the Lithuanian Historical Society, a non-profit 
organization concerned with furthering scholarly work in the area of Lithuanian 
History as well as the Baltic area. 


Manuscripts should be sent to the Editorial Office, preferably in duplicate. The 
LITHUANIAN HISTORICAL REVIEW asks that in the preparation of manu- 
seripts authors use the University of Chicago Press A Manual of Style. 


Printed by the Morkūnas Printing Company, Chicago, Illinois 60636. 
Copyright, 1971. 


LITHUANIAN HISTORICAL SOCIETY, 6547 South Washtenaw Avenue, Chicago, 
Illinois 60629 USA. 


FOREWORD 


The first book of the third volume of the Lithuanian Historical 
Review (Lietuvių Tautos Praeitis) commemorates the 50th anniversary 
of the declaration of Lithuanian Independence by presenting new ma- 
terial dealing with that subject. The Lithuanian Historical Society during 
the past few years has held many public meetings in order to comme- 
morate various historical events. Of note are the following: (1) The 
establishment of the Lithuanian Constituent Assembly and its accom- 
plishments; (2) The 400th anniversary of the arrival of the Jesuits in 
Lithuania and the establishment of the Academy of Vilnius; and (3) 
The 400th anniversary of the 1569 Lithuanian - Polish Union of Liublin. 

The Lithuanian Historical Society will continue to work and spon- 
sor research in the area of Lithuanian History. The Lithuanian Historical 
Review is the Society's major publication. The Society also publishes 
various bulletins dealing with historical research materials to aid its 
members in their research efforts. 

One of the major problems associated with research in Lithuanian 
history is the non-availability of primary documents. Most primary 
source documents are either in Lithuania or in Soviet archives and 
thus uuobtainable to most historians in occupied Lithuania, as well as 
historians in the free world. One of the major documents of Lithuanian 
History Lietuvos Metrika can be found only in the Centralnyi Gosu- 
darstvenyi Archyv Drevnich Aktov in Moscow. Very few historians are 
ever allowed to examine this source. 

At present major efforts of Lithuanian historical research are 
centered in the Vatican Archives in Rome and to some extent in Ber- 
lin. Both of these places provide lucrative historical material that has 
up to now been untapped. Major international efforts must be launched 
to allow free use of historical archives and libraries to researchers. 

REDAKCIJOS ŽODIS 


Ši III-jo tomo 1/9-ji knyga taip vėlai pasirodo, didžiausia dalimi, 
dėl redaktoriaus kaltės. Negavus laiku pažadėtų rašinių tikriausia 
per mažai buvo susirūpinta skubiai ieškoti kitų, naujų rašinių, lygiai 
per lėtai vyko turimų rašinių peržiūrėjimas, papildymas ar pataisymas, 
gi laikas bėgo! 

Šiąja knyga norėta pagerbti Lietuvos nepriklausomybės atstatymą, 
pateikiant, pirmučiausia, medžiagą liečiančią 1918-1920 metus. Kelias 
iki Lietuvos nepriklausomybės paskelbimo 1918.II.16 d., lietuvių patrio- 
tų pastangos, — suvažiavimai, nutarimai, ar tai Lietuvoje ar tai už josios 
ribų, kur I-jo Pasaulinio karo audros buvo nubloškusios tūkstančius 
lietuvių, — vis dar yra reikalingi paaiškinimų, papildymų. Mes vis dar 
per maža turime paskelbtų prisiminimų apie tą veiklą. LID nariai, pa- 
kartotinai, buvo kviečiami patys rašyti ir raginti kitus, ne narius, rašyti 
apie anuos laikus ar išviso apie Nepriklausomos Lietuvos gyvenimą. 
Deja, „Tautos Praeities“ redakcija nesusilaukė tokių rašinių net ir iš 
tų asmenų, kurie pradžioje buvo pasižadėję pateikti savo atsiminimus 
ar studijas apie paskirus nepriklausomos Lietuvos gyvenimo pasireiš- 
kimus. Kitaip tariant, pradinis entuziastiškas pritarimas tokiam LID 
valdybos sumanymui nepakanka tam sumanymui realizuoti. Tuo pačiu 
vėl buvo neįmanu pateikti naujoje knygoje nors kelius rašinius surištus 
viena tematika, nors Lietuvos nepriklausomybės atgavimo 50 metų 
sukaktis, regimai, buvo artima visai lietuvių išeivijai. Kviečiant rašyti 
tokius rašinius nebuvo statoma jokie apribojimai. Juk ir kokią smulkią 
vietovę liečiantieji prisiminiami gali padėti nušviesti kurią detalę įvy- 
kių palietusių visą mūsų kraštą. Svarbiausia, kad ta būtų nauja me- 
džaga, galimai dar neskelbta. 

Ryšį su Lietuvos nepriklausomybės atgavimo ir pirmųjų mūsų vals- 
tybės žingsnių bei kovų prisiminimu, buvo paminėtas Lietuvos Steigia- 
masis Seimas, davęs naujai atstatytai Lietuvos valstybei tvirtus politi- 
nius ir ekonominius pamatus ir kuris pradėjo mūsų naujai besiformuo- 

jančią visuomenę mokyti vertinti savo valstybės interesus ir jas nuo- 
širdžiai rūpintis. Prof. dr. J. Jakštas, savo dokumentuotoje paskaitoje, 
skaitytoję LID narių susirinkime, davė išsamų Steigiamojo Seimo at- 
siradimo vaizdą, kaip buvo priimti pirmieji Lietuvos Respublikos įstaty- 
mai ir kaip jame reiškėsi nauji Lietuvos politikai bei visuomenininkai, 
kurių daugumą sudarė žmonės ne vyresni 30 metų amžiaus, tariamai, 
negalėjusieji turėti jokios valstybinės veiklos patirties. 

Vieša paskaita LID paminėjo Vilniaus akademijos užuomazgos ir 
su tuo susietu Tėvų Jėzuitų atvykimo į Vilnių 400 metų sukaktį. Iš tos 
„akademijos išaugęs Vilniaus universitetas 1832 m. rusų buvo uždarytas, 
bet tos švietimo įstaigos Lietuvoje atliktas darbas ir po to turėjo ne tik 
kultūrinės, bet ir politinės įtakos Lietuvos idėjos savitumui palaikyti. 

Toliau sekė 1569 m. Lietuvos - Lenkijos, t.v. Liublino unijos 400 me- 
tų sukakties atžymėjimas ir tos unijos prasmės nagrinėjimas. Tiesa, 
tuo klausimu mes turime įvairių rašinių, tačiau daugumas jų visai ne- 
nušviečia daugelio smulkmenų, nes jų autoriai arba ne pakankamai kri- 
tiškai sugebėjo naudotis svetimųjų parengtais, nekritiškais veikalais arba 
rašė, esmėje, pamfletus, kuriais bandė, visų pirma, griauti lenkų kai 
kurių istorikų bei politikų grynai politinius teigimus, tos unijos įverti- 
nimus, nesugebant įsigilinti į tos unijos atsiradimo laikmetį, abiejų vals- 
tybių tuometinę politinę bei ekonominę padėtį ir' t.t. Įsidėmėtina, kad, 
kaž kodėl, labai mažai tėra parašyta apie tos, Liublino, unijos sutarties 
tekstus, nekalbant jau apie tos unijos vykdymą, faktiškus Lietuvos - 
Lenkijos santykius, kurie labai skyrėsi nuo tos unijos dokumentų pa- 
skirų straipsnių žodžių. Mums čia truksta išsamios tos unijos teksto ana- 
lizės. Kitaip tariant, tuo klausimu lietuviams istorikams dar daug reikia 
padaryti. Gali būti, kad tai sugebės bandyti realizuoti jaunos mūsų is- 
torikų gretos. Aišku, tai nėra lengvas darbas, nes daugumą mūsų istori- 
jos šaltinių, nuo senosios valstybės padalinimo laikų, yra svetimųjų ar- 
chyvuose, į kuriuos tie svetimieji tos medžiagos savininkų lietuvių la- 
bai sunkiai beįsileidžia. Per tai, pav. didžiausiais mūsų istorijos šaltinis, 
Lietuvos Metrika, laikoma Maskvos archyve, ir toliau lieka nežinoma 
kultūringam pasauliui. 

Pagaliau, neturėdama lėšų padėti savo nariui dr. Kostui R. Jurgė- 
lai išleisti jo naują knygą „Lietuvos sukilimas 1862-1864 metais“, LID 
tą knygą pristatė visuomenei Chicagoje. Dr. K. R. Jurgėlos naujas vei- 
kalas yra labai vertingas įnašas į mūsų istoriografiją. Tik šimtmetis 
nuo tų įvykių neseniai sukako, bet ir čia yra tiek daug „detalių“ svetimų- 
jų primesta į tą vaizdą, kad tik jis jiems, o ne mums būtų naudingas. 
Būtina buvo tą vaizdą apvalyti. 

Redaktorius. 


LIUBLINO UNIJOS VIETA LIETUVOS 
ISTORIJOJE 


(Jos 400 m. sukaktį minint) 


JUOZAS JAKŠTAS 


1. Liublino unija — Lietuvos istorijos epocha 


Kai prisimenamas koks istorinis įvykis, tai jis lyg perkeliamas iš 
praeities į dabartį ir kartais linkstama vaizduotis jį ir vertinti šių dienų 
požiūriu. Žiūrima, kiek jis svarbus, brangus dabartinėse gyvenimo są- 
lygose, kiek jis atitinka šių dienų visuomeninius polinkius ir siekimus. 
Kai mes maždaug prieš 9 metus minėjome Žalgirio kautynių sukak- 
tuves ir prieš 6 — 1863 m. sukilimą, tai mes jutome, kad ten būta didingų 
mūsų protėvų žygių, kurie prisiminti mums yra garbė ir pasididžiavi- 
mas. Kas kita ta Liublino unija, nors ji ir giliai įstrigusi mums, nes 
išgarsinta gausių ir žymių veikalų, istorijos vadovėlių ir net periodi- 
„nėje spaudoje linksniuota ir dar kartais linksniuojama. Ir, kai šiais me- 
tais gyvenama jos keturių šimtų metų sukaktuvių ženkle, jos minėji- 
mas gal ne visiems mums rodytųsi vertas. Gal ne vienas sakytų, kam 
čia mums prisiminti tai, kas atnešė mūsų tautai nelaimę, buvo jo di- 
delės savaimingos valstybės nykimo pradžia ir vėlyvesnio žlugimo prie- 
žastis. Liublino unija, ne vienas gal sakytų, atvedė mūsų tautą beveik 
prie pražūties, ir jos nelemtos pasėkos dar ir šiandien ne visai išgy- 
ventos. 

Kitiems Liublino unija, gal būt, darytų įspūdį jas savo istoriniu 
didingumu, savo didelėmis pasėkomis ne tik Lietuvai, bet ir visai Ry- 
tų Europai. Su Liublino unija (kaip ir su ją parengusiomis ankstyves- 

nėmis unijomis) Lietuva įsijungė į plačią rytų centro Europos erdvę 
ir vaidino joje per savo gediminaičių dinastiją lemiamą vaidmenį XVI 
ir XVII a. Tie, kurie vertins uniją pagal jos didingumą, samprotaus 
istoriškai, kur visuomet keliama aikštėn iš didelės įvykių masės tie, 
kurie paveikia tam tikros žmonių grupės, tautos ar valstybės gyveni- 
mą ir pakreipia jį nauju keliu. Dar iš tų reikšmingųjų  pabrėžiami 
tie, kurių pasėkos ir dabartyje jaučiamos. Tuo būdu susiejama dabartis 
su praeitimi ir rodoma, kaip dabartinis gyvenimas išsivystė iš praeities. 


Tokie prasikišantieji įvykiai istorijos moksle vadinami epochomis. 
Epochos yra posūkiai istorijos vyksme, ženklinantieji ligšiolinės visuo- 
menės gyvenimo eigos galą ir naujojo pradžią. Pvz., D. Prancūzų revo- 
liucija buvo epochinis reiškinys Europos istorijoje, nes su ja pasibaigė 
vad. senasis režimas ir prasidėjo naujausi laikai ne tik Prancūzijai, bet 
ir visai Europai. Epochos prasmė kartais išplečiama ir sakoma, kad vi- 
sas laikmetis, su ja prasidėjęs, yra epocha. Epochiniai įvykiai mūsų 
istorijoje, pvz., buvo nepriklausomybės kovos 1919 - 1920 m., ir jų pasė- 
koje sukurtosios Lietuvos laikotarpis iki 1940 m. buvo epocha. 


Grįžtant į tolimą Lietuvos praeitį, pirmąja jos istorijos epocha ga- 
lima laikyti pirmuosius XIII a. dešimtmečius, kada įvyko žinomos Šiau- 
lių kautynės (1236 m.) ir 21 lietuvis kunigaikštis iš įvairių Lietuvos 
sričių darė sutartį su Volynės-Haličo kunigaikštienė (1219 m.). Su iš- 
kilusiu Mindaugu prasidėjusi Lietuvos valstybė buvo epocha mūsų tau- 
tos gyvenime. 

Antra epocha — 1385-87 m., t.y. Lietuvos krikštas ir sąjunga su Len- 
kija. Tą pačią epochą ženklino dar ir Žalgirio mūšis 1410 m. Šių abiejų 
datų paženklinti įvykiai susiję tarp savęs. Prieš krikštą ir prieš Žal- 
girį Lietuva gyveno apie 150 metų, būdama žiaurių vad. kryžiaus karų 
arena vakarietiškiesiems riteriams, ir tuo pačiu metu plačiai politikavo 
slaviškuosiuose plotuose. Po krikšto, unijos su Lenkija ir Žalgirio mūšio 
kryžiaus karai buvo baigti. Dabar Lietuvai teko derybomis su Lenkija 
rungtis dėl savo valstybingumo. Vėliau, nuo XV a. galo, jau reikėjo 
ginti valstybę nuo Maskvos. Tuo būdu XIV-XV a. sąvartos reiškia 
epochą Lietuvos istorijoje, kuomet baigėsi vienas laikmetis ir prasidėjo 
kitas. 

Ši antroji epocha tęsėsi iki Liublino unijos. Ši unija buvo pasku- 
tinė, visoje unijų grandinėje nuo Jogailos laikų. Anais, taip sakant, 
unijiniais amžiais (tarp Jogailos ir Liublino) Lietuva ir Lenkija ta- 
rėsi, būdamos jungtinėmis valstybėmis, ir Lietuvos valstybingumas bu- 
vo aiškus Lietuviai tose derybose vis teigė ir gynė savaimingumą. 
Su geru pagrindu mums labai gerai žinomas autorius prof. A. Volde- 

maras lygiai prieš 60 metų — tada dar jaunas Petrapilio universiteto 
studentas — įžiūrėjo tame Lietuvos istorijos laikmetyje lyg tautinę kovą 
ir parašė vertingą studiją „Tautinė kova Lietuvos Didžioje Kunigaikš- 
tijoje XV-XVI a.“ Voldemaras tame veikaliuke kaip tik išsamiai na- 
grinėjo unijas, abiejų valstybių derybas ir kivirčus nuo Vytauto mir- 
ties iki Liublino unijos. (Pati unija jo neliečiama.) Voldemaras, ėjęs 
tada klasikinės filologijos mokslus, kuriuose tekstų nagrinėjimas yra 
studijų pagrindas, minėtoje studijoje gan kruopščiai lukšteno įvairius 
politinius raštus, lietusius Lietuvos Lenkijos santykius. Panašią temą, 
kaip kadaise Voldemaras, pasirinko ir dabartinis Vilniaus universiteto 
profesorius B. Dundulis ir išleido veikalą „Lietuvos kova dėl valstybinio 
savarankiškumo XV amž.“ (Vilnius, 1968) Jis pradeda nuo vad. Kriavo 
unijos ir baigia 1501 m. unija. Pagrindinai pagal labai kruopščiai su- 
rinktus šaltinius dėstomi Lietuvos Lenkijos santykiai tarp tų dviejų 
unijų. Itin spalvingai ir visašališkai išryškinti kai kurie to laikmečio 
vaizdai, k.a. Vytauto karūnavimo projektas (Jo pavadintas „Lietuvos 
karalystės įkūrimo klausimas“), Pabaisko kautynės (1435 m.) ir kita. 
Taip prieinama prie Liublino unijos, kurios užuomina vertingas veika- 
las ir baigiamas. 

Abiejų autorių veikalai, kaip matome, siekia Liublino uniją. Abiem, 
matyti, buvo aišku, jog čia baigėsi tas laikmetis, kada Lietuva, dar 
visai savaiminga, kovojo dėl savo valstybingumo. Po Liublino unijos, 
kuri buvo paskutinė visoje unijų grandinėje, jos kova dėl valstybin- 
gumo bent per unijas baigėsi. Po jo Lietuva, nors ir stengėsi išlaikyti 
savaimingą santvarką, gyveno jau susiaurėjusiu valstybingumu dar 200 
su viršum metų, t.y. iki didžiųjų respublikos (žečpospolitos) reformų 
ir paskutinio padalijimo. Liublino unija yra riba tarp dviejų laikmečių 
— unijinio ir pounijinio; atseit, ji reiškia posūkį Lietuvos istorijoje, ku- 
riuo visuomeninis ir valstybinis gyvenimas gavo naują kryptį. Pana- 
šūs posūkiai vadinami epochomis. Liublino unija ir reiškia epochą Lie- 
tuvos buityje. 


2. Šis tas iš Liublino unijos istoriografijos 


Dėl tos epochos Lietuvos politinio statuso yra dvi nuomonės. Se- 
niau vis buvo tvirtinama, kad Liublino susitarimu abi valstybės, bu- 
vusios iki šiol personalinėje unijoje, t.y. jungiamos tik bendro valdo- 
vo asmens, susijungė realine unija. Liublino unija sukūrusi vieną 
bendrą abiem valstybėms bajorišką respublika (žečpospolitą). 


1 A. Voldemaras, „„Nacionalnaia borba v Velikom Kniažestve Litovskom v. XV i 
XVI vekach“, išleista Petrapilio Mokslų Akademijos leidinyje 1909 m. 

Ši pažiūra kilo lenkuose nuo XVIII a. pabaigos ir paskui sekusių 
padalijimų, kada jie dėjo pastangas reformuoti respubliką ir paskui ją 
atkurti. Jiems tada išnyko skirtumas tarp Lenkijos ir Lietuvos bei net 
Lietuvai priklaususių rusiškų kraštų. Viskas laikyta viena lenkiška žeč- 
pospolita. O Liublino unija laikyta josios pradžia. Šią tradicinę lenkišką 
pažiūrą į Liublino uniją paskutinis su didele erudicija ir dideliu moks- 
liniu bagažu išdėstė O. Haleckis, išleidęs dviejų tomų veikalą*. Jis iš- 
leistas 1919-20 m., kada Pilsudskis buvo užsimojęs sukurti didžiąją Len- 
kiją nuo „jūros iki jūros“, maždaug lenkų istorikų laikytos jogailaičių 
sukurtos vieningos imperijos ribose. Tame politiniame poveikyje istori- 
kas Haleckis kūrė veikalą Liublino unijos 350 metų sukaktuvėms pa- 
minėti ir jame įrodinėjo, kad ji buvusi „jogailaitiškosios idėjos“ užbai- 
ga, atseit, Liublino unija pasiekta to, ką Jogaila buvo užsimojęs Kriavo 
unija, 

Kita nuomonė: ir sujungtoje valstybėje vis dėlto išliko dvi vy- 
riausybės, kurioje Lietuvos Didžioji Kunigaikštija pasiliko atskiru po- 
litiniu vienetu. Ši pažiūra turėjo silpną pritarimą lenkuose; jos atsto- 
vų daugiau buvo rusų istorikuose. Paskutiniais prieškariniais metais 
jos gynėjas iškilo gudas Pičeta* ir ypač rusas Lappo, paskutinius gyve- 
nimo metus profesoriavęs Kauno ir Vilniaus universitetuose.* Šis pas- 
kutinis istorikas smarkiai, net, rodos, kiek perdėdamas, gynė Lie- 
tuvos nepažeistą valstybingumą iki pat paskutinio padalijimo. 

Šiaip ar taip, pirmoji lenkų istorikų atstovauta nuomonė kadaise 
pirmavo istorijos moksle. Josios įtakoje žinomas didelis lietuvis patrio- 
tas T. Narbutas baigė didelę Lietuvos istoriją (9 tomų) Liublino unija 
bei Zigmanto Augusto mirtimi. Jis padėjo Lietuvos istoriko plunksną, 
tardamas: „Aš išdėsčiau viską iki laikotarpio, kada išnyko savarankiška 
tautos buitis; dabar turiu savo darbą perduoti lenkų istorijos rašy- 
tojams. Mirė paskutinis savarankiškosios Lietuvos monarchas ir pasku- 
tinis vyriškosios linijos Jogaila Zigmantas Augustas, ir aš laužau plunks- 
ną prie jo karsto“ *. Bet jo draugas S. Daukantas turėjo kitokią nuo- 
monę apie Liublino uniją. Jis savo Lietuvos istoriją irgi baigė Liublino 
unija, tik ne tokiu samprotavimu, kaip Narbutas, nors ją ir ne be kar- 
tėlio minėjo. Jam ji buvo Lietuvos žlugimo pradžia, jo šiais žodžiais 
nusakoma: „Ir taip nuo tos vienybės, išmirus kilčiai Lietuvos d. kuni- 


2 O. Halecki, Dzieji Unii Jagiellonskiej, 2 Tomai, 1919-1920, 

3 V. I. Pičeta. „„..Liublinskaia unija i ee politečeskie posledstviia“, Belorussia i 
Litva XV-XVI vv. Moskva, 1961., pp. 551-594. 

4 I. I. Lappo. Lietuva ir Lenkija po 1569 m. Liublino Unijos. Teisės Mokslų Biblio. 
teka, 12Nr., Kaunas, 1932 

5 "Teodor Narbutt, Dzieje starožytne na70du litewskiego. Wilno: 1835-40, 9 T., 492p. 

gaikščių, prasidėjo yros Lietuvos tautos, apie kurias ateinančioje da- 
lyje tos knygos regėsime.*“ Daukantas, kaip matome, nepavedė lenkams 
rašyti Lietuvos istorijos, bet pats rengėsi ją tęsti. Taip todėl ketino da- 
ryti, kad Lietuva, nors ir turėjo bendrą valdžią su lenkais, tačiau, sa- 
ko jis, „savo ypatingais įstatymais senu būdu dar rėdėsi.“ Deja, jo pa- 
žadas pažadu paliko. Jam neteko atvaizduoti tos po Liublino unijos irs- 
tančios Lietuvos. 

Straipsnio rėmuose tenka susilaikyti nuo paminėjimo daugiau au- 
torių, atsiliepusių apie Liublino uniją. Pravartu paminėti vien keli bend- 
ralaikiai autoriai, palikę savo įspūdžius, kokius jiems ta unija padarė. 
Iš jų matyti, kuo ta unija laikyta pračioje pradžioje. Pirmiausia pri- 
minsime trumpą žinutę austrų jėzuitų viceprovinciolo Sunyrio, užrašytą 
jo pranešime generolui Romoje apie naujai įkurtą jėzuitų akademiją 
Vilniuje. Labai vertingas pranešimas ir Lietuvos 16 a. socioekonominei 
istorijai buvo pirmą kartą išvilktas į dienos šviesą Rabikausko' ir Bi- 
čiūno“. Sunyeris lankėsi Lietuvoje 1570 m.; grįždamas, sustojęs Brauns- 
berge, parašė tą pranešimą. Pranešime tarp, ko kita, apie Lietuvos D. 
Kunigaikštiją rašoma, jog „ji jau yra suvienyta ir įjungta“ („iam est 
unita et incorporata“). Aišku, čia kalbama apie lygiai prieš metus baig- 
tą Liublino uniją, kaip rodo ir pavartotas žodelytis „iam“, ženklinąs 
dar neseną įvykį. 

Iš to paties laiko, 1571 m., turime vokiečio Jono Herburgo į Zigman- 
tą Augustą kreipimąsi, kuriame jis rašė: „Kas gali nežinoti. .., kad tarp 
lenko ir lietuvio jau jokio skirtumo nėra, (jie) laikomi vienu ir neda- 
lomu kūnu (mes vadiname unija), (ji) pastanga, svarstymu ir nenuils- 
tamu darbu Jūsų Didybės... pasiekta? “ 

Trečias ir, gali sakyti, betarpiškas liudijimas apie Liublino uniją 
yra mums gerai žinomas Žemaičių kanauninkas Mikalojus Daukša. 
Jis garsiojoje prakalboje apie gimtąją kalbą savo verstoje postilėje, iš- 
leistoje 1599 m., užsimena vienoje vietoje lenkų kalbą ir apie ją sako: 


6 Simanas Daukantas. Lietuvos Istorija, Kniga 2: Nuo Gedimino D. L. K. iki Liub- 
lino Unijai. Plymouth, Pa. 1897, 519p. 

7 Paulius Rabikauskas, „Medžiaga Senojo Vilniaus Universiteto Istorijai“, LKMA 
Metraštis III, Roma, 1967., pp. 221-266. 

8 Junas Bičiūnas, „Pirmosios Jėzuitų Kolegijos Isteigimas Lietuvoje — Vilniuje 
(1570)“, Tautos Praeitis, Tomas II, Knygos 3-4 (7-8), p. 3-93. 

9 „Guis enim ignorat... ut Polonus cum Lituano nullo disecrimine essent, pro 
unogue et indiviso corpore haberentur (unionem nos dicimus), opera ac studio 
laboregue indefesso Maiestatis vestrae. .. perfectum“. Cituota iš I. I. Lappo, „Li- 
tovsko - Russkoe gosudarstvo v sostave Reči Pospolitoi“. Russkii narodnyi uni- 
versitet v Prage. Naučnye trudy, t. II, 67 str. 

ji „mums per aną mielą susijungimą mūsų d. kunigaikštijos su gar- 
binga Lenkijos karūna beveik prigimta yra“ **, Be abejo, taip rašančiam 
kanauninkui šmėkšojo dar gyvas Liublino seimo vaizdas, ir jis jo po- 
veikyje taip rašė. 

Šių trijų autorių liudijimai rodo Liublino uniją buvusią įžymiu 
istoriniu įvykiu, patraukusiu savo laiko visuomenės dėmesį. O tai ir 
pateisina jai duotą epochinio reiškinio požymį. Visame istorijos vyks- 
me jau taip dedasi, jog didieji įvykiai neatsiranda be ankstyvesnių, 
juos parengusių, priežasčių. Jie vis turi kokį pagrindą istorinėje evo- 
liucijoje. Istorijos vyksmui tinka tie garsieji filosofo Hegelio žodžiai: 
„Kas tikra yra protinga, kas protinga yra tikra.“ Istoriniai įvykiai yra 
susipynę vieni su kitais ir vieni iš kitų išrieda. Tap ir Liublino unija 
turėjo proistorę, atseit, tam tikras susidėjusias aplinkybes, parengusias 
jai kelią Norint suprasti jos esmę ir pateisinti jos turinį, reikia atsi- 
žvelgti į tas aplinkybes, kurios vedė į ją. 


3. Nelygios Lietuvos ir Lenkijos pozicijos 


Skaitant Liublino unijos aktus, — o jų turime daug'! — galima aiš- 
kiai įsitikinti lenkų turėta iniciatyva ilgai trūkusiose derybose. Jie 
nuo pat pradžių pasišovė diktuoti lietuviams susitarimus pagal senus 
unijų aktus. Lietuviai daugiau gynėsi nuo jų siūlymų ir kartais išeida- 
vo su kontrpasiūlymais. Pirmiausia lenkams pirmenybę teikė jos ka- 
ralystė su pastovia karaliaus rezidencija joje. Karalius buvo anais dar 
vis iš esmės viduramžiškais laikais pripažintas vyriausiuoju žemiškų 
autoritetu pasauliniuose dalykuose, ir jo garbę supo beveik dieviška 
aureolė. Jau karaliaus postovis kėlė Lenkiją aukščiau už Lietuvos D. 
Kunigaikštiją. Lietuvių poziciją silpnino ir jaučiama paskutiniojo jogai- 
laičio Zigmanto Augusto laikysena Liublino unijoje; čia jis aiškiai pa- 
laikė Lenkijos pusę. Tai būtų buvusi vis dėlto ne tiek jau esminė, 
kiek formalinė pirmenybė. 

Kitas — daug svarbesnis, net esminis — dalykas, teikęs Lenkijai 
pirmenybę Lietuvos atžvilgiu, buvo jos krikščionybė. Anais dar vis stip- 
riai viduramžiškais laikais krikščionybė (katalikybė) reiškė ir vakarie- 
tišką kultūrą, švietimą. Visos Europos kultūros istorija nuo pat pradžių 


10 J. Ochmanski. Litewski ruch narodowo — kulturany w XIX wieku, Bialystok, 
1965, 65 p. 

11 Liublino unijai išlikęs šaltinis, retai pasitaikantis visoje panašių tarpvalstybi- 
nių susitarimų istorijoje, būtent, jos dienoraštis. Yra du variantai. Vienas — 
nepilnas, spraguotas, išleistas A. T. Dziatysūki, Diarius Lubelskiego Sejmu Unii 
Rok 1569, Poznan, 1856. Kitas — daug pilnesnis — variantas išleistas M. O. Ko- 
jalovič, Dnevnik Liublinskago seima 1569, S-Peterburg, 1869. 

neatskiriamai buvo susieta su josios krikščionybės plitimu. Čia, aplink 
Lietuvą, t.y. vidurio Europoje, vokiečiai galėjo vaidinti kulturtregerių 
vaidmenį tik su savo krikščionybe eidami, ją nešdami į slavų ir aisčių 
kraštus. Kadangi jie aisčiams tai nešė ne žodžiu, o kardu, jie priešinosi 
jiems ir jų krikščionybei. Tik užkariaudami aisčius latvius ir prūsus, 
vokiečiai primetė ją jiems. Vien aisčiai lietuviai apsigynė nuo jų pa- 
vergimo ir krikščionybės. Dėl to ir išliko pagonimis ilgiaus, negu kitos 
Europos tautos. Būdami pagonimis, jie išsiskyrė iš Vakarų pasaulio, ir jo 
net priešais laikyti. Juk lietuviai kai kurių viduramžių autorių, ypač 
prancūzų, saracėnais vadinti, t.y. tokiais pat krikščionybės priešais, kaip 
rytų, šiaurės Afrikos ir Ispanijos mahometonai. 

Su krikštu lietuviai žengė pirmą kartą į Vakarų pasaulį, kad taptų 
jo nariu, ir žengė per Lenkiją. Tuojau atsirado Lietuvoje lenkų dva- 
sininkų, traukė kiek didikų, prisišliejusių prie kunigaikščio dvaro, mies- 
tuose, ypač Vilniuje, pradėjo kurtis lenkai ir su jais žydai. Tat po krikš- 
to Lietuvos ir Lenkijos visuomenės artėjo, stiprėjo krikščionybė ir tuo 
pačiu lenkų įtaka. Visur jau taip yra, kad iš svetur ateinanti kultūrinė 
įtaka pirmiausia veikia aukštesniuosius sluoksnius ir juos sau palenkia. 
Lietuvos atveju ji patraukė pirma bajoriją ir aukštesnę miesčioniją. 
Bajorai lietuviai kalba, gyvenimo būdu ir net teisėmis stiepėsi prilygti 
Lenkijos bajorams. Lenkijos ir Lietuvos didikų susibroliavimas Horod- 
lės seime (1413), kuriame lietuviai priėmė lenkų herbus, buvo ryški 
abiejų kraštų diduomenės suartėjimo demonstracija. Vėliau, sutariant 
visokias unijas, abiejų kraštų visuomenės vis artėjo. Didelės reformos 
jau Liublino unijos išvakarėse, kaip Lietuvos D. Kunigaikštijos paskirs- 
tymas į vaivadijas ir jų —į pavietus, trejopų teismų įvedimas, pavieti- 
nių seimelių ir viso krašto seimo atsiradimas, pagaliau net ir valakų re- 
forma — vis vakarietiškosios lenkiškosios įtakos padariniai. Žodžiu sa- 
kant, iki Liublino unijos lenkybė jau turėjo gerokai įleidusi šaknis 
Lietuvoje. 

Turint galvoje politines pradinio (nuo Kriavo) susijungimo su Len- 
kija pasėkas, reikia pripažinti, jog jos pradžioje teikė naudą abiem 
valstybėms. Abiems valstybėms buvo bendras pradinis laimikis; jos abi 
palaužė prie Žalgirio ordino galią. Tolimesnė apčiuopama nauda, iš- 
riedėjusi iš Žalgirio laimėjimų, teko jau Lenkijai. Ji pasinaudojo ordino 
valstybės vidaus irimu, prasidėjusiu ryšiumi su Žalgirio katastrofa. Iš- 
kilo didikų ir miestiečių luomai, ir jie ėmė šiauštis prieš bent iš formos 
vienuolišką vyriausybę. Subruzdę luomai davė pradžią 13 Metų karui, 
į kurį įsijungusi Lenkija gavo pagal antrą Torno taiką (1466) vakarinę 
Prūsiją. Ji plačiu ruožu priėjo prie Baltijos jūros ir galėjo vėliau rungtis 
su prie jos prieinančiomis valstybėmis dėl pirmavimo joje. 

Lenkijai palenkta vakarinė Prūsija jungėsi su ja personaline unija, 
atseit, pripažino valdovu Lenkijos karalių. Tačiau ji pasilaikė pilną 
luomų ir miestų savivaldybę. Ji buvo tipiška luominė viduramžių pa- 
baigos valstybė. Josios savivaldybę lenkai pasišovė aplaužti vis tame pa- 
čiame Liublino seime, kai karalius paskelbė Lenkijos ir Prūsijos unijos 
dekretą. Prūsai vokiečiai protestavo ir tuo apgynė žymią dalį savi- 
valdybės, nors Lenkijos seimuose kartais ir dalyvaudavo. Kaip mato- 
me, Liublino seime lenkai ne vien tik Lietuvą pasijungti kėsinosi. (Tą 
pačią uniją dar svarstė primesti ir kai kurioms Silezijos sritims, men- 
kais ryšiais sijusiais su Lenkija.) 

Lenkijos pirmenybei dar nemaža reiškė ir jai tekęs po antrosios 
Torno taikos Rytprūsių lenas, kur paskutiniai magistrai ir po reforma- 
cijos kunigaikščiai pasidarė priklausomi Lenkijos karaliui. Vis tame 
pačiame Liublino seime antrasis Rytprūsių kunigaikštis, pats atvykęs, at- 
liko karaliui leninės ištikimybės priesaiką (ilgas lotyniškas priesaikos 
tekstas įdėtas į seimo dienoraštį). 

Per prisijungusią vakarinę Podoliją Lenkija pasistūmėjo į pietus. 
Ji gavo nedraugiškus kaimynus — Turkiją ir Krymo totorius. Nuo jų 
puolimų gindamasi, kartais turėjo eiti išvien su lietuviais. Šiaip ar 
taip, Lenkija Liublino unijos metu buvo stipriai atsirėmusi į Baltijos 
jūrą ir turėjo gan saugias sienas. 

Visai kitokioje padėtyje gyveno tada Lietuvos D. Kunigaikštija. Jos 
neginčijamas pirmavimas plačiuose rytų slavų plotuose buvo pasibaigęs 
XV a. gale, kai Jono III valdoma Maskva, pasijungusi aplinkines ku- 
nigaikštėles, neaplenkė ir Lietuvos valdų. Pirmiausia ji sau prisitrau- 
kė Lietuvai kiek priklaususias Okos ir Ugros aukštupio teritorijas, o 
vėliau ėmė siekti ir tvirtai Lietuvai buvusių pajungtų sričių. Didėjančios 
ponų savivaldybės silpninamai Lietuvai pakibo rimtas pavojus, kai Jo- 
nas III ėmęsis tituluotis „visos Rusijos šeimininku“ (Hospodar vseia 
Rusi), pasišovė pasijungti sau visas Lietuvos rusiškas žemes. Pirmas mos- 
tas tos politikos linkme jam gražiai pavyko, kai 1494 m. sutartimi 
Lietuvos D. Kunigaikštis Aleksandras atsisakė „visiems amžiams“ 
valdų Okos ir Viazmos aukštupiuose, kuriuose sėdėjo kunigaikštukai, 
perbėgę į Maskvos pusę. 1494 m. sutartis buvo pirma, kuria Lietuva tu- 
rėjo netekti žemių Maskvos naudai. Tiesa, nuo Lietuvos atskirtos že- 
mės mažai jai priklausė, o kai kurios ir visai nepriklausė (pvz., Alek- 
sandras atsisakė nuo teisių į D. Naugardą, Pskovą, Tverį, Riazanę, t.y. 
miestus, kurie visą laiką tebuvo už Lietuvos ribų). Tačiau jau vienas ru- 
sų teisių į kai kurias vietas pripažinimas rodo silpnesnę Lietuvos poziciją 
tame susitarime. 

Lietuvos-Lenkijos seimas XVI a. pabaigoje XVII a. pradžioje. 


Nepadėjo ir Aleksandro mostas gelbėtis nuo puolimų Jono III duk- 
ters vedybomis. Maskvos kunigaikštis nesiliovė traukęs į savo pusę 
miestus bei žemes. Pirmą kartą Lietuva griebėsi ginklo gintis nuo Mask- 
vos. Prasidėjo Trejų metų (1500-1503) karas. Šio karo žymiausias epi- 
zodas — Vedrošos mūšis (1500), kurį lietuviai, nors jiems vadovavo dide- 
lis vadas Konstantinas Ostragiškis, smarkiai pralaimėjo. Šis pirmas Lie- 
tuvai suduotas smūgis akivaizdžiai parodė pakibusį Lietuvai pavojų 
rytuose. Lietuviai aiškiai gavo jį pajusti, kai nuo seniausių laikų jiems 
priklausę miestai, kaip Černigovas, Novgorodas-Severskas, Homelis, 
Brianskas, Putivlis, Starodubas, teko Maskvai. Jie ir pagal 1503 m. pa- 
liaubų sutartį jai pripažinti. Jono trečiojo titule suformuluota programa 
„visos Rusės šeimininkas“ pradėta gyvendinti. Tą programą įsakmiai 
ir deklaravo Jonas III Romos kurijai, kai ši bandė įsikišti. Jis rašė po- 
piežiui: „Tikiuosi, jog popiežiui gerai žinoma, kad karaliai Vladislovas 
(tada Lenkijos karalius) ir Aleksandras turi savo paveldėtas teises į 
Lenkijos karalystę ir į Lietuvos žemes, o rusų žemė nuo mūsų pirmtakų 
laikų seniai yra mūsų tėvonija“ (otčina)“. Be abejo, jo pasisekimas 
įdiegė jam tą programą. Programa — lyg testamentas jo įpėdiniams iki 
Kotrynos II, kurią carai gyvendino beveik 300 metų. 

Galima sakyti, jog Maskva netiesioginiai ruošė kelią Liublino uni- 
jai. Rusams padėjo ir sąmyšiai Lietuvoje, kuriuos sukėlė ambicingas, 
prie Aleksandro iškilęs, bajoras Mykolas Glinskis. Jis pabėgo į Maskvą 
ir kurstė carą Vosylių prieš Lietuvą. Glinskis ir padėjo carui prisijungti 
Smolenską (1514). Tai buvo jaučiamas smūgis Lietuvai, nes Smolenskas 
stovi perėjoje tarp Dauguvos ir Dniepro aukštupių, ir buvo Maskvai 
patogiais vartais brautis į Lietuvą. Lietuviai tuojau laimėjo didelį mūšį 
prie Oršos (pagrindinai aprašytą St. Dirmanto „T. Pr.“ II t., 2 kn.), tačiau 
Smolensko paimti nepajėgė. Tie Maskvos vartai į Lietuvą paliko jų 
valdžioje visą 100 metų. 

Po Smolensko kritimo rusai dar galėjo pasijungti žemes Dniepro 
aukštupyje ir taip artėti prie Lietuvos. Galima sakyti, kad per visą XVI a 
pusę vyko pasieniniai kvirčai tarp Maskvos ir Lietuvos, pertraukiami 
paliaubų. Dėl galutinės taikos nesitarta. Mat, lietuviai vis reikalavo 
grįžti prie 1494 m. sutarties ir neišsižadėjo žemių, kurios priklausė Lie- 
tuvos D. Kunigaikštijai. 

Paskutinieji dideli Lietuvos — Maskvos karai prieš Liublino uniją at- 
sinaujino jau pakitėjusiose sąlygose. Jie rizgo su rusų pretenzijomis į 
Baltijos jūrą. Pretenzijos pirmiausia iškeltos caro Jono IV Žiauriojo, kai 


12 I. B. Grekovo Očerki po istorii meždunarodnych otnošenii vostočnoi Evropy 
XIV-XVI vv., Moskva 1963, 203 p. 

Maskva pradėjo megzti pirmuosius santykius su vakarais. Tada pasiekė 
Maskvą per Baltąją jūrą ir šiaurės Dauguvą pirmi anglai keliauninkai- 
pirkliai ir atvyko italai menininkai-architektai, ėmę statyti šiandienykš- 
tį Kremlių. Pirmi ryšiai su vakarais ir pažadino Maskvos valdovams 
apetitus įsigyti neužšalamus Baltijos uostus, pasijungiant Livoniją. Visiš- 
kas dar vis ordino valdomos Livonijos pakrikimas lengvino carui įsi- 
brauti ir užimti Narvą su Tartu (1558). Per Narvą maskviečiai tuojau su 
sirišo su vakarų pirkliais, ypač anglais, gabenusiais jiems ginklų toli- 
mesnėms kovoms. 

Rusams braunantis į Livoniją, lietuviams pakibo jų grėsmė ne tik 
iš rytų, bet ir iš šiaurės. Lietuvos didikai, vadovaujami kanclerio ir 
Vilniaus vaivados Mikalojaus Radvilo Juodojo, ir pats Zigmantas Au- 
gustas negalėjo būti abejingi tam rusų įsigalėjimui. Jie tam tikru būdu 
privertė paskutinį Livonijos ordino magistrą Gothardą Ketlerį pasiduo- 
ti Lietuvos D. Kunigaikštijos protektoratui (1561). Buvusi Livonijos 
ordino valstybė baigė savo dienas. Iš jos likučio sudaryta Kuršo kuni- 
gaikštija su sostine Mintaujoje. Ji pavesta valdyti paskutiniam magist- 
rui, virtusiam pasauliniu kunigaikščiu. 

Kai Lietuva įsiterpė į Livonijos reikalus ir stojo skersai kelio Ru- 
sijos Baltijos politikai, abiejų valstybių paliaubos nutrūko. Lietuviams 
dabar reikėjo gintis ne tik Dniepro ir Dauguvos aukštupiuose, bet 
dar ir Livonijoje. Jono IV sutvirtinta Maskvos kunigaikštija smarkiai 
spaudė Lietuvą. Bajorija, ilgų karų išvarginta ir lenkų pavyzdžiu įgy- 
tų laisvių išlepinta, nebepajėgė gintis. Jai rūpėjo gauti paramos iš Len- 
kijos, kuri, tiesiog negrasoma, nelinko įsikišti į karą. Bėdos verčiami, 
- "lietuviai bajorai palinko prisivilioti lenkus į talką nauja unija. Tai pa- 
daryta bajorų karo stovykloje prie Vitebsko, kur jie susimetė po ne- 
sėkmingų kovų su į Lietuvos pakraščius įsiveržusiais rusais. Kai bajorai 
patvirtino karaliaus pareikalautus mokesčius karo reikalams, jie nu- 
siunte jam į Vilnių peticiją, kurioje, tarp ko kita, pareikalavo unijos 
su Lenkija (1562). Jie pateikė ir unijos keturių punktų projektą: bend- 
ro valdovo rinkimas, bendri seimų pasitarimai, bendra gynyba ir lie- 
tuvių bei lenkų visuomenės santvarkos sulyginimas.“* Pateikdami tą 
programą, čia pat iš anksto perspėjo savo partnerius lenkus, kad jie 
būtų priešingi tokiai primestai unijai, kuri reikštų „mūsų respublikos 
nuopolį“, jei Lietuvos D. Kunigaikštija nebūtų palikta skirtinga; urė- 
dai Lietuvoje turėtų būtų tie patys, kaip ir Lenkijoje, bet skyrium, ir tik 
Lietuvos valdinių užimami. Taip pat ir kariuomenė turėtų būti atskira 


13 Halecki, op. cit. p. 154. 

su sava vėliava ir su hetmanu.!/4 Matome, kad bajorams, net ir ver- 
čiamiems aplinkybių ieškoti kelių tartis dėl unijos, vis dėlto rūpėjo iš- 
laikyti savo nepaliestą valstybingumą. 

Jau iškeltąjį unijos klausimą pagreitino nauja Maskvos ataka, kada 
krito artimas etnografinei Lietuvai Polocko miestas (1563). Šis šiandien 
menkas miestelis prie Dauguvos anais laikais buvo įžymus prekybos 
centras. Jame vokiečių Hanzos pirkliai turėjo savo nausėdiją (fakto- 
riją), ir jis palaikė artimus prekybinius santykius su Ryga. Jis buvo jau 
iš dalies vakarietiškas miestas Jame gyveno nemaža lietuvių ir len- 
kų. Rusai, jį užgrobę, ir ypač jų eilėse kovoję totoriai baisiai siautėjo, 
kaip jie darė ir Livonijoje. Pirmiausia nukentėjo žydai, paskandinti 
Dauguvoje, vienuoliai bernardinai buvo išžudyti, lietuviai deportuoti 
į Maskvą (bet lenkai imtiniai pasiųsti namo). 


Polocko kritimas ir ypač rusų siautėjimas skaudžiai paveikė Lie- 
tuvos visuomenę. Rusų invazijos pavojus ėmė grėsti ir pačiai sostinei 
Vilniui. Leistina prielaida, kad Polocko kritimo nuotaikos poveikyje 
paplito liaudyje kalbos apie šv. Kazimiero pasirodymą lietuvių kariams, 
kovojusiems prie Dauguvos. 

Polocko kritimo sudaryta nuotaika stiprino unijos mintį bajoriško- 
joje visuomenėje. Jos spiriamas Zigmantas Augustas siuntė į Varšuvos 
seimą lietuvių didikų delegaciją. Jai vadovavo Lietuvos kancleris ir 
Vilniaus vaivada Mikalojus Radvila Juodasis. Lietuviai turėjo nusileisti 
lenkams, ir unija buvo beveik sutarta. Tuo pačiu metu atėjo žinia apie 
lietuvių kautynių laimėjimą prie Ulos (1564) ir kiek vėliau prie Oršos. 
Tada lietuviai pareikalavo pakeisti susitarimo sąlygas, paliekant jiems 
atskirą seimą. Galutinio susitarimo nepasiekta ir unijos klausimas ati- 
dėtas (iš čia ir kilo Varšuvos seimo nutarimo pavadinimas recesu. Žodis, 
labai linksniuotas Liublino seime.) 

Tuo tarpu Lietuvoje įvykdytos didelės reformos, suskirstant kraš- 
tą vaivadijomis ir pavietais, įsteigiant pavietų seimelius ir trejopus teis- 
mus kiekviename paviete. Jei ne Maskvos pavojus, didikams dabar ne- 
būtų reikalo domėtis unija, nes jie teisėmis jau susilygino su lenkiškai- 
siais bajorais. Lenkams unijos klausimas paliko gyvas dėl numatomos 
gediminaičių dinastijos pabaigos su Augusto, neturėjusio įpėdinių, mir- 
timi. Jiems buvo aišku, jog tik gediminaičių dinastija ligšiol laiko abi 
valstybes krūvoje, ir vėliau jų išsiskyrimas visai galimas. Tai numaty- 
dami, lenkai vis kalbino lietuvius unijos reikalu. Kokias pažiūras turėjo 
lenkai ir lietuviai į tą uniją, rodo pašalinis stebėtojas, popiežiaus nun- 


14 Idem. 

cijus prie Zigmanto Augusto, Commendonis laiške Varmijos vyskupui 
kardinolui Hosijui 1564 m. Jis rašo: „Lietuviai nori, kad būtų du kūnai 
į vieną sujungti, tarsi vedybų suvienyta Lietuva ir Lenkija būtų du vie- 
name organe; lenkai nori, kad susimaišytų šios provincijos ir susily- 
dytų į vieną kūną.“?5 

Liublino unijos išvakarėse mirė Lietuvos D. Kunigaikštijos tikras 
vadas, sėkmingai gynęs Lietuvos valstybingumą Varšuvos seime, Mika- 
lojus Radvila Juodasis, kancleris ir Vilniaus vaivada (1565). Jo parei- 
gas perėmė pusbrolis Mikalojus Radvila Rudasis, pasišovęs eiti pirm- 
tako keliu, atseit, „ginti Lietuvos arkliuką nuo Lenkijos erelio“ **. Su 
šiuo įsipareigojimu jis ir vedė lietuvių delegaciją į Liublino seimą. Į 
tos paskutinės unijos derybas vyko ypatinga lietuvių delegacija. Ji buvo 
rinktinė —į Vilniaus seimą susirinkusių senatorių ir pasiuntinių paskir- 
ta delegacija, 


4. Keli ryškesni seimo derybų bruožai 

Kartojame, Liublino unija — kaip ir visi dideli istoriniai reiškiniai — 
nebuvo atsitiktinis dalykas. Kelių dešimtmečių istorinė raida vedė 
prie jos. Lėmė Maskvos grėsmė, Ji suvedė abi valstybes į glaudesnius 
ryšius. Čia galima pastebėti įdomų, lyg pasikartojantį, reiškinį Lietuvos 
istorijoje, jei palyginsime šią Liublino uniją su anuo Kriave duotu 
Jogailos pažadu lenkams. Kaip tada bendras priešas — vokiečių ordinas 
—artino abi valstybes, taip dabar darė Maskvos kunigaikštija. Tačiau 
būta ir skirtumo tarp abiejų sąjungų. Kriavo susitarimų metu ordinas 
buvo priešas abiem valstybėms, tuo tarpu dabar priešas grasė vien 
Lietuvai. Todėl lenkai dabar ir galėjo panaudoti unijos derybas Lietuvai 
paspausti ir net jų žemėms grobti. Pažymėta dviejų reiškinių analogija 
gali eiti ir istorinio dėsningumo pavyzdžiu, kada panašios sąlygos gimdo 
ir panašias išdavas. 

Liublino seimas, kuriame unijos klausimas vyravo per visą sesiją, 
gan ilgai užtęstas. Jis buvo pradėtas gruodžio 30 d. ir baigtas rugpiū- 
čio 15 d. Sesijos vyko beveik kiekvieną dieną (išskyrus, žinoma, šven- 
tes), ir per tą laiką daug prikalbėta unijos klausimu, kaip rodo jo mi- 
nėti du dienoraščio variantai. Turint galvoje vien uniją, seimo visa 
sesija gali būti padalinta į tris periodus: 1. nuo gruodžio 30 iki kovo 1, 
kada lietuviai ir lenkai ginčijosi dėl unijos pobūdžio; 2. nuo kovo 1 
iki balandžio 5, kada lietuviai buvo iš seimo pasitraukę; 3. nuo balan- 
džio 5 iki liepos 1, kuomet po ilgų ginčų unija priimta ir patvirtinta. 


15 Ibid., p. 168, išnaša 2 . 
16 Ibid., p. 208. 

Nuo pat seimo pradžios lenkai jautėsi primaują ir galį lietuviams 
uniją primesti. Jiems rodėsi, jog ji esanti jau senų susitarimų, prade- 
dant nuo Jogailos laikų, visai paruošta ir ant jų pagrindo gali būti 
surašytas jos turinys. Todėl lenkai ir traukė vos atvykusius lietuvių 
delegatus į bendrą posėdį unijos turiniui aptarti. Kai lietuviai pakluso 
ir susėdo lenkų seime „trečiadienį po šv. Agnietės“ (Agnietės šventė 
sausio 21 d.), tai lenkai tuojau iškišo senus susitarimus ir Krokuvos 
vyskupo lūpomis pareiškė, jog „unija jau seniai patvirtinta mūsų pirm- 
takų“ *". Lietuviai per Vilniaus vaivadą Mikalojų Radvilą Rudąjį tik pa- 
sišaipė iš tų lenkų laikomų senų pargamentų. o žemaičių seniūnas Jo- 
nas Katkevičius atsakė, kad kai kurie tie raštai panaikinti, daugelyje jų 
yra pataisos ir pakeitimai. Seniūnas baigė, kreipdamasis į lenkų ponus: 
„Prašome ponus mums pateikti, kokios unijos norite.“ Paskui Vilniaus 
vaivada kalbėjo: „Turime iš Jūsų pažadą, kad 'fraterno amore' su mu- 
mis tą aktą norite pradėti, bet iš Jūsų to negirdime. Turime viltį, kad 
su mumis teiksitės elgtis 'fraterno amore“ !** Tame pat posėdyje Kroku- 
vos vyskupas kartojo, jog apie uniją jau seniai kalbėta ankstyves- 
niuosiuose seimuose ir esą nutarta pasirinkti Aleksandro privilegiją. Šią 
Aleksandro privilegiją, kuri žinoma istorijoje Petrikavo - Melniko unijos 
vardu (1501), lenkai pakartotinai linksniavo Liublino seime, nes jos tu- 
rinys atitiko jų siekiamus tikslus — Lietuvos D. Kunigaikštijos inkor- 
poraciją. Ši unija sutarta sunkiuoju Lietuvai metu, kad jie, pralaimėję 
pirmą didelį mūšį rusams prie Vedrošos (1500), geidė gauti lenkų para- 
mos. Tą paramos viltį jungė su jų d. kunigaikščio Aleksandro išrinki- 
mu Lenkijos karaliumi. Tam reikalui jie iškėlė ir unijos klausimą ir 
net kalbėjo apie abiejų valstybių suliedinimą į vieną kūną. Jie pritarė 
ir unijai, pagal kurią numatyti du esminiai dalykai: renkamas bendras 
valdovas Lenkijoje ir bendri abiejų valstybių atstovų pasitarimai lie- 
čiančiais abu kraštus klausimais.!? 


Nors tą uniją tik maža Lietuvos ponų dalis patvirtino ir pats sei- 
mas jos nepatvirtino, tačiau lenkai ją aukštino ir pagal ją maždaug 
padiktavo vėliau ir patį Liublino unijos aktą. Šalia Aleksandro unijos 
Krokuvos vyskupas čia pat užsiminė ir Jogailos uniją, sakydamas, jog 
„eisime prie Jogailos“, jei lietuviai aleksandriškąją atmestų. Ne vienam 
pirštųsi išvada, kad čia turėta galvoje Jogailos Kriavo unija, kuri būtų 
buvusi itin palanki jų siekimams. Išvada būtų klaidinga, nes Liublino 


17 Dzialynski, op. cit. p. 13. 
18 Ibid., p. 14. 
19 Halecki, op. cit., 112 p. 

seime Kriavo unijos aktas nefiguravo??. Vyskupas galėjo turėti galvoje 
Jogailos Vilniaus - Radomo (1401) ar Horodlės 1413) unijas. 

To paties posėdžio gale Vilniaus vaivada, turėdamas, tur būt, gal- 
voje lenkų kalbas apie abiejų valstybių sujungimą į vieną kūną, daro 
reikšmingą pastabą: „Vienas ponas gali du kaimus valdyti, nors pats 
ir yra vienas kūnas“ *!. 

Sustojome čia ties pirmu žymesniu to dienoraščio teikiamu vaizde- 
liu, iš kurio aiškėja abiejų pusių siekiami derybų tikslai. Lenkams rū- 
pėjo įsitraukti sau Lietuvos valstybę, ir ši jų tendencija raudonu siūlu 
driekiasi per visą derybų laiką. Lietuvių tikslas priešingas — apginti 
savas valstybingumas. Ypatingas dalykas toje diplomatinėje kovoje bu- 
vo lenkų fanatiškas kabinimasis prie senų unijinių raštų, vadinamų 
privilegijomis. Jų vienas delegatas, Belsko vaivada, drastiškai ir stačio- 
kiškai kalbėjo, gindamas privilegijas: „Privilegijų laikytis, kaip gir- 
tas mužikas (chlop) tvoros, ir parašyti visa tai, kas privilegijoje yra, 
kitais žodžiais, bet kad vienas dalykas būtų“ **. Lietuviai, priešingai, 
siūlė pradėti pasitarimus ne nuo senų sutarčių, o kalbėti „su broliška 
nuoširdžia meile“ ir taip sutartinai gerą galą pasiekti. Jie priešinosi 
lenkų siūlomoms privilegijoms bei unijoms, nes, matyti, numanė, jog 
lenkai pakiš tokias, kurios kalba apie Lietuvos įjungimą į Lenkiją. Lenkai 
ypač vertino jau minėtą Varšuvos susitarimą 1564 m., recesu vadinamą. 
Kaip matėme, lietuviai paskutinę minutę atsimetė nuo jo, kai sumušė 
rusus prie Ulos ir prie Oršos. Tačiau lenkai ir dabar kaišiojo tą recesą, 
nors gerai žinojo, jog lietuviams jis nepriimtinas. Ir štai Liublino atsto- 
vas kalbėjo seime: „Visi mes norime pagal recesą, bet nežinau, ar lie- 
tuvis panorės. Atrodo, mums teks jam recesu įrodinėti, kaip žydui Nau- 
juoju Testamentu“ *. Kas lietuviams ypatingai kliuvo tame Varšuvos 
recese, tai buvo karaliaus pareiškimas, į uniją įtrauktas, kuriuo jis 
atsisakė nuo paveldėjimo teisių į Lietuvos D. Kunigaikštiją, perleisda- 
mas jas Lenkijai. Mat, pagal anų laikų pažiūras, Lietuva buvo gedimi- 
naičių kūrinys ir lyg jų nuosavybė, patrimonija, ir tik jų pirmoje eilėje 
valdančios giminės tiesioginių įpėdinių paveldima. Tat unija, kuri 


20 Pasak Haleckį, op. cit., 174 p., į Varšuvos seimą 1564 m. atvežta 14 dėžių vi- 
sokių Lietuvos - Lenkijos sutarčių, bet Kriavo aktas 1385 m., rodos, nebuvo ži- 
nomas. Tačiau būtų gyvos tradicijos, kad Jogaila Lietuvą su jos kunigaikštijo- 
mis „dovanojo bei įjungė į Karūną“. Dziatynski, op. cit, 41 p. Gal būt, lenkai 
ponai žinojo Jogailos pasižadėjimus, pasiųstus iš Kriavo per pasiuntinius ka- 
ralienei Elžbietai. 

21 Dzialynski, op. cit., 15 p. 

22 Ibid., 17 p. 

23 Ibid., 39 p. 

naikintų paskirą Lietuvos valstybę, kartu panaikintų ir giminės pavel- 
dėjimo teises. Vadinasi, lenkų siekiamoji unija pažeidė Lietuvos d. ku- 
nigaikščio, kuris kartu yra ir Lenkijos karalius, teises. Todėl su lenkų 
ponais susidėjęs karalius Zigmantas Augustas atsisakė formališkai nuo 
paveldėjimo teisių Lietuvoje ir jas perleido Karūnai. Lietuviai tą ka- 
raliaus mostą palaikė įžeidimu, nes jie, laisvi žmonės, atiduoti svetimai 
valstybei. Jei jie atiduoti, tai kokia kalba dar gali būti apie uniją? Todėl 
žemaičių seniūnas ir paklausė lenkų: „Jei mes jums dovanoti, tai kam 
čia dar ta unija su mumis?“ Toliau kalba tęsė Vilniaus vaivada; jis bylojo 
iškalbingais žodžiais, kurie neretai cituoti istorijos veikaluose ir vado- 
vėliuose: „Mūsų niekas negalėjo dovanoti, nes mes esame laisvi žmo- 
nės, ir savo prakilnybe ir laisvėmis, įgytomis iš valdovų kilniais nuo- 
pelnais mūsų pirmatakų, liejusių kraują dėl tėvynės, — galime susilygin- 
ti su kiekviena kita tauta. Ponams lenkams Lietuva dovanodavo šunis 
(tur būt, medžioklinius), kumeliukus, mažus žemaitukus arkliukus, o 
ne mus laisvus, prakilnius žmones. Jei kas man kėsintųsi atimti ią 
laisvę ir prakilnybę, aš tą laikyčiau ir vadinčiau tironu.“?* 


Nors lietuviai ir nelinko priimti senų sutarčių unijos derybų pa- 
grindu ir kirtosi su jais dėl jiems daromų visokių siūlymų, tačiau be 
nieko išvažiuoti iš Liublino nelinko. Jie vis reikalavo, kad lenkai duotų 
konkretų unijos projektą. Tada prabilo viename posėdyje vadovaujan- 
tis lenkų senatorius, pirmą žodį šiame seime turėjęs, Krokuvos vyskupas 
Padnevskis. Jis išdėstė lenkišką unijos projektą. Lietuviai pareikalavo 
duoti jiems tą projektą parašytą, ir štai pagal jų prašymą atsirado raš- 
tas vasario 13 d., iš esmės tas istorinis Liublino unijos tekstas, tik vėliau 
šiek tiek taisytas. Pažymėtina: jog lenkai, jau šį projektą teikdami, 
kalbėjo lietuviams, jog karalius jį jau tvirtinąs. Lietuviai tuo tik nusi- 
stebėjo, girdėdami karalių imantis tvirtinti, ko jie neprašė ir kas dar 
nesutarta. Labai greitai lietuviai surašė ir vasario 15 d. pateikė savo 
atsakymą į unijos projektą. Atsakymas nėra koks unijos kontrprojek- 
tas, bet iškalbingas, tiesiog klasiškas valstybinio savaimingumo gynimas. 
Dar ir šiandieną, po 400 metų, jaučiama, jį skaitant, tokia gyva meilė 
savo tėvynei ir jos nepriklausomybei. Deja, šis lietuvių atsakymas isto- 
rinėje literatūroje nėra ligšiol tinkamai išryškintas. Per visą atsakymą 
lietuviai vis baksnojo lenkams ir kritikavo jų pateiktąją uniją. Supran- 
tama, jog lenkai nekreipė dėmesio į lietuvių projektą“, kaip matyti ir 
iš vienos trumputės jų atstovo pastabos: „Lietuviai ponai įdavė kažkokį 


24 Kojalovič, op. cit., 67 p. 
25 Neatsitiktinai, tur būt, lietuvių atsakymas Dzialyūskio variante ir neduoda- 
mas. Jis duodamas vien Kojalavičiaus tekste, op. cit., 74 tt. p. 

(LT) 


ES Ša 
1569 m. kovo 5 d. Žigimanto Augusto 
Lietuvos ir prijungiama prie Lenkijos. 


Diplomas kuriuo 


Palenkė atplėšiama nuo 


raštą, pagal kurį jie nori turėti savo respubliką, o apie mūsų nieko 
nežino ir jos nepaiso“ *, 

Jau šiame atsakyme, kurį lietuviai siūlė unijos pagrindu, jie už- 
siminė ir apie pasitraukimą iš seimo, jei lenkai nesutiks tartis pagal jų 
projektą. Sutikimo, žinoma, nebuvo pagrindo laukti. Seimas atsidūrė 
akligatvėje. Tada lenkuose jau pasigirdo žodis „egzekucija“, t.y. reikala- 
vimas, kad karalius savo aktu paskelbtų uniją ir įsakytų ją gyvendinti. 
Karalius su tuo nebuvo linkę sutikti, tačiau jis sutiko sušaukti lietuvius 
bei lenkus senatorius ir pasiuntinius į vieną bendrą seimą, kuriame 
ir pats karalius turės dalyvauti. Lietuviams, matyti, pakvipo tas būsi- 
mas seimas egzekucija, kuriame karalius vers juos priimti lenkišką uni- 
jos versiją, ir todėl naktį prieš tą seimą, kovo 1 d. slaptai išvažiavo 
iš Liublino. 

Lietuvių netikėtas išvažiavimas, ir dar po to, kai karalius pats pa- 
kvietė juos į seimą, lenkams buvo didelė staigmena ir pasipiktinimas. 
Jie ėmė šaukti apie lietuvius, kaip ,„veidmainiškus draugus“, blogesnius 
už „atvirą priešą“ *". Krokuvos vyskupas net siūlė priversti lietuvius 
„įstatymu ir kardu“, ir karalius todėl turi traukti į Lietuvą“. Čia pat 
kėlė lietuviams ir anais laikais svarų majestoto įžeidimo kaltinimą. Jie 
tuo nusidėję, kai išvažiavę neatsisveikinę su karaliumi — šeimininku 
(non salutato hospite). 

Paprastų plūdimų lenkams buvo dar permaža. Jie griebėsi, saky- 
sim, smurtiškų priemonių leituviams paspausti. Tuojau ėmė kalbėti apie 
Livonijos pasisavinimą, atimant ją iš lietuvių, nors ji buvo ne taip 
lengvai pasiekiama. Daug artimesnės žemės buvo dvi — Palenkė (Pod- 
liachija) ir Volynija. Apie jas lenkai jau šiek tiek užsiminė lietuviams 
seimo pradžioje, sakydami, jog lietuviai jas neteisėtai valdo. Tik jokių 
išvadų iš to nedarė. Dabar, po lietuvių pasitraukimo, tuojau, kovo 5 d., 
pasirodė ilgas karaliaus dekretas, kuriuo abi tos šalys prijungiamos 
prie Lenkijos. Dekrete plačiai istoriškai įrodinėjama, jog tos abi šalys 
nuo senų laikų priklausė Lenkijai ir lietuvių neteisėtai pasisavintos. 
Tat lenkai, jas susigrąžindami, nieko iš lietuvių neatimą. Iš tikrųjų — 
tenkinantis trumpiausia istorine užuomina — reikia pastebėti, kad Pa- 
lenkė — tai senas jotvingių kraštas, kurį jau 12-13 a. mozūrų kunigaikš- 
čiai puldinėjo. Kai nuo Gedimino laikų Lietuvos valstybė buvo išplėsta, 
ji pasidarė betarpiška Mozūrijos kaimynė per Palenkę. Aiškios sienos 
tarp abiejų valstybių čia nebuvo. Volynija — liekana kadaise buvusios 
26 Dzialynski, op .cit., p. 19. 

27 Kojalovič, op. cit., p. 133. 
28 Ibid., p. 142. 

nemažos Haličo-Volynijos kunigaikštijos. Kai jos valdovų riurikaičių di- 
nastija XIV a. pradžioje baigėsi, dėl jos prasidėjo kaimynų karai. Jų 
išdavoje tos kunigaikštijos dalis teko Vengrijai (tai šių dienų Karpatų 
Rusija), kita dalis — lenkams (dabartinė Galicija) ir Volynija su Lucko 
miestu teko lietuviams. Dabar lenkai, keršydami lietuviams už pabėgi- 
mą iš seimo, paskelbė ją savo senu kraštu. Tuojau privertė Palenkės ir 
Volynijos didikus prisiekti Lenkijai, išsižadant priklausomybės Lietuvos 
D. Kunigaikštijai. Su Volynija pasisavino drauge ir Braclavo vai- 
vadiją, kuri buvo sudaryta iš išskirtų pietinės Volynijos žemių. Kai prie 
minėtų žemių prisidūrė dar rytinius Podolės kraštus, lenkai plačiu 
ruožu priartėjo prie Juodųjų jūrų. 

Ne mažiau, kaip žemių prijungimas, lenkams rūpėjo užnerti lietu- 
viams uniją. Pirmiausia jie išdirbo tokį raštą, „litterae significatoriales“, 
kuriame perbėgo unijos istoriją nuo Jogailos laikų. Dekretas buvo skir- 
tas Lietuvos bajorų įtikinimui, kad jų siūloma unija istoriškai esanti 
pagriįsta“?. Neužmiršta, žinoma, buvo- ir anksčiau iškeltos egzekucijos. 
Jos išdava buvo karaliaus kovo 23 dienos Liublino unijos privilegija, ku- 
rioje formaliai paskelbta unija; ji reikalauta vykdyti, jei lietuviai į seimą 
neatvažiuotų. Tai buvo beveik kartojimas vasario 13 d. dekreto. 

Kas dėjosi Liublino seime po lietuvių išvykimo, Lietuvoje labai 
gerai žinota pirmiausia iš paliktų jame stebėtojų. Vienas jų buvo net 
pakancleris Ostafijus Valavičius, turėjęs didelės nuosavybes Volynijoje 
ir priešinęsis srities prijungimui prie Lenkijos. Lenkų atšiaurus elge- 
sys, atplėšiant didelius vakarinius plotus, ir dar unijos egzekucija paža- 
dino tikrą sambrūzdį. Susirinkusiame Vilniaus seime bent du senatoriai 
siūlė susidėti su totoriais ir pasipriešinti lenkams. Tik „romėniškojo 
tikėjimo šlėkta“, kaip sako lenkų šaltinis“, atitraukė juos nuo to. Šiaip 
ar taip. Vilniaus seimas nutarė vėl tartis su lenkais dėl unijos ir grįžti 
į Liubliną. 

Nuo balandžio 5 d., kada pirmieji lietuviai pasiuntiniai su žemai- 
čių seniūnu Jonu Katkevičiumi priešakyje atsirado Liubline, prasidėjo 
trečioji ir paskutinė seimo stadija. Lietuviai pradėjo nuo protesto dėl 
Palenkės, Volynijos ir Braclavo vaivadijos atplėšimo ir reikalavimo jų 
grąžinimo. Lenkai ne tik nekreipė dėmesio į lietuvių protestą, bet prie 
jau pasigrobtų sričių prisijungė dar didelę Kijevo vaivadiją. O. Haleckis, 
tyrinėjęs specialiai Palenkės, Volynijos ir Kijevo prijungimą“, įrodinėjo, 
29 Ibid., p. 688 ir tt. 

30 Dziatynski, op. cit., p. 127. 


31 O. Halecki, Prylączenie Podlasia, Wolynia i Kijowszczyzny do Korony, Krakow, 
1915. 

kad prijungti Kijevą prie Lenkijos pareikalavo pirmiausia Volynijos 
didikai, kai jie susėdo lenkų senate ir seime. Pasak jį, Volynijos ir Kijevo 
diduomenė nuo senų laikų jungėsi giminystės ir kitokiais ryšiais, ir to- 
dėl būti vienoje valstybėje jiems rodėsi itin paranku. Jei ne lenkai pir- 
mi, o volyniečiai iškėlė Kijevo prijungimo klausimą, tai neturi nė 
mažiausio istorinio pagrindo Haleckio plikas tvirtinimas, jog lenkai, 
pasijungdami Kijevą, geidė turėti bendrą sieną su Rusiją, siekdami 
ginti nuo jos savo kraštą ir Lietuvą. Šis motyvas neprasikiša jokiose 
bendralaikiuose lenkų pareiškimuose. Iš jų pareiškimų tik matyti, kad 
jiems rūpėjo apiplėšti Lietuvą, ją susilpninti ir padaryti sau paklus- 
nią. Kaip tik tame lenkų didikų posėdyje, kuriame buvo svarstomas 
Kijevo prijungimas, turime įdomų lenko pareiškimą: „Būtų pavojinga, 
jei Kijevas tebūtų lietuvių valdžioje“; jis, be to, priminė senas lietu- 
vių intrigas prieš lenkų karalystę, kurias toliau galėtų daryti, jei pa- 
liktų jų rankose šie karalystės vartai. Jis parodė, kaip svarbu žečpos- 
politai lietuvius išlaikyti savo valdžioje: apsagstyti juos aplinkui savo- 
mis tvirtovėmis ir valdomis. Po to karalius įsakė kancleriui paskelbti 
sprendimą, jog „Kijevas prisijungia prie karalystės“ 32 

Tai buvo birželio mėn. pradžia, kada lietuviai, besivaidydami su 
lenkais Liubline, neteko didelės pietinės Lietuvos D. Kunigaikštijos da- 
lies. Turint galvoje dar rusams tekusius plotus Dauguvos ir Dniepro 
aukštupiuose, galima kalbėti tiesiog apie įvykusį pirmą Lietuvos D. 
Kunigaikštijos padalijimą. Taip prievartaujami, lietuviai turėjo nusi- 
leisti lenkams ir priimti jiems brukamą kovo 23 d. Liublino privilegiją, 
t.y. aną minėtą karaliaus egzekucinį aktą.“* Derėjosi tik dėl antraeilių 
dalykų. Pvz., jie reikalavo, kad karalius, atsisakydamas nuo paveldė- 
jimo teisių Lietuvoje, jas perleistų ne vien tik Karūnai, bet ir Lietuvos 
D. Kunigaikštijai. Lenkai nesutiko. Mat, jie įtarė lietuvius turint čia 
pašalinį tikslą: pasitaikius progai, išsirinkti sau atskirą kunigaikštį pagal 
turimą jo paveldėjimo teisę“* Taip pat nepraėjo jų reikalavimas, kad 
karalius antspauduotų abi tautas liečiančias privilegijas Lenkijos ir 
Lietuvos antspaudais. Tiesa, lenkų senatoriai buvo besutinką. Tačiau 
jų pasiuntiniai (sakysim, „žemesnieji rūmai“) griežtai pasipriešino. 

Kai pastangos pakeisti ką nors lenkų parengtame akte buvo baigtos 
niekais, lietuviai su lenkais susirinko į bendrą posėdį su karaliumi šv. 


82 Kojalovič, op. cit, p. 405. 

33 Lietuviai priėmė unijos aktą, gal būt, pajutę, jog lenkai tiesiog dekretu gali 
pasijungti visą Lietuvą. Tokie lenkų kėslai aiškėja iš Krokuvos vaivados pa- 
reiškimo, kai jis reikalavo baigti uniją, sakydamas, kad „mes turime panašias 
privilegijas ne tik Kijevui, bet Vilniui, Trakams ir kitiems.“ Ibid., p. 406. 

84 Ibid., 462. 

Petro ir Povilo vigilijos dieną (birželio 28 d., ne 27, kaip klaidingai Ko- 
jalovičiaus dienoraštyje ir pagal jį daugelyje veikalų rašoma; teisin- 
gą datą nurodo Dzialynskis). Priimdami uniją, lietuviai surengė prieš 
karalių savotišką protesto demonstraciją. Pirmiausia žemaičių seniūnas 
Jonas Katkevičius pasakė karaliui skirtą kalbą; baigdamas drauge su 
lietuviais pasiuntiniais suklupo prieš jį ir raudodami apgailestavo, kad 
turėjo priimti jiems primestus nuostatus. Tačiau jie nusilenkė karaliaus 
valiai. 

Šis mums iš istorijos vadovėlių gerai žinomas vaizdelis vertas čia 
trumpai pasvarstyti. 

Jei žiūrėsime į jį šių dienų akimis, jis atrodys kažkas nepaprasta, 
net vergiška. Tačiau anų, dar vis viduramžinių, laikų požiūriu vertinant, 
jis nelaikytinas labai neįprastu ar išimtiniu. Anais laikais ašaros žmo- 
nėms.buvo gan pigios. Kiek gilesnį žmonių dvasinį virpesį vis lydėjo 
ašaros. Toks jau buvo gyvenimo stilius.?5 

Keliaklupščiavimas prieš karalių irgi nelaikytinas vergiškumo 
ženklu. Karalius anais laikais pripažintas ne tik žmogiška, bet dar ir 
dieviška būtybė. Jąja jis tapdavo patepiamas šv. aliejais prieš vaini- 
kavimą. Ne vainikas, o šv. aliejai iškeldavo karalių; pagal viduramžių 
tikėjimą, aukščiau mirtingųjų; jis tapdavo lyg dviejų kūnų būtybė. Jį, 
kaip Dievo pateptąjį, gaubdavo šventumo aureolė. Štai žemaičių seniū- 
nas ir baigė savo kalbą, pažymėjęs karalių esant Dievo pateptąjį; gi 
prieš Dievą ir jo paveikslą suklupti yra įprasta ir šiais laikais. Tenka 
tik pažymėti, kad lietuviai ir šioje paskutinėje kalboje net suklupę 
gynė Lietuvos valstybingumą. Jie gynė jį ir priekaištavo karaliui, 
kad jis atsisakęs nuo paveldėjimo teisių Lietuvoje ir jas Lenkijai per- 
leido. Jie net tvirtino, kad karalius iš jų tas teises atėmęs, nes jie tuos 
gediminaičius patys rinkdavęsi d. kunigaikščiais. Ką reiškė lietuviams 
priverstinis paveldėjimo teisės išsižadėjimas, jie gerai suprato, kai savo 
žemaičių seniūno lūpomis kalbėjo: „Jei mūsų atžvilgiu Jums yra pavel- 
dėjimo teisė ir Jūsų Didenybė ją perleidžiate Karūnai, tada mus Ka- 
rūnai su paveldėjimo teise perduodate.“ ** Tat Lietuva po Liublino uni- 
jos, nors ir palikta atskiru politiniu vienetu su savo nepaliesta santvarka, 
tačiau neteko savo viršūnės. Jos valstybingumas paliko sužalotas. Mū- 
sų didikai tai numatė ir apgailestavo net suklaupę prieš karalių. Jų aša- 


85 J. Bičiūnas, op. cit., p. 81. Vieno jėzuito paskelbtame laiške apie mūsų kalba- 
mų laikų Vilniaus vyskupą Protasevičių rašoma, jog jis sutikęs atvykusius jė- 
zuitus „didelėmis džiaugsmo ašaromis“ (multis lacrimis pro laetitia, gua ob 
nostrum adventum afficiebatur, complexus est). 

36 Kojalovič, op. cit., p. 470 

romis aplaistytą aktą galima laikyti simboliniu: jie apraudojo žūstan- 
čią gediminaičių Lietuvą. 

Tas įspūdingas ir istorijose labiausiai menamas posėdis buvo pas- 
kutinis prieš Liublino akto priėmimą. Liepos 1 d. jis iškilmingai priim- 
tas ir prisiektas abiejų tautų senatorių ir pasiuntinių. Kreiptinas dė- 
mesys į skirtingus lenkų ir lietuvių prisaikos tekstus. Lenkai pagal savo 
tekstą prisiekė tik ištikimybę unijai, tuo tarpu lietuvių priesaikoje unija 
šiaip nežymiai paminėta; pats priesaikos svoris yra ištikimybė Zigiman- 
tui Augustui ir jo įpėdiniams — lenkų karaliams? Iš dvejopos priesaikos 
seka išvada, kad lietuviai atėjo į jungtinę valstybę, netekę savo valdovo, 
ir prisiekė naujam, kuriuo yra lenkų karalius. Ta pačia proga jie pri- 
siekė ir lenkų karalystei, kuri su pridurta Lietuvos D. Kunigaikštija 
ir kitomis žemėmis sudarė kelių tautų žečpospolitą. Po toko unijos finalo 
kyla klausimas, koks buvo Lietuvos valstybingumas po Liublino seimo? 


5. Po Liublino unijos 


Kaip jau pažymėta, unija bendralaikiams atrodė dviejų valstybių 
susijungimas į vieną, kurioje nepalikta jokių skirtumų. Ši pažiūra, be 
abejo, ėjo iš lenkų, kurie džiūgavo gavę Lietuvą, jų karaliaus jiems 
padovanotą.** Patys lietuviai ir nesisakė apgynę Lietuvos savaimingumą. 
Pvz., minėtoje kalboje šv. Petro ir Povilo vigilijos dieną žemaičių seniū- 
nas kalbėjo: „Sutinkame taip pat ir su tuo, ką mes nuo pat atvažiavimo 
stropiai minėjome — kad mūsų žydinti žečpospolita pasiliktų taip, kaip 
buvo. — Tenebūna ji jau atskira žečpospolita.“*? 

Tačiau klaidinga būtų išvada, kalbanti apie Lietuvos D. Kunigaikš- 
tijos inkorporavimą į Lenkiją ir apie jos visišką savaimingumo panaiki- 
nimą. Taip pat būtų klaidinga manyti, jog ir po Liublino unijos išliko 
visai savaiminga Lietuvos valstybė. Abi nuomonės kilusios iš moder- 
niškos valstybės sampratos, kur valstybinė teisė laikoma skirtinga nuo 
privatinės. Mūsų kalbamu metu, XVI a., Lietuva buvo virstanti bajo- 
riška — daugiau didžponių — respublika, ir jų įsigytos teisės bei laisvės 
reiškė ir pačios valstybės teises bei laisves. Tada valstybinės viešos 
teisės neskirta nuo privatinės. Dėl tokios tuometinės pažiūros unijos 
nuostatuose stipriai pabrėžta visokeriopų bajoriškų teisių neliečiamybė 
laidavo ir Lietuvos valdžios tęstinumą. Su išlaikytomis didikų tarny- 


37 Tekstai priesaikų randami: Kojalovič, op. cit., p. 488, ir Dziatyūski, op. cit., p. 
1989, 

38 Gnezno arkivyskupas, pvz. liepos 13 d. posėdyje kalbėjo: „Mes paėmėme Lie- 
tuvos kunigaikštiją ir kitas“. Kojalovič, op. cit., p. 534. 

39 Ibid., p. 468. 

bomis neatmezgiamai sijo ir pats Lietuvos D. Kunigaikštijos titulas, 
kuris ir turėjo būti išlaikytas. Juk, pvz., hetmano, kanclerio, pakancle- 
rio poaukščiai reikalavo valstybės, kuri įprasmintų jų buvimą. Tuo būdu 
Lietuvos valstybingumas po Liublino unijos laikėsi ant privatinių Lie- 
tuvos didikų laisvių bei teisių. 

Aišku, jog toks valstybingumas nebuvo pilnas. Jam trūko viršūnės, 
kuri buvo Lenkijoje — jos karaliaus asmenyje, nors ir su prie jo pri- 
segtu Lietuvos d. kunigaikščio titulu. Lietuvos valstybingumą dar smel- 
kė unijos nuostatas, leidęs lenkams visokiais būdais įsigyti nuosavybes 
Lietuvoje ir joje kurtis. 

Po Liublino unijos dėl didesnio abiejų kraštų suartėjimo kolonistai 
ėmė traukti į Lietuvą. Turime neginčijamą kolonializmo reiškinį. Gal 
didesni už pasauliečius kolonistai buvo dvasininkai, kurie laisvai galėjo 
kurtis -pagal paskyrimą, neįsigiję pirma jokių nuosavybių. Jie nešė į 
Lietuvą su vakarietiška krikščionybe ir lenkybę. Šalia didžponių kolo- 
nistų (kaip, pvz., grafų Kosakovskių giminės, atsikėlusios į Lietuvą iš 
Mozūrijos), gausios „šlėktos zascienkovos“ ir paprastų lenkų (vad. 
liaudos) dvasininkai buvo veiksmingiausi Lietuvos lenkintojai. 

Politinis Liublino unijos kūrinys, žečpospolita, buvo savotiškas hib- 
ridas — nei viena, nei dvi valstybės. Susidarė dvi vyriausybės vienoje 
valstybėje, ir varžytynės bei vaidai tarp jų nuolatos kartojosi, kaip pa- 
rodė amerikietis istorikas O. P. Backus.*? 

Liublino unija Lietuvai buvo prievarta įbruktas dalykas, pasinau- 
dojus Maskvos pavojumi. Lyg pasityčiodamas iš lietuvių, kalbėjo jiems 
Krokuvos vyskupas: „Be abejo, jūs, ponai, labiau reikalingi unijos 
negu mes.“* Jau Stepono Batoro laikais lenkai atvirai garsino, kad lie- 
tuvius prie unijos atvarė Maskvos karas.** 

Turint prieš akis tas atšiaurias unijos aplinkybes, dera minėti ją 
vien pagerbti tiems vadovams, kurie amžiais gynė Lietuvos savaimin- 
gumą. Skaitant Liublino seimo protokolus, kyla pagarba tiems jo daly- 
viams, kurie iškalbingai ir su meile kalbėjo apie savo tėvynę Lietuvą, 
jos laisvę ir nepriklausomybę. Prasmingą istorinę paralėlę ženklina 
lietuvių pasiuntinių vadovas žemaičių seniūnas Jonas Katkevičius, t.y. 
atstovas to krašto, kuris praėjusiaisiais amžiais nešė sunkiausią naštą 
karucse su kryžiuočiais ir sulaikė jų veržimąsi į Lietuvą. Jie patys ap- 
sigynė ir dar lietuviams gintis padėjo. Žemaičių seniūno diplomatinė 


40 O. P. Backus, „The Problem of Unity in the Polish - Lithuanian State“, Slavic 

Review, XXII t. (1963). 
41 Kojalovič, op. cit., p. 94. 
42 Ibid., p. VII. 

kova Liublino seime pakartojo, tik kitomis priemonėmis, tą seną, at- 
kaklų gyventojų ryžtą. 

Pagaliau Liublino unijos sukaktis duoda progą pasvarstyti, kaip 
Lietuva po tos unijos, likusi be savos galvos, išlaikė, nors ir pažeistą, 
valstybingumą. Dar svarbesnis būtų dalykas panagrinėti, kaip tautos 
kamienas, stipriai katalikiškosios-lenkiškosios visuomenės ir jos vakarie- 
tiškosios kultūros veikiamas, išliko visdėlto savitas, lietuviškas. Kaip 
mūsų tauta išvengė to likimo, kuris, pvz., ištiko škotus? Jie irgi buvo 
šimtmečius savaiminga tauta su sava, net ir galinga, valstybe. Jie taip 
pat unijos keliu susijungė su anglais ir ilgainiui įsisiurbė į juos. 

Daug prirašyta ir prikalbėta mūsuose apie lenkinimą bei lenkėjimą. 
Ar ne laikas būtų statyti klausimą iš kito galo ir svarstyti, kaip, nors ir 
smaikiai lenkinama, Lietuva išliko ir net nepriklausomam gyvenimui 
buvo prisikėlusi. Liublino unijos sukaktis tebūna proga ir šiam klausi- 
mui iškelti, 

ABSTRACT 


THE UNION OF LIUBLIN: ITS PLACE IN LITHUANIAN HISTORY 
PROF. JUOZAS JAKŠTAS 


The author presents an analysis of the Liublin Union (1569). He 
maintains that after 1569 Lithuania attempted to keep autonomous in- 
ternal order, but was faced with a form of limited self-government. 


The Liublin Union began a new epoch in the history of Lithua- 
nia. Jakštas, citing a variety of sources dating back to the time of the 
union, contends that the formation of the union was considered to be 
an exceptional event. Jakštas discusses the ineguality of the Lithua- 
nian and Polish positions during the discussions prior to the forma- 
tion of the agreement. That is, Poland had already rooted itself into 
Lithuania and the overall relationship between Lithuania and Poland 
was unfavorable to Lithuania. 

Lithuania was faced with aggression from the Grand Duchy of 
„Moscow. Throughout the entire half of the XVI century there were 
skirmishes between Moscow and Lithuania. These were interrupted 
often, but without any formal treaties, since Moscow was unwilling 
to return any of the seized lands to Lithuania. When the possiblility 
of a union between Poland and Lithuania arose, Moscow intensified 
its attacks on Lithuanian lands. They guickly seized Poluck. Thus the 
Moscovite agression forced the Lithuanians into a closer union with 
Poland. 

Jakštas maintains that the Union of Liublin was not a chance hap- 
pening. The historical events from the beginning of the XVI century 
led to the union. The threat of Moscow was a prime factor. 


The author divided the sessions of the Liublin diet into three 
periods: (1) Arguments regarding the type of union; (2) Lithuanian 
rejection and withdrawl from negotiations; and (3) the period of long 
debates and final acceptance. From the very start of the Lublin diet 
Poles felt they were at an advantage, and could dictate the terms of 
the union to the Lithuanians. 

Jakštas documents the fact that although only a small number of 
the Lithuanian nobles actually signed the Liublin Diet proposed union, 
and even though the Lithuanian diet did not confirm the document, 
never-the-less the Poles used the document prepared by the Liublin 
diet to dictate the terms of the Liublin Union Act. The Lithuanians 
had submitted their own counter project, but the Poles did not honor' 
it and simply ignored any Lithuanian attempts to change the Union 
Act. When the Poles were unable to force the Lithuanian delegates to 
agree to their demands, the Poles began to use dishonorable means to 
force the Lithuanians into an agreement and acceptance. The Lithua- 
nians at that point left the Diet. The King issued a directive under 
which the Lithuanian lands of Polenke and Volinija were seized from 
Lithuania and united to Poland. Although the Lithuanians protested, 
the Poles did not react. While the Lithuanians were still protesting, 
the Kijev portion was also joined to Poland. Keeping in mind the fact 
that the areas of Dauguva and Dniepra were already in Russian hands, 
we can in reality consider these events as consituting the first partition 
of Lithuania. Thus forced, the Lithuanians had to submit to Polish 
pressure and agree to the Polish text for the Union Act. 

Jakštas maintains that Lithuanian national sovereignty remained 
after the Union, but it was based on the rights and privileges of the 
nobility. 


JAKšTAS, JUOZAS. istorikas g. 1900 m. (Prof., Ph. D.) 


Istoriją studijavo LU hum. mokslų fakultete 1923-1928 m.; užsienyje gilino studijas 
Berlyno Universitete 1929-1931 m. ir Vienos Universitete (pas prof. A. Dopscha) 
1931-1932 ir 1934-1936 m. Istorijos Ph. D. gavo VDU 1938 m. apgynęs disertaciją: 
„Vakarų krikščionių mintys apie Romos imperiją iki V amž.“ 1932-1939 m. VDU 
hum. mokslų fak. vyr. asist. prie visuotinės istorijos katedros; nuo 1940 iki 1944 m. 
Vilniaus Universiteto docentas. Specialybė: Viduriniai amžiai. 

LIETUVIŲ TAUTOS IšSILAISVINIMAS 


KAZIMIERAS A. MATULAITIS, MIC 


Lietuvių tauta buvo patekusi į žiaurią politinę nelaisvę 1795 m., kai 
Rusija, Prūsija ir Austrija pasidalino bendros Lietuvos-Lenkijos respu- 
blikos žemėmis ir pavergė jos žmones. Sudūva iki 1807 metų buvo už- 
imta Prūsijos, o vėliau su visa likusia Lietuva buvo pavergta Rusijos. 
Negailestingai žiaurų Rusijos jungą lietuviams teko nešti iki 1917 m., 
kai, besibaigiant I Pasauliniam karui, pairo Vokietijos karinė okupacija 
ir ėmė keltis išlaisvinama Lietuva. Per 123 metus pasikeitė Lietuvoje 
penkios žmonių kartos, net pasikeitė tautos veidas: jei 1795 m. Lietuvą 
ir lietuvių tautą atstovavo galingi, turtingi ir net beturčiai bajorai, tai 
1917 m. Lietuvą ir jos Žmones atstovavo ūkininkų ir baudžiauninkų 
vaikaičiai, dideliais vargais įsigiję mokslo. 

Jei ieškotume buvusios ilgos nelaisvės priežasčių, be abejo, pir- 
miausiai kritiškiau pažiūrėtume į gen. Kosciuškos sukilimą ir to sukili- 
mo tikslus. 

Gardino seime 1793 m. rusai privertė mūsų respublikos vadus pa- 
tvirtinti II-jį respublikos padalinimą, panaikinti Lietuvai nepriimtiną 
1791 m. geg. 3 d. Varšuvos seime paskelbtą, nedalyvaujant jame nei 
Lietuvos senatoriams, nei jos atstovams, naują konstituciją ir sumažinti 
kariuomenę, paliekant Lenkijoje 10.000 karių, o Lietuvoje — 5.000 karių. 
Visi kiti kariai turėjo būti paleisti arba įjungti į Rusijos kariuomenę. 

Tai buvo žiauri tikrovė. Kai sekančiais metais pradėta lenkai ka- 
rininkai imti į Rusijos kariuomenę, jie pasipriešino. Pasitelkė generolą 

Tadą Kosciušką ir pradėjo sukilimą, kuriam nebuvo nei pasiruošę, nei 
gavę visuomenės pritarimą stoti į kovą su daug galingesniais rusais. 
Jie nenumatė, kad staigios pradžios pasisekimus seks nelaimės; prie 
sukilimo dėjosi jaunieji kariai, nesaikingų lenkų patriotų dalis ir sulen- 
kėjusi Lietuvos jautrioji bajorijos dalis. Tam sukilimui nepritarė daug 
rimtų lenkų ir Lietuvos reikalais besisieloję mūsų vadai. 

Kas nesutiko grąžinti respublikai Gardino seimo panaikintą 1791 m. 
geg. 3 d. konstituciją, tas buvo apšauktas valstybės išdaviku, nors su- 
kilėliai neatstovavo valstybei. Lietuviai valstybininkai nepritarė suki- 
limui. Už tai jie apmokėjo savo gyvybe: Vilniuje sukilėliai suėmė, 
teisė ir pasmerkė paskutinį Lietuvos didįjį etmoną Simoną Kasakauską, 
kurį pakorė Vilniaus turgavietėje 1794 m. balandžio 25 d. Jo brolis 
Vilniaus pavyskupis Juozas Kasakauskas buvo suimtas Varšuvoje ir 
ten sukilėlių pakartas 1794 m. geg. 5 d. Su Lietuvos reikalais pas kara- 
lių Varšuvon nuvykęs pirmasis Lietuvos senatorius Vilniaus vyskupas 
Ignas Masalskis sukilėlių buvo suimtas, kurį laiką kalintas ir be teismo 
pakartas Varšuvoje 1794 m. birželio 28 d. 

Jie visi ir daug kitų mirė Lietuvos laisvę gindami. Lenkai ti- 
kėjosi, kad, žuvus stambiesiems Lietuvos politikams ir veikėjams, 
likusieji pasiduos jų įtaigojimams, bet susilaukė vien sukilimo pasmer- 
kimo. 

Lietuvos išsilaisvinimas iš vergijos užsitęsė ilgus metus. Kiekvienos 
kartos žmonės savo būdu, savo darbu, pastangomis ir net krauju skynė 
laisvei kelią. Ėjo baudžiavą, kentėjo vargus, buvo persekiojami už ti- 
kėjimą, per mokyklas rusinami, už lietuvišką knygą ar laikraštį kali- 
nami, baudžiami, į tolimą Sibirą ilgiems metams išsiunčiami prievartos 
darbams. Sunyko Lietuvos ponai, bajorai, turčiai, o pradėjo kilti bau- 
džiauninkai ir jų vaikai. 

Napoleono žygis per Lietuvą 1812-1813 m. nualino žemę; 1831 m. 
sukilimas užtraukė bausmę — rusai panaikino Lietuvos universitetą Vil- 
niuje 1832 m., o 1863 m. sukilimas atnešė Lietuvai nepaprastų var- 
gų: uždaryti beveik visi vienuolynai, lietuvių mokyklos, uždrausta 
spauda. Už slapta gabenamus lietuviškus raštus, laikraščius ir knygas 
nukentėjo virš 1.000 lietuvių.! Geriau pavyko 1905 m. revoliucija. Ji at- 


1 A. šapoka Lietuvos istorija, 1936 m. Kaunas, 513 psl. „Žandarai labai daug 
sunaikino lietuviškų knygų: pav., 1891-1893 m. vien tik sieną saugantieji žan- 
darai konfiskavo 37.718 lietuviškų knygų ir laikraščių, o 1900-1902 m. — net 
56.182. Į tą skaičių nejeina tos knygos, kurios buvo rastos ir konfiskuotos vi- 
soje Lietuvoje. 

Nukentėjusių už slaptą knygų laikymą ar platinimą bus apie 1.000 žmo- 
nių. Jų tarpe buvo ir prastų kaimiečių, ir kunigų, ir pasaulinių inteligentų.“ 

nešė Lietuvai teisę kurti kultūrines ir mokslines organizacijas, paleng- 
vino tikinčiųjų padėtį. Ir tai padėjo mūsų tautos vadams suorganizuoti 
žmones naujam politiniam gyvenimui. Jį pradėjo garbingasis Vilniaus 
seimas 1905 m. gruodžio 4-6 d., ir per 12 trumpų metų tauta išsiaugino, 
išmokslino sau užtenkamai jaunų mokytų žmonių nepriklausomai vals- 
tybei atkurti. Su pagarba ir padėka žvelgiame į visas politines lietuvių 
partijas, pripažindami jiems tautos paveiksle tinkamą vietą. Net jų ne- 
sutikimai, ginčai ir varžybos išryškino mūsų tautos veidą, kol nušvito 
1918 m. vasario 16 diena Nepriklausomybės paskelbimu. 

Ne visus tautos laisvintojus, veikėjus ir vadus galime prisiminti, 
nes jų yra labai daug, pradedant trijų minėtų iškiliųjų lietuvių prievar- 
tos mirtimi už Lietuvos laisvę 1794 m. ir einant iki pat 1918 metų. 
Šį kartą norime prisiminti betarpiai dirbusius Lietuvos laisvinimo darbą 
tuos mūsų veikėjus ir vadus, veikusius prieš 50 ar 60 metų, kurių 
gyvų pasiliko labai maža. Jų pastangų dėka, bendrai imant, tauta atgi- 
jo, apsišvietė, praturtėjo mokslu ir menu, padėdama tikrinius pamatus 
ateities laisvei. 

Santraukoje peržvelkime, kas vyko I Pasaulinio karo metu tarp 
lietuvių Lietuvoje, Rusijoje, Vakarų Europoje ir J. A. Valstybėse, be- 
siruošiant atkurti savo nepriklausomą valstybę. 


Karas Lietuvoje 


Pirmasis Pasaulinis karas paskandino Lietuvą varge, bet kartu at- 
nešė jai ir laisvę, sugriuvus galingajai Rusijos imperijai. Kanauninkas 
A. Steponaitis, aplankęs keletą kartų vokiečių okupuotąją Lietuvą ir 
pats savo akimis matęs jos vargus, karo padarytus nuostolius bei karinės 
vokiečių okupacinės vyriausybės žiaurumus, rašo „Tėvynėje ir pasauly“ 
apie karo pradžią, jo išplitimą p. 90-91. 

Lietuvos žmonės nelauktai atsidūrė pasaulinio karo ugnyje. Nors 
karas prasidėjo toli nuo Lietuvos, bet jis greitai apėmė beveik visą 
Europą. Galutinė karui kilti priežastis (tiksliau — priekabė. Red.) kai 
Sarajevo mieste serbas Gavrilas Principas nužudė Austro-Vengrijos 
sosto įpėdinį Franciškų Ferdinandą ir jo žmoną 1914 m. birželio 28 d. 
Austro-Vengrija paskelbė Serbijai karą 1914 m. liepos 28 d. Rusija 
užstojo Serbiją. Vokietija paskelbė Rusijai karą 1914 m. rugpiūčio 1 d., 
Rusijos santarvininkei Prancūzijai — rugpiūčio 3 d., o rugpiūčio 5 d. 
iššaukė karan Angliją ir Belgiją. Įsivėlė karan Turkija, Bulgarija ir 
Rumunija. Italija atkrito iš Vokietijos bei Austro-Vengrijos sąjungos 
1915 m. kovo 23 d. ir stojo karan su Vokietija ir Austro-Vengrija. 
Karo išvengė švedai, norvegai, danai, olandai, o pietuose — ispanai su 

portugalais ir Alpių kalnuose — šveicarai. Jungtinės Amerikos Valsty- 
"bės įsijungė į karą 1917 m. balandžio 6 d., ir nuo tada pasunkėjo Vo- 
kietijos ir jos sąjungininkių valstybių padėtis. Karas pasibaigė 1918 m. 
lapkričio 11 d. Vokietijos ir jos sąjungininkų pralaimėjimu. Rusija su- 
iro komunistų (revoliucijos poveikyje. Visą karo metą Lietuva buvo 
okupuota Vokietijos kariuomenės. 


Nukentėjusių šalpa 


Kai kurios Lietuvos dalys buvo kelis kartus pavirtusios karo ugnies 
juosta — frontu. Besitraukdami rusai degino sodybas, naikino turtą, ve- 
žė žmones į rytus, o užėję vokiečiai graibstė paskutinius gyvulius ir 
arklius savo kariuomenei, gi žmones varė apkasų kasti. 

Susibūrusieji Vilniuje lietuviai veikėjai įsteigė pačioje karo pra- 
džioje (1914.II4) Nuo Karo Nukentėjusiems Šelpti Centralinį Komi- 
tetą. Jam vadovavo Rusijos dūmos (parlamento) atstovas Martynas 
Yčas (1885-1941). Vicepirminkais buvo Antanas Smetona (1874-1944) 
ir kun. Juozas Kukta (1873-1942). Sekretoriais buvo Stasys Šilingas 
(1885-1962) ir kun. Povilas Dogelis (1877-1951). Iždininkas — adv. Jonas 
Kymantas (1854-1924). Valdybos nariai: adv. Petras Leonas (1864-1938), 
kun. Vladas Jezukevičius (1886), dr. Antanas Vileišis (1856-1919), Emi- 
lija Vileišienė (1861-1935), Donatas Malinauskas (1869-?), kun. Konst. 
Olšauskas (1867-1933), Juozas Balčikonis (1885-1969), dr. Jonas Basa- 
navičius (1851-1927) ir kiti. 

Nukentėjusiems nuo karo šelpti lėšų buvo gaunama iš rusų valdžios 
ir caro dukters Tatjanos komiteto, su kuriuo M. Yčas turėjo artimus 
santykius. . 

Vokiečiams paėmus Vilnių 1915.IX.18, Komiteto narių dalis persi- 
kėlė į Petrapilį. Jie sudarė Rusijoje veikiantį centralinį komitetą, va- 
dovaujamą M. Yčo; Vilniaus Komitetui vadovavo A. Smetona. 


Vilniaus centralinis komitetas persiorganizavo 1915 m. gale, kai bu- 
vo suprasta, jog vokiečiams spaudžiant tautą ekonomiškai, reikia pasi- 
priešinti okupantų politikai. Į centralinį komitetą buvo įjungti visų sro- 
vių atstovai. Greta šalpos komitetas ėmė organizuoti lietuviškas mo- 
kyklas, mokytojų kursus, ruošti vadovėlius. Per savo pasiuntinius su- 
būrė į darbą slapta visus krašte pasilikusius šviesuolius, per juos ėmė 
skleisti savo atsišaukimus ir ateities planus, nors dėl tos veiklos kai 
kam teko žiaurokai nukentėti nuo okupantų. Tuo būdu Vilniaus centra- 
linis komitetas ne vien šelpė, kiek galėdamas, nukentėjusius nuo karo, 
bet taip pat atstovavo lietuvių politiniams reikalams. 

Rusijos lietuviai 


Iš Lietuvos pabėgusių nuo karo atsirado Rusijoje apie 200.000 lie- 
tuvių ir nemažai iš Mažosios Lietuvos rusų išvežtų Prūsų lietuvių. Visi 
jie kentėjo didelį skurdą, šaukėsi pagalbos. Petrapilyje buvo įsteigtas 
Centralinis Komitetas Nukentėjusiems Nuo Karo Šelpti. Jį sudarė pirm. 
M. Yčas, vicepirm. P. Leonas, sekr. St. Šilingas, ižd. Juozas Kubilius 
(1878-1917), nariai — kun. K. Olšauskis, J. Balčikonis, adv. Antanas 
Tumėnas (1880-1946), inž. Tomas Naruševičius (1871-1927) ir reikalų 
vedėjas kun. J. Tumas (1869-1933). Komitetas pradėjo steigti Rusijos 
miestuose savo skyrius, vaikams prieglaudas ir mokyklas. Tiems rei- 
kalams 1915 m. jis buvo gavęs iš valdžios pusantro milijono rublių ir 
šiek tiek aukų iš privačių asmenų. į 

Petrapilio centralinis komitetas išsirūpino sau teisę siųsti savo įga- 
liotinius į užsienius. Ta teise pasinaudojo pirmininkas M. Yčas 1916 m. 
Jis nuvyko į Londoną, išsikvietė iš Šveicarijos kun. Antaną Steponaitį 
(1883-1964) gegužės mėn. Vykdamas į Italiją, sustojo Lozanoje, norė- 
damas savo akimis pamatyti, ką yra padarę Lietuvos naudai Šveicarijos 
lietuviai. 

M. Yčo apsilankymo proga įvyko lietuvių platesnė konferencija. Jo- 
je dalyvavo Juozas Gabrys-Paršaitis (1880-1951) kun. Vladas Dauman- 
tas (1885), kun. J. Purickis (1883-1934), J. Tumėnas, kun. dr. A. Viskantas 
(1875-1940), kun. A. Steponaitis, JAV lietuviai — dr. Jonas J. Bielskis, 
atstovavęs Amerikos lietuvius katalikus bei jų Tautos Tarybą, ir Ro- 
manas Karuža (g. apie 1883 m.) iš tautinės sandoros. Konferencija buvo 
pradėta gegužės 30 d. ir baigta birželio 4 d. Svarstyta lietuvių šalpa ir 
Lietuvos ateitis. 

Ši lietuvių konferencija pareiškė griežtą protestą vokiečių karinei 
valdžiai Lietuvoje, atidengė žiauraus elgesio faktus su Lietuvos gyven- 
tojais, kaip ji naikina žmonių turtą, vargina žmones rekvizicijomis, pa- 
stotėmis, mokesčiais, ir prašė pasaulio kultūringųjų tautų užstoti lie- 
tuvių ekonomines, humanitarines ir politines teises. 

Konferencija patarė Amerikos lietuviams sudaryti Vyriausiąją Ame- 
rikos Lietuvių Tarybą iš visų srovių bendram tautiniam darbui. 

Buvo nutarta paruošti Šv. Sostui pamatuotą platesnį raštą, prašant 
įsteigti Lietuvos arkivyskupiją su sostine Vilniuje. Informacijai skleisti 
konferencija nutarė suorganizuoti Šveicarijos Kolegijinę Tarnybą, į ku- 
rią įeitų trys atstovai iš Lietuvos ir dar vienas iš Amerikos.* 


2 A. Steponaitis, „Tėvynėje ir pasauly“, 1962 m. Brooklyn, N.Y., p. 100: „Šiuo 
metu platus informavimas pasaulio apie Lietuvos reikalus yra svarbesnis, negu 
kitados; konferencija nutarė: lietuvių reikalams suorganizuoti kolegijinę tar- 

Konferenciją baigus, M. Yčas išvyko į Romą. J. Gabrys skubiai, 
ruošėsi pavergtųjų tautų III-ajai konferencijai, kurią jis pats organi- 
zavo. Iš Lietuvos į ją atvyko Surgautas (A. Smetona), Stepas Kairys 
(1879-1944) ir Jurgis Šaulys (1879-1948), Lietuvos centralinio komite- 
to nariai. Pavergtųjų tautų konferencija buvo Lozanoje 1916 m. bir- 
želio 27-30 d.; joje dalyvavo 28 tautų atstovai. 

Nepavykus kunigui daktarui Vincui Bartuškai (1881) pasiekti Lie- 
tuvą, buvo sušaukta nauja Lozanos konferencija 1916 m. birželio 30 - 
liepos 4 d., kuri pareikalavo Lietuvai politinės nepriklausomybės. Kon- 
ferencija pritarė Kolegijinei Tarnybai, palikdama jos būstinę Šveicari- 
joje. Tarnybos žinioje laikomas visas politinis fondas, bet ji pati pasi- 
lieka slapta ir veikia Informacijos Biuro vardu. Jis negalėjo veikti pilnu 
sąstatu, kaip pageidavo konferencija, nes vokiečiai nieko neišleido iš 
Lietuvos ilgesniam laikui į Šveicariją. Iš Rusijos atvyko centralinio 
komiteto atstovas kun. K. Olšauskis, o Amerikos lietuvius katalikus 
atstovavo kun. V. Bartuška. Jį Šveicarijoje finansavo Tautos Fondas. 
Tas fondas parėmė Informacijos Biurą ir jo darbus.3 


Friburgiečių talka 


Karo metu Šveicarijos Friburge pasiliko trys lietuviai studentai 
mokslo tęsti — kun. A. Steponaitis, kun. V. Daumantas ir kun. J. Puric- 
kis. Greit jie patyrė, jog net 13.000 lietuvių atsidūrė Vokietijoje kaip 
karo belaisviai ir tremtiniai, kad jie baisiai vargsta. Sutarta įkurti šalpos 
komitetą „Comitė de secours aux Lithuaniens“. Tas komitetas buvo 
perkeltas į Lozaną. I šalpos darbą stojo kun. A. Steponaitis, mok. Mu- 
raška, kun. Juozas Purickis, kuris vien protarpiais talkino, iš Petra- 
pilio atvyko lietuvių komiteto atstovas Stasys Šalkauskis (1886-1941). 
Pirmosios paramos šalpos komitetas susilaukė iš Londono; juos parėmė 
kun. Kaz. Jurgis Matulaitis (1868-1944). Vėliau nuoširdžios ir gausios 
paramos susilaukė iš Amerikos lietuvių. 

Į Friburgą atvyko kun. Jonas Žilius-Jonyla 1916 m. vasario 6 d. ir 
atvežė daug liūdnų žinių iš Lietuvos ir Vokietijos. Plito gandai, jog 


nybą, į kurią įeitų dar trys atstovai iš Lietuvos ir du iš Amerikos, o į in- 
formacijos biurą įeitų dar vienas atstovas iš Lietuvos ir vienas iš Amerikos.“ 

3 „Lietuvių enciklopedija“, XXX, p. 457 plačiai yra rašoma apie Tautos Fon- 
dą. Jis įsteigtas 1914.IX.22 Amerikos lietuvių politiniame seime Chicagoje. 
1915 m. Scrantono, Pa., suvažiavime buvo nustatytas aukų paskirstymas: 705 
nualintos Lietuvos reikalams, 3095 politinei propagandai ir 10945 atsargos ka- 
pitalui. 1916 m. T. F. turėjo 150 skyrių ir nuo 1916.VI.9 iki 1917.1.1 surinko 
pihigais aukų $54.164,51, neskaitant rinkliavos drabužiais. 

Vokietija ir Austro-Vengrija galvojančios atkurti Lenkiją iš Rusijos 
priklausiusių žemių. Gandai pasitvirtino: 1916.XI.5 Lenkija buvo atkurta. 

Šiuos politinius klausimus pirmasis ryškino gabus ir apsukrus J. 
Gabrys. Jis buvo pratęs veikti toje srityje. Nuo 1911 m. jis tai darė 
Paryžiuje per savo įkurtąjį Informacijos Biurą, savo biuleteniu „Les 
Annales des Nationalitės“ ir specialiai lietuviškai propagandai skirtu 
„Pro Lithuania“. Jis atsikėlė į Lozaną su visa savo patirtimi 1915 m. 
Iš čia ėmė leisti vokiškąjį biuletenį „Litauen“. Amerikos katalikų lie- 
tuvių Tautos Fondo remiamas, biuletenis sustiprėjo ir praplito. Jam į tal- 
ką stojo Mykolas Ašmys (1891-1918), Juozas Eretas (1896), kun. dr. V. 
Bartuška, kun. K. Olšauskis, kun. J. Purickis, kun. V. Daumantas ir 
nuo 1918 m. —kun. A. Steponaitis. 


Pasitarimai 


Pirmasis politinis Šveicarijoje esančių lietuvių pasitarimas buvo 
Berne 1916 m. vasario 12-14 d. Dalyvavo Vl. Daumantas, J. Gabrys, 
J. Purickis, A. Viskantas, J. Tumėnas, A. Steponaitis. Teko aiškiai pa- 
sisakyti dėl lenkų keliamų svajonių — unijos palikimų, kai pati unija 
buvo Rusijos okupacija panaikinta 1795 m. Lietuviai palinkėjo lenkams 
laisvės jų etnografinėse ribose ir pabrėžė, jog lenkai neturi teisės kal- 
bėti Lietuvos vardu, nes pati Lietuva spręs savo politinį gyvenimą ir 
savo ateitį.* 

Plačiai paskelbtieji lietuvių nutarimai Berne erzino rusus, į šėli- 
mą vedė lenkus, o neutralieji pagarbiai sutiko laisvos Lietuvos atkū- 
rimo mintį. 


4 A. Steponaitis, op. cit, p. 96-97. Politinė konferencija Berne nutarė: 

„I. Atsižvelgiant į tai: 1) kad Lietuva ištisus šimtmečius buvo laisva šalis, 
2) kad lietuvių tauta niekad nesiliovė reikalavusi savo nepriklausomybės, 3) kad 
ji sudaro etnišką vienetą... kuris tęsiasi iki ribų, kur lietuviškai kalbama, 
4) kad labai sunaikintas kraštas negali pakilti kitaip, kaip turėdamas visišką 
laisvą, nepriklausomą, suvereninę valdžią, 5) kad Lietuvos atstatymas prisi- 
dės prie visuotinės patvarios taikos Europoje, 6) kad vokiečių valdžia savo 
kanclerio lūpomis taip pat paskelbė reichstage, jog jos armija išlaisvinusi Lie- 
tuvą, — nutarė reikalauti taikos konferencijoje visiškos Lietuvos laisvės ir ne- 
priklausomybės sugražinimo, 

II. Atsižvelgiant į tai: 1) kad lenkai bando laikyti Lietuvą buvusia ar esa- 
ma Lenkijos provincija, 2) kad lenkai uzurpuoja Lietuvos teises, 3) kad lenkai 
bando atstovauti Lietuvai, — mes, Lietuvos atstovai, pareiškiame... jog Lie- 
tuva nori pati valdyti savo žemę ir visu smarkumu protestuoja prieš lenkų 
pasikėsinimus uzurpuoti lietuvių teises. 

III. Atsižvelgiant į tai, kad lenkai bando paveldėti Didžiosios Lietuvos uni- 
versitetą Vilniuje, lietuviai... protestuoja prieš šią uzurpaciją ir pareiškia sa- 
vo nusistatymą, kad šis universitetas atitektų visos Lietuvos gyventojams.“ 

Tais pačiais 1916 m. balandžio 25-30 d. įvyko antroji politinė konfe- 
rencija. J. Gabriui patariant, ji buvo pavadinta „Hagos“ konferencija. 
Ji apkaltino Rusiją, kad ji 120 metų buvo panaikinusi Lietuvos vardą, 
kad Lietuvos Statutą pakeitusi netinkamais savais įstatymais, kad užda- 
riusi Lietuvos universitetą ir beveik visas mokyklas, o į jų vietą steig- 
dama rusiškas mokyklas, versdama lietuvius katalikus jungtis prie sta: 
čiatikių, o pasipriešinusius kardais kapoję, kad Lietuvai valdyti atsiuntė 
satrapus, k. a. Muravjovą, gavusį koriko vardą, kad Rusijos valdininkai 
draudė lietuviams spaudą 40 metų, kartu kolonizuodama rusais Lietuvą. 
Rusija privalanti atitaisyti Lietuvai padarytas skriaudas. Lietuva rei- 
kalauja pilnos nepriklausomybės. 

Kai „Hagos“ konferencijos nutarimai buvo plačiai paskleisti Euro- 
poje, sunerimo Rusijos atstovas Šveicarijoje Bibikovas. Rusai privengė 
nemalonaus garso, nenorėjo, kad jų žiaurumai būtų atskleidžiami. 


Apsilankymas Lietuvoje 


Informacijos Biuro narys kun. A. Steponaitis gavo vokiečių vyriau- 
sybės leidimą aplankyti į nelaisvę paimtus lietuvius jų stovyklose. Iš 
Vokietijos pavyko jam parvažiuoti į Lietuvą trumpam laikui. Jis pa- 
lydėjo iš pavergtųjų tautų konferencijos grįžtančius per Vokietiją A. 
Smetoną, Steponą Kairį ir Jurgį Šaulį. Visą šį lietuvių būrelį globojo 
vokiečių vyriausybės patikėtinis karininkas dr. Steputaitis iš Maž. Lie- 
tuvos, Prūsijos seimo atstovas, kilęs nuo Tilžės. 

Kun. Steponaitis pasiekė Lietuvą 1916 m. liepos antroje "pusėje. 
Gavęs leidimą aplankyti savo tėviškę, jis per Kybartus, Vilkaviškį pa- 
siekė Marijampolę liepos 26 d. Pateko į šv. Onos atlaidus. Bet tai buvo 
trečiadienis. Žmonių neperdaug. Surado pažįstamų vyrų, pasikalbėjo su 
kun. Antanu Šmulkščiu (1886-1951) ir kun. Antanu Petrauskų (1881- 
1944). Per keturias valandas jiedu pateikė kun. Steponaičiui daug jam 
reikalingų žinių, o jis jiems papasakojo, ką veikia Rusijoje ir užsie- 
niuose lietuviai. 

Marijampolės apylinkė buvo išdeginta. Tik sodų medžiai rodė sve- 
čiui kryptį į tėviškę. Abudu tėvai gyveno iš lentų sukaltoje būdoje. 
Brolis Jurgis ir abidvi sesutės — Ieva ir Ona — išvežti Rusijon kartu su 
mokyklomis. Daug ūkininkų iškelta į Rusiją. Rusai, besitraukdami, de- 
gino visa pakeliui, kad vokiečiai nieko sau gero nerastų užimtame 
krašte. Kai kurie žmonės, išsislapstę Prienų miškuose, pavojui praslin- 
kus, grįžo į savo namų degėsius. 

Karo frontas slinko per Lietuvą pamažu. Kai kuriose vietose kai- 
mai ir miesteliai po kelis kartus ėjo iš rankų į rankas. Sunaikinimas 

buvo didelis. Skurdas apėmė pasilikusius žmones. Maisto buvo mažai 
ar ir visai negalima gauti. Šeimos išsklaidytos, nesižino, kur kas yra. 
Nebuvo kam visus paguosti ar sušelpti. Nelaiminguosius ramino tik ži- 
nia, kad Vilniuje veikia centralinis komitetas, besirūpindamas paleng- 
vinti vargšų dalį, kad jis užstoja jų reikalaus vokiečių karinėse įstai- 
gose; tai ramino Žmones. 

Pakeliui į Šveicariją kun. A. Steponaitis aplankė dvi lietuvių be- 
laisvių stovyklas. Jų naudai padarė valdžioje kai kurių žygių. Berlyne 
karo ministerijos vardu pulk. Luebbers pažadėjo parūpinti lietuviams 
belaisviams kapelionus, vertėjus ir lietuvius belaisvius sutelkti į ma- 
žesnį stovyklų skaičių bei leisti jiems organizuoti lavinimosi kursus, 
ruošti koncertus. Vokiečių katalikų Centro leidžiamojo laikraščio „Ger- 
mania“ redakcija domėjosi padėtimi Lietuvoje ir sutiko panaudoti lie- 
tuvių Inf. Biuro jiems pasiunčiamas žinias. Paderborno vyskupas mie- 
lai priėmė kun. Steponaitį, ir jiedu aptarė lietuvių belaisvių religinę 
padėtį. Stuttgarte aplankė „Vokiečių Taikos Sąjūdžio“ vadovybę ir 
padėkojo jiems už paslaugas, persiunčiant lietuvių laiškus į Lietuvą. 

Informacijos Biurui padaręs išsamų kelionės pranešimą, kun. Ste- 
ponaitis sužinojo, kad Lietuvoje A. Smetona ir Step. Kairys daro žygių 
okupantų karinėje valdžioje, kad palengvintų žmonėms gyvenimą. To 
paties siekė dr. J. Šaulys Berlyne. Vokiečiai visur daug žadėjo, bet 
savo planus vykdė. Jau 1916 m. rupgiūčio 6 d. vokiečiai įvedė Lietuvoje 
savo valiutą — vadinamus „ostrublius“, kuriuos po dviejų metų pakeitė 
„ostmarkėmis“, išviliodami ir iščiulpdami paskutinius žmonių išteklius 
už beverčius pinigus. 

Politinis žaidimas 

Vokietija ir Austro-Vengrija pasižadėjo 1916 m. lapkričio 15 d. atsta- 
tyti Lenkijos valstybę, jei lenkai stos kariauti su Rusija. Lenkų vadai 
pareikalavo prijungti prie Lenkijos Sūduvą ir Vilniaus guberniją, suku- 
riant didelę Lenkiją. 

Apie tuos pasitarimus ir derybas sužinojo lietuvių Informacijos Biu- 
ras. J. Gabrys lietuvių delegacijos vardu kreipėsi į rusų ir prancūzų 
atstovus Šveicarijoje. Nė vienas jų nepasakė, ar padės lietuviams gintis 
nuo lenkų užmojų, savinantis lietuvių gyvenamas vietas. Lietuviai su- 
tarė veikti dviem kryptimis — memorialais aiškinti padėtį ir skleisti 
žinias apie Vokietijos žiaurumus Lietuvoje. 

Memorialai buvo įteikti Britanijos min. pirm. David Lloyd Geor- 
ge'ui, Prancūzijos — Aristide Briandui ir Rusijos — Trepovui. Raštai bu- 
vo išsamūs, ilgoki, apie 14 psl.; dėstė Lietuvos nepriklausomybės reika- 

lą ir buvo atmetamos lenkų pretensijos į Lietuvą, parodant dalykinę 
padėtį ir lenkų kėslus; buvo prijungti XV, XVI, XVIII a. ir naujų laikų 
žemėlapiai. Tais memorandumais buvo užbėgta lenkams už akių. 

Pasaulio spaudoje paskleistos žinios apie vokiečių žiaurumus oku- 
puotoje Lietuvoje padarė jiems didelį įspūdį, ir jie susirūpino. Jie pa- 
siūlė Informacijos Biurui, kad lietuviai iš Šveicarijos atsiųstų savo at- 
stovą reikalui išsiaiškinti ir taisyti. Informacijos Biuras įgaliojo kun. S. 
Steponaitį 1916.XII.26 vykti į Berlyną. Ten jis atsirado gruodžio 28 d. 
Buvo tartasi su gen. Eisenhardtu-Rothe, ritmeisteriu Steputatu, rit- 
meisteriu Borchardtu, ministeriu von Trautmannu ir sekretoriumi We- 
sendonku, kurie atstovavo Ob Ostą, karo ir užsienių ministerijas. Tar- 
tasi apie paramą belaisviams ir Lietuvai javais, drabužiais ir mašinomis. 

Naujai susipažinti su esama Lietuvoje padėtimi išvyko kun. A. Ste- 
ponaitis 1916.XII.30 į Lietuvą, lydimas karininko Steputaičio, kuris la- 
bai žiūrėjo, kad kun. Steponaitis nesusitiktų su žmonėmis. , 

1917 m. sausio 2 d., atsilaikęs Mišias Karmelitų bažnyčioje Kaune, 
kartu su karininku Steputaičiu išvyko Marijampolėn. Ten sužinojo, kad 
vokiečiai užkrovė žmonėms dar didesnius mokesčius, negu buvo pirmiau. 

Vokiečiai atėmė iš ūkininkų visus gyvulius, paliko tik po vieną 
karvę, už kurią turėjo atiduoti nustatytą sviesto kiekį. Kiaušinius rei- 
kalavo iš visų, ar kas turėjo vištų, ar jų neturėjo. Arkliai tik tie palikti 
ūkininkams, kurie buvo netinkami darbams. Visas maistas buvo vokie- 
čių rankose, ir jis buvo žymiai pabrangęs, o spekuliacijoje — 20 kartų 
brangesnės kainos. Žmonės buvo varomi kirsti miškų ir tempti sienojus 
savo jėgomis prie nutiestų geležinkelėlių. Apskritis valdo absoliutinę 
valdžią turį vokiečiai, kaip nuo nieko nepriklausomi imperatoriai. Žmo- 
nės kalbėjo, jog laikas pasipriešinti okupantams jėga. Tai buvo baisi 
padėtis: už vieną nužudytą vokietį okupantai nužudydavo nieko nekal- 
tų dešimtį ir daugiau žmonių. 

Grįžęs į Kauną, kun. Steponaitis aplankė vysk. Pr. Karevičių (1861- 
1945). Pas jį rado kan. Kazimierą Šaulį (1872-1964), kun. Antaną Alek- 
ną (1872-1930), Salemoną Banaitį (1866-1933) ir iš Vilniaus atvykusį A. 
Smetoną. 

Buvo tartasi, kaip atgaivinti centralinį komitetą; jis turėjo 1915 m. 
Lietuvoje 120 savo skyrių, kurių veikla vokiečiai sustabdė. Buvo su- 
tarta ieškoti komitetui daugiau laisvės. Visi tame pasitarime dalyvavu- 
sieji nuvyko pas gen. Eisenhardtą-Rothę. Generolas pritarė sumanymui. 

Sausio 4 d. Karmelitų klebonijoje sekė pasitarimas su Jonu Kriau- 
čiūnu (1864-1941), Saliamonu Banaičiu ir Pranu Dovydaičiu (1886-1942), 
kuris Sūduvoje rinko žinias apie karo padarytus žmonėms nuostolius 

ir nuo 1916 m. pradžios vadovavo Kaune „Saulės“ draugijos lietuvių 
gimnazijai. Jis atidengė vokiečių pastangas germanizuoti Lietuvą mo- 
kyklų pagalba ir nualinti kraštą, iškertant miškus. Tą pat dieną gen. 
Eisenhardtas-Rothe pakvietė svečią iš Šveicarijos ir dar 15 asmenų pie- 
tų kartu su vysk. Pr. Karevičiumi. Su generolu kalbėta švietimo ir 
tikybos reikalais. 

Kaune būdamas, kun. Steponaitis sužinojo, kad 1916.VII. 18 buvo 
suimtas ir iš Vilniaus išvežtas Jonas Vileišis (1872-1942), kad nuo lap- 
kričio 18 d. Augustinas Janulaitis (1878-1950) yra laikomas Buetowo 
stovykloje ir, be to, gruodžio 3 d. buvo suimti dr. Jonas Basanavičius, 
Emilija Vileišienė ir keli kunigai. 

Su naujomis žiniomis kun. A. Steponaitis vyko pro Berlyną ir Ko- 
penhagą į Stockholmą. Kopenhagoje veikė lietuvių komiteto Rusijoje 
igaliotinis Jurgis Savickis (1890-1952), o Stockholme — Ignas Jurkūnas- 
Šeinius (1889-1959) ir Jonas Aukštuolis (1886). J. Savickis Stockholme 
buvo įkūręs Informacijos Biurą, kaip J. Gabrys Šveicarijoje. Aptaręs 
su jais belaisvių šelpimą, laiškų siuntimą ir gretimus kitus klausimus, 
sugrįžo Friburgan sausio 16 d. 

Trijų savaičių kelionė, patirtis ir gautos žinios atskleidė daug naujų 
dalykų. To poveikyje Friburge buvo įkurtas Centralinis Komitetas Ka- 
ro Aukoms Šelpti. Jo vadovybę sudarė pirm. kun. A. Steponaitis, vice- 
pirm. J. Gabrys, ižd. kun. Vl. Daumantas, gen. sekr. kun. J. Purickis. 
Komitetas paruošė atsišaukimus anglų, vokiečių, prancūzų, italų, is- 
panų, olandų ir švedų kalbomis, nurodant komiteto uždavinius ir Lie- 
tuvos vargingą padėtį vokiečių okupacijoje. Atitinkami raštai buvo pa- 
siųsti Šv. Tėvui ir Tarptautiniam Raudonajam Kryžiui. 

Atsišaukimai davė gerų vaisių. Jautriai atsiliepė Amerikos lietuvių 
organizacijos. Iš jų komitetas gavo 210.861 franką, kurių 25.918 tuoj bu- 
vo pasiųsti į Lietuvą. Kun. K. Olšauskis badaujančios Lietuvos argu- 
mentu paveikė Šv. Sostą ir 1916 m. vasario 10 d. gavo pop. Benedikto XV 
pritarimą ir leidimą skelbti visose pasaulio katalikų bažnyčiose Lietuvių 
Dieną aukoms rinkti. Ji buvo paskirta 1917.V.10 — sekmadienį prieš Sek- 
mines. Jis gavo iš Vatikano vysk. Pranciškui Karevičiui ir viso pa- 
saulio katalikų vyskupams laiškus, be to, popiežiaus auką — 20.000 lyrų, 


Lietuvių diena 


Pirmieji bandymai gauti Vatikano pritarimą Lietuvių Dienai bu- 
vo daromi 1915 m. J. Gabrio. Tuo reikalu lankėsi Romoje Martynas 
Yčas 1916 m ir taip pat iš Amerikos atvykęs kun. dr. V. Bartuška, bet 
jiems sukliudė nepalankaus lietuviams lenko prel. Skirmunto įtaka. 

Lietuvių Dienai sėkmingiau pravesti Šveicarijoje buvo sudarytas 
vykdomasis komitetas: pirm. kan. K. Olšauskis, vicepirm. kun. dr. V. 
Bartuška, sekr. kun. J. Purickis, ižd. kun. Vl. Daumantas, nariai — J. 
Gabrys ir kun. A: Steponaitis. Laukė didelis darbas. Reikėjo atitinka- 
momis kalbomis atspausdinti pasaulio vyskupams pakankamą skaičių 
Šv. Tėvo ir vysk. Pr. Karevičiaus laiškų. Jie buvo verčiami į 6 kalbas. 
Spaustuvė dirbo dieną - naktį. Į darbą įjungta apie 20 asmenų. Vyk- 
domasis komitetas prašė siųsti aukas tiesiai Šv. Sostui arba į Šveicari- 
ją, Lozanon, Bangue Federale, vykdomojo komiteto vardu. Lydimuoju 
raštu vykdomasis komitetas nusakė Lietuvos padėtį vokiečių okupaci- 
joje, karo padarytus nuostolius ir žmonių vargus. Politiškai imant, 
tie laiškai buvo labai didelės reikšmės Lietuvai. 

Vokietijos ir Belgijos vyskupai surinko ir stačiai pasiuntė vysk. P. 
Karevičiui pusantro milijono markių. Sunku bugo atgauti sudėtas Lie- 
tuvai aukas Anglijoje, Prancūzijoje ir Italijoje. Rusijos. katalikai su- 
aukojo 70.000 rublių. Vysk. Jonas Ciepliakas pavedė tuos pinigus glo- 
boti kun. prof. Blažiejui Čėsniui (1884-1944), kun. Juozui Vailokaičiui 
(1880-1953) ir kun. prof. Kazimierui M. Rėklaičiui. Prasidėjus Rusijoje 
revoliucijai ir atsiradus galimybei tremtiniams grįžti į Lietuvą, tos au- 
kos (buvo panaudotos tremtinių ir bėglių grįžimui. 

Šveicarijoje vykdomasis komitetas savo apyskaitoje parodė 467.836,90 
šveicariškų frankų pajamų. Iš vyskupų buvo gauta 355.592,64, o atskiri 
geradariai sudėjo 51.996,18 fr. Nemažos aukų sumos ėjo stačiai per Va- 
tikaną ir, neregistruotos vyk. komitete, pasiekdavo Kauną. Nualintai 
Lietuvai buvo labai svarbi pasaulio katalikų meilė, parama ir aukos; 
ypač gi svarbu, kad jos vardas buvo pagarsintas visme pasaulyje tuo 
metu, kai buvo sprendžiamas Lietuvos nepriklausomybės klausimas. 


"Amerikos lietuviai 


Pavergtai lietuvių tautai siekiant mokslo šviesos, gerovės ir lasivės, 
Amerikos lietuviai stambiai parėmė tėvynę ir jos vadų pastangas; tai 
darė pavieniai asmenys, o dar daugiau — organizacijos. Toji parama 
plaukė į Lietuvą dar prieš pirmąjį Pasaulinį karą. Tuo metu buvo su- 
kurta ir veikė katalikiškųjų lietuvių organizacijų Federacija, apjungusi 
parapijų vietines šalpos ir kitas organizacijas nuo 1906.IV.17, o vėliau 
įglaudusi Vargoninkų Sąjungą, Moterų Sąjungą, Amerikos Vyčius ir 
daug kitų. Prisiminkime bent tų vardus, kurie sielojosi, dirbo, organiza- 
vo ir. vadovavo Amerikos lietuvių katalikų gyvenimui. 


5 Ibid., p. 111-112 išsamiai rašo apie Lietuvių Dienos organizavimą ir padarinius 

Federacijos pirmininkais buvo (iš eilės) kun. A. Kaupas, kun. J. 
Kuras, kun. Ant. Milukas, K. Krušinskas ir kun. Fab. Kemėšis. 


Pirmojo Amerikos lietuvių katalikų kongreso, įvykusio 1906 m. ba- 
landžio 17-18 d. Wilkes-Barre, Pa., spaudos reikalus parėmė savo au- 
komis šie kunigai: kun. J. Šaulinskas, kun. A. Kaupas, kun. A. Mi- 
lukas, kun. V. Kudirka, kun. V. Vizgirda, kun. J. Jakštas, kun. J. Če- 
panonis, kun. J. Sutkaitis, kun. K. Urbanavičius, kun. J. Kasakaitis, 
kun. V. Dargis, kun. A. Staniukynas, kun. S.. Pautienius, kun. J. Vaiš- 
nora, kun. J. Ambotas, kun. Baltrus Molekaitis, kun. V. Stankevičius, 
kun. V. Varnagiris, kun. J. Kaulakis, kun. A. Jasaitis, kun. Servetka, 
kun. V. Matulaitis, kun. J. Dielinikaitis. 

Iš pasauliečių kongreso spaudos reikalams aukojo: B. Vaišnora, K. 
Radzevičius, D. Brazinskas, A. Petruškevičius, J, Grajauskas, Julė Pra- 
naičiūtė, Uršulė Auguliūtė. 

Į pirmąjį Am. liet. kat. kongresą atvyko rinktiniai trisdešimties pa- 
rapijų atstovai su savo klebonais. Savo kolonijose jie veikė draugijose, 
parapijos komitetuose, buvo veiklesnieji bendruomenės nariai, ir jų 
dauguma padėjo Lietuvai, jai atgavus laisvę 1918 m. Šioje santraukoje 
minimi vien jų vardai. Plačiau galima rasti 96 psl. knygelėje „Pirma- 
sis Amerikos lietuvių katalikų kongresas 1906“. Shenandoah, Pa. 

Kongresui vadovavo kun. Kuras, kun. V. Dargis ir Jonas Jonaitis. 
Tvarką palaikė Marcinkevičius ir Jonas Kinčius. Sumanymų komisijoje 
dirbo kun. A. Milukas, J. Pikutis ir J. Mališauskis. Spaudos kom.: kun. 
A. Milukas, Krušinskas, J. Bauzeris ir B. Vaišnora. 

Kongresas nutarė balandžio 18 d. posėdyje kurti LIETUVIŲ KA- 
TALIKŲ FEDERACIJĄ. Federacijai įstatus parašyti išrinkti: kun. A. 
Kaupas, kun. A. Milukas, Kudirka, Stankevičius ir J. Grajauskas. 

Kongresas ilgai svarstė lietuvaičių seserų mokytojų įkūrimo reika- 
lus. Tuo laiku tris lietuvaitės mokėsi vienuolinio gyvenimo, ir 1907 m. 
rugpiūčio 30 d. Harisburgo, Pa, vyskupas Juozapas E. Shanahanas 
priėmė jų vienuolinius įžadus, davė joms vardus — Marija, Immaculata, 
Cencepta —ir jų kuriamą vienuoliją pavadino šv. Kazimiero vardu, su- 
gestionuojant kun. A. Staniukynui. 

Moterų Sąjunga pradėta organizuoti 1913 m.; įkurta 1914 m. gruo- 
džio 13 d. Chicagos seime. Jų sąjūdį pradėjo A. Jakaitytė, U. Daukan- 
tienė ir A. Sutkaičiūtė. Jas parėmė kun. F. Kemėšis. Moterų Sąjunga 
pradėjo 1916 m. leisti mėnesinį savo organą „Moterų Dirvą“, kuris ir po 
50 metų eina. Jų organą redagavo U. Daukantienė, kun. P. Juškaitis ir 
nuo 1918 m. Ant. Nausėdienė. Vėliau (1923-1953) redagavo Sofija Sa- 
kalienė. 

Lietuvos Vyčiai pradžioje vadinosi „Lietuvos Sakalas“. Jie įsteigti 
Lawrence, Mass., seime 1913.IV.27. Sumanymas kurti Amerikos lietuvių 
katalikų jaunimo organizaciją buvo pateiktas 1912 m. Bostone įvykusia- 
me A. L. R. K. Susivienijimo seime. Jų organizacijos pradininkai — M. 
A. Norkūnas, kun. A. Kaupas ir kun. Pr. Serafinas. Isijungė klierikai 
Pranas Virmauskis, Pr. Juškaitis, J. Vaičiūnas ir studentai Jonas Na- 
vickas, Kazys Pakštas, Aleksandras Račkus, Izidorius Ilekis, J. Poška 
bei Matas Zujus. 1913 m. L. Vyčiams vadovavo dv. tėvas kun. A. 
Jusaitis, pirm. M. A. Norkūnas, vicepirm. A. Jankauskas, sekr. S. Bug- 
naitis, ižd. K. Urbonas ir iždo globėjai S. Mačinskis su A. Šimonyte. 
Sekančiais metais juos parėmė muzikai A. Aleksis ir Ant. Pocius, o 
taip pat laikraštininkai kun. F. Kemėšis, J. Kaupas, J. Karosas, P. Mo- 
lis, P. Baltutis, J. Kazanauskas ir Matas Žaldokas. Jų veikla sustiprėjo, 
parėmus juos kunigams Ignui Alabavičiui, Pr. Serafinui, Jeronimui Vai- 
čiūnui, Petrui Lapeliui, Antanui Ežerskiui ir Mykolui Krušui. 1917 m. 
Lietuvos Vyčiai turėjo virš 100 kuopų ir apie 3.300 narių, o 1919 m. — 
103 kuopas su 4.100 narių. 1915 m. pradėjo leisti „Vytį“ kuris eina ir po 
50 metų. 

Šie visi jaunimo atstovai ir vadai po kelerių metų, Lietuvai siekiant 
nepriklausomybės ir paskelbus valstybės atstatymą, neišsakomai daug 
pasitarnavo atgimusiai Lietuvai, organizuodami jai visokeriopą paramą. 
Taip, pavyzdžiui, A. L. R. K. Federacija, 1914IX.22 Chicagos seime 
įsteigusi savistovų Tautos Fondą, pirmaisiais metais Lietuvai šelpti su- 
rinko 17.282, 57 dol., sekančiais veiklos metais surinko 34.530,96, o tre- 
čiaisiais — 54.164,51 dol. 1916 m. gen. sekretoriumi buvo Kazys Pakštas. 
Jis sukūrė 150 T. F. skyrių. 1918 m. gen. sekretoriumi buvo Leonardas 
Šimutis. Tuo metu sudėta virš 325.000 dol. aukų ir dvigubai daugiau 
drabužiais. Tautos Fondas išlaikė savo Informacijos Biurą Washingto- 
ne, dosniai parėmė Šveicarijos lietuvių veikėjų pastangas ir net siuntė 
savo atstovus jiems padėti diplomatijos darbui dirbti. Jie visi yra užsi- 
tarnavę visos tautos pagarbą ir padėką. 


Politiniai tikslai 


Amerikos lietuviai veikėjai greitai sumojo, kad Lietuvai reikia pil- 
nos nepriklausomybės siekti, nesitenkinti vien kultūrine autonomija. 
Amerikos lietuviams naujos šviesos davė parvykusieji iš Šveicarijos A. 
L. Tarybos atstovai dr. kun. V. Bartuška, dr. J. J. Bielskis ir R. Ka- 
ruža. Europos vakaruose esantieji lietuviai šviesuoliai buvo aiškiai ap- 
sisprendę už pilną Lietuvos nepriklausomybę. Politinė karo padėtis tam 
buvo palanki. 

1917 m. sausio 10-11 d. suvažiavo į Pittsburghą, Pa., stambiųjų ka- 
talikiškųjų organizacijų 33 vadai. Suvažiavimas nutarė reikalauti Lie- 
tuvai pilnos laisvės bei nepriklausomybės. Tąjį nutarimą, pasirašytą 
septynių organizacijų atstovų, įteikė kun. J. J. Žilius ir dr. J. J. Bielskis 
JAV prezidentui, Šv. Sosto atstovui ir Europos valstybių amabasado- 
riams Washingtone. A. L. Taryba pasiuntė į Šveicariją kun. dr. V. Bar- 
tušką dirbti Lietuvių Informacijos Biure. Washingtone įsteigė savo In- 
formacijos Biurą, kuriam vadovavo dr. J. J. Bielskis. Jis pasirūpino, kad 
Pittsburgho suvažiavimo nutarimas pasiektų visus JAV kongreso atsto- 
vus. 

Smarkiai sujudo JAV lietuvių tautininkų organizacijos. Devynios 
jų draugijos sušaukė New Yorkan 1917 m. sausio 15 d. suvažiavimą. 
Ir šis suvažiavimas pareikalavo Lietuvai nepriklausomybės. Tas nutari- 
mas buvo plačiai paskelbtas amerikiečių laikraščiuose. Sklandesniam 
darbui tautinė srovė sudarė 1917 m. birželio 27 d. Amerikos lietuvių 
tautinę tarybą. 

Kai 1917 m. liepos 10 d. New Yorkan atvyko Kerenskio siųstas 
ambasadorius: Bachmetjevas, jam buvo įteiktas lietuvių pranešimas, 
kad Lietuva yra apsisprendusi atsiskirti nuo Rusijos. Buvo didelis 
džiaugsmas, kai 1917.X.10 „Evening Mail New York“ paskelbė, jog 
Lietuvos Taryba Vilniuje pareikalavo Lietuvai pilnos nepriklausomybės. 

(Plačiau rašo V. Liulevičius „Draugo“ kult. priede 1966 m. nr. 107, 

113, 119 ir 1967 m. nr. 3.) 


Petrapilio lietuviai 


I Pasaulinio karo metu Petrapilyje gyveno ir veikė išsimoksli- 
nusių kunigų būrys: prof. kun. Pr. Būčys (1872-1951), prof. kun. Bla- 
žiejus Čėsnys (1884-1944), prof. kun. Aleks. Grigaitis (1877-1955), prel. 
Jonas Naujokas (1872-1948), prof. kun. K. Rėklaitis (1887-1967), prel. 
Juozas Laukaitis (1873-1952), kun. Juozas Vailokaitis (1880-1953), būsi- 
masis vysk. Teofilis Matulionis (1873-1962), kun. Jonas Didžiulis (1878), 
kun. Grabys, kun. Jurgis Narjauskas (1876-1943), kan. Jonas Senkus 
(1869-1946) ir kiti 


6 „Tautos Praeitis“, I, 1959, p. 65-77 rašo K. M. Rėklaitis savo ,„„Atsiminimuose 
iš Petrapilio veiklos 1914-1918 m.“, kaip įsikūrė Petrapilio lietuvių draugijos 
ir gimė „Vadas“. 

„Vado“ redakcija ilgą laiką buvo vieno prancūzo, Violjė, bute. Jis buvo se- 
nato aukštas valdininkas ir didelis lietuvių bičiulis. Pas jį trumpai buvo ap- 
sigyvenęs stud. Petras Karvelis ir, rodos, kun. J. Vailokaitis... Rodos, 1918 m. 
redakcijos štabas persikėlė į mano butą seminarijoje. Jos paskutinis faktinasis 
redaktorius buvo kun. Pijus Dambrauskas.“ („T. Pr.“ p. 70). 

Žinodami tremtinių vargingą gyvenimą Rusijoje ir nemažus pavo- 
jus jų tikėjimui ir dorai, kad palaikytų juose tėvynės ilgesį ir ko- 
vingumą už nepriklausomąją Lietuvą, kunigai pradėjo leisti savaitinį 
„Vadą“ 1916 m. su priedu prieglaudų bei pradinių mokyklų jaunimui 
„Žvaigždute“. Valdžios akyse atsakinguoju redaktoriumi buvo kun. K. 
Rėklaitis, o faktinai laikraštį redagavo kun. J. Vailokaitis. Jis sutelkė 
į redakcijos būrį jaunų rašytojų, kaip pvz. Vincentą Mykolaitį-Putiną, 
Juozą Avižienių, Pijų Dambrauską ir profesorius J. Totoraitį, Pr. Būčį, 
Bl. Čėsnį ir nemažai kitų. O kai 1917 m. buvo įsteigta „Liaudies Są- 
junga“, „Vadas“ pasidarė jos organu ir padėjo sudaryti skyrius dau- 
gelyje vietų. Pasidarius pirmai galimybei grįžti į tėvynę, „Vadas“ nuro- 
dinėjo tremtiniams, kokiu būdu ir kokiomis priemonėmis jie gali pasiek- 
ti savo tėviškes. Isigalėję komunistai uždarė „Vadą“ ir ieškojo 1918 m. 
rugpiūčio mėnesį redagavusį laikraštį kun. P. Dambrauską suimti, bet 
jo bolševikai nesurado." . 

Lietuvių šviesuolių dalis Petrapilyje 1916 m. vasario 23-25 d. su- 
šaukė lietuvių draugijų ir visuomenės veikėjų suvažiavimą.“ Tarp kitų 
dalykų, buvo ilgiau svarstoma karo aukų šalpa ir jų gyvenimo pageri- 
nimas. Platų pranešimą suvažiavimui pateikė M. Sleževičius. Jis buvo 
aplankęs pietrytinę Rusijos dalį ir joje išsibarsčiusius lietuvius. Pavyz- 
džiais nurodė, kokia skaudi ir apverktina pabėgėlių dalis: butai nesvei- 


7 Kaip susidarė lietuviškieji pasai Rusijoje tremtiniams, rašo K. Rėklaitis, „,Tau- 
tos Praeityje“, I t. p. 447. Kelias į Lietuvą nebuvo laisvas. Tiesa, dar nebuvo 
pilnai sutartos ribos tarp Rusijos ir vokiečių okupuotos Lietuvos, veikė tik 
vadinamoji demarkacijos linija, bet per tą liniją vokiečiai ne bile ką praleisda- 
vo. Gi bolševikų valdžia, bent pradžioje, nebuvo uždraudusi tremtiniams grįžti, 
bet sargybiniai prie demarkacijos linijos tikrino, kas išvyksta. Būtinai rei- 
kėjo duoti grįžtantiems lietuviams dokumentus, kurie liudytų, kad jie yra lie- 
tuviai, kad nėra kokie bastūnai, bet žmonės dori ir verti pasitikėjimo. 

Čia pasireiškė didelis kun. J. Vailokaičio sumanumas. Jis pirmas sugal- 
vojo paso projektą, kuris būtų duodamas Liaudies Sąjungos nariams. Bet kad 
toks pasų gaminimas nepasirodytų rusų valdžios uzurpavimu, kreipėsi jis 
pas savo senąjį seminarijos laikų draugą, o tuo laiku bolševiką Kapsuką, kuris 
buvo Petrapilyje ir, rodos,: svarbias pareigas pas juos turėjo. Parodė jam paso 
projektą. Kapsukas sumanymui nepritarė. „Valdžia tikrai prie jūsų galėtų pri- 
kibti“, — pasakęs. Jis patarė duoti savo Sąjungos liudijimus, kad jie yra Są- 
jungos nariai, ir daugiau nieko, . 

Paėmėm gero popieriaus ir atspausdinome trilypę kortelę, trimis kal- 
bomis liudijant, jog savininkas yra: Liaudies Sąjungos arba 'Volksverein fuer 
das Katholische Litauen' arba "Sojuz Litovkago Naroda' narys. Kortelėje buvo 
pridėtas Liaudies Sąjungos antspaudas ir jos reikalų vedėjo, atseit, mano pa- 
ties, parašas trimis kalbomis.“ 

8 Mykolas Sleževičius, op. cit, p. 46. 


52(16) 


ki bei nešvarūs, maistas prastas ir jo permaža, duodamos pagalbos neuž- 
tenka duonai įsigyti, vaikų mirtingumas prieglaudose nepaprastai di- 
delis, nė viena prieglauda neturi tinkamos, išmokslintos vedėjos, veikai 
neturi mokytojų ir jie apleisti. Žymiai blogesnė buvo padėtis iš Prūsų 
ištremtųjų lietuvių. Ragino kurti suaugusiesiems kursus. 

Suvažiavimas nutarė kurti organizaciją, kuri apimtų visus Rusijos 
lietuvių reikalus, įtraukiant į darbą visas lietuvių sroves. Paruošiama- 
jam darbui atlikti buvo sudaryta komisija. Į ją įėjo M. Sleževičius (1882- 
1939), T. Naruševičius, St. Šilingas, P. Leonas ir Česl. Petraškevičius. 


Vietos vargšų šalpa 


Labai naudingą ir platų gailestingumo darbą darė Petrapilyje įkur- 
toji Labdaringoji Draugija, besirūpindama sostinės lietuviais ir karo 
metu atvykusiais tremtiniais. Išrinktasis draugijos 15 asmenų komite- 
tas tvarkė visus reikalus, globojo vaikų prieglaudą, moksleivių bendra- 
bučius, lankė ir šelpė vargšus, neskirstant juos pasaulėžiūromis. Lie- 
tuvių katalikų susiklausymo dėka, padedant kan. Jonui Senkui ir jo 
vadovaujamai šv. Zitos Tarnaičių Draugijai, turinčiai 400 narių, komi- 
tete dirbo palankūs katalikams asmenys, vadovaujant dūmos atstovui 
kun. J. Laukaičiui. Tokia padėtis nepatiko kai kuriems Petrapilio lietu- 
viams socialistams. 1917 m. į metinį Petrapilio draugijos nuo karo nu- 
kentėjusiems šelpti susirinkimą atsivedė apie du šimtus vyrų, juos įra- 
šydino prieš pat susirinkimą į draugiją, norėdami paimti draugijos 
priežiūrą į savo rankas. Vos pradėjus susirinkimą, atvykusieji vyrai 
šauksmais pasiūlė į susirinkimo pirmininkus niekam iš draugijos komi- 
teto narių nepažįstamą Baleišį. Triukšmas bei šauksmai tęsėsi iki 12 val. 
nakties, ir susirinkusieji turėjo apleisti vietą, nieko gero nenutarę.. 
Antrasis draugijos susirinkimas įvyko vasario mėnesį. Ir jis nepajėgė 
suvaldyti triukšmadarių. Kovo mėnesį pavyko pravesti komiteto rin- 
kimus ir balsuoti sąrašais. Laimėjo kun. J. Laukaičio sudarytasis sąra- 
šas. Pirmininku išrinktas kun. prof. Blažiejus Čėsnys, į garbės pirmi- 
ninkus pakeltas Vincas Matulaitis (1862-1941), iki tol vadovavęs drau- 
gijai. Bet šiai labdaringajai draugijai teko dirbti toliau tik iki lapkričio 
7 d. revoliucijos. Bolševikams pagrobus Rusijos valdžią, tremtinių šalpa 
pasiliovė.? 

Spaudoje ir visuomeniniame darbe gyvai reiškėsi Petrapilio lietu- 
viai studentai ateitininkai: Valdemaras Čarneckis, Juozas Lukošius 
(1892), Petras Karvelis (1897), Domas Gruodis (1898), Edvardas Tu- 


9 „Tautos Praeitis“, I t., p. 66-68. 

rauskas (1896-1966), Kazimieras Graužinis (1898-1962), Marija Andziuly- 
tė (1896), Aldona Čarneckaitė, Žilevičiūtė ir kiti. 

Kairiųjų šviesuolių savaitinis laikraštis „Naujoji Lietuva“ pasirodė 
Petrapilyje 1915 m. gruodžio 22 d.*? Tautininkai leido „Lietuvių Balsą“, 
o katalikai — „Vadą“. Visi tie laikraščiai kėlė ir gvildeno Lietuvos 
laisvės reikalą, savaip vaizduodami siektiną jai gerovę, savo tarpe besi- 
varžydami ir besipiršdami į tautos vadus. Tautos veidui išryškėti tai 
buvo teigiamas reiškinys. 


Jėgų telkimas 


Caro vyriausybę nuvertus, „Naujoji Lietuva“ 1917 m. kovo 11 d. 
sveikino revoliuciją ir linkėjo jai sukurti Rusijos tautų federaciją: „Su- 
trupo vergijos retežiai. Rusija nusikratė sauvalių despotų Romanovų 
jungo. Tegyvuoja revoliucija! Tegyvuoja laisva demokratinė Rusijos 
tautų federacija!“ "! Tas pats laikraštis vasario 13 d. buvo pranešęs jog, 
sudarant Tautos Tarybą, dalyvavo lietuvių politinės partijos — Demok- 
ratinė Tautos Laisvės Sandara, Tautos Pažangos partija, krikščionys de- 
mokratai, katalikai, socialdemokratai ir socialistai liaudininkai. 

Lietuvos demokratų arba socialistų liaudininkų partijos Petrapilio 
srities steigiamasis susirinkimas buvo 1917 m. kovo 26 d. Jam vado- 
vavo Mykolas Januškevičius (1886-1942). Pranešimus darė Felicija Bort- 
kevičienė (1873-1945) ir Mykolas Sleževičius. Slaptasis partijos veiki- 
mas buvo siejamas su 1896 m. „Varpu“. Karo metu veikė partijos pa- 
daliniai Dorpate, Charkove, Maskvoje, Voroneže, o Petrapily, anot Pet- 
ro Balio, veikė darbininkų, studentų ir vidurinių mokyklų moksleivių 
socialistų liaudininkų kuopa.!* 

Socialistų liaudininkų partijos viešai veiklai ėmėsi vadovauti M. 
Januškevičius ir P. Balys ( 1919 m.). Literatūros komisijon išrinko M. 
Sleževičių, M. Januškevičių, Joną Krikščiūną (1880-1941), Feliciją Bort- 
kevičienę ir Jackų Sondeckį-Sondą (1893). Viešai pradėjusi veikti socia- 
listų liaudininkų partija pasisakė už laisvą Lietuvą ir jos steigiamąjį 
susirinkimą.!* 


Petrapilio seimas 
Lietuvių Tautos Taryba nutarė sušaukti į Petrapilį visos Rusijos 
lietuvių seimą 1917 m. gegužės 27 d. Jis pasibaigė birželio 3 d. 


10 Mykolas Sleževičius, op. cit., p. 58. 
11 Ibid., p. 59. 
12 Ibid., p. 60. 
13 Ibd., p. 61. 

Visas pasiruošimas ir seimo eiga, anot kun. K. Rėklaičio,* suglaustai 
taip atrodė. . 

Kultūrinė lietuvių organizacija „Liaudies Sąjunga“, kuri tuo laiku 
turėjusi arti 60 skyrių ir virš 50.000 narių, savo spaudoje ragino 
žmones, kad į seimą atstovais rinktų tik aiškiai pasisakančius už Lietu- 
vos nepriklausomybę. Petrapilyje į Putilovsko įmonės salę suėjo .apie 
2.000 lietuvių savo atstovų rinkti. Iš visos Rusijos į seimą suvažiavo apie 
300 atstovų. (Jaltos lietuvius atstovavo dijakonas K. Matulaitis). Atsto- 
vai pasiskirstė į septynias partijas: 1. katalikai tautininkai, 2. krikščio- 
nys demokratai, 3. pažangieji, 4. santariečiai (su St. Šilingu ir P. Leo- 
nu), 5. liaudininkai, 6. socialdemokratai ir 7. bepartyviai. Partijų atsto- 
vams vadovavo kun, prof. B. Čėsnys, kun. J. Vailokaitis, Augustinas 
Valdemaras, M. Sleževičius ir Požėla. Kun. Vladas Draugelis suorgani- 
zavo bepartyvių grupę. Pradžioje ji buvo pat gausiausia, turėjo 70 
atstovų, bet, seimui besitęsiant, kai kurie įsiliejo į sau artimas politines 
partijas. 

Pirmas seime nesusipratimas kilo; kairiesiems pareikalavus, kad sei- 
mo prezidiumą sudarytų seimą šaukusios politinės partijos, bet atstovų 
dauguma su tuo nesutiko ir palaikė santariečių pasiūlymą — rinkti pre- 
zidiumą iš visų susirinkusiųjų grupių. Kai socialistų rezoliucija nepraė- 
jo, laikinai jie buvo net pasitraukę iš seimo salės. Likusieji ramiai sau 
išsirinko vadovybę.?* 

Visi jautė, jog atėjo laikas viešai pasisakyti už Lietuvos laisvę bei 
už jos nepriklausomybę, bet ilgai nerado tinkamų išsireiškimų daryti- 
nam seimo nutarimui. Rusiją valdė Kerenskis ir jo socialistinė liau- 
dininkų partija. Nenorėdami įžeisti Rusijos valdovų, seimo kairieji at- 
stovai nenorėjo viešai skelbti, jog jie nori pilnai atsipalaidoti nuo Ru- 
sijos, jie reikalavo Lietuvos žmonėms apsisprendimo teisės. Gi deši- 
niųjų partijų vadai ragino pasisakyti aiškiai ir viešai, ko lietuviai nori ir 
ko jie siekia, būtent, pilnos Letuvos neprklausomybės. 

Pareikštas mintis kalbėtojai aiškinosi ilgomis kalbomis; pvz. Aug. 
Valdemaras kalbėjo visą valandą. Profesoriškai išlukštenęs kairiųjų at- 
stovų teigimus, priėjo išvados: seimas privalo dabar pasisakyti už Lie- 
tuvos nepriklausomybę. Seimas palydėjo jį didelėmis ovacijomis. Bal- 


14 „Tautos Paeitis“, I t. psl. 443-446. V. Daugirdaitė-Sruogienė, „Lietuvos isto- 
rija“, VI laida, p. 311. A. šapoka, op. cit. p. 535. „Draugo“ 1964 m. kovo 81 d. 
p. 6 (nr. 76) buvęs Pėtrapilio seimo atstovas B. Žukauskas „Pastabose ir nuo- 
monėse“ — straipsnyje „Tiktai nedera falsifikuoti istorinių faktų“ — kalba apie 
dr. V. D. Sruogienės netikslius išsireiškimus šiuo klausimu. Nurodo į tikrą bu- 
vusią padėtį. 

15 Mykolas Sleževičiūs, op. cit., p. 62 

suojant, A. Valdemaro minčiai pritarė žymi seimo dauguma — katalikai 
tautininkai, krikščionys demokratai, pažangiečiai ir bepartyviai. Prieš 
rezoliuciją balsavo santariečiai, liaudininkai ir socialdemokratai. Balsa- 
vimo daviniams paaaiškėjus, pralaimėjusieji iškėlė raudoną vėliavą ir, 
giedodami „Atsisakom nuo senojo svieto“, apleido salę. Jie buvo tikė- 
jęesi laimėti nemažai balsų iš bepartyvių kurie dalyvavo balsavime ir 
apsiriko. 

Seimas, turėdamas kvorumą, tęsė darbą toliau. Seimas baigė tvar- 
kingai savo darbus birželio 3 d. 

Kairiųjų partijų atstovai, nors seime laikėsi partijos drausmės, 
bet nebuvo vienodos nuomonės Lietuvos laisvės klausimu. Savo skir- 
tingą nuomonę pareiškė M. Sleževičius „Naujojoje Lietuvoje“ rugsėjo 
mėn. 27 d. numery savo straipsnyje „Dėl L. S. L. P. programos ir tak- 
tikos“. Jame nurodė partijos priimtoje programoje spragas, netikslumus 
ir atvirai pasisakė Lietuvos nepriklausomybės klausimu: „Šitąjį princi- 
pą, kaip galutinį savo tikslą, mes turime savo programoje pirmoje vie- 
toje, šalia socializmo, vienoje eilėje, pastatyti“!“* Už drąsų savo žodį 
jis pats ir jam pritarusieji — F. Bortkevičienė, B. Matulionis, F. Kau- 
pas bei A. Rimka buvo pašalinti iš partijos 1917.IX.4 antrosios konfe- 
rencijos nutarimu. Jie gi visi nuoširdžiai dirbo, kad Lietuva būtų visiškai 
laisva ir nepriklausoma valstybė. 

Pašalintieji, pasitelkę šalininkų, 1918 m. pradėjo leisti „Varpą“, 
Lietuvos Socialistų Liaudininkų Demokratų Partijos organą. Naujai par- 
tijai vadovavo M. Sleževičius, pavaduotoju buvo Jurgis Elisonas (1889- 
1946), sekr. Balys Matulionis (1895), ižd. F. Bortkevičienė, nariais — dr. 
K. Grinius (1866-1950), Jonas Kriščiūnas ir V1. Natkevčius (1893-1945). 
Jie pradėjo darbą šūkiu „Lai gyvuoja laisva, nepriklausoma, demokraiti- 
nė Lietuvos Respublika!“ 


Triumviratas. Nauja vadovybė 


Petrapilio seimui suskilus, paliovė buvusi Lietuvių Tautos Taryba. 
Reikėjo gelbėti padėtį ir sudaryti naują, visus vienijantį, organą. Pir- 
mieji tuo reikalu susirūpino lietuviai karininkai. Jų organizacija pa- 
siūlė sudaryti TRIUMVIRATA, pakviečiant į jį dr. K. Grinių, Joną 
Jablonskį ir Praną Mašiotą (1863-1940). Šie trys vadai ėmė tartis su 
politinėmis partijomis. Galop buvo sutarta sukviesti į gausiausią lietuvių 
koloniją, Voronežą, lietuvių atstovų suvažiavimą, kad jis sudarytų lietu- 
vių atstovybę Rusijoje. 

Tas suvažiavimas įvyko 1917 m. lapkričio 16-19 d. Iš triumvirato 


16 Ibid., p. 63 

narių dalyvavo J. Jablonskis ir Pr. Mašiotas. Dr. K. Grinius negalėjo 
atvykti. Liaudininkus atstovavo M. Sleževičius ir Albinas Rimka, santa- 
riečius — Juozas Bagdonas (1866-1956), Vytautas Petrulis (1890-1942) ir 
Rapolas Skipitis (1887), pažangiečius — Martynas Yčas, Juozas Vokietai- 
tis (1872-1931) ir kun. Jeronimas Jasenskis, krikščionis demokratus — 
kun. Mykolas Krupavičius (1885-1970), ir Vytautas Endziulaitis, katalikų 
sąjungą — kun. Pranas Penkauskas (1889-1950), karininkų sąjungą — 
Jurgis Elisonas (1889-1946) ir liaudininkų sąjungą — Jonas Pakalka 
(1894). 

Suvažiavimas sutarė, kad reikia reikalauti Lietuvai laisvės, ir pa- 
taisė Vilniaus konferencijoje (1917.IX.18-22) priimtosios rezoliucijos tą 
dalį, kurioje kalbama apie suėjimą į tam tikrus santykius su Vokietija, 
šitaip: „Būsimoji suvereninė Lietuvos valstybė sueis į tam tikrus Lie- 
tuvos seimų nustatytus santykius ne su viena Vokietija, bet ir su viso- 
mis pasaulio valstybėmis.“ ** 

Suvažiavimas sudarė Lietuvių Vyriausiąją Tarybą Rusijoje iš 15 
asmenų; įėjo: J. Jablonskis, Pr. Mašiotas, K. Grinius, kun. Jul. Ja- 
senskis, Martynas Yčas, Jonas Krikščiūnas, kun. Pr. Penkauskas, Vy- 
tautas Petrulis, Liudas Noreika, Mykolas Sleževičius, Stasys Šilingas, 
kun. J. Vailokaitis, Juozas Bagdonas, kun. Emil. Paukštė, Rapolas Ski- 
pitis. Jiems buvo duoti 4 kandidatai: dr. Jurgis Alekna, dr. Eliziejus 
Draugelis, mok. Zigmas Žemaitis ir mok. Juozas Vokietaitis. Taryba 
išsirinko sau vadovybę: pirm. — dr. Kazys Grinius, vicepirmininkai — 
Martynas Yčas ir Mykolas Sleževičius, sekretoriai — Stasys Šilingas ir 
Liudas Noreika, iždininkas — kun. Juozas Vailokaitis. 

Liet. Vyr. Taryba Rusijoje pradėjo savo darbą 1917.XII.4, išleis- 
dama biuletenį „Pranešimai Lietuvių Vyriausiosios Tarybos Rusijoje“. 
Šiuos pranešimus suredagavo J. Jablonskis. 

Taryba tuoj ėmėsi diplomatinių žygių: su Ukrainos Rada į Kijevą 
pasiuntė tartis R. Skipitį ir M. Sleževičių. Petrapilyje veikiantieji ta- 
rybininkai — St. Šlingas, kun. J. Vailokaitis, L. Noreika ir Vladas Nat- 
kevičius nutarė 1917.XII.5 pasiųsti delegatus pas ukrainiečius į Kijevą, 
kad jie Brastoje paremtų lietuvių atstovybės reikalą. 

Tie lietuvių patriotų žygiai labai nepatiko lietuviams komunistams. 
„Komunisto“ 6 nr. apkaltino lietuvius veikėjus, o Kapsukas pagrasino 
surasti atitinkamą jiems vietą. Tikrai, 1918 m. vasario mėn. pabaigoje, 
kai jau Vilniuje Lietuvos Taryba buvo paskelbusi Lietuvos Nepriklau- 
somybę, L. V. T. R. nariai buvo suimti ir sukišti kalėjiman, anot Voro- 
nežo „Izviestijų“, už: 


17 Ibid., p. 70 

1. Skelbimą Lietuvos nepriklausoma valstybe, 

2. už siuntimą savo atstovo į taikos derybas Lietuvos Brastoje, 

3. už mezgimą grynai ekonominių ir politinių santykių su Ukrai- 
nos Rada, 

4. už organizavimą lietuvių inteligentų ir liaudies grįžti į Lietuvą, 

5. už išdavinėjimą lietuviškų asmens liudijimų ir 

6. už visą Liet. Vyr. Tarybos Rusijoje kontrrevoliucinį veikimą. 


Kiek perdrąsus ir viešas dr. E. Draugelio „Lietuvių Balse“ patari- 
mas, jog reikėtų atrinkti, kam duoti pasus, kad į Lietuvą neprivažiuotų 
anarchistų ir kitokių -„istų“, įsiutinio komunistus, atidengiant jų slap- 
tus siekius. 


Karui besibaigiant 


Vokiečiai kariavo trejus metus vakarų ir rytų frontuose. Jų gyvy- 
binės jėgos išseko ir reikalai žymiai pablogėjo, 1917 m. balandžio 6 d. 
J. A. Valstybėms išėjus karan su Vokietija ir jos talkininkais. Vokie- 
tijos vadai pasidarė labai jautrūs kiekvienam papeikimui bei kritikai. 
Kai Šveicarijoje esąs Informacijos Biuras pagrasino vokiečiams, jog pa- 
skelbsiąs viešai ir plačiai Lietuvai daromas vokiečių skriaudas, tuoj 
atvyko baronas Friedrich von der Roppas tartis su lietuviais. Jam buvo 
nurodyta: jei Vokietija siekia susitarimo su lietuviais, ji privalanti 
atsiimti iš Lietuvos įsipykusį kunigaikštį Isenburgą-Birsteiną, leisti 
lietuviams sudaryti Lietuvos Tarybą, paskelbti Lietuvos nepriklausomy- 
bę ir perleisti civilinę valdžią lietuviams. Nors lietuvių reikalavimai 
buvo stiprūs, bet baronas pakartotinai atvyko tartis. Mat, tuo metu 
pačioje Vokietijoje stiprėjo taikos sąjūdis. Tam sąjūdžiui pritarė reichs- 
tago (parlamento) atstovas Matthias Erzbergeris (1875-1921), kuris 
buvo pažįstamas Šveicarijos lietuviams. Bent dalinai jis pritarė lietuvių 
siekiams. Tai labai nepatiko Ob Osto militaristams; gen. Max Hoffman- 
nas pranešė apie M. Erzbergerio pasitarimus su Šveicarijos lietuviais 
savo viršininkams: „Gavau (1917.VIII. 15) Erzbergerio laišką. Tas žmo- 
gus darosi pavojingas. Jis rašo, kad buvo Šveicarijoje ir ten tarėsi su 
lietuvių vadais. Jis jiems pažadėjęs tai, kas visai neatitinka mūsų pa- 
žiūroms, ir iš dalies dargi neįvykdoma. Jis, antai, pažadėjo jiems sa- 
varankišką valstybę. ..“ 18 

Karinė vokiečių valdžia sugalvojo sudaryti Lietuvoje Pasitikėjimo 
Tarybą ir jos priedangoje siekti savo tikslų. 1917 m. birželio 2 d. pas 


18 A. Steponaitis, op. cit., p. 114 

dr. Joną Basanavičių Vilniuje atsilankė dr. Zechlinas su dr. Šauliu. 
Zechlinas pranešė, kad iš Balstogės gavęs paliepimą suorganizuoti Vil- 
niuje, kaip yra padaryta Varšuvoje, tarybą Lietuvai iš kokių 24 asmenų. 
Teiravosi Basanavičiaus nuomonės. Jis pareiškė vokiečiui, kad prieš 
tai būtų naudinga pasitarti su provincijos gyventojais ir su užsienio lie- 
tuviais tarybos reikalu, ir tokia konferencija būtų tikrai naudinga. Zech- 
linas išvyko į Balstogę birželio 3 d. Karinė valdžia sutiko leisti sušaukti 
konferenciją. Vokiečiams rūpėjo taikos dėrybos su Rusija: caras buvo 
atsistatydinęs 1917 m. kovo 2(15) d. ir karo frontas pakrikęs. Lietuvių 
balsas derybose su rusais atrodė vokiečiams kaip naudinga, teigiama jėga. 


Iš Šveicarijos į Vilniaus konferenciją išvyko trys atstovai: von 
Oldenburg (K. Olšauskis), J. Pietaris (J. Purickis) ir A. Giedraitis 
(A. Steponaitis). Konferencija buvo paskirta rugsėjo 17 d. 

Informacijos Biuro atstovai pasiekė Berlyną rugsėjo 12 d., bet ten 
jie buvo sulaikyti, — vokiečiai nenorėjo jų leisti į Vilnių. Turėdami lai- 
ko, atstovai aplankė užsienių reikalų ministerijoje Nadolnį, baroną 
von der Roppą, reichstago narį M. Erzbergerį ir krašto apsaugos mi- 
nisterijoje Borchardtą. Galop vokiečiai davė leidimą vykti į Vilnių, bet 
nurodė kryptį —per Varšuvą ir Balstogę. Visi trys atvyko į Vil- 
nių rugsėjo 20 d., tris dienas pavėlavę; konferencija dar nebuvo baigta, 
jos pabaiga įvyko rugsėjo 22 d. Joje dalyvavo 214 atstovų.** 


Atstovai iš Šveicarijos rado Vilniuje smarkiai priešvokiškas nuo- 
taikas, ypač dėl žiaurios okupacijos, rekvizicijų, prievartos darbų,- miš- 
kų naikinimo, baisiai didelių mokesčių ir neteisingo valdininkų elgesio 
su žmonėmis. Šveicarijos lietuvių vardu kalbėjo konferencijoje J. Pu- 
rickis. Jis patarė derėtis su vokiečiais ir laikytis santarvininkų, nes karo 
pabaiga gali duoti nelauktų staigmenų. Jo žodis apramino konferenci- 
jos dalyvius. Buvo priimtas nuosaikus ir apdairus konferencijos nuta- 
rimas, koks tada buvo galimas padaryti okupuotame krašte. 


Rugsėjo 21 d. Vilniaus konferencija slaptu balsavimu išrinko 20 
asmenų Lietuvos Tarybą. Į ją įėjo: Saliamonas Banaitis (1866-1933), 
Jonas Basanavičius (1851-1927), Mykolas Biržiška (1882-1962), Kazys 
Bizauskas (1893-1941), Pranas Dovydaitis (1886-1942), Steponas Kairys 
(1879-1964), Petras Klimas (1891-1969), Donatas Malinauskas (1869- 
kun. Vladas Mironas (1880-1954), kun. Alfonsas Petrulis (1873-1928), 
Antanas Smetona (1874-1944), Jonas Smilgevičius (1870-1942), kun. Juo- 
zas Stankevičius (1866-1958), kun. Justinas Staugaitis (1866-1943) Alek- 
sandras Stulginskis (1885), Jurgis Šaulys (1879-1948), kun. Kazimieras 


19 Ibid., p. 115 

Šaulys (1874-1964), Jokūbas Šernas (1888-1926), kun. Pranciškus Urba- 
navičius (1868-1941) ir Jonas Vailokaitis (1886-1944). 

Labai nejaukų įspūdį padarė konferencijos dalyviams M. Biržiškos 
ir St. Kairio pareiškimas, jog jiedu pasitrauks iš tarybos, nes tik du 
socialdemokratai į ją išrinkti. Padėtį gelbėdami, du kunigai — Urbana- 
vičius ir Stankevičius — perleido savo mandatus Stanislovui Narutavi- 
čiu (1862-1932) ir Jonui Vileišiui (1872-1942). Ir Lietuvos Taryba buvo 
išgelbėta. 

Gyvenimo tikrovė liepė tautos vadams, Lietuvių Tarybai, kuri pa- 
sivadino Lietuvos Taryba, būti atsargiems, apdairiems, besitęsiant vo- 
kiečių okupacijai. Ta prasme yra aiškintinas Lietuvos Tarybos 1917.XII.11 
pareiškimas: „Lietuvos Taryba stoja už amžiną, tvirtą sąjungos ryšį su 
Vokietijos valstybe, kuris turi būti įvykdytas ypač militarinės bei su- 
sisiekimo konvencijos ir muitų bei pinigų sistemos bendrumo pama- 
tais.“ Jį išspaudė iš Lietuvos Tarybos Vokietijos vyriausybės pareigū- 
nai.*0 1 


Laisvės rytas 


Pirmiau, negu buvo paskelbta Lietuvos nepriklausomybė, dar įvyko 
dvi lietuvių konferencijs: Švedijoje 1917.X.18-20 ir Šveicarijos Ber- 
ne 1917.XI.2-10. Stockholme konferencijoje dalyvavo Šveicarijos lie- 
tuvių atstovai kan. K. Olšauskis ir kun. J. Purickis. Iš Rusijos buvo at- 
vykę kun. Juozas Tumas, Martynas Yčas, Stasys Šilingas ir Felicija 
Bortkevičienė, iš Amerikos — dr. Jonas Šliupas (1861-1944), iš Danijos — 
Jurgis Savickis, iš Stockholmo — Juozas Aukštuolis. 

Berno konferencija posėdžiavo devynias dienas. Iš Vilniaus į ją bu- 
vo atvykę Lietuvos Tarybos nariai Steponas Kairys, kun. Alf. Petrulis, 
kun. Just. Staugaitis, Ant. Smetona, Jurgis Šaulys ir kunigų seminarijos 
rektorius kun. Jonas Mačiulis-Maironis, iš Šveicarijos — kun. V. Bar- 
tuška, kun. Vl. Daumantas, J. Gabrys, kan. K. Olšauskis, kun. J. Pu- 
rickis ir kun. A. Steponaitis. 

Šiose konferencijose buvo pagrindinai svarstomi patys gyvybiniai 
Lietuvai klausimai, k. a. Lietuvos valstybės atkūrimas, Lietuvos sienos, 
jos santykiai su tautinėmis mažumomis, Lietuvos statutas, teisynas, švie- 
timas, ūkis. 

Visų buvo sutarta laikyti Lietuvos Tarybą vyriausiąja tautos ir vals- 
tybės įstaiga, kuri autoritetingai reiškia tautos valią. Tos vieningos min- 
ties atsiekus, Lietuvos Taryba paskelbė Vilniuje 1918 m. vasario 16 d. 
Lietuvos nepriklausomybę. 


20 Ibid., p. 116 

ABSTRACT 


EFFORTS TOWARD LITHUANIAN INDEPENDENCE 
KAZIMIERAS A. MATULAITIS, MIC 


The author presents a survey of the work of Lithuanians who 
contributed to the declaration of Lithuanian Independence on Febru- 
ary 16, 1918. After the beginning of World War I the Lithuanians who 
had fled to other countries, especially to Western Europe and the 
United States began to publicly express their desire to obtain freedom 
for Lithuania. Matulaitis describes the hardships which Lithuanians 
living in Lithuania and in Russia endured.during the period prior to the 
declaration of Independence. 

The thousands of Lithuanians who fled to Russia during the war 
attempted to help other refugees and those who remained in Lith- 
uania. The organization of the refugee relief effort contributed to 
the crystalization of the movement toward Lithuanian independence. 
Lithuanian intellectuals in Switzerland played a pivotal role in the 
presentation of the Lithuanian problem into the international arena. 

Lithuanians in the United States aided the independence effort 
through vast amounts of financial assistance. Matulaitis presents much 
documentation of this U.S. effort. 

The author argues and presents the German position regarding 
independence. There appears to have been great difficulty with the 
Germans, who having lost the war, attempted to retain the Baltic area 
for themselves. 


MATULAITIS, KAZIMIERAS A. kunigas g. 1894 m. (Ph. D.) 


Baigė Seinų kunigų seminariją; nuo 1920-1923 metų studijavo Friburgo univer- 
sitete, kur už disertaciją „Lux naturalis sive divina: in relatione ad religionem et 
libertatem iuxta Thomam Hobbes“ gavo Ph. D. laipsnį. Draugo Vyr. Rad. nuo 
1924 iki 1927 metų. Parašęs visą eilę religinių knygų ir knygelių. Lietuvių Istorijos 
Draugijos steigėjas ir pirmas jos pirmininkas. Dažnas bendradarbis Lietuvių Tautos 
Praeities puslapiuose. 

PRADINIS šVIETIMAS LIETUVOJE 
IKI TREČIOJO PADALINIMO 
(1795 M.) 


JONAS A. RAČKAUSKAS 
Chicago State University 


I. Pirmosios mokyklos Lietuvoje XIV-XVI a. 


Kaip kituose kraštuose, taip ir Lietuvoje mokyklos atsirado kartu 
su krikščionybe. Nėra žinių, ar kokia viešo pobūdžio mokykla buvo 
prieš Lietuvai priimant krikščionybę: Gedimino valdymo laikais (1316- 
1341) Lietuvoje jau buvo domininkonų ir pranciškonų ordino vienuolių, 
tačiau jie dirbo kaip didžiojo kunigaikščio raštininkai, ir mokyklų ne- 


1 Švietimas ir mokslas Lietuvoje ėjo trimis kryptimis: (1) mokymas namie 
yra buvęs nuo seniausių laikų. Čia galima priskirti ir liaudies švietimą, kuris 
kilo iš vaikų auklėjimo praktikos ir iš santykių vyresniųjų su jaunąja kar- 
ta. Mūsų tautodailė ir tautosaka rodo, kad turėjo būti organizuoto mokymo 
pradmenys jau ankstyvaisiais laikais. (2) mokslinimasis užsienio mokyklose, 
kuris buvo praktikuojamas nuo XIV amžiaus; ir (3) mokslas Lietuvoje įsteig- 
tose mokyklose, kurios jau žinomos nuo XIV a. Confer: A. Šapoka, „Kur se- 
novėje lietuviai mokslo ieškojo?“ Židinys, XXII tomas, 10(130) Nr. (spalio, 
1935 m.), 316-327 psl. ir 11(131) Nr. (lapkr., 1935 m.), 417-430 psl; J. 
Laužikas, „Pedagoginė mintis Lietuvoje XIV-XVII a.“ Kai kurie Lietuvos TSR 
pedagoginės minties ir švietimo istorijos klausimai: pranešimų tezės. (Vilnius: 
LTSR Švietimo Ministerija, Mokyklų Mokslinio Tyrimo Institutas, MMTI 
mokslinės konferencijos pranešimų tėzės, 1965 m.), psl. 3-6; taipgi: „Lietuvos 
mokyklų istorijos apybraiža —3,“ Tarybinis Mokytojas, Nr. 91 (1346), Lapk. 
15 d., 1968 m.; taipgi: Antanas Paplauskas-Ramūnas, „Pedagogika“, Lietuvių 
Enciklopedija, tomas XXII, psl. 239-241. 

steigė? Mokyklos prie bažnyčių ar vienuolynų atsirado po 1387 m. 
krikšto ir žemaičiuose po 1417 m. Pirmoji pradinė mokykla Lietuvoje 
įkurta Vilniuje prie šv. Stanislovo katedros prieš 1397 metus? Ši mo- 
kykla minima jau 1397 m. vyskupo Andriaus Vosyliaus (Wasilla) rašte, 
kuriuo jis apibrėžia jo fundacijos koplyčiai dovanojamos žemės ploto 
ribas.* 

Šapoka pažymi mokyklą buvus pranciškonų vienuolyne, nes 1426 m. 
Krokuvos Universiteto metrikų knygose yra įrašytas Vilniaus pranciš- 
konų konvento lektorius brolis Gregora“ Karbowiak spėja, kad mokykla 
turėjo būti ir Trakuose, nes iš Trakų randame net 5 scholarus užra- 
šytus Krokuvos Universitete iki 1432 m. Be jų ir vilniškių, Krokuvos 
Universitete dar mokėsi 4 scholarai „iš Lietuvos“ ir 1 iš Giedraičių.5 
Galima spėti, kad turėjo būti Lietuvoje daugiau mokyklų negu vien 
Vilniuj, bet duomenų apie kitas mokyklas neturime. Lietuvos Metrikoje 
užsimenama, kad Vytautas skirdamas Trakų klebonui dvarus, pusę jų 


2 Laiškai rašyti domininkonų ir pranciškonų vienuoliams randami leidinyje: 
V. Pašuta ir I. Stal. Gedimino Laiškai (Vilnius: Lietuvos TSR Mokslų Aka- 
demija, Istorijos Institutas, „Mintis“ Leidykla, 1966). Taipgi pas šapoką dėl 
Gedimino pastangų kelti Lietuvos kultūrą, Confer: A. Šapoka, red. Lietuvos 
Istorija, (Kaunas: Švietimo Ministerijos Knygų Leidimo Komisijos Leidinys 
Nr. 479, „Šviesos“ Spaustuvė, 1936), psl. 72-74. Prūsuose XIII ir XIV a. 
kryžiuočiai turėjo įsteigę mokyklas į kurias iš Lietuvos vaikai buvo siunčiami. 
Žiūv.: A. Endzinas, „Švietimo Istorijos Klausimu Prūsuose XIII-XIV a.“ Kai 
kurie Lietuvos TSR pedagoginės minties ir švietimo istorijos klausimai, op. cit., 
psl. 9-11. 

8 Pasak kryžiuočių pasiuntinio Kyburgo ir kitų pranciškonų vedamų mokyklų 
tuo metu įsikūrdavę. Confer: Ks. Jan Kurczewski, Biskupstwo Wilenskie 
(Wilno: 1912), psl. 271. Tačiau Mykolas Biržiška atmetė 1938 m. savo origi- 
nalų teigimą, kuriuo rėmė Kurczewskio pateiktą informaciją. Žiūr.: Mykolas 
Biržiška, „Lietuvių Mokykla ligi XVIII a. pabaigos“, Liuososios Valandos, 
1918 m. Kovo 26 d. Nr. 3(6). Biržiška 1938 m. apie Kyburgo kelionę su Vo- 
syliaus informacijomis pažymi, jog ši informacija laikoma nebepatikimu šal- 
tiniu. Confer: Mykolas Biržiška, „Lietuvių mokykla ligi XVIII a. pabaigos“, 
Iš Mūsų Kultūros ir Literatūros Istorijos II Knyga (Kaunas: Vytauto Didžiojo 
Universiteto Humanitarinių Mokslų Fakulteto Leidinys, 1938 m.), psl. 178-177, 
atkreipkite dėmesį į prierašą pirmoje išnašoje 173 psl. Dabar jau įrodyta kad 
Kyburgo darbai yra netikri — falsifikuoti. 

4 šis dokumentas randamas: Jan Kurczewski. Koseiol Zamkowy: Czyli Katedra 
Wilenska w jei dziejowyn liturgicznym, architektoniceznym i ekonomicznym 102- 
woju. II tomas (Wilno: 1908-1910), 18 psl. 

5 Adolfas Šapoka, „Kultūriniai lietuvių lenkų santykiai Jogailos laikais“, Jogaila 
(Kaunas: Švietimo Ministerijos Knygų Leidimo Komisijos Leidinys Nr. 450, 
„Šviesos“ Spaustuvė, 1935), psl. 284. šapoka nurodo: Album Studiosorum Uni- 
versitatis Cracowiensis, tomas I, Cracoviae, 1887, 63 psl. 

6 Confer: A. Karbowiak, Dzieje wychowania i szkol w Polsce, Petersburg: 1903, 

II Tomas, psl. 56, 76 ir 111-114. Taipgi: Šapoka, op. cit., 258 psl. 

skyręs bažnyčiai ir kitą pusę mokyklai. Tačiau kada ji įsteigta ir kokio 
tipo, nėra žinių.“ | 

Šapoka pritaria Karbowiakui ir mano, kad mūsų kalbamajame lai- 
kotarpyje buvo dvi mokyklos Vilniuje ir viena Trakuose.3 

Nuo 1397 metų iki XVI amž. pradžios Vilniuje nebuvo įsteigta nei 
viena nauja mokykla. Vilniaus Stanislovo bažnyčiai buvo suteikta pri- 
vilegija, kad Vilniuje nebūsianti įkurta jokia kita mokykla. Vienintelė 
žinia apie šią mokyklą XV amž. randama Kazimiero Jogailaičio įsa- 
kyme (1452 m.) aprūpinti ją lėšomis (buvo įsakyta iš miesto smuklių 
rinkti mokesčius mokyklai išlaikyti)? Šalia minėtų mokyklų dar buvo 
įsteigta mokykla Kaune prie Mikalojaus bažnyčios. 

Vilniuje 1513 metais įsteigta antroji mokykla prie šv. Jono para- 
pijos bažnyčios. Ji kiek skyrėsi nuo paprastų parapinių mokyklų, nes 
ją išlaikė klebonas ir miesto valdyba. Joje buvo mokoma šalia baž- 
nytinių dalykų dar lotynų kalbos, skaičiavimo, laiškų ir dokumentų 
rašymo. Šioje mokykloje buvo ruošiami darbuotojai ne tik bažnyčiai, 
bet ir miesto administracijai. Ši mokykla tapo aukštesnio tipo mokykla 
ir apie XVI amžiaus vidurį joje buvo dėstoma Romos, Magdeburgo bei 
Lietuvos teisė.!? 

Vilniaus Vyskupijos Sinodas 1527-1528 m. įpareigojo klebonus steig- 
ti prie bažnyčių ir mokyklą! Turtingesnėse parapijose buvo statomos 
atskiros mokyklos iš kelių kambarių, kur gyvendavo mokytojas ir mo- 
kindavosi vaikai, o kitose parapijose prie klebonijos buvo mokyklai kam- 
barys, o vaikus mokindavo pats klebonas ar vargonininkas!ž Tokiose 
parapinėse mokyklose buvo mokoma skaityti, rašyti, skaičiuoti. Mokslas 
vyko lietuvių ir lenkų kalbomis. 

Žemaičių vyskupijoje pirmoji mokykla įkurta žemaičių vyskupo 
Motiejaus II Varniuose (1469 m.) prie katedros? Vyskupas Valan- 
čius rašu, kad dvarininkas Bartošinas įsteigė mokyklą Tauragėje 1507 


7 žiūrėkite: „Lietuvos mokyklos istorijos apybraiža — 8“, Tarybinis Mokytojas, 
Nr. 91 (1346), Lapk. 15 d., 1968 m. 

8 šapoka, op. cit., 285 psl. 

9 Simas Sužiedėlis, „Švietimas ir auklėjimas: švietimas Didžiojoje Lietuvos Ku- 
nigaikštijoje“, Lietuvių Enciklopedija, XV tomas, 745 psl. 

10 „Lietuvos mokyklos istorijos apybraiža — 3“, Tarybinis Mokytojas, Nr. 91 

į (1346), lapk. 15 d., 1968 m. 

11 Vilniaus vyskupijos statuto (1528 metų) paragrafai yra šio straipsnio gale. 
žiūr.: Dokumentas Nr. 2. 

12 „Lietuvos mokyklos istorijos apybraiža — 3“, Idem. 

13 Vyskupas Motiejus Volonczauskis (Valančius), Žemaičių Vyskupystė, (She- 
nandoah, Pa.: Garso Amerikos Lietuvių Spaustuvė, 1897), 129 psl., para: 
144, Arba 1848 metų laidoje, II Tome, 7 psl. 

metais, o vietos klebonai Joniškyje 1530 m. ir Jurbarke 1557 m. Jose 
mokyta tikybos dalykai, skaityti ir rašyti ir, be to, dar lenkiškai* Pa- 
rapinės mokyklos daugiausia priklausė nuo vietinių mokyklos laikytojų. 
Jos paprastai tarnavo bažnyčios reikalams, nes norėta jaunąją kartą 
padaryti sąmoningais katalikais. 

Kurczewskis teigia, kad apie 1526 metus Vilniaus diecezijoje buvo 
156 mokyklos.* Neaišku, kur Kurczewskis tiek mokyklų rado, nes tais 
laikais ir pačiame Vilniuje vos mokyklos buvimo faktą galime kons- 
tatuoti. Tokį pat mokyklų skaičių paduoda ir Balinskis knygoje Dawna 
Akademja Wilenska (1862)*9 Suprantama, kad ir parapijų skaičius 
turėjo būti bent nemažesnis. Yra žinoma, kad XV a. gale Vilniaus die- 
cezijoje buvo 91 bažnyčia. Iki protestantizmo įsigalėjimo XVI a. vidu- 
ryje (1565) Vilniaus vyskupijoje dar buvo pastatyta 103 naujų bažnyčių. 
Viso tuomet bažnyčių Vilniaus vyskupijoje buvo 1947 Gimbutas savo 
straipsnyje „Lietuvos bažnyčių chronologija ir statistika“, duoda žinių 
apie Lietuvos bažnyčių statybą. Ten minima 199 bažnyčios pastatytos 
prieš 1526 m.'* Taigi Kurczewskio paduotas prapijų su mokyklomis skai- 
čius nėra perdėtas. Iš Vilniaus diecezijos XVI a. kapitulos aktų matyti, 
kad jau mokyklų buvo ne tik prie katedros bei kitų bažnyčių Vilniuje, 
bet ir visoje diecezijoje prie bažnyčių. Apie tas mokyklas neturime 
jokių žinių? Kad mokyklas raginta steigti ir jomis rūpintis, rodo Lie- 
tuvos didžiojo kunigaikščio Žygimanto 1511 metų įsakymas Sėmeliškės 
parapijos klebonui turėti kunigą, mokantį lietuviškai, ir mokyklą.*? Nėra 


14 Ibid., 130 psl., para: 145. Pažymėtina, kad nuo XVI a. vis daugiau ir daugiau 
į mokyklą ima brautis lenkų kalba. Žiūr.: „Lietuvių mokyklų istorijos apybraiža 
— 4“, Tarybinis Mokytojas, Nr. 92 (1347), Lapk. 20, 1968. 

15 Jan Kurczewski, Wiadomosci o Szkolach Parafialnych w djecezji Wilenskiej. 
(Rocznik Tow. przyaciol Nauk w Wilnie, 1908), II Tomas, 19 psl. Taipgi: 
J. Kurczewski, Kosciol Zamkowy... Tom III, 8, 20 ir 27 psl. Taipgi: J. Kur- 
czewski, Biskupstwo Wilenskie, op. cit., 2172-2174 psl. ir Šapoka op. cit., 284 psl. 

16 M. Balinski, Dawna Akademja Wilenska. (Petersburg: 1862), 26 psl. 

17 Viktoras Gidžiūnas, „Katalikų Bažnyčia Lietuvoje: Didžiojoje Lietuvos Kuni- 
gaikštijoje“, Lietuvių Enciklopedija, XV Tomas, 134 psl. Iš Ivinskio straips- 
nio LE atrodo, kad tiek bažnyčių bei parapijų nėra buvę. Confer: Zenonas 
Ivinskis, „Parapijos D. L. Kunigaikštijoje“, Lietuvių Enciklopedija, XXI To- 
mas, 536-537 psl. 

18 Jurgis Gimbutas, „Lietuvos Bažnyčių chronologija ir statistika“, Lietuvių Ka- 
talikų Mokslo Akademijos Metraštis, V Tomas, Roma, 1970., 215-259 psl.; 
žiūr.: „Lietuvos Bažnyčių statybų chronologija“, nuo pirmos bažnyčios Vil- 
niuje (1320 m.) iki 199-tos bažnyčios Gervėčiuose 1526 m., t.y. 227 iki 234 psl. 

19 Šapoka, op. cit., 284 psl. 

20 šis laiškas yra šio straipsnio gale: Dokumentas Nr. 1 (1511 metų rugpiū- 
čio 8 d. Žygimanto Senojo raštas). 

negalima, kad toks įsakymas galėjo liesti ir kitas parapijas. Reikia ma- 
nyti, kad jau prieš 1528 m. Vilniaus vyskupijos sinodą, kuriame reikalau- 
ta, kad klebonai steigtų mokyklas ir statytų mokykloms pastatus, buvo 
tokių pat reikalavimų ir raginimų iš atskirų vyskupų. 


II. Lenkiškos kultūros skverbimosi priežastys 


Kartu su krikščionybe prasidėjo ir lenkiškosios kultūros skverbi- 
masis į Lietuvą, o jau nuo XVI a. vis daugiau ir daugiau į mokyklą 
ima brautis ir lenkų kalba. Kur to viso pagrindinė priežastis? Šapoka 
ir kiti istorikai sutaria, kad Lietuvos kultūrinis lygis nebuvo toks žemas 
kaip kad įprasta vaizduoti svetimšalių literatūroje. Lietuviai kultūriškai 
nesiskyrė nuo kitų savo kaimynų, ypač lenkų.*! Skyrėsi tik religijos at- 
žvilgiu, nes Lenkija jau prieš 400 m. buvo priėmusi katalikų tikėjimą 
ir nuo to laiko susirišusi su vakarais. Lietuva, priėmusi katalikybę, turėjo 
orientuotis ne į rytų, bet į vakarietišką kultūrą ir tai padarė per Len- 
kiją. Neturėdama savo kultūrinių pajėgų, Lietuva turėjo kviesti į talką 
svetimšalius, ypač lenkus. Vytautas naudojosi lenkais savo kancelia- 
rijoje, diplomatijoje, be lenkų nebuvo sudaroma jokia delegacija. Visa 
tai išėjo iš Vytauto bendradarbiavimo su Jogaila politikos.?* 


Bet gi svarbiausia lenkiškumo skverbimosi priežastis buvo kultū- 
rinio centro Lietuvoje stoka. Lenkijos kultūriniai centrai turėjo aprū- 
pinti ir Lietuvą. Iki jėzuitams įsikuriant Vilniuje (1569) Lietuvoje ne- 
buvo nė vienos aukštesnės mokyklos, o tuo tarpu Lenkijoje buvo ir 
mokyklų, ir Krokuvos universitetas ir kitoniškų vakarietiškos kultūros 
reiškinių. Lietuvos bajorija turėjo mokslo siekti svetimuose mokslo 
židiniuose, vakarų Europoje, o ypač Lenkijoje; čia tenka cituoti A. Ša- 
poką: „Pirmieji Lietuvos christianizatoriai — Jogaila ir Vytautas — ne- 
pasirūpino įkurti aukštesniųjų mokyklų. Tai ir nulėmė kultūrinės Lie- 
tuvos raidos priklausomybę nuo Lenkijos. Lietuva prisijungė prie va- 
karų kultūros ypatingomis sąlygomis. Tuo pat metu susirišdama su 
Lenkija politiškai, kultūriškai ji prisišliejo prie jos tiesiog be jokių 
rezervų. Politinės nepriklausomybės apsaugojimu buvo susirūpinta tuo- 


21 šapoka, op. cit., 273 psl. Lietuvių kultūros istorijos tema yra daug jau rašyta, 
Confer: Zenonas Ivinskis, „Ikišioliniai Lietuvių kultūros istorijos tyrinė- 
jimai“, Aidai, Sausio mėn., 1960 m. Nr. 1 (126), 22-30 psl. 

22 šapoka, op. cit, 277 psl.; B. Dundulis, Lietuvos kova dėl valstybinio savaran- 
kiškumo XV amž. Vilnius: leidykla „Mintis“, 1968, 312 psl. ir iliustracijų 
priedas 15 psl. Apie lietuvių kalbos ir tautinės idėjos augimą: D. Alseika, 
Lietuvių tautinė idėja istorijos šviesoje. Vilnius: „Motus“ spaustuvė, 1924 m. 
125 psl. Pirmoji dalis liečia šį laikotarpį (5-32 psl.). 

jau, ir ji buvo išgelbėta. Apie savarankišką kultūrinę raidą tada niekas 
nepagalvojo, ir tuo būdu vėlesnio Lietuvos lenkėjimo pamatai buvo 
padėti dar Jogailos - Vytauto laikais.“ * 


III. Katalikų Bažnyčios padėtis iki protestantizmo. 

Didžiausiu stabdžiu švietimo plitimui ir krikščionybės įsisąmoni- 
nimui reikia laikyti tą aplinkybę, kad Lietuvoje po krikšto labai trūko 
kunigų, ypač kunigų lietuviškai mokančių. Šis kunigų trūkumas vertė 
vyskupus skirti į parapijas lenkus kunigus, kurie negalėjo mokyti žmo- 
nes nei iš sakyklų, nei mokyti vaikus mokyklose.** Be to, turtingos baž- 
nytinės beneficijos ėmė vilioti lenkus užimti klebonų ar kanauninkų 
vietas." Kadangi valdžia, esanti lenkų rankose, turėjo teisės tokias 
vietas skirstyti, tai suprantama, kad į vyskupo sostus daugiau patekda- 
vo lenkų negu lietuvių.“ Tas pats ir su kapitulomis. Pirmoji Vilniaus 
vyskupijos kapitula sudarė 10 kanauninkų ir 2 prelatai, visi lenkai; arba 
toje pačioje Vilniaus kapituloje 1570 m. iš 9 kanauninkų buvo tik vienas 
kunigas ir vienas lietuvis.* 

Neretai klebonais buvo skiriami lenkai visiškai be šventimų. Tokia 
padėtis kėlė rūpestį vyskupams ir šie stengėsi gauti iš valdovo privi- 
legijas skirti kanauninkus ir klebonus savarankiškai. Pavyzdžiui, Vil- 
niaus vyskupas 1501 metais gavo iki gyvos galvos privilegiją skirti kle- 
bonus į 28 parapijas ir 4 kanauninkus į kapitulą; o Žemaičių vyskupas 


23 šapoka, op. cit, 290 psl. 

24 Ibid., 278 psl. Apie tai J. Gobis taip yra išsireiškęs: „Visi entografinės Lie- 
tuvos vienuolynai buvo tų pačių ordenų, kurie gyvavo Lenkijoj, nes lenkai per 
savo karalienės Jadvygos „didvyriškumą“ apkrikštiję lietuvius, padarė Lie- 
tuvą guasi savo bažnyčios koloniją, į kurią lenkų dvasininkai plūste plūdo. 
Čia lenkų kunigai ir vienuoliai, mokydami lietuvius katalikų tikybos savo 
(lenkų) kalba ir skiepydami jiems neapykantą viso to, kas pagoniška, t.y. 
tai, kas buvo lietuviška, tautiška, nes lenkų liaudis dar ir dabar neaiškiai 
skiria lietuvybę nuo pagonybės, — sėkmingai pradėjo savo polonizacijos dar- 
bavimąsi Lietuvoje...“ žiūr.: J. Gobis, Trumpa auklėjimo istorija, Kaunas: 
Švietimo Ministerija, 1923, 46 psl. 

25 Adolfas šapoka dėsto šią problemą savo str., „Kultūriniai lietuvių lenkų san- 
tykiai Jogailos laikais, op. cit. 

26 Pavyzdžiui: „Iš šešių Jogailos laikais buvusių Vilniaus ir Žemaičių vyskupų 
lietuviai arba bent vietos kilimo buvo tik du: antrasis Vilniaus vyskupas 
Jokūbas ir penktasis Motiejus, kuris taip pat buvo pirmuoju Žemaičių vys- 
kupu. Pirmasis bei ketvirtasis Vilniaus ir antrasis Žemaičių vyskupas lietu- 
viškai, galimas dalykas, buvo išmokęs prieš vyskupavimą, o tretysis Vilniaus, 
turbūt, nemokėjo visiškai.“ Ibid., 282-283 

27 Gidžiūnas, op. cit., 136 psl. 

1503 m. privilegiją skirti klebonus į 7 parapijas.** Radę tokią bažnyti- 
nę padėtį, popiežiaus atsiųstieji vyskupijų vizitatoriai siųsdavo pesimis- 
tinius raportus. Antai, Tarkvinijus Pekulas, nuncijaus įgaliotinis, vi- 
zitavo Žemaičių vyskupiją 1579 m. ir rado, kad vyskupija visais atžvil- 
giais yra suirusi.*? Ne tik žmonių tamsumas, bet ir pačių kunigų draus- 
mės kritimas, bažnytinių žemių išgrobstymas, liturginių dalykų ir rūbų 
trūkumas, buvo vis sutinkami reiškiniai“? Arba, popiežiaus legatas 
Aleksandras Komuliejus raporte 1595 m. gruodžio 22 d. apie Vilniaus 
vyskupiją rašo, kad tikyba Lietuvoje tik todėl taip smarkiai puolusi, 
kad kunigai ar visai apleido parapijas ar, nemokėdami lietuviškai, yva 
visiškai nenaudingi lenkiškai nemokančiai liaudžiai?! Šis Komuliejaus 
pranešimas paskatino Romą greičiau paskirti pavyzdingą ganytoją vysk. 
Benediktą Vainių (Voina). 


IV. Protestantizmas Lietuvoje ir katalikų reakcija. 


Vakarų Europoje atsiradęs protestantizmas pasiekė Lietuvą ir sukėlė 
naują sąjūdį. To sąjūdžio pasėkoje dauguma Lietuvos didikų šeimų ir 
daugelis bajorų priėmė kalvinizmą, o miestuose įsigalėjo liuteronai. 
Tik smulkesnių bajorų dalis liko katalikais, o valstiečių baudžiaunikų 
religinis nusistatymas parėjo nuo bajoro religijos. 

Protestantizmui plisti Lietuvoje labiausiai padėjo Lietuvos didikai, 
kuriems protestantizmas žadėjo ir daugiau laisvės ir daugiau teisių. 
Jie nebesitenkino Krokuvos Universitetu ir savo vaikus aukštojo moks- 


28 Ibid., 135 psl. 

29 Visitationes Eecclesiarum Dioecesis Mednicensis peracte anno Domini 1579. 
šios T. Pekulo atliktos Žemaičių vyskupijos vizitacijos aprašymo išlikusios 
dalies nuorašą yra padaręs kun. P. Veblaitis.. Nuorašas apima 85 didelio for- 
mato mašinėle rašytų puslapių. Confer: Kun. Rapolo Krasausko straipsnį ci- 
tuotą vėliau. 

30 Zenonas Ivinskis, „Merkelis Giedraitis (1536-1609)“, Lietuvių Enciklopedija, 
VII Tomas, 215 psl. Pekulo vizitaciją, remdamasis vizitacijos nuorašu, aprašo 
Rapolas Krasauskas: „Katalikų Bažnyčia Lietuvoje XVI-XVII amžiuje“, Lie- 
tuvių Katalikų Mokslo Akademijos Suvažiavimo Darbai, Tomas VI, Roma, 1969, 
189-241 psl. Šis straipsnis pateikia bendrą Lietuvos bažnyčios padėtį. 

81 Krasauskas, op. cit, 233 psl. Po vysk. Jurgio Radvilos iškėlimo į Krokuvą 
Vilniaus vyskupo sostas buvo be vyskupo aštuonius metus. Lenkas vysk. Ma- 
ciejowski veržėsi į Vilniaus vysk. sostą. Dėl to kilo dideli ginčai ir tik Co- 
muleus išgelbėjo padėtį 1595 m. pranešdamas apie sunkią Bažnyčios padėtį 
Vilniaus vyskupijoje. Savo raporte jis palaikė lietuvių pusę ir taip Vilniaus 
vyskupija gavo lietuvį vyskupą. Žiūr.: J. Lappo, „Bandymas pavesti lenkui 
Vilniaus vyskupo katedrą XVI amžiaus pabaigoje“, Praeitis, Kaunas: Lie- 
tuvos Istorijos Draugija, 1930, 1 Tom., 94-138 psl. 

lo eiti siuntė į Vakarų Europos protestantiškus universitetus. Iš ten grįž- 
davo persiėmę protestantiškomis idėjomis, jas skleidė Lietuvoje, ir nau- 
dodamiesi patronato teise, atėmė iš katalikų savo tėvų ir protėvių sta- 
tytas ir aprūpintas bažnyčias, skyrė jose protestantus kunigus, atidari- 
nėjo protestantų mokyklas, savo baudžiauninkus vertė būti protestan- 
tais.*? 

Protestantizmo banga nunešė ir daug žemesniosios dvasiškijos, dau- 
giausia samdytų vikarų. Tačiau neivienas vyskupas nesusidomėjo pro- 
testantizmu. Jie ne tik liko ištikimi katalikybei, bet ėmėsi akcijos prieš 
protestantizmą. 

Katalikybės kova su protestantizmu dėl tikybinės įtakos išjudino ir 
kultūrinį šalies gyvenimą, prisidėjo ir prie pradinio švietimo. Protestan- 
tizmo sąjūdžiui charakteringa tai, kad protestantai skelbė tikėjimą žo- 
džiu ir raštu žmonių vartojama kalba; be to, jie iškėlė naujų reikala- 
vimų, būtent, tikintieji privalėjo patys skaityti Šv. Raštą, o taip pat 
dalyvauti pamaldose ir giedojime gimtąja kalba. Todėl susidarė būtinybė 
mokyti tikinčiuosius skaityti ir rašyti kaip pagrindinio mokslo. Prie 
savo parapijų jie ėmė steigti bažnytines mokyklas, kur vaikus mokė 
poterių, 10 Dievo Įsakymų, ir, be to, skaityti, rašyti ir giedoti. Pirmoji 
Žemaitijoje liuteronų mokykla buvo įsteigta 1567 m. Tauragėje, kur 
steigėjo Jono Šemėtos buvo įpareigota mokyti žemaitiškai. Paminėtina 
dar reformatų mokykla Naujamiesčio dvare įsteigta Lietuvos kancle- 
rio E. Valavičiaus 1583 m. Į šią mokyklą turėjo leisti vaikus nuo 9 iki 
15 metų, o neturtinguosius dar aprūpino drabužiais ir maistu“? Tuo 
būdu susidarė tarytum rungtynės dėl jaunimo auklėjimo tarp protestan- 
tų ir katalikų. Protestantų kunigai ėmė ruošti ir spaudinti knygas. Mar- 
tynas Mažvydas 1547 metais išleido pirmąją lietuvišką knygą, kurią 
sudarė lietuviško rašto skaitymo vadovėlis, katekizmas ir giesmynėlis.** 
Jonas Bretkūnas, pirmasis Švento Rašto vertėjas, 1589 m. išspausdino 
93 giesmių rinkinį. O vėliau protestantų kunigų kolektyvas išvertė visą 
bibliją į lietuvių kalbą ir išleido 1735 metais. 

Prieš protestantizmą kilo labai stipri katalikų reakcija, kuri virto 
tikra kova dėl tikėjimo tiesų. Vyskupas V. Protasevičius atsikvietė 1569 


32 Gidžiūnas, op. cit., 136 psl. Taipgi: Ignė Lukšaitė, Lietuvių kalba veformacinia- 
me judėjime XVII amž. Vilnius: Lietuvos TSR Mokslų Akademijos Istorijos 
Institutas, Acta Historica Lituanica, V Tomas, 1970, 68 psl. 

33 Plačiau apie protestantų-evangelikų bažnyčią ir mokyklas žiūr.: Kristupas 
Gudaitis, „Evangelikų Bažnyčios Lietuvoje“, Lietuvių Enciklopedija, XV To- 
mas, 166-179 psl. 

34 Martynas Mažvydas: Pirmosios Lietuviškos Knygos Autorius, Chicago: Peda- 
goginis Lituanistikos Institutas, 1963, 111 psl. 

metais Jėzuitų ordiną į Vilnių.** Žemaičių vyskupas Merkelis Giedraitis 
sutvarkė suirusią Žemaičių vyskupiją, subūrė apie save daug uolių pa- 
galbininkų kunigų, kurių tarpe buvo ir kan. Mikalojus Daukša.** Dauk- 
ša 1595 m. išvertė ir išleido ,Katekizmą“, o 1599 m. Postilės vertimą su 
gražia prakalba apie lietuvių kalbos branginimą ir vertę" XVII amžiu- 
je pasirodė daugiau knygų, kurių autoriais daugiausia buvo iš jėzuitų 
tarpo (Širvydas, Jaknavičius, Slavocinskis. . .). 

Jau XVI amžiaus gale reformacijos judėjimas grėsė sunaikinti dar 
neįsitvirtinusią Lietuvoje katalikų bažnyčią. Todėl XVI amžiuje imama 
steigti palyginant žymiai daugiau parapinių ir vienuolynų mokyklų. 
Vilniaus kapitula net paskiria mokyklų reikalams scholastą, pradėta 
tiesioginiai rūpintis mokyklų steigimu ir veikla. Bažnyčios vyriausybė 
rūpinosi, kad kunigai mokėtų lietuvių kalbos. Nors XVI-XVII a. para- 
pinių bei kitų pradinių mokyklų tikslas ir turinys buvo religinio pobū- 
džio, pradėjo plėstis raštingumas ir kilo reikalas turėti knygų gimtąja 
lietuvių kalba.?s 


V. Jėzuitai ir jų veikla Lietuvoje. 


Jėzuitų ordinas Lietuvoje sukūrė visą jėzuitų švietimo epochą, tru- 
kusią veik 200 metų iki ordino panaikinimo 1773 m. Nuo atvykimo 
į Lietuvą jėzuitai stojo į kovą prieš protestantizmą. Mokyklomis jėzuitai 
yra prisidėję prie kultūros kilimo, nes tai buvo veikliausias ordinas, 


35 Paulius Rabikauskas, „Medžiaga Senojo Vilniaus Universiteto Istorijai: IV. 
Pirmieji Jėzuitai Vilniuje ir Pirmieji Lietuviai Jėzuitai (1569-1573)“, Lietuvių 
Katalikų Mokslo Akademijos Metraštis, V Knyga, Roma, 1970 m., 301-338 psl. 
Taipgi: Jonas Bičiūnas, „Apaštalų Sosto ir Jėzuitų Ordino Pirmieji Bandymai 
Jėzuitus Įkurdinti Lietuvoje (1555-1565)“, Tautos Praeitis, II Tomas, 1(5) kny- 
ga, 33-47 psl. Arba: Jonas Bičiūnas, „Pirmieji Jėzuitai Vilniuje: Vilniaus 
Vyskupo V. Protasevičiaus Kviečiami Atvyksta Pirmieji Jėzuitai į Vilnių 
(1568)“, Tautos Praeitis, II Tomas, 2(6) knyga, 49-80 psl. 


86 Vysk. Giedraičio veiklą aprašė vysk. M. Valančius, op. cit., 50, 51 ir t.t. psl.; 


Jurgis Lebedys Mikalojaus Daukšos monografijoje ir Zenonas Ivinskis, „M. 
Giedraitis“, op. cit. 

37 T. Pekulo vizitacijos protokole paminėtas ir M. Daukša. Ištrauka iš šio pro- 
tokolo yra dokumentų rinkinyje šio straipsnio gale. „Pažymėtina kad Kan. Mi- 
kalojus Daukša buvo vienintelis to laiko Žemaičių kapitulos narys, kurį nun- 
cijaus vizitatorius pripažino išsilavinusiu ir tinkamu užimamai vieta, est satis 
doctus et idoneus — sakoma apie jį vizitacijos aprašyme.“ (Krasauskas, op. cit., 
213 psl). Daugiau monografijoje: Jurgis Lebedys, Mikalojus Daukša: Mo- 
nografija, Vilnius: Valstybinė Grožinės Literatūros Leidykla, 1963 metais, 
423 psl. 

38 „Lietuvos mokyklos istorijos apybraiža — 5“, Tarybinis Mokytojas, Nr. 93 
(1348), Lapk. 22 d., 1968 m. 

pagrindinis Lietuvos švietėjas, sukūręs platų savo mokyklų tinklą visoje 
Lietuvos valstybėje. Jėzuitai paprastai steigė aukštesniąsias mokyklas, 
arba kolegijas. Lietuvoje 1579 m. jėzuitai įsteigė Vilniaus Akademiją.?? 
Tuo jėzuitai padėjo pagrindą Lietuvos kultūriniam centrui, kurio jau 
nuo Jogailos laikų Lietuva buvo reikalinga. Jėzuitų mokyklos garsėjo 
kaip geriausios Europoje, o patys jėzuitai kaip mokslo skleidėjai. Ko- 
legijose mokėsi daugiausia bajorų vaikai. Dėstomoji kalba buvo 10- 
tynų, o mokymo metodas — scholastinis. Visas mokymo darbas ėjo pagal 
Ratio Studiorum taisykles. Buvo mokoma lotynų kalba, graikų kalba, 
literatūra, retorika, istorijos ir geografijos mokslai“? Jėzuitai ne tik 
kovojo prieš protestantizmą, bet taip pat prisidėjo prie lietuvių raštijos 
kėlimo ir lietuvių rašomosios kalbos ugdymo. Vysk. Valančius, aprašy- 
damas vysk. Giedraičio darbus, giria jėzuitų darbą Žemaitijoje. Pavyz- 
džiui, „„..nuo 1588 lyg 1595 metui Motiejus Galminas su Merkeliu Dau- 
gelu, juzujitu, vaikszcziodami nuo sodziaus lyg sodziui, nuo buto lyg 
butui, mokino tos szalies artojus szvento tikejimo...“*!: Bulavas ir kiti 
tarybiniai istorikai rašo: „Jėzuitai nebruko lenkų kalbos Lietuvoje, kaip 
tai darė mažamoksliai parapijų kunigai, daugumoje lenkai, visai nesi- 
rūpinę pramokti vietinės kalbos. Jėzuitai lenkų ir lietuvių kalbas laikė 
vienodomis vietinėmis kalbomis, kurias reikėjo naudoti tikybos propa- 
gandai. Akademijoje buvo nustatyta, kad studentai, mokantieji lietuvių 


39 žiūr.: Jonas Bičiūnas, „Pirmosios jėzuitų kolegijos įsteigimas Lietuvoje — 
Vilniuje (1570)“, Tautos Praeitis, II Tomas, 3/4 knyga (1967), 3-93 psl. 
Taipgi: Paulius Rabikauskas, „Medžiaga Senojo Vilniaus Universiteto Isto- 
rijai (II): Iventarium bonorum Collegii Vilnensis (1578); ir Indices privi- 
legiorum et contractuum Collegii Vilnensis (1574-1575 et 1586)“, Lietuvių Ka- 
talikų Mokslo Akademijos Metraštis, IV Knyga (1968), 321-368 psl.; ir Pau- 
lius Rabikauskas, „Lietuvos jėzuitų provincijos pastatų planai“, Tautos Pra- 
eitis, I Tomas, 4 knyga (1962), 613-15 psl.; Mykolas Biržiška, Senasis Vil- 
niaus Universitetas, (London: Nida Press, 1955), 1-28 psl. 

40 Pamokų lentelės ir pratybų tvarkaraščiai pateikia daugiau žinių apie Aka- 
demijos programas: Žiūr.: Antanas Rukša, „1570 metų Vilniaus Kolegijos ir 
1583-84 metų Akademijos Laisvųjų menų pamokų lentelės ir Humanistinė 
Jėzuitų Mokykla“, Tautos Praeitis, II Tomas, 3-4 (7/8) knygos (1967), 95- 
122 psl. Apie Jėzuitų mokslo programą žiūr.: Paulius Rabikauskas, „Ratio 
Studiorum“, Lietuvių Enciklopedija, XXIV tomas, 533 psl. 

41 Volonczauskis, op. cit., 54-55 psl, 65 para.; taipgi mokyklų aprašymai yra 
162-166 psl., 193 iki 198 para; ir 51 psl., 63 para. Ir Zg. Kuzmickis, ,,Jezavitai 
Lietuvoje“, Švietimo Darbas, 1929 metai, Nr. 6 (117), 513-520 psl. ir taipgi: 
J. Gvildys, „Lietuvos Švietimas praeityje: Lietuvos mokyklos ligi jėzuitų ga- 
dynės“, Lietuvos Mokykla, 1929 metų Nr. 2, 47-56 psl.; J. Gvildys, „Lietuvos 
švietimas praeityje: Jėzuitų Gadynė“, Lietuvos Mokykla, 1929 metų, Nr. 3, 
113-119 psl.; Nr. 4, 164-167 psl.; ir Nr. 11/12, 363-377 psl. 

kalbą, pamokslų sakymo pratybas turi atlikti ne kuria kita kalba, o lietu- 
viškai, kad, išėję iš akademijos, galėtų aiškiai, gražiai lietuvių kalba im- 
ponuoti lietuviškai kalbančiai visuomenei.“ ** 


Žymus lenkų kultūros istorikas Bednarskis apibūdina jėzuitų veik- 
lą šitaip: „Nors Lietuva krikščionių tikėjimą priėmė prieš 232 metus, 
niekuomet jos gyventojai nebuvo pakankamai pamokyti tikėjimo tiesų 
dėl dviejų, veikiausiai, priežasčių: pirmiausia dėl to, kad niekuomet 
nebuvo ganytojų ir dvasininkų, mokančių lietuvių kalbos. Klebonais 
kaimuose ir miestuose buvo lenkai, nemoką to krašto kalbos, ir todėl nei 
išpažinties neklausė, nei Dievo Žodžio neskelbė jų kalba. Ne tik kaimo 
parapijose nesirasdavo kas mokėtų lietuvių kalbos, bet net pačioje sos- 
tinėje, Vilniuje, kuriame yra 18 katalikų bažnyčių, klero perpildyta 
katedra ir 4 vienuolynai, iki jėzuitų atvykimo nebuvo nieko, kas šia 
kalba galėtų sakyti pamokslus...“ * Reikia paminėti ir Adomo Jakšto 
pasisakymą: „Jei mes turim šiandien šiokias tokias žinias apie mūsų 
praeitį, tai ačiū beveik vieniems tik lietuviams jėzavitams. Jie pirmi 
pradėjo rašyt Lietuvos istoriją, rankioti žinias istorijai mūsų Bažnyčios; 
jie pirmi taipogi pradėjo rūpintis apie išleidimą lietuviškų maldaknygių 


42 L. Vladimirovas, K. Jablonskis, J. Jurginis ir J. Bulavas, Vilniaus Uni- 
versitetas, (Vilnius: Valstybinė Politinės ir Mokslinės Literatūros Leidykla, 
1956), psl. 24. Taipgi: A. Bendžius, J. Kubilius, J. Žiugžda, Vilniaus Univer- 
sitetas (Vilnius: Mintis, 1966), 35 psl. ir t.t. į 
Skirtingą nuomonę išreiškia Zg. Kuzmickis, op. cit., 517 psl.: „Tėzuitai lenkai, 
atvykę į Lietuvą, atsivežė su savim ir polonizacijos idėją. Jiems buvo taipogi 
svarbu, kad Liublino unijos tikslas — inkorporavimas Lietuvos kūno į Len- 
kiją — būtų papildytas inkorporavimu lietuvių dvasios į lenkus. Žinoma, šita 
idėja buvo vykdoma gudriai, taikinant tinkamiausias tam reikalui priemo- 

" nes.“ Autorius skirsto jėzuitus į tris grupes: (1) įtakingiausia — jezavitai 
lenkai, (2) jezavitai kitataučiai ir (3) jezavitai lietuviai; (žiūr.: 518-519 psl.) 
Atrodo, kad citata taikoma tik pirmai grupei — lenkams, o lietuviams pri- 
skiria dielius nuopelnus. 

43 Bednarskis savo apibūdinimą paėmė iš rankraščio Archivum Societatis A. S. 
Pol. 50, folio 48 — “Ęuo anno, gua occusione, guo authore Societas ingressa est 
in Itegnum Poloniae“. žiūr.: Antanas Rukša, „Diarum Societatis Jesu“ ir Lie- 
tuvių Kalba Vilniuje (1710-1723)“, Tautos Praeitis, I tomas, 3 knyga (1961) 
420 psl., 45 išnaša. Citata iš Rukšos straipsnio. Taipgi ir ši paimta išvada: 
Cituoju 421 psl. „Užtat XVIII-me amžiuje, kaip patyrėme iš diarijaus, lietuviš- 
kai mokančių kunigų Vilniuje būta jau gan daug, tad gimtosios kalbos „ne- 
mokėjimas“ tarp kunigų žymiai sumažėjo, tačiau kita kliūtis lietuvių kalbos 
vartojimui bažnyčioje, „nenoras“, atrodo, neišnyko ir vėliau. Taip galvoti duoda 
pagrindo tokie faktai, kaip ano meto Vilniaus vyskupo Bzostovskio įsakymas 
užsakus skelbti lenkų kalba, prieš komuniją priimant žmonėms kalbėti len- 
kiškai, ..“ 

prastiems žmonelėms; iš jų spaustuvės Vilniuj išėjo visos beveik lie- 
tuviškos knygos XVII ir XVIII amž....“ ** 

Jėzuitų mokyklose beveik nesikeitė nei programos nei mokymo me- 
todai per 200 metų, o tuo tarpu gyvenimas per tą laikotarpį žymiai 
pakito, iškilo naujų idėjų ir reikalavimų. Todėl jėzuitų mokyklos susi- 
laukė kritikos iš kultūrininkų ir auklėtojų pusės. Buvo reikalaujama 
mokyklinių reformų. Pirmieji pradėjo reformuoti pijorai savo mokyklas, 
įvesdami į mokomuosius dalykus matematiką, gamtos mokslus, naująsias 
kalbas ir praktinius mokslus, kaip sodininkystę, daržininkystę, žem- 
dirbystę ir kitus. Prie mokyklų steigiamos laboratorijos, fizikos kabine- 
tai, sodai, šiltadaržiai ir ūkiai. Pijorų reformos buvo visuomenės palan- 
kiai sutiktos, todėl ir jėzuitai ėmė jais sekti ir reformuoti savo mokyk- 
las.“ Deja, reformų baigti nebegalėjo, nes popiežius Klemensas XIV 
savo bule Dominus ac Redemptor Noster, paskelbta 1773 m. liepos 21 d., 
panaikino jėzuitų ordiną visame pasaulyje. Net prieš bulę paskel- 
biant jėzuitų ordinas Portugalijoje, Ispanijoje, Prancūzijoje ir Austri- 
joje jau buvo panaikintas.** 

Be jėzuitų dar ir kitos vienuolijos laikė mokyklas,*' 0 ypač savo 
mokyklomis buvo pagarsėjęs pijorų ordinas. 


VI. Pijorų ordino pedagoginė veikla 

Lietuvoje pirmieji pijorų vienuoliai įsisteigė Dambrovicoje 1684 m. 
ir Liubesave 1689 m., o 1736 m. įkurta Lietuvos provincija. Prie visų 
vienuolynų veikė jų kolegijos, o prie rezidencijų — pradžios mokyklos.** 
Mokyklų programos nebuvo vienodos, bet kiekviena provincija turėjo 


44 Kuzmickis, op. cit., 519 psl. Cituoja Adomo Jakšto straipsnį iš Žinyčios 8 Nr. 

45 Plačiau apie šitas reformas straipsnyje: J. A. Račkauskas, „The First Na- 
tional System of Education: The Educational Commission of the Kingdom of 
Poland and the Grand Duchy of Lithuania (1778-1794)“, Lituanus, Vol. XIV, 
No: 4 (Winter, 1968), pp. 8-12. 

46 Nicholas Hans, „The Dissolution of the Society of Jesus in the Eighteenth 
Century and its Financial Conseguences“, in Robert King Hall and J. A. Lau- 
werys, eds., Education and Economics: The Yearbook of Education 1956. 
(Yonkers-on-Hudson: World Book Company, 1956), pp. 137-146. Taipgi: Rač- 
kauskas, op. cit., 12-15 psl. 

47 Kitas vienuolijas Lietuvoje plačiai aprašęs Viktoras Gidžiūnas, „Vienuolijos 
Lietuvoje XIII-XX Amžiaus“, Lietuvių Katalikų Mokslo Akademijos Metraš- 
tis, V knyga, Roma, 1970 m., 261-299 psl.; taipgi: Viktoras Gidžiūnas, „Vie- 
nuolijos Lietuvoje IX-XV Amžiai“, Lietuvių Katalikų Mokslo Akademijos 
Suvažiavimo Darbai, VI knyga, Roma, 1969, 243-275 psl.; taipgi: Viktoras Gi- 
džiūnas, „„Augustinijonai Lietuvoje“, Lietuvių Katalikų Mokslo Akademijos 
Metraštis, IV tomas, Roma, 1968, 305-320 psl. 

48 žiūr.: Volonczauskis, op. cit., 183 psl. „Pijarai Rasseiniuose“. 

savo atskirą mokymo programą — methodum docendi — kuri sudaroma 
atsižvelgiant į krašto auktualius reikalus. Tuo jie skyrėsi nuo jėzuitų, 
kurie, kaip buvo minėta, mokslo programas ir metodus turėjo standarti- 
nius pagal Ratio Studiorum. Jėzuitai buvo daugiau tarptautinio masto 
ordinas, o pijorai daugiau buvo susirišę su tauta, kurioje darbavosi.*? 


Pijorų kolegija Vilniuje buvo atidaryta tik 1726 m., kurios nepa- 
geidavo jėzuitai. Jėzuitai turėjo iš seniau specialią privilegiją, kuri 
draudė kitiems vienuolynams steigti mokyklas toje vietoje, kur jau bu- 
vo jėzuitų. Byla pasiekė Romą, kur jėzuitai bylą laimėjo, ir pijorų kole- 
gija užsidarė. Tačiau 1729 m. popiežius Klemensas XII leido pijorams 
atidaryti aukštesniąsias mokyklas. Pijorų mokyklų tinklas buvo tan- 
kus, nes Lietuvos diduomenė parėmė jas savo fundacijomis.5? 

Šv. Juozapas Kalasancijus, pijorų ordino įkūrėjas, pradžioje buvo 
pasinešęs į pradinio švietimo sritį. „Pijorai pagauti daugiau šv. Pran- 
ciškaus idealo“, rašo Ramūnas-Paplauskas, „metėsi visu pasišventimu 
į liaudį, į plačiųjų liaudies sluoksnių švietimą. Pirmieji (t. y. jėzuitai) 
steigė kolegijas, akademijas, universitetus... antrieji (t. y. pijorai) or- 
ganizavo platų raizgų pradžios bei parapinių mokyklų tinklą visame 
krašte. Pirmieji atstovauja humanistinę ugdymo kryptį, antrieji realis- 
tinę.“ *! 

Tačiau vėliau pijorai nesiribojo pradžios mokykomis ir ėmė steigti 
aukštesniąsias mokyklas. Jau XVIII a. antroje pusėje jie daug kur 
vadovavo kolegijoms, seminarijoms, profesoriavo universitetuose. Iš pi- 
jorų ordino yra kilę du žymūs pedagogai: Stanislovas Konarskis, ir jo 
mokinys Antanas Poplawskis (apie kurį vėliau). 

Stanislovas Konarskis (1700-1773) žymus lenkų pedagogas ir pijorų 
mokyklų reformatorius** Mokslus ėjo Romoje ir Paryžiuje, o grįžęs į 


49 Confer: Hans, op. cit., 137-138 psl.: „Because of their (Jesuit) international 
organization and considerable wealth the Society pursued a policy often 
opposed to that of the national government and to the particular interests of 
individual countries. The Piarists, the Barnabites, or the Oratorians in each 
country where they had schools worked in agreement with the government 
and identified themselves with the interests and traditions of each country.“ 

50 Viktoras Gidžiūnas, „Pijorai“, Lietuvių Enciklopedija, XXII tomas, 480 psl. 
Čia yra pateiktas sąrašas įvairių pijorų mokyklų Lietuvoje ir bendras pijorų 
darbų apibūdinimas. 

51 Antanas Ramūnas-Paplauskas, „Daktaras Prof. Antanas Paplauskas — Peda- 
gogas“, Draugas, kultūrinis priedas, 1960 m. sausio 9 d. 

52 Lietuvių Enciklopedija klaidingai pateikia Konarskio mirties metus. Confer: 
P. Čepėnas, „Stanislaw Konarski (1700-1761)“, Lietuvių Enciklopedija, XII 
tomas, 303 psl. Konarskis mirė ne 1761 metais, bet pora mėnesių prieš įsteigi- 
mą Edukacinės Komisijos 1773 m. 

Lenkiją netoli Varšuvos įsteigė Collegium Nobilium (1740) pavyzdinę 
mokyklą didikų vaikams, suorganizuotą Vakarų Europos didikų akade- 
mijų pavyzdžiu? Čia turėjo būti paruošiami jaunuoliai politinei vals- 
tybinei veiklai. Tam reikalui buvo paruoštos specialios programos su 
tiksliųjų mokslų bei svetimų naujųjų kalbų persvara prieš filosofiją 
ir lotynų kalbą. S. Konarskis, be to, reformavo visas pijorų laikomas 
mokyklas Lenkijoje.** Lietuvos pijorų provincijai tokią reformuotą prog- 
ramą pritaikė J. Ciapinskis 1763 m. Pijorų mokyklose daugiau dėmesio 
kreipta gimtajai kalbai (tačiau — lenkų), krašto teisei ir santvarkai, 
gamtos mokslams, matematikai, istorijai ir tokiems praktiškiems da- 
lykams, kaip sekretoriaus, sąskaitininko darbas valdžios įstaigoje, darži- 
ninko ar sodininko darbas dvarė. Pijorų mokiniai vaidindavo visuome- 
ninio gyvenimo aktualijas: karalių rinkimus, seimo posėdžius, bajorų 
suvažiavimus, teismų sesijas... Bendrabučiuose buvo mokoma paišy- 
bos, muzikos, šokių, jodinėjimo, fechtavimo.*5 

XVIII amžiaus viduryje įvykdytos švietimo reformos įvedė naujų 
ir pažangių mokomų dalykų, o taip pat ir keitė mokymo metodiką. Bet, 
pagrindinės reformos įvyko po jėzuitų ordino panaikinimo 1773 metais. 


VII. Edukacinės Komisijos Įkūrimas. 


Panaikinus jėzuitų ordiną, Lietuvos Lenkijos seimas labai susirū- 
pino netikėtai iškilusia problema: kas daryti su jėzuitų mokyklomis ir 


583 Collegium Nobilium, žiūr.: Račkauskas, op. cit, 10-11 psl. taipgi: „Lietuvos 
mokyklos istorijos apyraiža — 12“, Tarybinis Mokytojas, Nr. 108 (1358), Gruo- 
džio 27 d., 1968 m. Cituoju: „Pijorų mokyklų reforma privertė ir Vilniaus 
jėzuitus pertvarkyti savų mokyklų mokymo programą. Pirmiausia jėzuitai 
pasiuntė savo ordino narius į užsienio aukštąsias mokyklas, kad pastarieji 


geriau pasirengtų savo dėstomoms specialybėms. Lietuvos jėzuitai... (pir- 
miausia) mokymo programą pertvarkė 1751 m. įkurtoje Vilniaus Collegium 
Nobilium. 


54 Konarskio pagrindiniai raštai yra: Stanislaw Konarski, Pisma Pedagogiczne, 
wstępem i objasnieniami opatrzyl Lukasz Kurdybacha. Wroclaw - Krakow: 
Zaklad Narodowy Imienia Ossolinskich Wydawnictwo Polskiej Akademii 
Nauk, 1959, 725 psl, pirmi 45 psl. talpina Kurdybacho Konarskio darbų 
analizę. 

55 Simas Sužiedėlis, „Švietimas ir auklėjimas: švietimas Didžiojoje Lietuvos 
Kunigaikštijoje: 4. Pijorų mokyklos ir nauja švietimo linkmė“, Lietuvių En- 
ciklopedija, XV tomas, 748-749 psl. taipgi: Viktoras Gidžiūnas, „Vienuolijos Lie- 
tuvoje: 3. Vienuolių veikla kultūrinėje srityje“, Lietuvių Enciklopedija, XV to- 
mas, 156-157 psl. Taipgi dėl Konarskio: William Rose, „„Stanislaw Konarski: 
Preceptor of Poland“, The Slavonic Review, Vol. IV, No. 10 (June, 1925), 
pp. 23-40. Taipgi: William J. Rose, Stanislaw Konarski Reformer of Educa- 
tion in XVIII-th Century Poland, London: Jonathan Cape, 1929, 288 psl. 

JOACHIM LITAWOR CHREPTOWICZ (1729-1812) Lietuvos Vice-Kancleris ir 
Edukacinės Komisijos narys. Po Massalskio atsistatydinimo iš Komisijos Chrepto- 
wiczius buvo atsakingas už Lietuvos švietimo reikalus Edukacinėje Komisijoje. 

jų turtais. Lietuvos vice-kancleris Jokimas Chreptavičius (1729-1812) 
pasiūlė Seimui sudaryti specialią edukacinę komisiją, kuri tęstų jėzuitų 
darbą ir pertvarkytų jų mokyklų sistemą. Chreptavičius pasiūlė eduka- 
cinę komisiją subordinuoti tiesiogiai karaliui. Bet senatoriai tam nepri- 
tarė, bet ėmė svarstyti Vilniaus vyskupo Ignaco Massalskio (1729-1794) 
pasiūlymą, būtent, edukacinė komisija būtų karaliaus globoje, bet tie- 
siogiai atsakinga Seimui. Tas pasiūlymas priimtas 1773 m. spalio 14 d“ 
Tuo būdu atsirado Lietuvai ir Lenkijai bendras švietimui tvarkyti orga- 
nas — Edukacinė Komisija." Ši komisija privalėjo perimti visas jėzuitų 
mokyklas ir jų turtus, o taip pat priežiūron visų kitų ordinų mokyklas, 
išskyrus katalikų kunigų seminariją ir kalvinų gimnaziją Kėdainiuo- 
se. Komisija privalėjo reformuoti mokyklų programas, paruošti vado- 
vėlius ir t.t. Edukacinės Komisijos įsteigimas buvo pirmas įvykis, kai 
valstybė tiesiogiai pati ėmėsi tvarkyti švietimo reikalus. Tai buvo pir- 
moji valstybinė švietimo sistema.** 


56 Bendrą apžvalgą Edukacinės Komisijos pateikia Simas Sužiedelis, „Edukacinė 
Komisija“, Lietuvių Enciklopedija, V tomas, 338-340 psl. Taipgi ir: J. Rač- 
kauskas, Educational Commission, Enciklopedia Lituanica, II tomas (dar spau- 
doje); ir Račkauskas, „First National System of Education...“ op. cit., 5-53 
psl. Apie Edukacinę Komisiją anglų kalba yra keturi straipsniai: A. Bruce 
Boswell „Educational Reform in Poland after the First Partition“. The Sla- 
vonic Review, Vol. 3, Nr. 7 (June, 1924), 131-140 psl.; antras straipsnis, gan 
trumpas yra Nellie Apanasewicz, „The National Education Commission of Po- 
land 1773-1794“, Education Around the World, (US Office of Education, 
International Educational Relations Branch) April 8, 1960, 1-5 psl.; trečias: 
Nicholas Hans, „Educational Reform in Poland in the Eighteenth Century“, 
Journal of Central European Affairs, Volume XIV, January, 1954, Number 4, 
pp. 301-310; o ketvirtasis tai to paties Nicholas Hans, „Polish Schools in 
Russia — 1772-1831“, The Slavonic and East European Review (London), 
Volume. 838, Number 91, pp. 394-414, 

57 Edukacinė Komisija: Angliškai: The Commission for National Education of the 
Kingdom of Poland ir Grand Duchy of Lithuania; Lenkiškai: Kommissya 
Edukacyi Narodowey Korony Polskiey y W. X. Litewskiego; Lietuviškai: 
Lenkijos Karalystės ir Lietuvos Didžiosios Kunigaikštijos Valstybinė Eduka- 
cinė Komisija. Apie Edukacinės Komisijos įkūrimą ir jėzuitų turtų paskyrimą 
švietimo reikalams galima rasti Nuncio Garampi susirašinėjime su Vatikanu: 
Archivum Societatis Polonia 241, folio 295-297v; folio 300-30lv; folio 302- 
303; taipgi Polonia 313, folio 300-305v; folio 296-299v; folio 294-295v; folio 
324-326v; folio 328-329v; folio 350-355. 

58 Confer: Račkauskas, „The First National System of Education in Europe...“ 
Pažymėtina, kad ir Austrijos imperatorė Maria Teresa jau 1774 m. išleido 
Austrijos mokykloms nuostatus ir sudarė mokyklines komisijas, tačiau nebuvo 
tai bendra visai Austrijai komisija, bet atskiros komisijos kiekvienai Austrijos 
valstybei. Confer: „The Austrian School Code of 1774“, American Journal of 

1773 m. gruodžio 18 d. Popiežiaus Klemenso XIV laiškas Karaliui Stanislovui Au- 
gustui Poniatowskiui užgiriantis Edukacinės Komisijos įkūrimą ir Vilniaus bei 
Polocko vyskupų dalyvavimą josios veikloje. (Vat. Arch., Polonia 241 p. 300). 

Jėzuitų turtai Lietuvoje ir Lenkijoje siekė iki 40 milijonų. auksinų 
vertės.“ Tačiau trečdalis tų turtų spėjo ištirpti bajorų kišenėse iki Ko- 
misija galėjo tuos turtus sutvarkyti. Metinės pajamos iš nuomų ir pa- 
lūkanų siekė arti vieno milijono auksinų ir tai turjo eiti mokyklų iš- 
laikymui Lenkijos - Lietuvos valstybėje. Reikia pastebėti, kad pinigai 
sukolektuoti Lietuvoje turėjo būti sunaudoti mokykloms Lietuvoje iš- 
laikyti, ir, taip pat, pinigai gauti Lenkijoje, turėjo būti sunaudoti iš- 
laikyti mokyklas Lenkijoje. Tačiau, kadangi Edukacinė Komisija buvo 
jungtinis lietuvių - lenkų organas, o Lenkija turėjo mažesnes pajamas iš 
minėtų nuosavybių, tam tikra lietuvių pinigų dalis nueidavo lenkų mo- 
kykloms palaikyti. Lietuvos didikai buvo tuo nepatenkinti ir reikalavo, 
kad Lietuvos fondo likučiai turi būti skiriami Lietuvos kariuomenei. 
Tas klausimas atsidūrė Seime, kur ir liko neišspręstas.“? 

Edukacinę Komisiją sudarė 8 nariai. Ignacy Massalski, Vilniaus vys- 
kupas ir Komisijos pirmininkas;*! Michal Poniatowski, Plocko vysku- 
pas; August Sulkowski; Adam Czartoryski; Joachim Chreptowicz, Lie- 
tuvos vice-kancleris; Ignacy Potocki, Lietuvos D. K. sekretorius; Andr- 
zey Zamoyski ir Antoni Poninski.** 


Education, Vol. XXII, 879-884 psl. Taipgi: N. Hans, „The Dissolution of the 
Society of Jesus in the Eighteenth Century and its Financial Conseguences“, 
op. cit, 141-142 psl. Edukacinės Komisijos įkūrimo idėjos pradą galima rasti 
ir Jean Jacgues Rousseau raštuose Lenkijos - Lietuvos karaliui: žiūr.: Jean 
Jacgues Rousseau, Considerations sur le governement de Pologne et sur sa Re- 
formation projettee. A. Londres, 1782, 274 spl., šio pasiūlymo angliškas teks- 
tas randamas: William Boyd (ed.), The Minor Educational Writings of Jean 
Jacgues Rousseau (New York: Teachers College Press, Columbia Univer- 
sity, 1962), 94-101 psl. 

59 Jėzuitų namų ir turtų sąrašai randami pas: J. Lukaszewicz, Historya szkol 
w Koronie i Wielkim Ksiestwie Litewskim od najdawniejszych czusow az do 
roku 1794. (Poznan: 1849-1851, 4 tomai), II tomas, 20-231 psl. ir 232-243 psl. 

60 Confer: Hans, „The Dissolution of the Society of Jesus...“ op. cit, 144 psl. 
Lenkijos pajamos buvo 386.000 auksinų, o Lietuvoje 494.000 auksinų. Šios pa- 
jamos buvo gaunamos iš nuomų. Taipgi buvo pajamų iš palūkanų. Edukaci- 
nės Komisijos budžetas yra išspausdintas pas: Z. Kukulski, Pierwiastkowe 
Przepisy Pedagogiczne Komisji Edukacji Narodowej z Lat 1773-1776 (Liublin: 
Nakladem Lubelskiego -Komitetu Obchodu 150-j Rocznicy Ustanowienia Ko- 
misji Edukacynej i zgonu St. Konarskiego, 1923), žiūr. 185 psl. ir taipgi 
XCII-XCIII psl. Dėl naudojimo lietuviškų pajamų Lenkijoje: žiūr.: A. Ša- 
poka (red.), Lietuvos Istorija, (Fellback/Wurttemberg: Patria, 1950), 418 psl.. 

61 žiūr.: K. A. Matulaitis, „Dėl ko lenkai pakorė Varšuvoje Vilniaus vyskupą 
Masalskį?“ Tautos Praeitis, III tomas, 3/4 (7-8) knyga (1967), 347-363 psl. 

62 Edukacinę Komisiją sudarė 8 nariai. Seimas skyrė 4 narius iš Lenkijos ir 
4 narius iš Lietuvos. Veikliausi nariai Edukacinėje Komisijoje pirmais metais 
buvo Lietuvos vice-kancleris Chreptowicz. ir Vilniaus vyskupas Ignacy 
Massalski. 

VIII. Edukacinės Komisijos švietimo reforma naujų idėjų įtakoje. 


Edukacinei Komisijai atiteko pareiga ne tiktai administruoti mo- 
kyklas ir nusavintus jėzuitų turtus, bet ir reformuoti švietimą atsižvel- 
giant į laiko reikalavimus. Tuos reikalavimus jau buvo subrandinę naujų 
idėjų skelbėjai. Antai, racionalizmas (Rene Descartes 1596-1650) skelbė, 
kad protas yra nepriklausomas nuo juslinės patirties pažinimo, todėl 
vertingesnis ir patikimesnis už patirtį. Racionalizmas tapo pasaulėžiū- 
rinis sąjūdis, sukilęs proto vardu prieš įvairius autoritetus. O juk vidur- 
amžiais buvo pabrėžiamas paklusnumas bažnyčiai ir valdžiai. Dabar pra- 
dedama vertinti žmogų, mąstančią būtybę, o jo iškėlimas buvo smūgis 
visokiam autoritetui. Priešingai racionalizmui, anglo John Locke (1632 
-1704) empirizmas tvirtino, kad prote nieko nėra, ko anksčiau nėra buvę 
juslėse. Protas yra lyg tabula rasa — nerašyta lenta. Todėl vieninte- 
lis pažinimo šaltinis tėra juslinė patirtis. J. Locke savo politinėje teo- 
rijoje teigė, kad valstybės uždavinys esąs individo gerovės išsaugoji- 
mas, kad valdžia yra atsakinga prieš tautą, kad tautoje kiekvienas 
žmogus turi lygias teises ir lygias laisves. Tai priešingybė luomų užda- 
rumui ir žmogaus teisių paneigimui. Locke raštai turėjo didelės įtakos 
Jean Jacgues Rousseau (1712-1778). 

Fiziokratizmas (kūrėjas Francois Guesnay 1694-1774) skelbė ūkio 
doktriną, būtent, kad žemė yra vienintelis agrarinio krašto turtų šalti- 
nis. Pramonė tik žemės gėrybes perdirba, bet negamina. Visas gėrybes 
gamina tik žemdirbiai, kurie savo darbu iš žemės betarpiškai ima ir į 
gėrybių apytaką teikia naujas medžiagas ir gaminius. Visuomenės 
moksle skelbiama, kad nuosavybės teisė ir kiekvieno individo teisė rū- 
pintis savo buitimi išplaukia iš mūsų prigimties, todėl reikalaujama 
leisti laisvai žemę dirbti ir jos vaisiais naudotis. Tai aiškus pasisakymas 
prieš baudžiavą. 

Prancūzijoje Rousseau jau buvo išleidęs 1762 m. Emile ir Social 
Contract; La Chalotais 1763 m. parašė Essai d'education nationale; 
Rolland 1768 m. paruošė Plan d'education; o enciklopedistai su Diderot 
ir D'Alembert priešakyje jau buvo baigę savo darbą (1751-1772).** 
Lietuvių ir lenkų santykiai su prancūzų fiziokratais buvo labai artimi. 
Septyni Edukacinės Komisijos nariai buvo ilgiau ar trumpiau pagyvenę 


63 Confer: H. C. Barnard, Education and the French Revolution. London: 
Cambridge University Press, 1969. H. C. Barnard, The French Traditon in 
Education, London: Cambridge University Press, 1922, reprinted 1970. F. De 
la Fontainerie, French Liberalism and Education in the Eighteenth Century: 
The Writings of La Chalotais, Turgot, Diderot, and Condorcet on National 
Education, New York: McGraw Hill Book Company, 1932. 

Vilniaus Jėzuitų Akademijos Universiteto Antspauda. 


Prancūzijoje ar Anglijoje, kur jie turėjo progos susipažinti su fizio- 
kratizmu ir naujomis idėjomis. Massalskis, grįždamas iš Prancūzijos, 
atsivežė net Robert Francois Guesnay, Pierre Cabanis ir Nicholas Bau- 
deau, o Czartoryskis — Simon L'Huillier, Jean Cabanis ir Pierre Du- 
pont de Nemours. Visi žinomi prancūzai, fiziokratai ir masonai. Reikia 
pažymėti, kad net keturi Edukacinės Komisijos nariai buvo masonai.* 
Czartoryskis, Poniatowskis, Massalskis ir Potockis lankėsi Anglijoje, kur 
gerai susipažino su anglų griežtųjų mokslų mokymo metodais. 

Hans teigia, kad Edukacinė Komisija centralizacijos idėją paėmė 
iš prancūzų, o mokslų dėstymo metodiką iš anglų.“ Reikia sutikti su 
šiuo teigimu, nes prancūzų įtaka, ypatingai fiziokratizmo ir masonijos, 


64 N. Hans, „Polish Schools in Russia 1772-1831“, The Slavonic and East Euro- 
pean Review (London), 38 Tomas, 91 numeris, 397 psl. Taipgi: N. Hans, 
„The Polish Reform in Education in the 18th Century“, Journal of Central 
European Affairs (Colorado), January, 1954. 


65 Hans, „Polish Schools in Russia 1772-1831“, op. cit., 397. 

buvo gan aiški Edukacinės Komisijos darbuose. Lenkijos - Lietuvos vals- 
tybėje žymiausi fiziokratai, būtent, prof. Stroinowskis ir pijoras A. Pop. 
lawskis bendradarbiavo su Edukacine Komisija. Šalia Massalskio sti- 
prioje fiziokratizmo įtakoje buvo ir Chreptavičius. Abu savo dvaruose 
panaikino baudžiavą ir ragino kitus tai padaryti. Jie pasirūpino, kad 
Vilniaus akademijoje būtų įvestas ekonomikos kursas, kurį skaitė fi- 
ziokratai profesoriai (Stroinowskis, o po jo Malewskis iki 1817 m.). To 
meto bajorijos dalis jau buvo susipažinusi su fiziokratų mokslu, o jo 
principai buvo skelbiami net iš sakyklos bažnyčioje. 


IX. Švietimo reformos projektai. 


Edukacinės Komisijos nariai pirmaisiais mėnesiais patys turėjo su- 
sipažinti su esamomis sąlygomis mokyklose ir aplamai su švietimo dai- 
bu. Buvo nusistatyta, kad visos mokyklos, pradedant pradžios parapi- 
nėmis mokyklomis ir baigiant universitetu, turi būti reformuota iš 
pagrindų. 1773 m. lapkričio 24 d. Edukacinė Komisija išleido pirmąjį 
Universal (atsišaukimą — proklamaciją), kur suminėti Komisijos tikslai 
ir prašoma sugestijų švietimo reformoms.“ Toks prašymas buvo nau- 
jenybė ir pažangumo dvelktelėjimas. Edukacinė Komisija per trumpą 
laiką gavo net 11 pasiūlymų mokyklų reformos reikalu. Iš tų visų pa- 
siūlymų bent su keturiais verta trumpai susipažinti." 


A. Bielinskio projektas“* Projekte nurodomas ir auklėjimo tiks- 
las: išauklėti gerą pilietį, todėl reikia nuo mažens mokyti valstybinių 
pareigų ir pilietinių dorybių. Mokyklas turi tvarkyti, prižiūrėti ir iš- 
laikyti valstybė, nes juk valstybės interesas — piliečių kokybė.“ Šid- 
lauskas teigia, kad Bielinskis pirmą kartą Zečpospolitoje projektavo, 
kad mokymas apimtų visus luomus: valstiečius, miestiečius ir šlektą, 
betgi kad tos mokyklos luomiškai būtų uždaros.“ Valstiečiams turėjo 
būti skiriama parapinė — pradinė mokykla, kur būtų mokoma tikyba, 


66 Tekstas pas Kukulskį, op. cit., 5-9 psl. ,„Uniwersal Oglaszający Komisje Edu- 
kacyjna...“ : 

67 Projektų tekstai nebuvo prieinami; čia panaudota šidlausko tekstų interpre- 
tacija. Žiūr.: A. Šidlauskas, „Mokyklų reforma Lietuvoje XVIII a. pabai- 
goje“, Lietuvos TSR Mosklų Akademijos Darbai, Serija A, 2(13), 1962, 37- 
56 psl. 

68 F. Bielinski, „„Sposob edukacji w XV listach opisany, ktore do Komisji Edu- 
kacji Narodowej od bezimienego autora byly przesylane r. p. 1775“ (1774 me- 
tais buvo spausdinamas žurnale Monitor, XIV-XXXVI). Šidlauskas, op. cit. 
43 psl. 

69  Kukulski, op. cit, LXVI psl. 

70 Šidlauskas, art. cit, 43 psl. 

KOMMISSYA EDUKACYI NARODOWEY KORONY POLSKIEY Y W. X. LITEWSKIEGO. 

1773 m. spalio 24 dienos Universalas kuriuo skelbiamas Edukacinės Komisijos 
įsteigimas. 

skaityti, rašyti, skaičiavimo ir, be to, žemdirbystės mokslo; miestie- 
čiams — miesto mokykla, kur be pradinių dalykų mokoma dar pre- 
kybos dalykų, amato ir svetimos kalbos; bajorijai — didesniuose mies- 
tuose aukštesniosios mokyklos (gimnazijos); dvasiškijai — kiekvieno- 
je diecezijoje dvasinė seminarija, kuri taipgi būtų valstybės kontrolė- 
je." Bielinskis savo projekte palietė ir mergaičių mokymo klausimą. 
Jo nuomone, kaimo ir miesto mergaitės privalo mokytis pagrindinių 
dalykų, o šlėktos mergaitės be pagrindinių dalykų turėtų mokytis pran- 
cūzų ir vokiečių kalbų. Mergaičių švietimui, siūlo Bielinskis, turėtų 
būti Edukacinės Komisijos paruošti nurodymai, nuostatai. 


Edukacinė Komisija pasinaudojo iš šio projekto du pagrindinius 
dalykus: 1) mergaičių švietimo organizavimą, ir 2) svetimų kalbų įve- 
dimą į mokyklų programas.?? 


B. Kamienskio projektas.“ Projekte auklėjimo tikslas — krikščio- 
nis žmogus ir pilietis. Mokykla turi rūpintis jaunimo fizine sveikata 
(fiziniu lavinimu), doriniu charakteriu (auklėjimu) ir proto lavinimu 
(mokslinimu). Turi būti dviejų rūšių mokyklos: parapinės - pradinės 
ir pavietų. Pirmose mokoma skaityti, rašyti, skaičiuoti, religijos, žmo- 
gaus pareigų šeimai ir visuomenei, be to, supažindinti su ūkio ir gamtos 
mokslais. Pavietų mokyklos turi būti 8 klasių, bet mokslas išeinamas 
per 9 metus, nes pirmoji klasė yra dvimetė pradiniam mokslui išeiti. 
Baigusieji parapines mokyklas stoja į pavietų mokyklos antrąją klasę. 
Pavietų mokyklose, arba gimnazijose, dėstoma ir svetimos kalbos, bet 
jos mokinių pasirenkamos laisvai."“* 

Edukacinė Komisija pasinaudojo iš šio projekto įvesdama laisva- 
norišką svetimų kalbų mokymą.“ 


C. Potockio projektas““ Siūlo steigti trijų laipsnių mokyklas: 1) 
pradines parapijų centruose; 2) vaivadijų — vaivadijų centruose ir 3) 


71 Kukulski, loc. cit., Šidlauskas cituoja Bielinski apie miestiečių neraštingumą: 
„Galima išvardinti žymų karališkų, dvarininkų ir dvasiškių miestų skaičių, 
kuriuose kriminaliniai teisėjai, skirdami mirties bausmę, teismuose pasirašo 
kryželiais.“ Šidlauskas, art. cit., 43 psl. cituoja Bielinski, op. cit., 23 psl. 

72 šidlauskas, art. cit. 

73 (A. Kamienski), Edukacja obywatelska przez A. K. Warszawa, 1774. 

74 Kukulski, op. cit, LXX psl. 

75 Šidlauskas, art. cit., 44 psl. 

76 I. Potocki, Mysli o edukacji i instrukeji w Polszcse ustanowic sie mającej, 
oddany Komisji 24 marca 1774 7.— knygoje S. Lempicki Epoka Wielkiej Re- 
formy, (Liwow: 1923) 217-227 psl. 

tris vyriausias mokyklas. Potockis skiria didelį dėmesį pradiniam na- 
miniam mokymui, laikydamas jį pradinė mokyklos įžanga." 

Vaivadijų mokykloms Potockis skiria didžiausią savo projekto da- 
lį. Vaivadijų mokyklos turėtų būti padalytos į tris dvimetes klases 
ir turėtų šešis dėstytojus. Mokinių laisvalaikį Potockis nori panaudoti 
lauko darbams, būtent, ių mokinių, kurie turi ryšį su žemdirbystės, so- 
dininkystės bei geometrijos mokslais, o kitiems suruošti karines pra- 
tybas. Potockis taipgi skyrė didelį dėmesį vadovėliams: kritikuodamas 
senuosius, nurodė kokie turėtų būti naujieji." 

Edukacinė Komisija panaudojo Potockio pasiūlymus organizuodama 
vidurines mokyklas. 


D. Poplawskio projektas“* Antanas Poplawskis (1739-1799) pijoras, 
fiziokratas, žymiausias pedagogas XVIII a. Lenkijoje, o ir visoje Rytų 
Europoje.** Išsimokslinęs Romoje bei Paryžiuje, profesoriavo. Krokuvoje. 
Jo pedagoginės reformos projektais naudodamasi, Edukacinė Komisija 
reformavo švietimą Lenkijoje ir Lietuvoje. Švietimo klausimais Poplaws- 
kis parašė labai svarbų veikalą, kuris ir buvo jo švietimo reformos 
projektas, įteiktas Edukacinei Komisijai. Apie šį projektą A. Ramūnas 
taip atsiliepia: „Tai yra ne kas kita, kaip išsamus ir detalus mokyklinio 
gyvenimo kodeksas, sudaręs visų sekančių Edukacinės Komisijos darbų 
pagrindą ir varomąją jėgą. Yra tai XVIII a. tikra pedagoginė charta, 
savo nuodugnumu, išsamumu, patiektos mokyklinės išminties ir mokyk- 
linės patirties gausumu, neturinti sau lygių XVII a. Vakarų Europoje.“ *' 

A. Poplawskis siūlė trijų laipsnių mokyklas: parapines, aukštes- 
niąsias (arba viešąsias) ir vyriausiąją mokyklą (universitetą). Be to, 
prie universitetų patarė įsteigti mokytojų seminarijas mokytojams ruoš- 
ti. Be to, siūlė paruošti dviejų rūšių vadovėlius: vienus su paaiš- 
kinimais mokytojams, kitus mokiniams. Vadovėliai turėtų būti tik len- 
kų kalba ir analytiniu metodu paruošti.3? 


71  šidlauskas, loc. cit. 

78 Idem. 

79 (A. Poplawski), O rozporzadzeniu i wydoskonaleniu edukacji obywaleskiej, 
Projekt przeswietnej Komisji Edukacyi Narodowej Korony Polskiej i W. X. 
Litewskiego w marcu 1774 podany. Warszawie: Drukarni Scholarum Piarum, 
1775. 

80 Antanas Ramūnas, „Dr. Antanas Paplauskas — Pedagogas“, Draugas, sausio 
9 d, 1960 m. kultūrinis priedas. 

81 Antanas P. (Paplauskas) Ramūnas, Iš sutemų į aušrą. (Toronto: „Tėviškės 
Žiburių“ Spaustuvė, 1967), 390-391 psl. 

82 Antoni Poplawski, Pisma Pedagogiczne, (Wroclaw: Zaklad Narodowy Imie- 
nia Ossolinskich Wydawnictwo Polskiej Akademii Nauk, 1957), 73 psl. 

Poplowskio Pilietiniam auklėjimui keikti ir tobulinti projektas įteiktas Eduka- 
cinei Komisijai 1774 m. kovo mėn. 

A. Poplawskis kaip fiziokratas labai rūpinosi darbo valstiečių, 
baudžiauninkų švietimu. Savo kitame veikale, Zbior niektėrych mate- 
7yj politycznych przez...** Poplawskis ragina ponus daugiau rūpintis 
baudžiauninkų dalia: „baudžiauninkai tai žmonės, tai broliai, tai bend- 
rapiliečiai, turį teisę į švietimą, turį teisę į gerbūvį.“ ** Todėl jis reika- 
lauja: 1; sureguliuoti ir garantuoti darbo valstiečiams teisingą padėtį 
valstybėje; 2) garantuoti asmens laisvę; 3) teisę naudotis savo darbo 
vaisiais ir džiaugtis gerbūviu. Ir visa tai atveria vartus į švietimą. O 
rezultatai to švietimo? „O tai netik daugeriopa nauda dėl jų pačių, bet 
ir dėl dvarininkų šlėktų, tai pagerina ir padidina dvarų pajamas ir 
žmonių prieauglį.“** Dvarininkus, įsibaiminusius, kad baudžiauninkai, 
paragavę jiems nereikalingo prusinimo, neatsitrauktų nuo žemdirbys- 
tės sunkių darbų ir kitais būdais nesistengtų susirasti sau pragyvenimo, 
Poplawskis ramina, užtikrindamas, kad parapinės mokyklos turės siaurą 
programą, paprastą, naudingą ir praktišką, toli nuo viešųjų mokyklų 
(t.y. aukštesniųjų) programos; toje programoje nebus nei svetimų 
kalbų, nei retorikos. Parapinių mokyklų programa bus tiksliai atrinkta 
ir sudarys skaitymas, rašymas ir skaičiavimas, krikščioniškas mokslas, 
praktinės žinios iš žemdirbystės ir populiarios žinios iš medicinos. 
Mokslas bus einamas rudens ir žiemos mėnesiais, nuo spalio pradžios 
iki balandžio galo.“ Todėl A. Šidlauskas šį A. Poplawskio projektą 
trumpai komentuoja: „A. Poplawskis manė, kad galima pagerinti vals- 
tiečių buitį ir pakelti ūkį, nepanaikinant baudžiavos, o tik šviečiant 
valstiečius.“ *" Ši pastaba kad ir neteigia A. Poplawskio pritarimo bau- 
džiavai, tačiau įžvelgia ūkinio pakilimo su baudžiava derinimą, kas -prie- 
šinga jo (A. Poplawskio) taktiniam išėjimui prieš bajoriją baudžiaunin- 
kų švietimo reikalu ir jo, kaip įsitikinusio fiziokrato, idėjoms. A. Pop- 
lawskis ir kiti to meto Lietuvos - Lenkijos fiziokratai (Stroinowskis, 
Massalskis, Chreptavičius...) nedvejojo dėl visų žmonių teisinės lygy- 
bės, baudžiavos prieštaravimo prigimtinei teisei ir jos ekonominio be- 
prasmiškumo.“* A. Poplawskio socialines bei pedagogines idėjas, pa- 


83 Zbior niektorych materyj politycznych przez A. P. (Poplawski), Warsza- 
wie, 1774, 

84 Stansislaw Tyne, „Wstep: 2. Oswiata ludu“, Pisma Pedagogiczne, (Poplaws- 
ki), op. cit, XLVIII psl. 

85 Ibid, XLIX psl. 

86 Ibid., XLIX iki L psl. 

87 šidlauskas, „Mokyklų reforma Lietuvoje VIII a. pabaigoje“, art. cit., 42 psl. 

88 Pranas Padalis, „Fiziokratai, Lietuvių Enciklopedija, VI tomas, 292 psl. Ni- 
cholas Hans, apie fiziokratų ir masonų įtaką straipsnyje „Educational Reform 
in Poland in the Eighteenth Century“, Journal of Central European Affairs, 
Vol. XIV, No: 4, January, 1954, 301-310 psl. 

skelbtas knygoje „Zbior...“, Antanas Ramūnas-Paplauskas šiaip api- 
būdina:*? 


1. Gyvenimo reforma pradėti nuo valdančiųjų, iš pagrindų peror- 
ganizuoti vyriausybę, panaikinti liberum veto; 

2. Išlaisvinti iš valdančiųjų vergijos valdomuosius, galą padarant 
visos žemdirbijos bei darbininkijos išniekinimui — baudžiavai; 

3. Nieko nelaukiant, sistemingai organizuoti visuotinį liaudies švie- 
timą, tokiu būdu dėti naujus pagrindus naujai gyvenimo santvar- 
kai; neribotas valdančiųjų teises palaipsniui mažinant, o pernelyg 
apribotas valdomųjų teises palaipsniui didinant, eiti prie norma- 
lios politinės santvarkos. 


Edukacinė Komisija švietimo reformai daugiausia ėmė iš Poplaws- 
kio projektų ir patarimų." Daugumas jo projekte randamų idėjų tapo 
Edukacinės Komisijos nuostatų dalimi. 


X. Edukacinės Komisijos reformos. 


Edukacinė Komisija, imdama pagrindu tuos pasiūlymus, nustatė tri- 
jų laipsnių mokyklų sistemą: parapinė, vidurinė ir aukštoji mokykla. 
Administraciniu atžvilgiu padalino valstybę į Lenkijos ir Lietuvos pro- 
vincijas. Provincijas padalino į švietimo apygardas: Lenkijoje — 6 ir 
Lietuvoje — 4 švietimo apygardos, ir būtent: Lietuvos ir Žemaičių apy- 
gardos (etnografinė Lietuva), Gudijos ir Rusijos apygardos (tais lai- 
kais priklausančios Lietuvos valstybei). Kiekviena provincija turi po 
vieną aukštąją, arba vyriausiąją, mokyklą — schola princeps: Lenkija —- 
Krokuvos Universitetą, Lietuva — Vilniaus Akademiją. 

Vidurinės mokyklos nevienodos; jos skirstomos į šešiaklases mokyk- 
las, vadinamas apygardinėmis mokyklomis su 6 mokytojais, kur moks- 
las truko 7 metus (nes penktojoje klasėje reikėjo mokytis 2 metus), 
ir į triklases dvimetes mokyklas, kurios vadinamos paapygardinėmis, 
kuriose mokino 3 mokytojai ir mokslas išeinamas per 6 metus, nes 
kiekvienoje klasėje mokomasi po 2 metus. Mokslo atžvilgiu tarp jų 
nedidelis skirtumas, bet yra skirtumas administraciniame sutvarkyme. 

Edukacinė Komisija ivedė mokyklų administracijon mokyklinę 
hierarchiją: parapinė mokykla tiesiog priklausė nuo triklasės paapy- 
gardinės mokyklos, šios gi nuo apygardinės šešiaklasės mokyklos, kurių 
89 Antanas Paplauskas-Ramūnas, Iš sutemų į aušrą, 389-390 psl. 

90 Komisija Poplawskį net apdovanojo už jo pasitarnavimą švietimo reformų 


darbe. Confer: Šidlauskas, op. cit, 483 psl. 64 išnaša. 

Perspausdinta iš: J. A. Račkauskas, „The First National System of Education 
in Europe: The Commission for National Education of the Kingdom of Po- 
land and the Grand Duchy of Lithuania 1773-1794“, Lituanus, Vol. XIV, Winter, 
1968, 17 psl. 


visoje apygardoje turėjo būti bent viena, apygardinė tiesiogiai priklausė 
nuo vyriausios mokyklos — universiteto, o šis nuo Edukacinės Komisijos, 
o Komisija nuo valstybės seimo. 

Jėzuitai prieš panaikinant jų ordiną Lietuvos provincijoje turėjo 
20 kolegijų, pijorai — 8 panašaus tipo mokyklas, bazilionai 4, Krokuvos 
akademijos Bialos koloniją — 1, ir protestantų 2 (Kėdainiuose ir Slucke), 
iš viso 35 mokyklos. Jos ir buvo pavestos Edukacinės Komisijos kontro- 
lei, išskyrus paskutiniąsias dvi mokyklas. Po Edukacinės Komisijos refor- 
mos vidurinių mokyklų tinklas 1782 m. atrodė taip: Lietuvos apygar- 
doje buvo šios 9 mokyklos: Gardine — apygardinė šešiaklasė, paapy- 
gardinės — Vilniuje, Vyšniavoje, Pastoviuose, Baltstogėje, Volkoviske, 
Merkinėje domininkonų, Lydoje pijorų, Ščiučine pijorų; Žemaičių apy- 
gardoje šios 6 mokyklos: Kražiuose — apygardinė šešiaklasė, paapygar- 
dinės — Kaune, Kretingoje (o nuo 1793 m. Telšiuose), Ukmergės pijo- 
rų, Panevėžyje pijorų ir Raseiniuose pijorų. 1785 m. atidaryta Virbalyje 
domininkonų, o 1794 m. basilionai atidarė Padubysyje. Kitose dvejose 
Lietuvos valstybės apygardose (neetnografinėje Lietuvoje) buvo 15 mo- 
kyklų, o iš viso Lietuvoje 32 mokyklos, kuriose 1782 m. mokėsi 3120 
mokiniai.?! 

Edukacinės Komisijos buvo reformuota ir vidurinių mokyklų prog- 
rama, kuri nedaug kuo skyrėsi nuo programos reformuotoje pijorų 
mokykloje: dėstomoji lenkų kalba vietoj lotynų kalbos, daugiau tiks- 
liųjų mokslų (matematikos ir gamtos mokslai), naujosios svetimos kal- 
bos ir praktinių dalykų (žemės ūkio, daržininkystės pamokos).?* Isto- 
rija, kuri pirmiau buvo suplakama su geografijos ir teisės pamokomis, 
dabar dėstoma atskiru dalyku. Taip padaryta pilietiniam ir patriotiniam 
auklėjimui. Iš filosofijos disciplinų tik logika beliko dėstoma, o natū- 
ralioji etika užėmė tikybos pamokas, nes Edukacinė Komisija auklėjime 
nuėjo liberaline kryptimi, panaikino tikybos pamokas ir religines prak- 
tikas mokyklose, bet paliko maldą prieš pamokas ir kapelionus, kurie 
sakydavo pamokslus bažnyčioje.?* 


91 A. šidlauskas, „Vidurinės mokyklos Lietuvoje XVIII a. pabaigoje“, Iš Lietuvių 
kultūros istorijos IV knyga, Vilnius: Lietuvos TSR Mokslų Akademija, Isto- 
rijos Institutas, „Mintis“, 1964, 127 psl. 

92 žiūr.: A. Šidlauskas, „Kova dėl gamtos mokslų įvedimo Lietuvos mokyklose 
XVIII amž. pabaigoje“, Lietuvos TSR Mokslų Akademijos Darbai, Serija A, 
2(11), 133-142 psl. 

93 Vidurinių mokyklų programos lentelę galima rasti: Račkauskas, op. cit., 37 psl. 
„Program of Studies for Chief District Schools outlined in the District 
Schoo! Regulation published on June 20, 1774“. Taipgi: Račkauskas, op. cit., 
40 psl., „Program of Studies for the Chief District Schools as outlined in the 

XI. Pradinis švietimas — parapinės mokyklos. 


Lenkijos - Lietuvos seimas, įsteigęs Edukacinę Komisiją ir pavedęs 
perimti aukštąsias ir vidurines mokyklas, nutylėjo apie pradines, arba 
parapines mokyklas. Tačiau Edukacinė Komisija savo priežiūron paėmė 
ir parapines mokyklas kaipo viešas mokymo institucijas, nes ryžosi įvesti 
visuotinį pradinį švietimą. 

Visą pradinio švietimo sektorių Edukacinė Komisija pavedė pirmi- 
ninkui Massalskiui, nuoširdžiam visuotinio švietimo šalininkui. Netrukus 
Massalskis paruošė instrukcijas, arba nurodymus parapijų mokykloms, 
kuriuos Edukacinė Komisija 1774.V1.20 d. patvirtino. Tie Nurodymai 
Parapijų Mokykloms,* kurių lietuviškas vertimas duodamas šio straips- 
nio gale, rodo, kokį Edukacinė Komisija planavo pradinį švietimą Žeč- 
pospolitoje. Pavadinimas „parapinės mokyklos“ Komisijos buvo varto- 
jams tik dėl patogumo, nes mažiausias administratyvinis vienetas Lie- 
tuvoje ir Lenkijoje buvo parapija. Edukacinė Komisija savo 1773 m. 
planuose, projektavo vieną mokyklą kiekvienai parapijai. Nuostatai, tvar- 
ką tas mokyklas, pakeitė jų organizaciją ir administratyvinę atsakomy- 
bę. „Nurodymai“ buvo sugrupuoti į 3 dalis: 1) mokytojai ir jų paruo- 
šimas, 2) disciplina ir tvarka mokyklose ir 3) mokymo metodai ir cha- 
rakterio ugdymas. Massalskis, autorius, išdėstė gerokai modernias min- 
tis švietimo reikalu. Edukacinės Komisijos dėmesys pradžios švietimui 
esąs paremtas tuo faktu, kad „vaiko vystimasis, mąstymas ir elgimasis 
priklauso nuo ankstybos kūdikystės patirties.“ 


Pastangos „Nurodymus“ vykdyti buvo dvejopos: Edukacinė Komi- 
sija išsiuntinėjo inspektorius į visas švietimo apygardas su „Nurody- 
mais“ rankose ir įsakymais dėl jų įgyvendinimo. Greta šios oficialios 
akcijos Komisijos pirmininkas vyskupas Massalskis, naudodamasis savo 
padėtimi, įsakė klebonams steigti mokyklas. 1774 m. kovo 24 d., netgi 
dar nepatvirtinus „Nurodymų“, Massalskis pažadėjo Edukacinei Ko- 
misijai įsteigti mokyklą kiekvienoje trečioje parapijoje“? 1774 m. jis 


Statutes of the Educational Commission of 1783“, Vidurinių mokyklų prog- 
ramas pateikia ir Kukulski, op. cit., o taip pat jos randamos ir pas S. Krze- 
minski, Komissya Edukūcyjna (Warszaw: Nakladem i Drukiem M. Arcta, 
1908), 92-93 psl. Žiūr. ir pas Sužiedelį, op. cit. 750 psl. 

94 šių 'nurodymų nuorašas randamas pas Kukulski, op. cit., 22-30 psl., „„Przepis 
do Szkol Parafjalnych“, Gvildys pateikia nepilną šių nurodymų vertimą; be 
to, pateikia kai ką iš antrųjų nuostatų (1783), žiūr.: Gvildys, op. cit., 487- 
488 psl. 

95 „Lietuvos mokyklos istorijos apybraiža — 18“, Tarybinis Mokytojas, 1 (1360) 
nr., sausio 83 d., 1969 m.,. 3 psl. 

IGNACY JAKOB KSIAZE MASSALSKI (1729-1794) Vilniaus vyskupas, Edu- 
kacinės Komisijos Pirmininkas, ir Parapinių Mokyklų Reguliamino autorius. 

PARAPINIŲ MOKYKLŲ MOKINIŲ SKAIčIUS LIETUVOS D. K. 
DEKANATUOSE — 1777 M. 


Švietimo Apygardos 


ir Dekanatai Mokyklų Mokinių 2, Bajorų 9, Ne-Bajorų 

A. Lietuvos Apygardoje 
Vilniaus 19 293 19 81 
Gardino 19 423 3 97 
Alytaus 19 408 21 89 
Lydos 15 167 16 84 
Ašmenos 15 180 26 74 
Trakų 14 217 20 80 
Rodunės 11 220 25 T5 


Vid.: 170 Vid.: 8875 
B. Žemaitijos Apygardoje 


Kupiškio 19 337 12 88 
Kauno 19 178 26 74 
Pabaisko 16 209 20 80 
Ukmergės 15 205 36 64 
Vid.: 23.59,  Vid.: 76.59 
C. Neklasifikuoti Dekanatai 149 2,029 23 TI 
Iš viso / vidurkiai 330 4,956 21.20 78.89 


gavo 18.000 auksinų, kurie turėjo būti padalyti vienuolikai klebonų, 
kurie steigė mokyklas; ir 1775 m. jis gavo iš Edukacinės Komisijos 14 
apmokamų inspektorių ir sąmatoje numatytus 164.000 auksinų išlaikyti 
toms mokykloms. Vyskupas Massalskis su kitais vyskupais drauge, išlei- 
do ganytojišką laišką visoms Lietuvos parapijoms, reikalaudamas, kad 
visi klebonai raštiškai duotų sutikimą steigti parapines mokyklas, kurios 
būtų Edukacinės Komisijos jurisdikcijoje. Massalskis ir Chreptavičius 
buvo labai susirūpinę kaimiečių švietimu. 

1777 m. Edukacinės Komisijos pastangos ėmė rodyti vaisius (žr. 
lentelę)?“ Jau buvo 330 parapinių mokyklų veikiančių. Raportai rodo, 
kad iš 4.956 mokinių, lankančių mokyklas 78,8 procentai (3.973) buvo 
miestiečių ir kaimiečių vaikai. Bajorų vaikų 21,2 Yo lankymas mokyklos 
parodo, kad bajorija leido savo vaikus į parapines mokyklas. Žemaitijoje 
bajorai leido vaikus į mokyklas vidutiniškai daugiau, negu Lietuvos 
apygardoje. Vidurinės mokyklos buvimas kurioje vietoje nekeitė para- 
pinės mokyklos lankytojų skaičių, pvz. Ukmergė turėjo vidurinę mo- 
kyklą, bet dar buvo 36 procentai bajorų vaikų lankančių parapines mo- 


96 Mokinių ir mokyklų skaičiai paimti iš J. Gvildys, „Edukacijos Komisijos švie. 
timo darbai Lietuvoje“, Židinys, XIII tomas, 5/7(76-77) Nr., 1931 m. 491-492 p. 


94(32) 


kyklas, o tuo tarpu Pabaiske, kur nebuvo vidurinės mokyklos, bajorų 
vaikų parapinėse mokyklose tebuvo 20 6. Lygiai taip pat ir Vilnius, 
kur buvo vidurinė mokykla, rodo, kad bajorų vaikų parapinėse mo- 
kyklose buvo 19 Yo ir Trakai, kur nebuvo vidurinės mokyklos, turėjo 
20 6 bajorų vaikų. Gardino pavyzdys yra išimtis, nes Gardine buvo 
vyriausioji vidurinė mokykla ir bajorų vaikų lankė tik 370. 1777 m. še- 
šios Lenkijos apygardos turėjo apytikriai tik 120 parapinių mokyklų 
arba tik 26 Yo viso parapinių mokyklų skaičiaus. 

1781 m. Lietuvoje buvo 276 parapinės mokyklos su 3.391 mokiniais, 
o sekančiais 1782 m. mokyklų skaičius sumažėjo iki 251 su 3.286 moki- 
niais?" XVIII a. gale dar buvo Lietuvoje 195 parapinės mokyklos vei- 
kiančios. Kodėl toks sumažėjimas? Yra keletas priežasčių: pirma, bend- 
roji jungtinės Lietuvių -Lenkų valstybės politinė padėtis; antra — min- 
tis šviesti ir žemdirbių luomą buvo nauja ir sutiko pasipriešinimą iš 
kai kurių didikų; ir trečia — vyskupo Massalskio rezignacija iš pirmi- 
ninko pareigų Edukacinėje Komisijoje paveikė klebonus ir šie nebe 
taip uoliai parapines mokyklas steigė. Betgi yra faktų rodančių, kad 
ten, kur užsiliko parapinės mokyklos, mokinių skaičius padidėjo ir ba- 
jorai vis daugiau ėmė leisti savo vaikus į tas mokyklas. Pavyzdžiui, 
1777 m. Pabaiskas turėjo 20 “6 bajorijos vaikų, o 80 Yo kaimiečių, o po 
5 metų tas procentas keitėsi į 35 Yo bajorijos vaikų, o 65 Yo kaimiečių 
ūkininkų.?* Reikia pažymėti, kad tokie bajorijos vaikų procentai susidarė 
iš neturtingesnės bajorijos šeimų, kurios labai mažai skyrėsi nuo mies- 
tiečių ir žemdirbių savo neturtingumu. 


XII. Kliūtys pradiniam švietimui. 


A. Lėšų trūkumas 

Edukacinė Komisija planavo dešimčiai kaimų vieną mokyklą; pro- 
jektuota 2.500 mokyklų, o jų išlaikymui 250.000 auksinų metams, t.y. po 
100 auksinų kiekvienai?“ Tai rodė pirmoji Edukacinės Komisijos išlaidų 
sąmata, kuri, deja, nebuvo realizuota. Komisija nepajėgė surasti lėšų 
pradinių mokyklų fondui sudaryti. Kukulski rašo, kad, pvz., Eduka- 


97 Idem. 

98 R. Krasauskas, „Pabaiskas“, Lietuvių Enciklopedija, XXI tomas (1960), 286- 
287 psl. 

99 šis projektas buvo Edukacinės Komisijos išleistas 1774 metais kovo 2 d. Ga- 
zeta Warszawska šia antrašte: „„Rozporzadzenie ekspensow do edukacji naj- 
potrzebniejszych“. Biudžetas smulkiai pateiktas pas: Kukulski, op. cit, XCII- 
XCIII psl; A. šidlauską, „Mokyklų reforma...“ 45 psl, ir Račkauską, op. 
cit, 20 psl. 

cinės Komisijos posėdyje 1774.IX.12 buvo siūloma per karalių kreiptis 
į popiežių prašant, kad Lenkijoje - Lietuvoje panaikintų dar kiek turtin- 
gų vienuolynų, kad jų turtais būtų galima sudaryti fondą pradinėms - 
parapinėms mokykloms steigti ir išlaikyti??? Tai rodo, kad finansinė 
padėtis buvo rimta kliūtis žemesniojo luomo švietimui. 


B. Bajorų priešinimasis. 

Antra kliūtimi reikia laikyti daugumos dvarininkų nepritarimą Ko- 
misijos pastangoms. Jie išviso nesidomėjo tuo reikalu, nes buvo kon- 
servatyvūs ir nepažangūs. Jiems atrodė, kad liaudžiai jokio mokslo 
nereikia. Massalskis stengėsi dvarininkus paveikti, kad ir jie prisidėtų 
prie mokyklų steigimo ir išlaikymo, skirtų joms fundacijas. Pavedė gar- 
siam pamokslininkui kun. Karpavičiui per dvarininkų suvažiavimą Vil- 
niuje 1776.IX.24 pasakyti pamokslą apie ponų šventą pareigą šviesti 
savo valstiečius. Tas pamokslas buvo gražus — rašo J. Gvildys remda- 
masis T. Wiezbowskiu — liaudžiai jis įrodinėjo reikalą mokytis nuo 7 
iki 12 metų, o ponams ją mokyti dėl Dievo garbės ir tėvynės gerovės, 
dėl doros pakėlimo, girtybės panaikinimo. „Tas pamokslas į miesto ir 
sodžiaus bajorus neveikęs; šie jį išjuokę, piktai cituodami ir savotiš- 
kai aiškindami.“ 101 


C. Mokytojų trūkumas. 


Trečia kliūtis parapinėms mokykloms tarpti buvo trūkumas moky- 
tojų. Edukacinės Komisijos „Nurodymuose parapijų mokyklom“ reika- 
laujama, kad mokytojai turėtų specialų pasiruošimą tam darbui. O tokių 
veik nebuvo, nes mokytojaudavo, jei ne patys kunigai, tai dažniausiai 
baigę 2-3 vidurinės mokyklos klases, arbavargonininkai,arba seni ponų 
tarnai. Todėl, vykdydama mokyklų reorganizaciją, Edukacinė Komisija 
siekė kuo greičiau paruošti mokytojų. Ignui Massalskiui pasiūlius, 1774 m. 
gruodžio 24 d. nutarė įsteigti mokytojų seminariją pradinių mokyklų 
mokytojams paruošti. Ši seminarija buvo atidaryta Vilniuje 1775 m. 
balandžio 1 d. Mokslo metų pradžioje joje mokėsi 16 mokinių, 1776 m. 
jų skaičius išaugo iki 30. Seminarijoje buvo mokoma be katekizmo, 
skaitymo, rašymo, skaičiavimo ir doros mokslo, dar matavimo, darži- 
ninkystės, botanikos, ūkio, dainavimo ir vargonavimo, kad mokytojai 
galėtų eiti ir vargonininko pareigas parapijose. Seminarija veikė neil- 
gai: dėl finansinių sunkumų ir administracinių nesklandumų 1780 m. 


100 Kukulski, op. cit, XCVIII psl. 
101 Gvildys, art. cit, 491 psl. 

pabaigoje ją buvo nutarta uždaryti. Tačiau manoma, kad jinai dar veikė 
ir 1782 metais.!** 

Edukacinės Komisijos mokytojų skyrimą, jų darbo kontrolę ir mo- 
kymo programas paėmė savo žinion ir priežiūron. „Nurodymuose“ yra 
pasakyta, kad klebonai turi pavaduoti susirgusį mokytoją, kad jie turi 
teisę pranešti savo nuomonę apie mokytojo elgesį, tačiau jokios kitos 
valdžios mokyklai klebonai neturi. Iki bus paruošta tinkamų parapi- 
nėms mokykloms mokytojų klebonams leidžiama parinkti mokyklai tin- 
kamus žmones, t.y. gero elgesio, gabius ir uolius. Jie gali būti pasaulie- 
čiai, vedę ar nevedę, arba dvasiškiai. Edukacinė Komisija parapinių 
mokyklų mokytojų darbą laiko garbingų ir tuo stengtasi pakelti pa- 
rapinių mokytojų prestižą visuomenėje, kuri iki tol pradinės mokyklos 
mokytojo darbo nevertino. Už garbingą ir sunkų darbą mokytojui teko 
skurdus gyvenimas. Edukacinė Komisija kėlė mintį, kad pradinės mo- 
kyklos mokytojas turi būti tinkamai atlygintas ir aprūpintas. Tačiau tai 
ir liko neįgyvendinta mintis. Mokytoją paprastai užlaikydavo klebonas, 
duodamas jam valgį ir butą, o algą turėdavo sudėti vaikai. Tokioje 
mokykloje pats mokytojas turėjo prašinėti iš kiekvieno mokinio sau 
algos.'*“* Tokia skurdi mokytojo padėtis sudarė sunkią atmosferą moky- 
tojo ir mokinių santykiuose. Nebepakeldamas tokios padėties, neretai iš 
tokių mokyklų mokytojas pasišalindavo. Kiek geriau mokytojas buvo 
atlyginamas tose parapijose, kurios turėjo kokias fundacijas, mecenato 
užrašytas bažnyčiai ir kartu ir mokyklai bei mokytojui atlyginimą. 


D. Priežiūros sunkumai. 

Edukacinė Komisija pasiliko sau parapinių mokyklų priežiūrą ir 
kontrolę. Tas pareigas vykdė per vyriausiąją Lietuvos mokyklą, Vil- 
niaus Akademiją. Akademija tai atliko teisiogiai tvarkydama ir pri- 
žiūrėdama apygardines mokyklas, kurios turėjo prižiūrėti paapygardi- 
nes mokyklas. Nuo šių paapygardinių mokyklų rektorių priklausė tie- 
sioginė parapinių mokyklų priežiūra. Praktikoje ta parapinių mokyklų 
priežiūra, kuri reiškėsi mokyklos vizitavimu, nevyko kaip reikiant, nes 
trūko lėšų reikalingom vizitacijos kelionėm.*** 


E. Privačios mokyklos, 
Parapinių mokyklų plitimui kliūtimi buvo įvairios privatinės mo- 


102 „Lietuvos mokyklos istorijos apybraiža — 18“, Tarybinis Mokytojas, 1 (1360) 
nr, sausio 8 d., 1969 m. 

103 M. Lukšienė, Lietuvos švietimo istorijos bruožai XIX a. pirmoje pusėje, 
(Kaunas: Lietuvos TSR švietimo Ministerijos Mokyklų Mokslinio Tyrimo 
Institutas, Pedagogikos Darbai IV tomas, „šviesa“, 1970), 365 psl. 

kyklos, kurios daugelio vaikų sulaikė nuo parapinių mokyklų lankymo. 
Tokias privatines mokyklas turėjo ir bajorija ir kaimiečiai. 

1) Bajorų pradines mokyklas aprašė vizitatoriai Bienkauskis ir Jak- 
sa. Vadinasi, jos buvo viešo pobūdžio mokyklos, skirtos šlėktos vai- 
kams. Turtingi bajorai neleisdavo savo vaikų į Edukacinės Komisijos 
reformuotas parapines mokyklas. Tokiose šlėktų mokyklose dėstomųjų 
dalykų programa buvo platesnė, nes ten dar buvo dėstoma be skaitymo, 
rašymo ir aritmetikos, dar ir lotynų kalba. Tokių pradinių mokyklų 
buvo nedaug. Kiti šlėktos vaikai mokėsi ar konviktuose ar namuose.!* 
Betgi parapinėmis mokyklomis naudojosi ir bajorai, kaip matėme anks- 
čiau iš 1777 m. dekanų pranešimų. Jas lankė bajorų vaikų apie 20 6 
mokinių skaičiaus, gal būt, neturtingesnių bajorų vaikai. Antai, 1795 m. 
(penktosios gyventojų revizijos metu) Vilniaus gub. buvo 60.000 bajorų 
(vyrų), o tik 15.000 iš jų turėjo baudžiauninkus, o daugelis buvo net 
bežemiai.!*" Edukacinės Komisijos laikais, t. y. prieš 1795 m., tas san- 
tykis galėjo būti labai mažai skirtingas. Todėl suprantama, kad žemes- 
nioji bajorija buvo parapinių mokyklų lankytoja. 

2) Kaimiečai turėjo savo paprastas, nesudėtingas kaimo mokyk- 
lėles, vadinamas bakalorijomis, kuriose mokė kaimiečių pasamdytas 
bakaliorius — mokytojas (bakalauras — mokslo laipsnis). Tai XVIII a. 
gana plačiai paplitęs visoje Lietuvoje mokyklos tipas.!** Tose mokyk- 
lose mokė vienos šeimos, o dažniau kelių šeimų vaikus. Jos buvo pa- 
togios ir pigios, nes parapinės mokyklos buvo retos, tėvams gyve- 
nantiems toliau nuo bažnyčios ir miestelio reikėjo vaikus apgyven- 
dinti miestelyje, kas sudarė papildomų išlaidų, arba ir arčiau miestelio 
gyvenantieji vaikai žiemos metu reikalingi žiemos apdaro ir apavo, 
kas ne visiems buvo įmanoma turėti. „Bakalorijoje“ pamokos vyko 
pas vieną kurį iš tėvų turintį tinkamą trobą, arba iš eilės pas visus. 
Mokytoją išlaikė ir atlyginimą mokėdavo patys tėvai. Kaimo mokyklose 
buvo mokinama skaityti ir rašyti, katekizmo ir aritmetikos. Bakalori- 
jos buvo paplitusios bemaž visoje Europoje. Nes jei bajoras galėjo 
samdyti mokytoją vienai savo šeimai, tai keliems valstiečiams susidėjus 
mokytoją išlaikyti buvo nesunku!“ Bakalorijos buvo sezoninės mo- 
kyklėlės: mokydavo per žiemą ar tik per gavėnią. Mokytojais buvo ama- 


104 šidlauskas, „Mokyklų reforma...“ 46 psl. ir Gvildys, art. cit. 490 psl. 
105 šidlauskas, op. cit., 46 psl. 

106 Idem. 

107 Lukšienė, op. cit, 20 psl. 

108 Ibid., 86 psl. 

109 Idem. 

tininkai ir keliaujantieji elgetos, prasimokę tokioje pat mokyklėlėje, 
ar net vidurinėje mokykloje kelias klases baigę žmonės. Mokyklėlių 
programos priklausė nuo mokytojo pasiruošimo: vienose buvo pasiten- 
kinama pramokius „silabizuoti“, kitose ta pat, kas ir parapinėse mo- 
kyklose.'!? 

“ Bakalorijų niekas nekontroliavo, nes niekam jos nepriklausė. Edu- 
kacinė Komisija kovojo su privačiomis mokyklomis, dažniausiai pri- 
klausančiomis vienuolynams, nenorėjusiems prisitaikyti prie naujų rei- 
kalavimų, tačiau kaimo mokyklėles — bakalorijas ignoravo. Bakalo- 
rijų skaičius nemažėjo, bet daugėjo, ir tuo pačiu parapinės mokyklos 
tuštėjo. Vėliau XIX a. švietimo administracija tuo susirūpino ir su kai- 
mo mokyklėlėmis ėmė kovoti.!!! 


XIII. Mokymas ir auklėjimas parapinėse mokyklose, 


Edukacinė Komisija savo „Nurodymuose parapijų mokykloms“ rei- 
kalavo, kad parapinėse mokyklose mokytų tik tris dalykus: skaityti, 
rašyti ir skaičiuoti. Tikybos mokymą nutyli, veikiausiai dėl to, kad Edu- 
kacinė Komisija buvo pasirinkus liberalinę kryptį, atitikusią to meto 
naujas idėjas.“'* Jau esame minėję, kad tikybos pamokas ir įvairias re- 
ligines praktikas Edukacinė Komisija panaikino ir aukštesnėse mokyk- 
lose. Tačiau Edukacinė Komisija neparuošė aiškios vienos programos 
parapinėms mokykloms, todėl ir mokymo dalykai labai įvairavo.!* Po- 
puliariausia ir tipiška mokykla vis dėlto buvo vienaklasė parapinė mo- 
kykla, kurioje buvo mokoma ir tikybos dalykų šalia skaityti, rašyti 
ir aritmetikos. Mokslas jose trukdavo visą žiemą iki Velykų. Per dvi 
žiemas vaikas išmokdavo normaliai skaityti. Mokytojas paprastai moki- 
nius suskirstydavo į dvi grupes: pradedančiųjų ir pažengusiųjų. Todėl 
faktiškai parapinė mokykla buvo dviklasė, t.y. mokslas išeinamas per 
dvi žiemas. 

Mokykla tais laikais neturėjo savo atskiro namo, bet tenkinosi vienu 
kambariu visai mokyklai špitolėje ar klebonijoje arba troboje. Eduka- 
cinė Komisija savo „Nurodymuose“ reikalavo, kad patalpos — klasės, 
kuriose vaikai mokosi, būtų erdvios, aukštos, sausose vietose, gerai vė- 


110 ĮIbid., 88 psl. 

111 Ibid., 89 psl. 

112 A. Šidlauskas, „Mokyklų reforma...“ 46 psl. šidlauskas pamini, kad tai, 
J. Kurczewskio nuomone, buvo reacija prieš seną bažnytinę mokyklą. Confer: 
J. Kurczewski, Rocznik Towarzystwa przyjociol nauk w Wilnie, 2, 48, Wilno, 
1908. 

113 Lukšienė, op. cit., 77 psl. 

J. G. Veiso elementoriaus iliustracija (1808). 


dinamos, su židiniu ir gera krosnimi, kiek galint linksmos, papuoštos 
paveikslais, žemėlapiais... švariai užlaikomos, kad vaikai nežiūrėtų į 
mokyklą kaip į kalėjimą, bet kaip į malonią vietą. 

Mokyklos kambario viduryje stovėdavo stalas ir aplink jį suolai. 
Rašomųjų lentų dažniausiai nebūdavo, nors Edukacinė Komisija savo 
„Nurodymuose“ reikalauja turėti rašomą lentą ir ją panaudoti mokinant 
vaikus rašyti. Bet jau buvo vartojamos grifelinės lentelės mokykloje, 
o taip pat, panaudodavo rašymui smėlį, ant kurio vaikai mokindavosi 
rašyti. 

XVIII a. pabaigos parapinės mokyklos vaizdą duoda Vabalninko 
mokyklos aprašymas: „Kad elementorius nesusiteptų nuo pirštų, vaikas 
turėdavo laikyti nudrožtą pagaliuką, „discipulka“ vadinama, ir tuo pa- 
galiuku rodyti raides bei jį vedžioti skaitydamas spausdintą eilutę. Ra- 
šomasis popieris buvo vartojamas šykščiai““ Skaičiuodavo kreida ant 
grifelinės lentos — nudrožta ir padažyta į kreidos skiedinį žąsies: plunks- 

na. „Tik taip pramokęs vaikas pradėdavo vartoti popierių ir rašalą, 
kurį tam tikru receptu pats pasigamindavo. Plieno plunksnos visai ne- 
buvo žinomos.“ 114 

Mokyklos darbo metodas tais laikais buvo individualus. Vaikai mo- 
kėsi individualiai mokytojo padedami, nes klasės, kaip kolektyvo, dar 
nebuvo.!'* Be to, vaikai mokėsi iš tų knygų, kurias rasdavo namie, o jos 
buvo gana įvairios. Toks mokymo priemonių nevienodumas labai sunki- 
no mokytojo darbą. Pagaliau, į mokyklą vaikai ateidavo ne vienu laiku, 
vieni jau būdavo kiek pramokę, kai kiti vos tik pradėdavo. Todėl mo- 
kytojas juos grupuodavo į mažas grupeles. Edukacinė Komisija jau 
reikalavo, kad mokiniai turėtų elementorius, kad mokslas prasidėtų ir 
baigtųsi nustatytu laiku, kad būtų mokoma vienų tų pačių dalykų. 
Tačiau, kaip rašo M. Lukšienė, dar ir XIX a. pradžioje mokslo priemo- 
nių įvairumas buvo didelis. Štai pavyzdžiui, prof. M. P. Norvaiša ir 
prof. Z. Niemcevskis, 1809 m. aplankę Vilniaus mokyklas, rado: ,...pa- 
rapinėse mokyklose vos nekiekvienas mokinys turi kitokią knygą, ba- 
maž visos tos knygos nepritaikytos vaikų amžiui ir suvokimui. Todėl, 
kai mokytojas liepia vienam skaityti, kiti negali sekti, vaikai jokios 
naudos iš tokio skaitymo neturi ir neįpratinami nors kiek suprast tai, 
ką jie skaito. Neturint paskirtų šiam reikalui knygų naudojamos ko- 
kios po ranka pakliuvo ar pasitaikė nusipirkti.“ "5 Šis mokymo priemo- 
nių įvairumas turėjo būti dar didesnis XVIII a. pabaigoje, nes Edu- 
kacinė Komisija nebuvo paruošusi parapinių mokyklų mokslo progra- 
mos, nepasirūpino nei vadovėlių ruošimu ir išleidimu, ir, bendrai imant, 
kalbos klausimo nekėlė, tik savo ,„Nurodymuose“, pažymėjo, kad dėsto- 
moji kalba parapinėse mokyklose yra krašto kalba (język krajowy). 

Nors Lietuva buvo jau nebe vienalytė kalbos atžvilgiu, nes liaudis 
kalbėjo lietuviškai, bajorai — lenkiškai, tačiau Edukacinė Komisija kon- 
krečiai nepažymėjo kuri kalba — lietuvių ar lenkų — yra dėstomoji kal- 
ba parapinėse mokyklose. Parapinėse mokyklose kalbos vartojimas pri- 
klausė nuo tėvų, kurių vaikai mokėsi tose mokyklose, paprasčiausiai 
tariant, kokiu elementoriumi nešinas (lenkišku ar lietuvišku) vaikas 
atėjo į mokyklą. 

Lietuviško elementoriaus paruošimas ir leidimas vyko valstietiškos 
kilmės šviesuolių iniciatyva. Tai buvo elementorius: Mokslas skaytima 


114 K. šakenis, Vabalininkas ir jo apylinkė praeityje iki Lietuvos Nepriklauso- 
mybės atgavimo, (Kaunas: Lietuvos Istorijos Draugija, „Varpo“ sp. 1935 m. 
Virš iv—188 psl.), 71 psl.; Šakenį cituoja ir Lukšienė, op. cit., 301 psl. 

115 Lukšienė, op. cit, 102 psl. 

116 Ibid., 303-304 psl. (Autorė šią citatą ėmė iš Centrinio Valstybinio Istorinio 
Archyvo (CVIA), folio 567 ap. 2, b.221.1.2.) 

1783 m. Mokslas skaytima raszta lietuwiszka diel mazu wayku... Titulinis puslapis. 

ELEMENTORIŲ TIRAŽAI 
Pagal: Lietuvos Vyriausios Mokyklos Spaustuvės Pajamų ir Išlaidų Knygą. 


Lietuviškas Lenkiškas A 
Metai. Elementorius Elementorius Iš viso Lietuviškų 
1776 560 510 1,070 52.33 
1777 1500 1535 3,035 49.42 
1778 325 2270 2,595 12.52 
1779 795 3016 3,811 20.86 
1780 1020 1370 2,390 42.67 
1781 950 870 1,820 52.19 
1782 1640 2196 3,836 42.75 
1788 788 1030 1,818 43.34 
1784 325 610 935 34.75 
1785 820 1055 1,875 43.73 
1786 980 1695 2,675 36,63 
1787 750 990 1,740 43.10: 
1788 945 2625 3,570 26.47 
1789 1360 1890 3,250 41.84 
1790 2350 2805 5,155 45.58 
Iš viso 14,108 25,467 39,575 39.2175 


raszta lietuviszka diel mazu wayku, kuremi padiety ira wisoki moks- 
lay krikscioniszki, teypogi yr trumpas nabozenstwas kaznos dienos wi- 
rams yr moterims sluzijętes... To elementoriaus iki 1799 m. išėjo 14 
leidimų.!'" J. Lebedys, savo knygoje Simonas Stanevičius, nurodo XVIII 
amžiaus antrojoje pusėje, ligi 1800 m. buvus 17 leidimų.*!* Šio elemen- 
toriaus tiražai smarkiai augo. Tai rodo lentelė: Elementorių Tiražai.“? 
Vadinasi, lietuviškas pradinis švietimas gyvavo ir parapinėse mokyklose 
ir ypatingai mažose kaimo mokyklėlėse (bakalorijose), kuriose mokinta 
daugiausia lietuviškai ir tuo jos išreiškė liaudies pastangas kurti tau- 
tinę mokyklą. Parapinėse mokyklose kalbinis santykis daugumoj parė- 
jo nuo valstiečių požiūrio į vienos ar kitos kalbos vaikui reikalingumą 
ar naudingumą. Šitai vaizdžiai rodo šis Suvainiškio klebono D. Girkan- 
to smulkmeniškas raportas iš 1824 m., kuris visiškai tinka ir XVIII a. 


117 žiūr.: „Mokslas Skaityma rašta lietuviška diel mažu vayku, kuremy padiety 
ira visoki mokslay krykščioniški...“ Lietuvos TSR Bibliografija: Serija A: 
Knygos Lietuvių Kalba, tomas I (1547-1861), (Vilnius: Lietuvos TSR Knygų 
Rūmai, „Mintis“, 1969), 266 psl. ir t.t. Eil. Nr. 742 ir t.t. 

118 Jurgis Lebedys, Simonas Stanevičius, 51 psl. 

119 Lukšienė, op. cit., 94 psl. kuri pateikia duomenis iš A. šidlausko, „Švietimas 
Lietuvoje paskutiniame XVIII a. ketvirtyje“, Vilnius, 1962 (disertacijos rank- 
raštis), 178 psl. 

kalbiniams santykiams pavaizduoti: „Šipylių mokykloje iš viso mokėsi 
12 vaikų, iš jų 8 lenkiškai ir 4 lietuviškai. Mergaitės mokėsi lietu- 
viškai, tik viena lenkiškai. Pavyzdžiui, Stuokos ir Urbakonio sūnūs 
mokėsi lenkiškai, o dukterys — lietuviškai. Jauterio sūnus pirmiau iš- 
moko lietuviškai, o paskui — lenkiškai.“ „Vadinasi, mergaitėms, kurios 
mokėsi namų reikalui,“ paaiškina M. Lukšienė, „pakako gimtosios kal- 
bos, o berniukams, kuriems daugiau teko susidurti su platesniu pasau- 
liu, ypač kuris galvojo toliau mokytis, reikėjo pramokti ir lenkiškai.“ 120 

Mokymo ir auklėjimo srityje vadovautasi Edukacinės Komisijos 
pedagoginėmis mintimis, skelbiančiomis naujus didaktikos principus. 
Vysk. Massalskio „Nurodymai“ ir G. Piramovičiaus „Mokytojo Parei- 
gos“ buvo šioje srityje pagrindiniai žinių šaltiniai. „Nurodymuose“ siū- 
loma mokinant vaikus raidžių, pradėti nuo konkretaus vaikams gerai 
žinomo daikto, parodant tą daiktą (pavyzdžiui duoną), o tik po to 
mokyti raidžių. Išmokius abecėlės reikalaujama, kad pirmieji žodžiai, 
kuriuos vaikas mokosi skaityti ir rašyti turi būti pateikti krašto kalba, 
paprastai, suprantamai. Pirma reikia duoti vaikui patį daiktą pažinti, o 
pažintą žodžiu pavadinti, o pavadintą išraidžiuoti ar parašyti. Pradėti 
nuo daiktų, kuriuos vaikas naudoja, kurie arčiausiai jį supa.'*! 

G. Piramovičius reikalavo vaizdingumo metodo, būtent, kad: „vai- 
kai pradžioje savo pačių pajučiais ir patirtimi pažintų daiktus, o tik tada, 
kai bręstant sustiprės jų protas, atsirastų pastabos, priežastys, išva- 
dos. Kalbų mokytis privalo įgusdami ir įprasdami, taip, kaip išmoks- 
tama, gimtosios kalbos, tik paskui, kai reikia, gali ateiti pagalbon dėsniai 
ir taisyklės.“ '22 

Ne tik skaitymą pataria jungti su rašymu, bet ir visur vaiko ži- 
nias sėti su praktika, su gyvenimo patirtimi. Pastarasis reikalavimas 
lietė ne tik didaktiką, bet ir mokymo turinį; mokytojas raginamas „su- 
pažindinti kaimo ir miestelio vaikus su žemės ūkiu, kaimo statyba ir 
prekybiniais santykiais. Visos tos žinios turi būti pateiktos, remiantis 
vaizdingumu ir konkrečia patirtimi.!2* 

Massalskio ,„Nurodymuose“ skyriuje apie jaunimo ugdymą, fiziniu 
ir protiniu atžvilgiais, pasisakoma prieš bet kokį vaikų lepinimą. Jie 
turi priprasti ir prie šalčio, ir nepatogumų, ir nemalonumų. Todėl į visa 
tai, kas ugdo vaiko jėgas, stiprina jo sveikatą, turi būti kreipiamas 


120 Lukšienė, op. cit, 103 psl. 

121 „Nurodymai apie skaitymą“, $8. 

122 Grzegorz Piramowicz, Powinnosei Nauczyciela wstepem Zaopatrzyl Tadeusz 
Mizia, Warszawa, 1958, 59 spl.; pas Lukšienę, op „cit., 313-814 psl. 

123 Lukšienė, op. cit, 314 psl. 

dėmesys: geras maistas, šilti rūbai, gerai vėdinamos patalpos formuoja 
sveikus stiprius žmones. Vaikuose ugdo vikrumą ir jėgas žaidimai, 
fizinis lavinimas ir visokie pratimai. Be to, nevengti fizinio darbo, nes 
per jį stiprėja kūnas, sveikata, ir fizinio temperamento gyvumas, o tai 
veikia sielos ir proto galias.!** 


Auklėjimo srityje Edukacinė Komisija Massalskio „Nurodymuose“ 
reikalauja traktuoti vaiką kaip besivystančią būtybę, palaikyti vaikuose 
gyvumą ir linksmumą, pratinti prie darbo ir žaidimo, palaikyti drausmę 
ne baudomis ir baime, bet pačių vaikų supratimu apie drausmės 
rekalingumą; žiūrėti, kad klusnumas būtų protingas, o ne aklas ir ver- 
giškas; kad barimais ir baudimu nebūtų privestas vaikas prie reikalo 
meluoti; nebūtų varžoma vaiko laisvė, jei jis tą laisvę nenaudoja savo 
ar kito skriaudai, nes vaikas turi iš mažens pažinti laisvės skonį ir 
vertę. Žodžiu, Edukacinė Komisija prieš akis turėjo tikslą išauklėti žmo- 
gų —sveiką kūnu ir siela — mens sana in corpore sano! 


Edukacinė Komisija savo pastangose reformuoti švietimą pasirodė 
kaip moderni ir pažangi, nes, pirmiausia, ji sugebėjo mokyklą suartinti 
su gyvenimu, įvesdama mokymo programon praktinių dalykų ir naujų 
dėstymo metodų; antra, ji ryžosi tiesti kelią į visuotinį švietimą, nepai- 
sydama bajorijos daugumos pasipriešinimo ir konservatizmo; ir trečia, 
ji pasirinko liberalinę kryptį, norėdama apriboti dvasiškijos įtaką auklė- 
jime. Nors Edukacinė Komisija veikė tik 20 metų, betgi jos pradėtu 
keliu švietimo darbas ėjo ir po jos likvidavimo, o jos įtaka buvo žymi 
ir vėlesniais dešimtmečiais; dar, be to, reikia paminėti, kad Edukacinės 
Komisijos pavyzdžiu buvo sudaryta ir Rusijos švietimo sistema.'?5 


Baigiant galima šį straipsnį suvesti į sekančius trumpus teiginius: 


1. Mokyklų pradžia siejama su krikščionybės atsiradimu. Mokyklos 
steigiamos prie bažnyčių (katalikų ir protestantų) konfesiniais tikslais 
su siaura programa. 

2. Reformacijos judėjimas turi nuopelnų lietuvių kultūrai ir ne- 
tiesiogiai yra prisidėjęs prie lietuvių kalbos išlaikymo. 


124 žiūr.: „Nurodymai Parapijų Mokykloms — 1774“, Jaunimo ugdymas fiziniu ir 
protiniu atžvilgiais, $ 5. 

125 Edukacinės Komisijos įtaka į kitų kraštų švietimo sistemas plačiau bus Lietu- 
vių Katalikų Mokslo Akademijos Suvažiavimo Darbų VIII t. „Lietuvos ir 
Lenkijos Edukacinė Komisija ir jos įtaka į kitų kraštų švietimo sistemas“. 

3. Iki jėzuitų atvykimo Lietuva neturėjo kultūrinio centro, o tai ir 
vertė bajoriją (ir kandidatus į dvasininkus) naudotis kitų kraštų 
aukštesnio mokslo židiniais, o ypač Krokuvos universitetu. Tai ir atida- 
rė duris Lietuvos lenkinimui. 

4. Jėzuitų aukštesniosios mokyklos ir Vilniaus Akademija sudarė 
kultūrines sąlygas Lietuvoje, o betgi polonizacijos proceso nesustabdė. 

5. XVIII a. paskutinįjį ketvirtį reikia laikyti kaip Edukacinės Ko- 
misijos veiklos ir naujos pedagoginės minties bei švietimo reformos lai- 
kotarpiu. 

6. Į švietimą imta žiūrėti kaip į visuomenės gerovės ir net ekono- 
minio kilimo sąlygą, todėl švietimas turįs būti visuotinis. 

7. Massalskio „Nurodymuose parapijų mokykloms“ žmogus laikomas 
psichofizine būtybe, kuri, nepaisant luomo, privalo turėti vienodas vys- 
tymosi galimybes. ' 

8. Konarskis, Poplawskis ir Massalskis buvo pagrindiniai reformos 
idėjų autoriai ir vykdytojai. 

9. Fiziokratizmas ir masonizmas smarkiai vyravo reformos eigoje. 

10. Edukacinės Komisijos nauja ir pažangi mintis pradiniam švieti- 
mui lieka, deja, teorijoje, nes praktikoje pagal tradiciją pradinės mo- 
kyklos buvo paliktos bažnyčios priežiūrai be mokslo programų, be 
vadovėlių, o mokytojų išlaikymas ir visa kita švietimo našta atiteko 
liaudžiai dėl lėšų stokos Edukacinėje Komisijoje. 

11. Parapinėse mokyklose Edukacinė Komisija lietuvių kalbos at- 
žvilgiu liko indiferentiška; aukštesniose mokyklose buvo įvesta dėsto- 
moji lenkų kalba. Todėl kalbos pasirinkimas parapinėse mokyklose dau- 
giausia parėjo nuo tėvų. 

12. Parapinės mokyklos, kurios ligi Edukacinės Komisijos įsteigi- 
mo, priklausė nuo bažnyčios, dabar daugiau ėmė priklausyti nuo Edu- 
kacinės Komisijos kad ir siauru administraciniu atžvilgiu. 

PRADINIS ŠVIETIMAS LIETUVOJE IKi TREČIOJO PADALINIMO 
(1795 M.) 


A. Dokumentai liečią pradinį švietimą 
B. Bibliografija 


I. Lietuvių kalba 
II. Lenkų kalba 
III. Kitom kalbom 


C. Abstract 

DOKUMENTAS NUMERIS 1: 1511 METŲ 


1511 m. rugpiūčio mėn. 3 d. Semeliškių klebonas, turėdamas savo ži- 
nioje ir Žiežmarių bažnyčią, aprūpintą didžiojo kunigaikščio, skundžiasi, 
kad be papildomų pajamų šaltinių negalįs laikyti ten kunigo, galinčio 
sakyti pamokslus lietuviškai, ir mistro. 


D. k. Žygimanto Senojo raštas Žiežmarių vietininkui. 


Žygimantas. .. Mūsų raštininkui, Žiežmarių vietininkui ponui Kap- 
čiui Vosilevičiui ir kitiems mūsų vietininkams, kurie paskiau laikys 
mūsų pavesti Žiežmarius. Ką mūsų maršalkas ir raštininkas, Daugų vie- 
tininkas ponas Bogušas Bogovitinavičius, kai mūsų pavestas laikė Žiež- 
marius, pastatė, mūsų įsakytas, Žiežmariuose mūsų Romos išpažinimo 
bažnyčią šventojo apaštalo Jokūbo ir šventojo Žygimanto, ir tada mes 
davėme tai bažnyčiai 3 tarnybas mūsų žiežmariškių žmonių, vardu Lau- 
rynėlį Paulavičių su broliais ir Mantrimavičius ir Grigarą su broliu, ir 
tuščią žemę, vadinamą Kudiškę, ir vieną laisvą karčiamą. Tačiau mūsų 
lotyniškas raštininkas, Semeliškių klebonas kunigas Adomas pasakė 
mums, kad... ten Žiežmariuose iš to mūsų aprūpinimo prie tos bažny- 
čios negalįs išlaikyti kunigo, kuris mokėtų sakyti pamokslus lietuviškai, 
ir mistro. Taigi mes, norėdami tenai padidinti Dievo garbinimą ir krikš- 
čionių tikybos mūsų Romos išpažinimą plėsti, taip pat prastiems žmo- 
nėms suteikti naudingą mokslą, tai šventojo Jokūbo ir šventojo Žygi- 
manto bažnyčiai dar davėme 3 tuščias žemes — vieną žemę, vadinamą 
Trebiške, o dvi žemes Mateikiškę ir Strankiškę, tų pačių bažnyčios žmo- 
nių, Laurynėlio ir Mantravičių, laikomas, ir antrą laisvą karčiamą, ir 
liepėme prie to Žiežmarių bažnyčios turėti kunigą, kuris mokėtų lietu- 
viškai sakyti pamokslus, ir mistrą. Ir šį visą mūsų suteikimą, aukščiau 
surašytą, žmones ir žemes, ir dvi laisvas midaus ir alaus karčiamas pa- 
tvirtiname šiuo mūsų raštu amžinai nepaliečiamai; turi būti laikoma tai 
Žiežmarių bažnyčiai su visais mokesčiais ir pajamomis iš tų žmonių ir 
žemių ir su gėralų mokesčiu nuo tų dviejų karčiamų... Rašyta Bereste 
1511 Dievo metais rugpiūčio mėnesio 3 dieną, 14 indikto. 

DOKUMENTAS NUMERIS 2: 1528 METŲ 


1528 m. Lietuvių kalbos vartojimo uždraudimas bažnytinėse krikštijimo 
apeigose; bažnytinių mokyklų steigimas. 


Iš Vilniaus vyskupystės statuto. 


APIE KRIKŠTĄ 


Taigi griežčiausiai grasindami Dievo teismu, pavedame ir norime, 
jog tai būtų laikoma, saugojama ir vykdoma, kad visose mūsų vysku- 
pystės parapijų bažnyčiose toje dalyje, kur lietuvių kalba yra gimtoji 
kalba ir gyventojams bendra, taip pat kur siektina didesnės sakramento 
esmės ir sėkmingumo, kad ten nevyktų nelaba klaida tariant žodžius, 
kada krikštijami kūdikiai, kad tų žodžių, kurie yra sakomi krikštijant, 
formulė būtų tariame ne lietuvių kalba, nes labai dažnai kunigas jos 
nemoka, bet lotynų kalba... 


APIE MOKYTOJUS 


Trokšdami ir visa siela ryždamiesi išganingai pasitranauti šios gar- 
sios valstybės Lietuvos didžiosios kunigaikštystės bendram reikalui ir 
garbei, dabar nutariame ir pavedame, reikšdami norą, kad tat iš viso 
amžinai būtų vykdoma, bažnyčių rektoriams pastatyti pas save ir aprū- 
pinti tinkamas bei patogias mokyklas ir namus besimokančiai jaunuo- 
menei gyventi. Taip pat pavedame, kad prie kiekvienos bažnyčios būtų 
mokytojai vaikams mokyti, kurie nuo pat mažens diegtų vaikams ir jau- 
nuomenei gerą mokslą, garbingus įpročius ir katalikiškas ir pagrindi- 
nes dorybes ir savo mokiniams teisingai aiškintų šventąją evangeliją bei 
Povilo laiškus lygiai abiem, lietuvių ir lenkų, kalbomis... 

DOKUMENTAS NUMERIS 3: 1577 METŲ 


1577 m. kovo mėn. 27 d. Vyskupui įsikišus, nekatalikams draudžiama 
statyti Vilniuje šventoves ir mokyklas. 


Karaliaus Stepono Batoro įsakymas Vilniaus vaivadai. 


Steponas... Prakilniajam Mikalojui (Radvilai), Vilniaus vaivadai, 
Lietuvos didžiosios kunigaikštystės kancleriui... Mums pranešė gerbia- 
masis Kristuje ponas Valerijonas, Vilniaus vyskupas, kad kai kurie 
namai ir rūmai mūsų Vilniaus mieste yra perkami ar jau nupirkti tam, 
kad įsteigtų juose naujas mokyklas, arba įrengtų šventoves, arba darytų 
kažin kokius nepaprastus ir nenustatytus susirinkimus. Tatai prieštarauja 
ne tiktai jurisdikcijai Vilniaus vyskupo, kuriam priklauso rūpinimasis 
bažnyčiomis ir mokyklomis, bet dar daugiau mūsų karališkajai valdžiai, 
be kurios sutikimo nei naujos šventovės, nei mokyklos negali būti stato- 
mos, nei renkami ir šaukiami neįprastiniai susirinkimai, ypač mūsų mies- 
tuose. Kokiu būdu tatai galėtų būti leidžiama mūsų miestuose, jei niekas, 
net privatus asmuo, neleistų to daryti savo dvaruose. Todėl šiuo karališ- 
kuoju mūsų mandatu draudžiame ir neleidžiame bet kam, kurio aukšto 
rango ir luomo bebūtų, nei viešai nei privačiai statyti nei statydinti jokią 
naują šventyklą, namus bei kiemą mokyklai surinkti ir susirinkimui 
mūsų Vilniaus mieste, o pastatytuose namuose steigti mokyklas arba 
bet kokius neįprastinius susirinkimus, grasinant už peržengimą tų namų 
netekimu arba atėmimu ir, be to, 10 000 kapų grašių bauda mūsų iždui 
Lietuvos didžiosios kunigaikštystės pinigais ir valiuta. Šitą mūsų man- 
datą ir draudimą norime, kad tavo ištikimybė įsakytum įrašyti į pilies 
aktus ir pasistengtum paskelbti visuotinei žiniai ir pranešti mūsų kara- 
liškuoju vardu iš savo pareigybės, mums nesant, kiekvienam, kas nežiū- 
rint to drįstų kėsintis, kiekvieną kartą, kai bus reikalas vykdyti, išlaikant 
taiką skirtingų tikybų tarpe, ir vis dėlto neleidžiant statyti ir steigti jo- 
kios naujos mokyklos, šventovės arba namų aukščiau minėtiems daly- 
kams bei susirinkimams; tenedaro kitaip, norėdamas turėti mūsų palan- 
kumo... Duota Vladislavijoje 1577 Viešpaties metais kovo 27 dieną. 

DOKUMENTAS NUMERIS 4: 1579 METŲ 


1579 m. rugsėjo-spalio mėn. Krakių parapinė mokykla; jėzuitinė knygų 
cenzūra, 


Iš Žemaičių vyskupystės vizitacijos protokolo. 


Rugsėjo mėn... 23 d. ... 


Vizitatorius gerbiamas ponas Tarkvinijus Pekulus... būdamas Kra- 
kių miestelyje... nuvyko į bažnyčią ir paklausė esantį tenai asmenį... 
kas jis yra ir kuo vardu? — Atsakė: Aš esu mokyklos mokytojas ir vadi- 
nuosi Adomas Grockis... Paklaustas tasai mokyklos mokytojas... kiek 
turi mokinių? — Atsakė: Turiu 12, bet dabar dėl prekymečio nelanko mo- 
kyklos, —ir dar paklaustas pono (vizitatoriaus) pasakė: Aš mokau Kor- 
nelijaus (lotyniškos) gramatikos ir garbingo gyvenimo ir mažojo ka- 
tekizmo. .. 


Ponas vizitavo klebonijos namus (kun. M. Daukšos), jie yra gana 
geri ir juose yra nemaža įvairių mokslų knygų, gana gerų ir katališkų, 
išskyrus graikų kalbos gramatiką su Pilypo Malanchtono prakalba, Me- 
celerio graikų kalbos gramatiką ir Erazmo Roterdamiečio Adagią. .. 


Spalio mėn. 13 d. Medininkuose. 


Tas pat gerb. ponas Tarkvinijus Pekulus ir t.t., vizitatorius, baigęs 
Krakių bažnyčios vizitaciją ir t.t., įsakė. .. Taip pat įspėjo (kun. Daukšą), 
be to, kad draudžiamas knygas, būtent Adagią ir kitas, sudegintų arba 
sunaikintų arba pristatytų 6 mėnesių terminu tėvams jėzuitams ištaisyti, 
gresiant 2 kapų grašių bauda... 

DOKUMENTAS NUMERIS 5: 1583 METŲ 


1583 m. rugpiūčio mėn. 4 d. Valstiečiai prievarta verčiami eiti į baž- 
nyčią ir mokytis poterių. 


Pono E. Valavičiaus, evangeliko, nuostatai savo Naujamiesčio dvaro, 
Upytės pav., valstiečiams, dėl bažnyčios lankymo ir mokyklos. 


Ostafijus Valavičius, Vilnius ponas (kaštelionas), Lietuvos didžio- 
sios kunigaikštystės kancleris, Beresto ir Kobrino seniūnas. Pranešu, 
kad, būdamas savo Naujamiesčio dvare Upytėje, nutariau 1583 m. rug- 
piūčio mėnesio 4 dieną: 

Nutarimas, kaip mano urėdininkui Petrui Vodorackiui ir kitiems, 
kurie bus vėliau, elgtis su valdiniais dėl Dievo garbinimo ir stabmes- 
dystės, raganavimo, burtininkavimo, per didelio girtuokliavimo, sveti- 
* moteriavimo ir panašių piktadarybių išnaikinimo, taip pat dėl špitolės 
(prieglaudos) tvarkymo mano dvare Upytėje. 

Visų pirma, kad valdiniai iš visų kaimų kiekvieną sekmadienį eitų į 
bažnyčią klausyti Dievo žodžio ir melstis. O jeigu ūkininkas negalėtų 
ateiti, tada (turi ateiti) žmona, sūnus, duktė arba šeimynykštis, o jei dėl 
kurio ūmaus reikalo ir jie negalėtų ateiti, tai turi pranešti apie tai 
suolininkui arba dešimtininkui, o suolininkas, būdamas bažnyčioje, turi 
pranešti pamokslininkui tą priežastį: ligą arba gyvulio pragaišinimą ir 
visokius kitokius panašius atsitikimus, — ir pamokslininkui su urėdinin- 
ku ištyrus, jei būtų nebuvęs dėl rimtos priežasties, tai jis turi būti atleis- 
tas nuo toliau nurodytos baudos. O jei viso to nepadarytų, tai turi su- 
mokėti baudos 1 grašį špitolei, ir vaitas visoje vaitystėje turi išieškoti tai 
su urėdininko ir pamokslininko žinia ir tai turi būt atiduota špitolės 
tvarkytojams. O jeigu pakartotinai įvyktų su tuo pat (žmogumi), kad ne- 
atėjo be pagrindo, tai turi sumokėti baudos špitolei 2 grašius, o jeigu ir 
trečią kartą toks nedievobaimingas neklaužada žmogus pasirodytų esąs 
mano mieste arba valsčiuje, jis turi būti vaito pristatytas urėdininkui ir 
urėdininkas turi jį (įsakyti) įkaustyti į kenges ir laikyti per dieną prie 
bažnyčios, ir jis turės sumokėti, laikomas kengėse, dvigubą baudą, t.y. 4 
grašius, špitolei, o kol nesumokės, neturi būti paleistas. O tam reikalui 
turi būti paskirti visuose kaimuose dešimtininkai, tai yra 9 valakams 
dešimtasis, kuris tai prižiūrėtų ir visada sekmadienį ateitų su visais sa- 
vo dešimtijos (žmonėmis), privalančiais ateiti, ir išedamas iš bažnyčios 
praneštų pamokslininkui tuos, kurie nebūtų atėję ir dėl kurios priežas- 
ties, ir pamokslininkas turi tai įrašyti registre. Jeigu jau pats šeiminin- 


115(53) 


kas negalėtų ateiti į bažnyčią dėl ligos arba dėl kurio atsitikimo, tada 
teateina iš tų namų žmona, vaikas arba šeimynykštis, kad parėjęs galė- 
tų namiškiams papasakoti, ką yra išmokęs bažnyčioje. 

Burtininkų, kerėtojų, vagių, girtuoklių, plėšikų, svetimoteriautojų ir 
tokių. kurie gyvena santuokiškai be jungtuvių, — kad jų ir panašių į juos 
piktadarių nebūtų mano valdinių tarpe; tokius reikia griežtai bausti, va- 
ryti iš mano miesto ir valsčiaus, bet tokių nenaudėlių žmonių kilnojamo- 
jo turto, gyvulių ir grūdų pusę tepasiima jie su savimi, o antrą pusę tu- 
ri palikti tiems, kas liks namuose, ypač įpėdiniams valdiniams, kurie nė- 
ra kalti tokia piktadarybe; nes jei tokią piktadarybę yra daręs tėvas ir 
motina, tai jį su žmona išvaryti lauk ir su tais vaikais, kurie būtų tokios 
piktadarybės kaltininkais... 2 

Jeigu kas iš mano valdinių norėtų duoti vaikus į mokyklą ir jie ne- 
turėtų kuo misti, tokius ir kitokius našlaičius reikia priimti ir juos aprū- 
pinti drabužiais ir maistu, ko negali duoti tėvai. Ir dar, kadangi valsčiuje 
ir mieste yra daug žmonių, kurie nemoka poterių ir tikėjimo išpažinimo, 
todėl valdiniams reikia įsakyti, grasinant bausme, kad, apsidirbę rudenį, 
tai yra po šv. Mykolo, kasmet leistų į mokyklą savo sūnų, kuris būtų pra- 
dedant nuo 8 arba 9 metų ir ne vyresnis kaip 15 metų, kad išmokių po- 
tierių ir tikėjimo išpažinimo ir 10 Dievo prisakymų, o kai bus išmokę, 
kad būtų paleistas namo ir kad tenai savo tėvams ir kitai namų šeimy- 
nai kasdien prieš pradedant darbą sukalbėtų ir apsakytų, o kad pats to 
nepamirštų, kiekvieną sekmadienį atėjęs iš namų turi bakalarui (moky- 
tojui) papasakoti, ką išmoko, ir kitus namiškius turi to pat mokyti. O jei 
jis neturės namie kuo misti, tada tokiems maistas turi būti duodamas iš 
mano dvaro Bieaukurį — vaisių saugotoją, Pagirnį — Cererą, Užpelenį 
—larus ar Vestą, ir kitus panašius. O yra tokių, kurie lyg dievybę gar- 
bina nekertamus miškus ir šilus, kuriuose, jų nuomone, šventvagystė yra 
nulaužti net mažiausią šakutę. Ir todėl, jeigu jie patiria gyvulių, javų 
nuostolių, jeigu juos ištinka kokia nors kūno nesveikata ar kas nors kita, 
jie tariasi esą baudžiami už šilo pažeidimą; o tie, kurie ištiestų rankas 
miškui kirsti, jų tikrų tikriausiu įsitikinimu, turėtų būti nubausti rau- 
menų sutraukimu. O tuo tarpu kiti vyrai ir moterys atlikinėdavo bedie- 
viškas aukas ant kapų prosenelių ir draugų vėlėms ir keletą kartų per 
metus, o ypač per Velykų, Kalėdų ir Visų šventųjų šventes jiems daž- 
niausiai rengdavo puotas... 

DOKUMENTAS NUMERIS 6: 1733 METŲ 


1733 m. Šlėktų pastangos laikyti valstiečius neraštingus. 


Gardino bajorų seimelio instrukcija savo atstovams į elekcinį seimą dėl 
uždraudimo valstiečiams mokytis. 


Jau nuo ankstyvesniųjų laikų dažnai, beveik kasdien, matome, kad 
mokyklose besimoką valstiečių vaikai, pasiekę aukštesniąsias mokyklas 
ir išprusę, sau per daug leidžia ir bajoriją paniekina, o ypač pasiekusieji 
kur nors dvarininkų luomo prerogatyvų, kurie, pamiršę savo kilmę, 
šiurkščiai apsieina net su savo pačių tėvoniniais ponais. Mes turime rasti 
priemonių, kad mokyklose tarp rinktinės bajoriško jaunimo augmenijos 
šitos kenksmingos pikžolės nebūtų ir kad jos nesiplatintų. Dėl to jų ma- 
lonybėms ponams atstovams pavedame prašyti ir išsirūpinti pastovų įsta- 
tymą, kad iš valstiečių vaikų į mokyklas rašto mokytis niekas nebūtų 
priimamas, nes, pagal pamaldžiųjų fundatorių norą, mokyklos buvo įkur- 
tos išmokslinimui bajoriškojo jaunimo, iš kurio savo metu valstybė gali 
sulaukti paramos, bet ne prasčiokams, iš kurių, mokslo išprusintų, bajo- 
rija dažnai sulaukia jos teisių sulaužymo. O jeigu kuris nors prasčiokų 
atsirastų mokyklose prisidengęs bajoro vardu, tokį gerbiamieji mokyklų 
prefektai iš mokyklų tuojau turi pašalinti, nepaisydami nei verksmo, nei 
raudų, nes sena yra patarlė: rustica gens est optima flens, sed pessima 
gaudens (kaimo prasčiokija geriausia yra verkianti, bet blogiausia džiū- 
gaujanti, t.y. mokyklų išprusinta). 

DOKUMENTAS NUMERIS 7: 1774 METŲ 


1774 m. Lenkijos karalystės ir Lietuvos didžiosios kunigaikštijos valsty- 
binės Edukacinės Komisijos Nurodymai parapijų mokykloms 


Nuo pirmų vaikystėje gautų įspūdžių pareina tolimesnis vaiko vys- 
tymasis, mintijimas ir elgesys. Iš čia suprantama dėl ko Edukacinė Ko- 
misija tiek dėmesio skiria parapinėms mokykloms. Trys dalykai, į ku- 
riuos kreiptinas dėmesys: (1) mokytojai ir jų paruošimas, (2) mokymas, 
(3) drausmė ir tvarka mokykloje. 


Mokytojai 


1. Edukacinė Komisija pageidautų, kad kiekvienas, kas eina: mokslus 
pirma būtų parapinių mokytoju ir per tą pirmą laipsnį eitų iki aukščiau- 
sių akademinių tarnybų. 

2. Iki tas nuostatas bus veiksmingas, reikia pakeisti klaidingą nuomo- 
nę apie parapinio mokytojo tarnybos menkavertiškumą, ir iki kol bus 
paruošti tinkami mokytojai mokykloms, patys klebonai stengsisi parink- 
ti mokyklai tinkamus žmones.! 

3. Dvasininkai lygiai kaip ir pasauliečiai, vedę ar nevedę, tinka būti 
parapinių mokyklų mokytojais; darant jų atranką, reikia atsižvelgti į 
jų įpročius, gabumus, uolumą. 

4. Iš apskrities mokyklų pasiųsto asmens kasmetiniai parapinių mo- 
kyklų vizitai mokytojus apdovanos pagyrimais ir paskatais pareigingu- 
mui. 

5. Laike vizito gauta patirtis iš to, ką vaikai moka, bus pagrindas kelti 
mokytoją į aukštesnį tarnybos laipsnį. 

6. Nors klebonai savo lėšomis tas mokyklas išlaiko, tačiau jie neturi 
jokios valdžios ant mokytojų, išskyrus tai, ką patyrę apie mokytojų įpro- 
čius, praneša savo apskrities mokyklų rektoriui. 

7. Susirgus mokytojui, klebonas praneša apskrities mokyklų rektoriui 
ir, nesant kas pavaduotų, iki mokytojas pasveiks, pats klebonas ar jo vi- 
karas imasi šio taip išganingo su jaunimu darbo. 


1 Komisija turi vilties, kad dvasininkai pagal Tridento bažnyčios susirinkimo 
reikalavimus savo lėšomis ir pastangomis parapines mokyklas išlaikys iki vals- 
tybė imsis dengti tokias išlaidas. Aplinkiniai gyventojai, ponai, turį baudžiau- 
ninkų, padengs nepasiturinčių klebonų trūkumus. O Vilniaus diecezija visuo- 
menės labui noriai prisidės aukodama savo lėšas mokykloms steigti ir išlaikyti. 


118(56) 


Jaunimo ugdymas fiziniu ir protiniu atžvilgiais 


1. Tėvų namai yra tartum pirmosios mokslo klasės, kur vaikai yra pri- 
žiūrimi ir mokomi tvarkingumo, o tokie atėję į parapijines mokyklas 
lengviau duodasi auklėjami. 

2. Jokio vaikų lepinimo! Jie turi priprasti ir prie šalčio, nepatogumų 
ir nemalonumų, kad susiformuotų vaikuose jėga ir patvarumas. 

3. Į visa tai, kas padeda gudyti vaiko fizines jėgas ir išlaikyti jį geroje 
sveikatoje, turi būti kreipiamas tinkamas dėmesys: geras maistas, šilti 
rūbai, patalynė, gerai vėdinamos gyvenamos patalpos padės suformuoti 
sveikus, stiprius ir drąsius žŽmones.* 

4. Vaikų žaidimams jau Platonas pridavė didelės reikšmės, ir apie tai 
yra specialiai rašęs, yra išdirbęs taisykles rungtynėms, judesiams, įvai- 
rioms fizinėms lavyboms bei pratimams, kad tik vaikuose išvystytų 
vikrumą ir jėgas. 

5. Raginti jaunimą nevengti fizinio darbo, nes per jį stiprėjąs kūnas, 
sveikata ir fizinio temperamento gyvumas, o tai veikia sielos ir proto 
galias. O tai (kalbėjo Solonas) turi valdžiai ypatingai rūpėti, kad pilie- 
čiai turėtų sveiką sielą, sveikuose ir tvirtuose kūnuose. 


Proto atžvilgiu 


Formuojant taip žmogaus kūną, juo daugiau formuotinas jo protas, juo 
labiau, kad dorinis auklėjimas yra sunkesnis už fizinį; apšviesti protą 
ir širdin įdiegti dorą, tai tikslas ir vaisius viso darbo. Nuo gyvenimo 
pradžios ir tėvai ir mokytojai privalo į tai nukreipti visą energiją. Pa- 
likdami tolimesnį tobulinimą aukštesniajai mokyklai, parapiniams mo- 
kytojams pavedame išmokyti vaikus skaityti, rašyti, ir skaičiuoti, arba 
aritmetikos. 


Apie skaitymą 


1. Skaitymas pradėtinas pirmiausia paprasčiausiais vaikams sakiniais 
apie tai, kas skaitymu išreiškiama, kam jis tarnauja ir iš ko jis susideda. 
2. Parodo, pavyzdžiui, vaikams duoną ir sako, kad vardą šio daikto gali- 


2 Visomis Europos kalbomis yra jau išleistos knygos, aprašančios, kaip vaikai 
nuo gimimo turi būti auklėjami, kas liečia tvarkingumą, šaltas maudynes, kie- 
tas lovas, oro dažnas permainas, paprastą be trūkumų maistą, nekenksmingą 
sveikatai, naujausi žaidimai, žaislai, rekomenduojami tokie, kurie ugdytų vik- 
rumą, stiprumą, patvarumą. Tos knygos Edukacinės Komisijos rūpesčiu bus iš- 
leistos lenkų kalba; kiekvienas profesorius ir visi tėvai tas knygas privalėtų 
įsigyti, ir tai būtų jaunimo fizinio ugdymo taisyklės. 

ma dvejopai išreikšti: gyvu žodžiu ir raštu. Raštas susideda iš raidžių, 
kurias vaikai privalo išmokti; iš čia vaikuose atsiranda supratimas pa- 
žinti tas raides. 

3. Vaikus supažindina su raidėmis šiuo būdu: padalinęs vaikus į dvi 
grupes, mokytojas parašo visiems matant ant lentos raidę, pavyzdžiui 
„A“; pasako tos raidės pavadinimą kartodamas, įsako vienai grupei tą 
raidę tarti, ir paskui vėl kitai grupei tai pakartoti, ir toliau visus klau- 
sinėja tos raidės vardą; vaikai matys mechaniškai nubrėžtas linijas, iš 
kurių ta raidė sudėta, ir savo sąmonėje palaikys jos vaizdą. Ir taip toliau, 
kiekviena raidė tuo būdu vaikams pristatoma ir po kiekvienos raidės 
seka klausinėjimas grįžtant prie pirmiau parodytų raidžių. Su pasiten- 
kinimu ir nuostaba patirta, kad 40 arba daugiau vaikų vienoje mokyk- 
loje per vieną dieną tuo metodu gali išmokti visą raidyną.* 

4. Kitas būdas išmokyti skaityti, kurį sugalvojo prieš 30 metų P. Du 
Mas (le Bureau Typographigue), yra šis: imame iš metalo ar medžio 
padarytas raides, panašias į spaudos, ir-rodant vaikui jau susipažinusiam 
su abėcėle, imti vieną po kitos ir sudaryti žodį, kuris jau žinomas, pa- 
vyzdžiui, liepti surasti raidę „M“, pridėti „A, vėl „T“, ir taip sudaryti 
vieną skiemenį; tada pridėti raidę „K“ ir „A“ ir vaikas nustebs suradęs 
jam žinomą ir mielą žodį „matka“, o nuo to įpras į gerą skiemeniavimą: 
šį metodą be kitų Komisija su pasitenkinimu tuo metu būtų įvedusi 
į parapijines mokyklas. 

5. Kiekvienas vaikas turės elementorių, kuriame iš matytų lentoje rai- 
džių panašumo atras pavadinimą, prisimins jas (raides) ir kitą dieną 
mokytojo vadovaujamas matys kitą skirtingą posakį iš tų pačių raidžių. 
6. Jei tokių lentų atsirastų parapijinių mokytojų ir klebėonų priežiū- 
roje kaimuose ir šiaip namuose, tai skaityti mokąs kuris vaikas galėių 
būti visam kaimui naudingas ir taip nejusčiomis kiltų noras skaityti, 
mažėtų kaimiečiuose šiurkštumas ir nekultūringumas. Kiekvienas bajo- 
ras, kiek apsišvietęs ir norįs gero savo kaimiečiams, duotų lėšų tokiom 
lentom įsigyti. 


3 šis metodas prieš keliolika metų pradėtas vartoti Vokietijoje ir Prūsijoje su 
dideliu pasisekimu. Informacija apie tai vokiškai parašyta: vaikai išmoksta 
skaityti, rašyti ir skaičiuoti tam tikru mechanišku būdu. Ta pati informacija 
lenkiškai bus išleista dėl parapinių mokytojų ir pagal tą metodą bus sudarytas 
elementorius, kur bus įdėtos tikslios pamokos tuo metodu, kur kiekvienas skie- 
muo bus atskirtas kableliu nuo kito, žodis bus atidalytas tašku, o tai dėl to, kad 
vaikus pripratinti gerai tarti žodžius ir taisyklingai skaityti. Be to, kiti vado- 
vėliai komisijos pastangomis bus sudaryti geriausias metodas kaip parapi- 
nėms mokykloms taip ir aukštesnioms klasėms kiekvienam mokslo dalykui. 

7. Tvarkingas skiemeniavimas veda prie gero ir sklandaus skaitymo ir 
vėliau pratina prie taisyklingo rašymo su darybos ženklais ir ortografi- 
ja; tas pats metodas rodant lentoje daro skiemeniavimą lygiai lengvą 
vaikams, kaip ir būdas išmokyti raides. 

8. Pirmi žodžiai, kuriuos vaikai mokosi skaityti ir rašyti, turi būti 
krašto kalbos, paprasti, visiems suprantami taip, kad pirmą patį daiktą 
vaikams duoti pažinti, pažintą daiktą žodžiu išreikšti, ištartą žodį išrai- 
džiuoti arba parašyti, o ypač vardus daiktų, kuriuos vaikai vartoja, su 
kuriais artimai susiduria, kuriuos vartoja ar vartos, kaip štai, žmogaus 
išorinės kūno dalys, valgiai, rūbai, trobesiai, namų baldai, javai, medžiai, 
gėlės, vaisiai, gyvuliai, paukščiai, vabalai ir t.t. 


Apie rašymą 


1. Rašymas raidžių, kaip ir jų pažinimas, turi būti parodytas lentoje, 
parašant vaikams matant raidę, liepti pasakyti jos vardą ir parašyti 
panašią į ją, nutrinti ir vėl liepti naujai parašyti; taip liepiant keliolikai 
vaikų pakartoti, lengvai visi tai supras; prižiūrėt, kad pakaitomis vie- 
ni, paskui tą pačią raidę rašytų. 

2. Vaškuotas popierius, ant kurio vaikai lavina savo rašyseną kopi- 
juodami raštą matomą per tą popierių, yra pakankamai gera priemonė 
pratinti gražiai rašyti. Taipgi ir bendrosios lentos »amuose mokytojų 
priežiūroje palengvintų vaikams rašymo mokslą. 

3. Išmokinus vaikus rašyti raides, reikia mokyti rašyti žodžius, kurie 
turi būti gimtosios kalbos, suprantami, pajučiais pagaunami, paprasti ir 
aiškūs. 

4. Rašinėjant tokius žodžius, reikia žiūrėti, kad vaikų rašysena būtų 
aiški ir išskaitoma, be to, kad būtų skyrybos ženklai ir ortografija, 
kas ypač pareina nuo gero ir taisyklingo skaitymo. 


Apie skaičiavimą 

1. Aritmetika visuomeniame gyvenime yra visokios tvarkos siela; pir- 
kimas, pardavimas, ekonomija, žmonių valdymas, kariuomenė, darbai, 
amatai ir t.t. visai tai be skaičiavimo negali apsieiti: Todėl reikia inten- 
syviai vaikus mokyti skaičiavimo. 

2. Skačiavimo mokslą galima palengvinti skaičiuojant matomus daik- 
tus pavyzdžiui, panaudoti žirnius arba kitus grūdus ir parodyti vaikams 
paprastą numeraciją: dedant grūdą prie grūdo, arba atimant, lengvai 
jie supras, kas tai yra sudėtis, atimtis; tą patį būdą vaizdžiai panaudo- 
jant, kad, pavyzdžiui, daugyba yra ta pati sudėtis, tik kelis ar keliolika 

kartų pakartota; kad dalyba yra ta pati, kelis ar keliolika kartų pakar- 
tota atimtis. 

3. Taip, palengvinę skaičiavimo supratimą, reikia parodyti vaikams 
skaičių ženklus, išreiškiančius jų tikrą vertę ir jų vartojimo būdą skai- 
čiavime, per tai ir vaikų galvojimas pripras prie tvarkos ir nebus jokio 
sunkumo tolimesnės aritmetikos ir geometrijos lekcijose. 


Apie tvarką ir drausmę mokyklose 


1. Visas mokslas mokyklose turi būti baigtas per 12 metų, ir todėl vai- 
kai nuo 4 ar 5 amžiaus metų turi pradėti savo pradinį mokslą, kad jau 
17 ar 18 amžiaus metų sulaukę galėtų būti Tėvynei naudingi. 

2. Išlaikyti lygybę tarp visokios kilmės vaikų, saugojant kilmės ir pa- 
reigų orumo skirtingumus, atsimenant, kad šlėktų vaikai, lygiai kaip 
ir mužikų — visuomenėje tėra vien tik vaikai. 


3. Palaikyti gyvumą ir linksmumą vaikuose, nes tai padeda kūno ir 
dvasios sveikatai. 

4. Pratinti prie darbo ir nuolatinių žaidimų. 

5. Palaikyti drausmę ne baime, bet įtikinimu esant tai jų pačių reika- 
lui; visi kiti būdai yra draudžiami, kad klusnumas būtų protingas, o ne 
aklas ir vergiškas. 

6. Nekalbėti niekad to, ko vaikai lengvai nesuprastų, bet mokyti tai, 
kas pojučiais prieinama, ir patirtis juos išmokys daugiau negu žodžiai. 
Ezopo pasakėčios, namuose girdimos pasakos, taip pat stebuklai arba ne- 
suprantamos paslaptys, dar nėra tinkama vaikų protams. Bus dar laiko 
aukštesnėse mokyklose susipažinti su tos rūšies pamokymais. 


7. Besirūpinant, kad vaikai per anksti neišmoktų ko negero prasima- 
nyti, griežtais barimais tuo labiau baudimu nepriversti vaikų prie reika- 
lo meluoti. 

8. Saugoti vaikus nuo visokių progų ne vien papiktinančių, bet taipgi 
sukeliančių visokias aistras, kad jų kūno ir sielos jėgos peranksti nesu- 
silpnėtų. 

9. Palikti vaikui laisvę veikti, jei jis tą laisvę nenaudoja savo ar kito 
skriaudai, kad anksti pažintų laisvės skonį ir jos vertę. 


10. Klasės, kuriose vaikai mokosi, turi būti erdvios, aukštos, sausose 
vietose, gerai vėdinamos, su židiniu ir gera krosnimi, kiek galint links- 
mos, papuoštos paveikslais, miestų žemėlaipiais ir t.t. visada švariai 
užlaikomos, kad vaikai nežiūrėtų į mokyklą kaip į kalėjimą, bet kaip į 
malonią vietą. O mokytojas savo malonumu pasaldins mokslą. 

11. Geriau besimokantiems vaikams premijos turi atitikti jų amžių ir 
' mokytojų įteikiamos su meilumu, kad pagautų vaikų širdis, sukeltų pa- 
sitikėjimą mokytojais ir norą mokytis. 

12. Savo smulkmenišką ir teisingą atestaciją apie kiekvieną vaiką kas- 
met mokytojai turi pasiųsti į apskrities mokyklas, paruoštą kaip nuro- 
dyta atspausdintose tabelėse specialiai tam sudarytose. 


Štai parapinėms mokykloms nurodymai savo praduose tačiau palankiose 
aplinkybėse turį galimybės tobulinti tą darbą, nuo kurio pareina visuo- 
menės gerovė. Sunku nepripažinti, kad pradinis švietimas duoda pagrin- 
dą visam gyvenimui, o kartu yra ir sunkiausias darbas; bet kaip išauginti 
tas atžalas, iš kurių laukiame saldžių vaisių. Senovės tautose težinota 
tik viena auklėjimo rūšis. Epaminondas paskutiniais savo ilgo gyvenimo 
metais, būdams aukščiausiose valstybės valdžios vietose, buvo toks pat 
savo kalboje, mintijime ir veiksmuose, kaip penktais savo gyvenimo 
metais, kai tuo tarpu mes trejopai skirtingą auklėjimą gauname; iš tėvų, 
iš mokytojų, ir iš aplinkos, o šis pastarasis griauna visas pirmųjų tai- 
sykles. Todėl tėvų ir mokytojų visos pastangos turi būti nukreiptos į tai, 
kad kiekvienas pas mus nuo vaikystės turėtų visada sveiką dvasią svei- 
kame kūne. Orandum est, ut sit mens sana in corpore sano. Juven. 
Satyr. 10. 


(pasirašo) 


IGNACY KSIAZE MASSALSKI, Vilniaus vyskupas, pirmininkas 
MICHAL KSIĄZE PONIATOWSKI, Plocko vyskupas 

AUGUST KSIĄZE SULKOWSKI, Gniezno vaivada 

JOACHIM CHREPTOWICZ, Did. Lietuvos Kunig. vice kancleris 
IGNACY POTOCKI, Did. Lietuvos Kunig. sekretorius 

ADAM KSIĄZE CZARTORYSKI, Podolės žemių generolas 
JEDRZEJ ZAMOYSKI, Baltojo aro ordino kavalierius 

ANTONI PONINSKI, Kopanės seniūnas 

DOKUMENTAS NUMERIS 8: 1782 METŲ 


1782 m. Prienų mokyklos aprašymas. 


Iš Prienų klebonijos inventoriaus. 


Parapijinė mokykla iš tašytų sienojų skiedromis dengta, neseniai 
pastatyta, seniūnui leidus, dvaro žemėje, su viduryje išmūrytu ir per 
stogą išvestu kaminu, turi didelę studentams salę su 4 stikliniais, į 
medinius rėmus įstatytais, langais; ten pat yra seklyčia su kamarėle 
direktoriui, ji turi 3 langus ir kitoje pusėje yra seklyčia su kamarėle, 
turinti 3 langus, skirta kunigui komendoriui. Tose seklyčiose yra dvi 
krosnys žalių koklių, jos taip pastatytos, kad ir stendentų salę šildo, o 
dūmai iš abiejų krosnių ateina į kaminą, iš seklyčios kaminėliais. Salėje 
grindys medinės, o kamendoriaus ir direktoriaus seklyčiose — iš molio 
plūktos. Durys visame tame pastate šešios su geležiniais vyriais. Studen- 
tų nevienodai būna — 40 arba mažiau. Mokslas prasideda nuo Visų Šven- 
tųjų ir pasibaigia per šventą Oną. Direktorius etatinis, dirba daugiau 
kaip 20 metų, tinkamas mokymui, malonus, gero būdo, tai p. Aloizas 
Rimša, bajoras iš Žemaitijos, iš kunigo stalo gaunantis 100 auksinų algos. 
Toje mokykloje dabartinio klebono lėšomis įgyjami kasmet elemento- 
riai parapijinėms mokykloms ir knygos: Geografijos pradžiamokslis ir 
Gamtos pradžiamokslis; egzaminai šitų mokslų būna kasmet, susirenkant 
visai parapijai į šventos Onos atlaidus. 

ABSTRACT 


PRIMARY EDUCATION IN LITHUANIA UP TO THE PERIOD 
OF THE THIRD PARTITION OF 1795 


Prof. J. A. RAČKAUSKAS 


The author presents an overview of the development of primary 
- elementary education from the establishment of the first schools in 
the XIVth century up to the period of the Third Partition of 1795. The 
study documents the establishment of schools during the XIV - XVI cen- 
turies. Račkauskas offers reasons for the success of efforts towards po- 
lonization during those centuries. He contends that through the Catholic 
Church the Poles were able to dominate much of the intellectual life 
of Lithuania. The fact that Lithuanians did not establish their own 
cultural centers in Lithuania, but supported and made use of centers 
in Poland, prolonged and aided polonization. Much documentation is 
presented for the claim that the polonization effort was carried on in 
Lithuania through the Church. Račkauskas maintains that Protestan- 
tism began the movement which aided Lithuanians in resisting these 
polonization efforts. Only after the arrival of the Jesuits did Lithuania 
have its own cultural center, and thus could begin to prepare its own 
intellectuals. The Piarist order did much to assist the development of 
primary education. The work of Konarski and Poplawski is presented 
and evaluated. 

The establishment of the Educational Commission, and the demise 
of the Jesuits in 1773 made way for vast financial resources to be di- 
verted toward education. Račkauskas presents the philosophical back- 
ground for the reforms of the educational commission and relates the 
chief reform figures to the masonic and physiocratic movements. The 
reform projects of Bielinski, Kamienski, Potocki and Poplawski, as far 
as they related to elementary education, are discussed. 

A major portion of the article is devoted to elementary schools 
during the time of the Educational Commission. The author presents 
five reasons to account for the rather slow development of elementary 
education. These are: (1) lack of funds; (2) negativism on the part 
ot the gentry; (3) lack of trained teachers; (4) problems associated 

with supervision of the elementary schools; and (5) the continued 
existance of private schools for both the gentry and the peasants. 

The author also discusses the Elementary School Regulation of 
1774, which was issued by the Educational Commission and written by 
Bishop Massalski. Methodological considerations in the Regulations and 
a view of the implimentation of these regulations is presented. 

The use of the Lithuanian language in instruction is discussed. 
It appears that Lithuanian was used in the elementary schools, but 
its use depended on the type of primer the child had brought to school. 
The Educational Commission, according to Račkauskas, did not issue 
any clear directive against the use of the. Lithuanian language in the 
elementary schools. Evidence is presented that during the period 1776- 
1790 over 14,000 Lithuanian primers were sold by the University of 
Vilnius press. This fact helps substantiate the claim that the Lithuanian 
language was used in the elementary schools of Lithuania. - 

Račkauskas makes the following concluding statements regarding 
the development of elementary education: (1) Schools were first esta- 
blished for religious reasons and had a limited curricular offering; 
(2) Protestantism aided Lithuanian cultural development and indirectly 
helped the Lithuanian language to survive polonization; (3) The Jesuits 
were the first to establish a cultural center in Lithuania, which began 
to train Lithuanian intellectuals; (4) The Jesuits were unable to stop 
the polonization process; (5) The last guarter of the XVIIIth century 
saw new educational reforms through the work of the Educational 
Commission; (6) Educational Reforms were influenced by the physio- 
crats and masons; (7) Konarski, Poplawski and Massalski were the 
major reform authors and organizers; (8) Until the time of the Educa- 
tional Commission elementary schools were tied to the Church. Upon 
the establishment of the Educational Commission the responsibility was 
transfered to lay authority; (9) The Educational Commission remained 
uncommitted in regard to the use of Lithuanian in the elementary 
schools. 

LIETUVIŲ šVIETIMAS TREMTYJE 


Žvilgsnis porai dešimtmečių sukakus 


VACLOVAS ČIŽIŪNAS 


Įžanginės pastabos 


Pagrindinis tautos dvasinio suverenumo elementas yra jos tau- 
tinis švietimas. Tautai netekti savojo švietimo reiškia netekti teisių 
ir priemonių svarankiai formuoti jaunųjų kartų fizinę ir dvasinę sam- 
brandą tautinių idealų poveikyje ir organizuoti tas pačias kartas tau- 
tinės kultūros išlaikymo ir ugdymo uždaviniams. Lietuvių tautai šiuo 
epochinės pasaulio krizės metu netekus politinio suverenumo tėvų že- 
mėje, žlugo ten ir jos dvasios suverenumo požymiai: jai ten beliko 
daug mažiau švietimo ir tautinės kultūros lasivės, kokia naudojosi 
Lietuvos tautinės mažumos nepriklausomybės laikais. Visuose kituose 
pasaulio kraštuose, net ir labiausiai demokratiškuose, lietuviai neturi 
autonomiškai organizuoto švietimo. Šiuo atžvilgiu išimtinėje padėtyje 
buvo atsidūrę lietuviai pabėgėliai Vokietijoje. Čia, žmogaus vertę že- 
minančiose DP gyvenimo sąlygose, gimė ir išaugo lietuviškojo švietimo 
atžala. Liguista ir toli gražu ne vešliai augusi, ji vis dėlto savarankiai 
atstovavo išsineštoms iš tėvynės tradicijoms ir tautinės kultūros tu- 
riniui bei aspiracijoms. Todėl galima tvirtinti, kad anoje 1945-50 metų 
tremtyje buvo gana laisvai išlaikyti ir puoselėti mūsų kultūrinio su- 
verenumo branduoliai — švietimas, mokslas ir menas, kurie įstengė 
bent kiek įmanomai veikti, jei jau ne progresuoti. 

Nelengvas uždavinys apibūdinti mūsų ano meto švietimą straips- 
nio rėmuose ir mėginti kritiškai vertinti to švietimo darbo metodus bei 

vaisius. Nėra lengvas šis uždavinys ir istorikui. V. Liulevičiaus surink- 
toji tremties mokyklų veikimo dokumentacija (aprašymai, statistika, 
iliustracijos ir pan.) nebuvo pilna ir išsami, tačiau ji sudaro stambų gra- 
žiai apipavidalintos istorinės medžiagos tomą. Manau, kad antras tokio 
dydžio tomas susidarytų iš vadovavusių lietuvių švietimui Vokietijoje 
organų (Švietimo Valdybos ir kt.) veiklos, mokytojų konferencijų ir 
įvairių kursų aprašymų bei protokolų. Dalis tokios istorinės medžiagos 
išblaškyta ano meto periodikoje (Žingsnių žurnale, Lietuvių Žodyje ir 
kituose laikraščiuose). Jos gal dar esama ir Pasaulio Lietuvių archyve. 

Užsimojus bent trumpu žvilgsniu įvertinti mūsų tremties etapo 
švietimą, neišvengiamai tenka paliesti ir keletą principinių klausimų, 
kylančių tiek prisimenant nueitus mūsų švietimo kelius praetyje, tiek 
ir nagrinėjant mokyklų darbą tremties gyvenimo tikrovėje. Ta gyven- 
tosios tikrovės aplinka yra daugiau ar mažiau paveikusi ir pačius ver- 
tintojus, todėl ir kaikuris subjektyvumas šiuo atveju neišvengiamas. 


Mokykla kryžkelėje. 


Kalbėdami apie tautinę kultūrą suprantame ją, kaip kolektyvinį 
tautos dvasinės kūrybos vaisių. Toji kūryba vyksta nenutrūkstamai, 
dalyvaujant joje vyresniosioms tautos kartoms, kaip sąmoningoms kū- 
rybos dalyvėms, ir jaunesniosioms, kaip tos kūrybos vaisių paveldė- 
tojoms ir kūrybinio proceso tęsėjoms. Žmonių pastangos kultūrai išlai- 
kyti ir ugdyti pirmoje eilėje reiškiasi jaunųjų kartų auklėjimu ir lavini- 
mu. Kultūrinė kūryba būtų neįmanoma be pedagoginių pastangų. Ki- 
taip sakant, pedagogika yra funkcinis kultūros komponentas, salygo- 
jąs ir pačios kultūros egzistenciją. Tačiau pedagogika (lavinimas - 
auklėjimas) yra labiausiai jautrus ir pažeidžiamas kultūros komponen- 
tas, nes tautos politinės katastrofos metu neišvengiamai jam pirmam 
tenka smūgis iš pavergėjų pusės. Tuo įsitikinti mes gavome tiek praei- 
tyje, tiek gauname ir dabar. 

Kyla klausimas: jeigu vieninteliais šiokio-tokio tautinės kultūros 
suverenumo nešėjais 1945-1950 m. buvome mes, tremtiniai, tai kokiais 
dėsnais, kokiomis tradicijomis grindėme tremties švietimo veiklą, 
kuo ginklavome save ir savo jaunimą, leisdamiesi į tolimus kraštus 
emigracijos keliais ir ketindami nenutraukti kovos dėl savo tautos lais- 
vės? Mėgindami atsakyti į šį klausimą, sugrįšime mintimis į nepriklau- 
somosios Lietuvos nueitą kultūros kūrybos kelią, kuriame švietimas 
turėjo lemiamą vaidmenį. 

Tautai atgavus nepriklausomybę, reikėjo ją ne tik apginti nuo iš- 
orės pavojų, bet ir įtvirtinti pačią nepriklausomybės idėją visų valsty- 

bės piliečių sąmonėje. Daugiausia šioje srityje nuveikė mokykla. Tuo 
pačiu metu buvo daug ginčijamasi dėl ugdomo idealo, kuris ne visų ir 
ne visuomet atvirai buvo formuluojamas. Dviejų viena po kitos sekusių | 
okupacijų ir karo suirutės sukrėsta Lietuvos mokykla šiuo metu gyvena 
ilgą ir labai skaudžią krizę. Komunistų okupuotoje Lietuvoje senasis 
ugdymo idealas yra. tiek gyvas, kiek jam yra ištikimi su dideliu savo 
asmens saugumui ar net gyvybei pavojumi mokytojai ir kiek jam jaut- 
rus yra jaunimas, išmokęs girdėti tarp sakomų žodžių ir skaityti tarp 
oficialiai brukamų, dar labiau — tarp leidžiamų naudoti tautinės litera- 
tūros kūrinių eilučių. Ištikima dar tėvynės švietimo dirvoje išsikristali- 
zavusiai ir okupacijų grudinamą ugnį perėjusiai tautiškai - krikščioniš- 
kajai krypčiai išliko tik pabėgėlių-tremtinių mokykla. LTB paskelbtuo- 
se švietimo nuostatuose ši kryptis buvo aiškiai ir įsakmiai pažymėta. 

Tačiau mums nepakanka paties fakto, kad turėjome tremtyje su- 
organizavę savo tautinį švietimą, kuriam buvo, kaip ir nepriklauso- 
moje tėvynėje, skiriami dižiausiai ir svarbiausi tautinės kultūros ugdy- 
mo uždaviniai. Turime konstatuoti, kad mūsų tremties švietimas, šalia 
visų įvairių trūkumų ir sunkumų, kurie trukdė normalų jo funkcio- 
navimą, gyveno krizę, turėjusią šaknis jau praeityje. 

Kuriantis nepriklausomai Lietuvai, pirmavaizdžiu jos švietimo sis- 
temai, turiniui bei formai buvo carinės Rusijos mokykla su jos bendro- 
jo lavinimo persvara ir vyraujančių humanistiniu mckymo turiniu. Vė- 
lesniojo Vakarų Europos švietimo įtaka mūsų mokyklai reiškėsi dau- 
giau mokymo praktikos srityje. Švietimo politika, leidusi įsivyrauti 
bendrajam lavinimui su aiškia humanistinio turinio persvara ir vėlai 
susigriebusi organizuoti atsvarą specialių, ypač amatų, mokyklų pavida- 
lu, vedė prie vadinamo „inteligentų pertekliaus“, kuris tikrovėje buvo ne 
kas kita, kaip perteklius kandidatų valdinėms tarnyboms. Daugelis gy- 
venimo sričių, pradedant amatais ir baigiant kultūros bei administracijos 
kvalifikuotomis profesijomis, vis dar stigo žmonių. Svetimų kalbų 
mokymas taip pat buvo nepakankamoje aukštumoje. Jau pats pirmo- 
sios svetimosios kalbos pakeitimas vidurinėse mokyklose vos keliolikai 
nepriklausomybės metų sukakus ir jos parinkimas keičiant daugiau 
pakenkė negu padėjo svetimųjų kalbų mokymui Lietuvoje. 

Šalia fakto, kad mūsų mokymas, nors ir gerokai pažengęs į prie- 
kį metodiniu atžvilgiu, buvo vienašališkas, teorinis ir nespecializuotas, 
reikia paminėti ir kitą faktą, kad ir auklėjime būta spragų praeityje. 
Visų pirma, mokykla neįstengė (o gal tik nesuskubo) įaugti į gyvąją 
visuomeninę aplinką, tapti organiška visuomenės gyvenimo dalyve. Mat, 
didelė mokomosios medžiagos dalis nebuvo susieta su savojo krašto 
gyvenimo reikalavimais ir tuo pačiu neteikė progų jaunimui rišti kny- 

ginę (vadovėlinę) teoriją su aplinkos praktika ir atvirščiai: abstrahuoti 
ir apibendrinti aplinkos gyvenimo faktus ir reiškinius ieškant atsakymo 
gyvenimiškiems klausimams mokslinėje teorijoje ir iš viso literatūroje. 
Ta pat padėtis veikė ir mokyklinės jaunuomenės savarankumą, kurio 
juo tolyn, juo labiau buvo pasigendama. Ieškant priežasčių ir tiriant 
visuomeninio mechanizmo krumpliračių veikimą, būtų galima konsta- 
tuoti ir daug lėmusį autoritetinio režimo poveikį jaunimo iniciatyvos, 
savarankumo ir atsakingumo jausmo ugdymui mokyklos sienose. Ne- 
paslaptis, kad dalyje mūsų akademinio jaunimo ir inteligentijos buvo 
pradėjęs reikštis karjerizmas, savanaudiškumas, arivizmas ir banalus 
miesčioniškumas. 

Toks praeities švietimo politikos palikimas lydėjo mus ir vėliau. 
Iš mūsų „bendrojo išsilavinimo“ per menką naudą teturėjome. Skau- 
džiau už visas kitas spragas patyrėme tremties metu savo nepakanka- 
mą svetimų kalbų mokėjimą. Netekę savosios kultūrinės aplinkos ir 
būdami degraduoti gerokai žemyn socialiniame gyvenime, mes vos bej- 
stengėme išlaikyti kultūringą savitarpinį santykiavimą. Demokratinio 
tvarkymosi praktika mums labai sunkiai sekėsi vykdyti. Tremtyje pa- 
tekę į demokratinę laiko ir erdvės sferą, jautėmės joje nekaip. Moks- 
leivija apie tikrąjį demokratizmą, ypač jojo praktiką, be stovyklinės ar 
bendruomeninės administracijos rinkimų, rietenų susirinkimuose ir už- 
kulisinių intrigų, nieko negaudavo patirti. Su teoriniu demokratijos pa- 
žinimu taip pat buvo nekaip. Gerą pradžią, bent popieriuje, buvo pada- 
riusi tremties Švietimo Valdyba, paskelbdama naują visuomeninio ug- 
dymo programą gimnazijai. Programoje būta reikalavimų, kurie vertė 
mokytojus bent teoriškai kiek plačiau ir išsamiau išsiaiškinti su moki- 
niais bendruomeninį demokratizmą. 

Vyraujanti biologinio išsilaikymo interesų persvara stovyklų gyve- 
namoje aplinkoje, stoka dvasinio maisto intelektui ir visa specifinė 
stovyklinio gyvenimo atmosfera stipriai veikė tremties mokyklą. Pra- 
cities švietimo politika, pakartotinių svetimųjų okupantų padarytų re- 
formų ir karo audros poveikiai kryžiavosi su stovyklinio gyvenimo tik- 
rove ir statė mūsų mokyklą kryžkelėn, iš kurios anuo metu nebeiš- 
galėjome savo jėgomis išeiti. 


Tremties mokyklos organizavimas. 


Karo pabaiga ir tų pačių metų vasarą prasidėjusi UNRRA globa 
leido lietuviams tremtiniams Vokietijoje kiek atsigauti nuo karo baisu- 
mų ir pasijusti sau žmonėmis. Suspiesti gyventi DP stovyklose, mūsų 
tautiečiai pirmoje cilėje prisiminė laiką gaišinantį mokyklinio amžiaus 

jaunimą ir susirūpino steigti jam mokyklas. Pirmosos tremties mokyk- 
los pradėtos steigti 1945 m. vasarą, birželio - rugpiūčio mėnesiais. Jas | 
steigė iš pradžių stovyklų komitetai, vėliau tapę Lietuvių Sąjungos sky- 
rių komitetais, ir mokytojų vadovaujami tėvų būreliai. Beveik visur 
mokyklos steigėsi spontaniškai, niekam iš viršaus neraginant ir neva- 
dovaujant. Kur tik buvo bent vienas-kitas mokytojas ir kiek didesnis. 
mokyklinio amžiaus vaikų būrelis, imta steigti pradines ir vidurines 
mokyklas. Lietuvių Sąjunga tik formaliai teįstengė globoti jas per sa- 
vo zoninius įgaliotinius. Tų pačių metų pabaigoje Lietuvių Sąjunga pa- 
skelbė laikinąsias pamokų lenteles ir programas. 1946 m. kovo 3-4 d.d. 
Hanau įvykusiame lietuvių tremtinių atstovų suvažiavime buvo priim- 
tas Lietuvių Tremtinių Bendruomenės statutas ir kartu su juo švietimo 
nuostatai, kuriuose buvo apibūdinti vaikų darželių, pradinių mokyklų, 
progimnazijų bei gimnazijų, specialiųjų mokyklų, kursų, liaudies uni- 
versitetų uždaviniai ir darbo organizacija. Apie tą patį laiką imta orga- 
nizuoti Švietimo Valdyba (Wiesbadene, vėliau įsikūrusi Kasselyje), ku- 
riai buvo pavestas visas tolesnis švietimo tvarkymas. Kaip ir daugelio 
kitų mūsų ano meto bendruomenės organų bei visuomeninių sambūrių, 
taip ir Švietimo Valdybos narių sąstatą sąlygojo atsitiktinis vienų ar ki- 
tų asmenų susitelkimas stovyklose ir kas kartą sunkėjusios kilnojimosi 
iš vienų stovyklų į kitas (juo labiau iš vienos zonos į kitą) galimybės. 
Tokiose aplinkybėse organizuoti švietimo darbą ir jam vadovauti stojo 
tie žmonės, kurie buvo numatytuose centruose, čia pat „po ranka“. Ne- 
lengvas buvo jų darbas, nes DP globojusios įstaigos pirmoje savo už- 
davinių eilėje turėjo toli gražu ne kultūrinių savo globotinių reikalų 
tenkinimą. O priklausyti nuo globėjų bei rėmėjų ir mėginti diriguoti 
iš tolo spontaniškai besivystantį visose trijose Vokietijos vakarų zonose 
švietimo darbą reiškė tą patį, kaip ir sėdėti vežime vežėjo vietoje ir 
valdyti arklius be vadelių. Suprantama, kad toks Švietimo Valdybos 
darbas, ypač jo pradžioje, negalėjo būti kūrybiškai našus ir periferijai 
efektingas, nes iš pradžių turėjo būti atliktas siauro bendradarbių 
būrelio, vos beįstengusio atlikti eilinį koordinuojamai-administracinį 
darbą: registruoti įvykusius mokyklų įsisteigimo faktus, tvirtinti susi- 
būrusius tose mokyklose mokytojų kolektyvus, rinkti šiokią ar kitokią 
mokyklinę statistiką ir rūpinti programas, derintis prie skirtingų paski- 
rose zonose administracijos savybių ir potvarkių. Gana sunkus tarpzo- 
ninis susisiekimas ir kiek skirtinga paskirų zonų karinės adminstracijos 
politika DP atžvilgiu vertė Švietimo Valdybą perleisti savo kompeten- 
cijos dalį tam tikries švietimo įgaliotiniams paskirose zonose. Tačiau il- 
gainiui švietimo įgaliotinio institucija išliko tiktai britų zonoje. Čia įga- 
liotinis buvo Baltų Centrinės Tarybos lietuvių sekcijos vyriausiuoju 

mokyklų inspektoriumi, kuriam padėjo švietimo administravimą vykdyti 
keli apygardiniai inspektoriai. Pastarieji buvo ir tam tikrų karinės val- 
džios DP švietimo komisijų nariai. Minimas DP švietimo komisijas 
sudarė karinės valdžios atstovai, vokiečių švietimo administracijos at- 
stovai ir paskirų DP tautybių atstovai. 

Amerikiečių zonoje, be pačios Švietimo Valdybos (vėliau, baigian- 
tis „pabėgėliškos tremties“ laikotarpiui, Švietimo Valdyba buvo sub- 
ordinuota VLIK-o Vykdomasios Tarybos Tremtinių Tarnybos Valdyto- 
jui) ir jos skirtų kelių dalykinių inspektorių vidurinėms mokykloms 
(lietuvių kalbai ir literatūrai, matematikai ir pan.) bei pradinių mo- 
kyklų inspektorių, Lietuvių Tremtinių Bendruomenės apygardų vado- 
vybėje veikė švietimo skyriai, kurie rūpinosi medžiaginiu švietimo 
įstaigų būviu. 


Tremties mokyklos darbo komponentai. 


Kas sudaro mokyklą, nežiūrint, kur ir kokio laipsnio ji bebūtų? 
Norime atsakyti kartu su W. Reinu, kad mokyklą sudaro mokiniai, mo- 
kytojai ir tas tikslas, kuriam jie kartu susirenka ir dirba. Mokiniai šiame 
mokyklos komponentų trikampyje iš esmės turėtų užimti pagrindinę 
vietą, nes jiems mokyti ir auklėti steigiamos įvairių tipų mokyklos, 
kviečiami specialiai parengti vyresniųjų kartų atstovai - pedagogai. 
Kitaip sakant, mokykla yra erdvės ir laiko apsprendžiama mokinių - 
auklėtinių ir mokytojų - auklėtojų sąveikos forma, kurioje pedagoginių 
pastangų objektas yra jaunoji karta, mokiniai, Tačiau tos pačios peda- 
goginės pastangos privalo turėti ir savo turinį, kuris yra ne kas kita, 
kaip mokomoji medžiaga. Šitaip įsijungia į dviejų mokyklos komponen- 
tų sąveiką trečias, dvasinis, komponentas — mokomoji medžiaga. Prisi- 
mindami, kad mokykla niekad, net ir labiausiai scholastikos persunk- 
tos pedagogijos laikais, nėra buvusi visiškai atsijusi nuo gyvenimo, kons- 
tatuojame ketvirtą, netiesioginį mokyklos komponentą, tiksliau — jos 
darbą sąlygojantį veiksnį, kuris būtinai turi būti minimas ir vertina- 
mas greta anų trijų mokyklos komponentų. Tas veiksnys yra gyvena- 
moji aplinka. Lemiamą vaidmenį toje aplinkoje turi šeima, kaip pa- 
grindinis matūralus visuomeninės santvarkos vienetas. 


Šeima ir aplinka. Šeima, vykdydama savo socialinę ir moralinę pa- 
skirtį, yra ne tik jaunosios kartos gimdymo bei fizinio ugdymo, bet ir 
pirminio, paties natūraliausio, jos auklėjimo institucija. Todėl, norėda- 
mi nuosekliai aptarti tremties švietimo - auklėjimo būklę ir lygį, turi- 
me pradėti nuo to, kas anuo metu labiausiai sąlygojo pedagogų pastan- 

BALTŲ CENTRINĖ TARYBA si) 
Detmold, Wittjestr. 14 Detmold, „1947 
Tel. 2948 


J 
Nebasnkais Ša r Ą J 2 


Gerbiamas Pone, 


vasario 5 de: 


Artėja- mokslo metų galas. Labai noriu žinoti, kaip mokykloms seka- 
si išeiti programas. Tikiuose Tamsta neatsisakysi vienoj-kitoj gim- 
nazijoj Tamstai artimesnių dalykų dėstymą patikrinti. Į ką daugiau 
tenka kreipti dėmesio, Tamstai nurodymų nereikia. Vizitavimo rezul- 
tatus malonėkite man pranešti. 


Už. tą varginantį darbą galiu atsilyginti labai menkai, būtent, fak- 
„tinas susisiekimo išlaidas ir po RM+20,- dienpinigių, na" ir priedo 
savo. nuoširdžią padėką. 


Tikiuosi Tamsta neatsisakysi patalkininkauti, tad drauge siunčiu 
atatinkamą pažymėjimą. 


PN t 


Vyriausias Inspektorius 


DOKUMENTAS Nr. 1: Baltų Centrinė Taryba, 1947. Vyriausias Inspektorius M. 
Krikščiūnas prašo V. Čižiūną tapti mokyklų vizitatoriumi, 

LIETUVIU TREMTINIU BENDRUOMENĖ Kassel-Mattenberg, 1947.1.16. 


COMMUNITY OF LITRUANIAN 


DISPLACED PERSONS 
Svietimo Y'aldyba 


Pazymejimas. 


- Siuo rastu LTB Svi»timo Valdyba gezymi, kad p. Vaclovas 
Čižiūnas yra skirtas Svietimo 'aldybos Igsliotiniu 
Kulturos reikalams angių oxupacinejs zonoje. | 

Gerb, Lietuviu lremtiniu Bendruomenės Kulturos darbuoto- 
jai, Komitetai, Švietimo istaigu Vadovybės ir kiti organai 
prasomi teikti p. V. Ciziunui reikalinga pagalba jan skirtas 
par=izas =inanš. 


->----- az 7->-7>--T73--- 


DOKUMENTAS Nr. 2: Lietuvių Tremtinių Bendruomenės švietimo Valdybos Pa- 
žymėjimas skiriąs V. Čižiūną Švietimo Valdybos Įgaliotiniu Kultūros reikalams 
anglų okupacinėje zonoje. 

gas, būtent: nuo aplinkos ir jos svarbiausiojo pedagoginiu atžvilgiu kom- 
ponento — šeimos. 

Kokia buvo ano meto šeima? Ar tremties gyvenimo sąlygos buvo 
paveikusios šeimą ir kaip būtent? Nesigilindami į šiuos klausimus visu 
platumu, konstatuojame tik paviršutinius, mūsų pačių stebėtuosius, fak- 
tus, ir vieną - kitą spaudoje nuskambėjusį balsą, kad šeima nepalankio- 
se tremties medžiaginėse ir moralinėse sąlygose gyveno tam tikrą dvasi- 
nę krizę. Šeimos negalavimų skalė buvo labai įvairi, kaip įvairi pati 
žmogiškoji prigimtis. Šeimos, kurių tėvus siejo tvirti meilės ir pagarbos 
ryšiai, jei jos dar buvo kiek lengviau įsitaisiusios medžaginėje aplinkoje, 
sugebėjo išlaikyti tą pačią moralinę atmosferą, kurioje gyveno ir po 
tėvynės dangumi. Joms stigo tik įprastinių natūralių ryšių su gimtąja 
aplinka, kad visu pilnumu būtų galėjusios vykdyti savo socialinę misiją 
tautai ir žmoniaji. Kitos šeimos, ar dėl jų partnerių charakterio ydų, 
skirtingos pasaulėžiūros ir įpročių, ar aplamai dėl visos psichinės struk- 
tūros priešingybių, ir toje pačioje tėvynės gamtinėje bei socialinėje 
aplinkoje nebūtų įstengusios sukurti harmoningo jaunosios kartos auk- 
lėjimo židinio. Atsidūrusios tremtyje ir netekusios įprastinių egzisten- 
cijos sąlygų, jos čia žymiai sunkiau vykdė savo pedagoginę paskirtį. 
Dar 1946 m. Žiburių Nr. 7-me E. Vambutienė, bylodama vasario 16 d. 
šventės proga ir prisimindama 1915-18 m. tremtį Rusijoje (str. „Anuo- 
met ir dabar“), buvo pateikusi tam tikrą dviejų tremties likimo paliestų 
mūsų tautos kartų sugretinimą. Lygindama mūsų tremtinių skurdą 
Rusijoje 1915-18 metais ir jų moralės lygį su vėlesniųjų, daugumoje jau 
nepriklausomosios Lietuvos laikais išaugusios ir subrendusios kartos, 
tremtinių gyvenimu Vak. Europoje ir jų morale, straipsnio autorė gero- 
kai suabejoja pastarųjų moralės ir laikysenos garbingumu: „Dabar... 
dabar taip pat ir ne visai taip pat. Gerokai laiko praslinko. Mes Vaka- 
ruose ir mūsų vaikai mokosi tolimame Augsburge ar kitur. Jiems nieko 
negalima primesti, jie uoliai dirba ir sąmoningai ruošiasi gyvenimo ko- 
voms ir savo krašto gerovei. Bet mūsų senajai kartai? Tarp mūsų šian- 
dien ir mūsų tėvų anuomet maža beliko bendro: vien siekimas laisvos 
tėvynės. Jau šiandien sunku ir beatskirti, ką kitas pabėgėlis materiali- 
niame gyvenime skaito garbingų ir ką negarbingu...“ 

Gyvenimas DP stovyklose buvo perdaug viešas ir „tirštas“, todėl 
ir šeima buvo netekusi didelės dalies savo autonomijos, individualu- 
mo ir intimiškumo. Tatai bent kiek buvo pailiustravęs A. Kelmutis str. 
„Stovyklinio gyvenimo įtaka“ (Mintis Nr. 29, 1948). Prisimenant minė- 
tosios šeimos krizės reiškinius: tėvų nesantaiką, aštrėjančią kartais iki 
skyrybų, beprincipiškumą moralės ir auklėjimo klausimuose, dvasinę 
apatiją, abejingumą aukštesniams gyvenimo uždaviniams ir pan., ir 

SIMANO DAUKANTO Lietuviu Gimnazijos 


mokiniu elgesio, tvarkos ir mokslo 


taisykles. 


I. Bendrieji desniai. 


1. Kiekvienas mokinys-ne visais savo poelgiais, kalba ir laikysena 
atstovauja savo taulaj, tevu zemei ir mokyklai, kurioje mokosi. 

2. Mokinys-ne ne valandeles neuzmirsta, kad jo likimas yra surisias 
su likimu desimciu tukstanciu jo iautieciu, senu if jaunu, atsidu- 
rusiu toli nuo savo-levynes ribu. 

6. Svarbiausias lietuvio mokinio-nes fikslas yra visu ryztingumu ir 
stropiu darbu renglis gyvenimui ir kovai uz savo palies ir visos 
lietuviu tautos vieta ir teises pasaulyje. 


4. Uz galimybe mokytis ir uz teikiamas zinias bei igudzius mokinys- - 


ne yra dekingas Ievams, tautines bendruomenes valovybei ir 
mokytojams, o Ia savo dekinguma jis reiskia siropiu darbu Ir 
mandagiu laikymusi visur ir su visais. 


II. Mokinys namie ir viesumoje. (bendr. nuostatai) 
' 


III. 


„Kiekvienas mokinys, berniukas ar mergaite, niekad nepamirsia, 
kad lik sveikame kune yra sveika siela. Todel mokinys ryztingai 
vykdo visus tuos desnius, kurie jam stalomi tevu, mokytoju Ir 
visuomenes, likslu padeii jam islaikyti save sveika kunu ir siela, 
Mokinys-e neuzmirsta kad iai daroma: jo palies ir jo tautos labui. 
Todel mokinys-ę ryzlasi laisva valia: + 
a) sutvarkyli savo darbo Ir poilsio laika taip, kad miegui, tektu 
visada nemaziau, kaip 8 val. 

b) neatidelioti uzduotu naminiu darbu paskulinei dienai ir valandai, 
nes kiekvienas skubus darbas yra silpnesnis, todel ir mokytoju 
menkiau Vėrlinamas, mokiniui ir lietuviu tautai nenaudingas. 


€) rasto ir kilus darbus atlikti svariai Ir tvarkingai, nes lai ugdo“ 


mokinio buda, padeda laimeti geresni jo ziniu bei visuomeninio 
subrendimo Ivertinima. Svarios ir tvarkingai laikomos mokinio- 
nes knygos ir mekslo priemones yra -likriausios siropumo 
ir tvarkingumo liudininkes. 

d) nesididziuoti pries tevus, brolius, seseris ir kitus namiskius ar 
tauliecius savo ziniomis ar pazangumu ir neieskoti sau is lo 
pirmenybiu. Laisvu laiku jis padeda tevams ir broliams — 
seserims ju darbuose buvi rupesciuose. Mokinys susilaiko nuo 
savo draugu, mokyloju, laulieciu apkalbu. 

2. Mokinys savo elgesiu irlaikysena, bei tvarka stengiasi svetimtauciu. 
Jarpe irodyti, kad mes ir Iremiyje mokame buti kuliuringi, drausmin- 
gi, visuomeniski, mokame padeli Ir uzjaus'i vienas antra, mokame 
vertinti ir svelimtaucio elgesi. 

4. Mokinys saziningai tvarko savo laisvalaiki: nepasilieka galveje, 
viesose vietose vasaros laiku ilgiau kaip ligi 22 val, o ziemos 


laiku ligi 21-val. Po sio laiko kiekvienas mokinys Iuri buli namie 


Ir mokytis. 

Aisizvelgdama i musu gyvenima Iremtyje ir siovykloje prie ezero, 
"mokytoju taryba skiria flokiniams popietini laika polistui ligi 16val. 
Visi mokiniai, kurie nori pameskerioti, gali skirti lam reikalui tik 
si poilsio laika. Mokytoju Taryba primena visiems mokiniams 
elglis alsargiai ant ezero tiltelio. Visu, mokiniu pareiga yra ispeti 
nealsargiai besielgiancius draugus, o ypalingos alsargos reikia 
tuo laiku, kada prasideda apledejimai. 


Mokinys mokykloje. 
1 


„ Mokinys viska daro laiku ir hiekur neveluoja. Jis zino, kad velavi- 
mai yra mokyklos drausmes perzengimas, ir pacios mokyklos 
negėrbimas. . 

2. Be rimlos priezasties mokinys neturi praleisti pamoku. Mokini, 
be rimtos priezasties praleidusi penkias mokslo dienas, Mokyloji 
Taryba salina is mokyklos. 

vu. Kiekviena praleisia pamoka monkinys, pries vykdamas i mokykla, 
papraso tevus arba globvjus rastu pateisinti. Mokinys, negale- 
damas ilgesni laika lankyti mokyklos, ne veliau kaip per viena 
diena pranesa klases -aukleiojui apie neatvykimo priezasti. 
Nelankes mokyklos be lokio pranesimo trejeta dienu is eiles, 
mokinys gali buli isbraukias Is mokiniu skaiciaus. 

4. Mokinys, susirges apkreciamaia liga, Iuojau apie lai pranesa 
mokyklos vadovybei ir grizia i mokykla sik gydytojui leidus. 

5. Mokinys luri buli švarus Ir Ivarkingas, I.y. visada susisukaves, 
apsikarpes ir issivales nagus, drabuzius, balus ir t.1. Mokiniai 
nenesioja jokiu papuosalu, 

, Mokinys saugo savo ir miokyklos garbe. Jis mandagus mokykloje 
ir uz jos sienu, namuose ir kilur. Jis vengia bei kokju nepadoriu, 
zodziu ir sudraudzia negraziai bęsielgiancius draugus. 

7. Mokiniai nelauzo, negadina ir nebiaurioja mokyklos Iurto: suolu, 
kedziu, spintu, paveikslu, zentelapiu ir I.t. Sugadinta Iuria mokinys 
turi alpirkti arba pataisyli sovo, lesomis. Mokinys negadina ir 
neismoniuoja Ir fo turto, kuris priklauso bendrabuciui, vadinasi, 
ne mums — lietuviams. 

8. Mokinys, rengdamasis aisėkingam lautos darbui, stengiasi islaikyti 
sovo sveikala: jis neruko Ir vengia visko, kas ardo sveikata, 
silpnina jo jegas. Kurie is vyresniojo amziaus mokiniu karo ar 
tremties aplinkybese jau ipraio rukyti, o nuo lo iprocio savo 
valios jega negali alsisakyti, rukydami nesirodo viesai larp 
jaunesniuju draugu. > 


* 


a 


Klein- yv censee, 11. 11. 1946. 


J. C. Sdiwėnsen, DAS, Eckenuurae — 105, 100, 1.47. KB. 


9. Mokinio visuomeninis subrendimas vertinames page: jo elgesi, 
drausminguma, ivarkinguma ir darbsiuma. 
Drausmingumas vertinamas pagal mokinio savitvarda, mokeji- 
me, paklusti vyresniuju isakymams bei palarimams, tolerancija 
(pakania) svelimai nuomonei ir, apskritai, sugebejima gyventi ir 
dirbi bendruomeneje. . 
Tvarkingumas verlinamas pagal mokinio isvirsine' kultura: 
kuno, drabuziu, mokslo priemoniu ir gyvenamosios aplinkos 
svara, kiek jie nuo jo priklauso. š 
Darbstumas,verlinamas pagal mokinio siropuma alliekant 
pankai darbus, samoninga Ir tikslinga laiko naudojima darbui 
ir poilsiui. 


10. Be mokyklos vadovybės leidimo mokiriys nedalyvauja jokiose 


organizacijose, nelanko kilu mokyklu, kursu, pasilinksminimu, 
konceriu, ieairu ir I.t. 


11. Klases aukletoju paskirtieji tvarkdariai ziuri klases Ivarkos ir 


svaros: per periraukas alidaro ir uzdaro langus, ainega kreidos, 
nusluosio lenta, parupina rasalo, pasako kiekvienos pamokos 
pradzioje mokytojui, kurie mokiniai neatvyke, pranesa klases auklei 
tojui apie klases turto sulauzyma ar sugadinima ir i.t. 
Tvarkdariai stengiasi i klase ateili pirmuliniai ir po pamoku 
iseit paskuliniai. z 

Pastaba: Graziam -orui esant, visi mokiniai perirauku - melu 
iseina is klases ir koridoriu. 


12. Klases aukleioju  palvirlintieji mokiniu isrinktieji seniūnai ai 


slovauja savo klases draugus per visus mokslo melus visais 
klases reikalais, padeda tvarkdariui palaikyti klaseje Ivarka 
ir svara. i 


13. Mokiniai grieztai saugo Ir vyktio Mokytoju Tarybos Ieidziamas 


Jaisykles bei nutarinfus ir alskiru klases aukleloju bei mokytoju 
isakymus bei nurodymus: šali 


14. Mokinys, kuris pirmo trimesiro pabaigoje turi daugiau kalp iris, 


o antrojo trimestro pabaigoje daugiau kaip du nepalenkinamus 
trimestrinius pazymius is bet kuriu mokslo dalyku ar visuome- 
ninio stibrendimo dalyku, gali buti salinamas is gimnazijos 
Mokytoju Tarybos nularimu. 2 


15. Mokiniai, keliamieji i aukstesnes-klases su vieno dalyko. nepaten= 


kinamu pazymiu ir paliktieji loje pacioje klaseje kurso pakartoti 
su dviem, nepalenkinamais pazymiais (metiniais), laikomi moki= 
niais karididatais. ' Jie I Mokykla priimami tik Juo atveju, jei i + 
laisvu vieiu, priemus pazangesnius mokinius. 

Pasiaba: Aisizvelgian! i tremtyje turimas darbo salygas, Mokytoju 
Taryba pasili<ka sau teise aiskirais alvejais Ir rimtai molyvuolais 
sprendimais perkelti i auksiesne klase ir silpnesni mokini nei ji 
numato 15-si5 punkias, bel lokiu mokiniu skaicius neturi perzengti 
10*/0 viso mokiniu skaiciaus. 


16. Uz nusizengimus tvarkai ir padorumui mokiniai baudziami: 


L J | 


a) Irasu i klases zurnala aukleioj ziniai, 

b) klases aukletojo ispejimu, 

€) tevu Iskvielimu (klases aukletojui susilarus su inspekloriumi), 
d) viesu papeikimu pagal Mokytoju Tarybos nutarima, 

e) visuomeniniu dalyku pazymiu mazinimu ir 

f) pasalinimu is mokyklos 


"IV. Mokiniai bendrabutyje. 


1. Mokiniai turi buti bendrabutyje vasaros laiku-nuo 22 val., o ziemos 
laiku nuo 21 val. * pė 

2. Kambario mokiniai issirenka seniuna visiems mokslo metams. 
Ji tvir ina bendrabucio vedejas. 

3. Seniunas+alstovauja kambario draugams visuose ju reikaluose. 

4. Kambario budelojais visi mokiniai esii is eiles abeceles Ivarka. 
Budetojas pareigas eina viena diena. 

5. Budetojas priziuri kambario tvarka ir svara, isvedina, Issluoja, 
pakuria krosni, budi kitiems isvykus: Jei mokiniai iseina I pamokas, 
budelojas kambari uzrakina. k 

6. Isejus i mokykla lovos paliekamos paklotas. Visi daiktai ir 
drabuziai visuomet turi buti Ivarkingai sudeti. 

7. Kambaryje malkas skaldyti negalima. k 

8. Kambarys isplaunamas ireciadieniais Ir sesladieniajs iki 18 val. 
Plaunani gerai 'nusausinama, kad grindys nepermirktu. Isplovus 
pakuriama. krosnis, kad isdziuiu grindys. Dulkės nuo baldu Ir 
duru bei langu sluostomos kasdien su slapia sluosle. 

Kambarys issluojamas pries tai kiek palaiscius ar Isbaršcius 
slapiomis puvenomis. f. . 

9, "Mokiniai, kurie neallieka is eiles skiriamo tvarkos ar svaros 
prieziuros darbo, yra skiriami ta darba. atlikti be eiles bendrabucio 
vedėjo nuoziura. S + A 


10. 25 val. gesinama sviesa poilsiui. Visi kelia 7 val. ir apsitvarko 


bei pavalgo ligi 8 val 30 min. Po to seka trumpa tylos valandele, 
kuria mokiniai panaudoja pasiruosimui eii i pamokas. 

„ Sveciai, gimines ar kitu kambariu bei klasiu draugai Bendsibuais 
palalpose gali ia ias Pasakos laiku ligi 29 val., 0 ziemos laik- 
ligi 21 val. Nakvoti bendracucio patalpose niekas negali be benu 
„drabucio vedejo zinios. 


12: Bendrabucio palalpose nerukoma, negeriama, nekorluojama. 


Simano Daukanto Lietuviu Gimnazijos 
Mokytoju Taryba. 


DOKUMENTAS Nr. 3: Simano Daukanto Lietuvių Gimnazijos mokinių elgesio, 
tvarkos ir mokslo taisyklės. Klein-Wittensee, 1946.XI.11. 

jungiant juos su neigiamomis įtakomis, kylančiomis iš paties stovykli- 
nio gyvenimo režimo, prieš akis stoja gana niūrus anuometinio peda- 
goginio šeimos ir mokyklos bendradarbiavimo vaizdas. 


Mokiniai. Jaunoji karta, atsidūrusi tremtyje, augo ir brendo čia 
kitose sąlygose negu nepriklausomoje Lietuvoje. Ten ji augo ir mokėsi 
taikos meto gerovėje ir jau nuo lopšio dienų įprastose natūraliose 
sąlygose. Nepriklausomosios Lietuvos moksleivis ne tik naudojosi nepa- 
lyginamai geresnėmis medžiaginėmis mokymosi sąlygomis, bet jį supo 
visa sparčiai beaugančios tautinės kultūros atmosfera, kaip ir tėvynės 
laukų gamta. Tėvynėje moksleivis žinojo, ko jis gali siekti ir ką jis, ryž- 
damasis, tikrai pasieks. Tremties moksleivija buvo viso to netekusi. 
Dar karo ir okupacijų laikais prasidėjęs mokyklų darbo siaurinimas 
bei sunkinimas ir plintanti spekuliacija buvo padarę mokinių akyse 
mokslą reliatyviai mažiau vertingą už paprastą gyvenimo apsukrumą. 
Kitaip sakant, objektyvioji mokslo vertė okupacijų ir tremties sąlygose 
daugeliui mokinių buvo vargiai besuvokiama. 

Pirmojo pasaulinio karo metu (1915 m.) Mintaujos klebonas ka- 
nauninkas Kazimieras Jasėnas buvo parengęs ir išleidęs Rusijoje atsi- 
dūrusiems tautiečiams - tremtiniams skirtą „Vadovą išeiviams“, kuria- 
me, tarp daugelio priminimų ir pamokymų, buvo rašoma ir pedagogi- 
niais klausimais. Tarp kita ko, ten sakoma, kad lietuvių išeivių ir trem- 
tinių vaikai kitų tautybių vaikų masėje išsiskira daugelyje atvejų tuo, 
kad jie klasėje sunkiau suvaldomi ir kad jų intelektualinis interesas 
esąs sunkiai sužadinamas, nors dauguma jų savo gabumais pralenkianti 
klasės draugus kitataučius. 

Ar toks skaudus sprendimas buvo padarytas iš pakankamai plačių 
stebėjimų, sunku pasakyti. Bet mėginant iškelti tą pačią problemą Vo- 
kietijoje pergyventosios tremties atveju, sprendimas apie jos mokyklinį 
jaunimą gali būti nė kiek nelinksmesnis už kan. Jasėno. Viena šių eilu- 
čių autoriui pažįstama pedagogė, gimnazijos mokytoja, savo laiške skun- 
dėsi: „Kas daryti su jaunimu, kuris nuolat darosi blogesnis? Lagerinis 
gyvenimas veikia jaunimą destruktyviai. Svarbiausia, kaip stebiu, sun- 
kina mūsų darbą patys tėvai, neauklėdami vaikų. Ką mokykla gali 
per kelias valandas padaryti, jei visą likusį laiką aplinka veikia griau- 
nančiai? Mane paguodžia ponas X, važinėdamas ir stebėdamas jaunimą 
kitur. Jis sako, kad pas mus jaunimas dar elgiasi geriu, kaip kitur.“ 
Ne kitaip aimanavo dėl to „mokinių elgimosi“ ir kiti mokytojai beveik 
visose tremties mokyklose. 

Ir normaliose taikos gyvenimo sąlygose mokyklai buvo sunku kon- 
kuruoti aplinką, formuojant dorinį jaunimo charakterį. Mokykla yra 

galingas, tačiau toli gražu ne visagalis jaunosios kartos ugdymo veiks- 
nys. Galingesnė už mokyklą yra kovergencija, t.y. paveldėtų iš tėvų-pro- 
tėvių dvasinių savybių kryžiavimasis su aplinkos veiksniais. Joje glūdi 
atsakymas į kanauninko K. Jasėno samprotavimus ir cituoto laiško 
autorės nusiskundimus. Mūsų senojo kaimo tradicijoje auklėjimo klau- 
simai turėjo pakankamai vietos ir svorio, bet vėlesniųjų laikų pseudo- 
kultūra, ėjusi iš miestų ir miestelių į kaimą, daug ką gera iš tradicinio 
kaimiškojo auklėjimo išbraukė ir nieko jo vieton nedavė. Tremtinių 
stovyklose buvo susidūrę žmonės iš įvairių Lietuvos vietovių, kaimų, 
miestų ir miestelių, netekę ryšių su gimtąja žeme ir praradę organiškai 
išaugusios bendruomenės santykiavimo formas. Nors stovyklų gyvento- 
jai ir sudarė formaliai tam tikras bendruomenes, tačiau jų nariams 
stigo natūralios savitarpinės priklausomybė ir ryšių, susidariusių am- 
žiais žmogų formavusioje ir, atvirkščiai, jo paties formuotoje gamtinėje 
ir kultūrinėje aplinkoje. Stovyklinio gyvenimo režimas suponavo dirb- 
tinę ir laikiną žmonių savitarpio priklausomybę, o bendrasis katilas ir 
visos kitos nemokamai gautos gėrybės niveliavo žmonių protuose am- 
žiaus bei išsilavinimo distanciją, taip pat teikė progų pavydui ir įvai- 
riems vulgariems susidūrimams reikštis. 

Jau minėtame A. Kelmučio straipsnyje buvo įtikinamai pailius- 
truota, kaip stovyklinio gyvenimo aplinkybėse šeimos, ypač tėvo, auto- 
ritetas smuko vaikų akyse. Kai šeimos pragyvenimo šaltinis nebuvo tė- 
vo uždarbis, bet nemokamai teikiama pasaulinė išmalda, kai 18-metis 
jaunuolis stovyklos gyvenime jau nebuvo paauglys, bet suaugęs žmogus, 
kuriam ir teisės ir prievolės buvo lygiai su tėvu taikomos, tai ir tėvų 
autoritetas turėjo atsidurti žemesniame laipsnyje. Reikia tik prisiminti 
ano meto stovyklų gyventojų susirinkimus, ginčus juose ir rinkimus, 
kuriuose vyresnieji jaunuoliai patys dalyvavo, o jaunesnieji gavo pa- 
siklausyti atgarsių, tai nesunkiai suprasime, kodėl stovyklinis jauni- 
mas tiek mokykloje, tiek kitur viešumoje buvo kitoniškas negu tėvy- 
nėje buvęs. 

Pagrindinis tremties ir emigracijos jaunimo būdo požymis buvo ir 
yra savarankumo troškimas. Deja, tas savarankumas nei šeimos nei mo- 
kyklos sienose nepaverčiamas saviveikla ir saviaukla. Dabartinė relia- 
tyvi jaunuolių autonomija yra per ankstyva (normalaus būvio mastu 
vertinant) ir labai dažnai reiškiasi stačiokiška laikysena, tuščiomis kal- 
bomis i; visokių pomėgiavimų ieškojimu. 

Prisimenant intelektualinio intereso menkumą, kuriuo kadaise kan. 
K. Jasėnas kaltino Rusijos plotuose pasklidusios pabėgėlių masės jauni- 
mą, tenka konstatuoti tokį patį reiškinį ir II-jo pasaulinio karo pabėgėlių 
jaunime. Bibliotekų menkumas stovyklose, vadovėlių stoka ir su ja 

susijęs mokomosios medžiagos konspektyvumas labai siaurino anuome- 
tinio moksleivio intelektualinį akiratį. Tačiau ir tada lemiamos reikš- 
mės šiam reiškiniui turėjo intelektinės kultūros („rašto kultūros“) sto- 
ka daugelyje šeimų. Skirtumas tarp mokinių, augančių šeimose su rašto 
kultūros tradicija ir be jos, mokytojams yra pakankamai pažįstamas. 


Teisingai A. Kelmutis pastebėjo minėtame „Minties“ straipsnyje, 
kad „stovyklinis gyvenimas, kuris suaugusius kartais gali blogai veikti, 
priešmokyklinio amžiaus vaikams yra tuo geras, kad apsaugoja juos nuo 
nutautimo.“ Tikrai, mūsų priešmokykliniai mažieji, gyvendami stovyk- 
lose ir lankydami vaikų darželius, išvengė visų tų pavojų, kurie būtų 
tykoję gyvenant tremtinių šeimoms paskirai išsisklaidžius vokiečių gy- 
ventojų masėje. Dabar tie patys pavojai tyko ir veikia mūsų mažuo- 
sius pasaulinėje lietuvių diasporoje. 


Mokytojai. Mokytojai yra lemiamas švietimo darbo veiksnys ta 
prasme, kad jie būtent formuoja jaunimo būdą ir perteikia jam kultū- 
rines vertybes mokyklų sienose. Neveltui tad sakoma, kad mokykla yra 
tiek verta, kiek verti mokytojai, kurie joje dirba. Nepriklausomos Lie- 
tuvos mokytojai, nors ir nevienodai pasirengę savo profesijai (vertinant 
tą patį mokyklos laipsnį), mokymo darbo praktikoje buvo. visi gerokai 
įgudę. Truko jiems glaudesnio kontakto su platesniu pedagoginiu pa- 
sauliu ir artimesnio naujausių pedagoginių laimėjimų pažinimo, tačiau 
savo siaurame uždavinių bare Lietuvos mokytojai neturėjo jokios 
priežasties rausti prieš savo kitus europinius kolegas. 


Esame tos buvusios didelės (arti 10.000 žmonių visų rūšių mokyk- 
lose) lietuvių pedagogų šeimos atlauža išeivijoje. Žinome, kokių dide- 
lių ir skaudžių nuostolių patyrė Lietuvos mokytojija 1940-41 m. bol- 
ševikų okupacijoje ir ypač pabaigoje: arti 1.000 mokytojų buvo suimta 
ir išvežta į tolimuosius Sovietų imperijos pakraščius begalinėms kan- 
čioms ir sunaikinimui. Taip pat žinome, kad pedagogai mūsų tautos 
rezistencijoje ir martyriume turi pakelti keleriopai sunkesnes moralines 
(o gal ir fizines) kančias už eilinį tautietį. Suprantame, kodėl taip yra. 
Suprantame taip pat, kad tėvynėje ir mokytojų eilėse atsiranda menka- 
dvasių, kurie su atsidavimu rusų atneštai tvarkai vykdo tautos sielos 
vergiamąjį darbą. Reikia taip pat įvertinti aplinkybę, kad rusų komu- 
nistinio režimo vykdytojai jau įstengė parengti per kelioliką metų nau- 
jus švietimo darbo kadrus, kurių pagalba siekia perauklėti lietuvių 
tautos jaunąsias kartas. Žinome, kad tas „perauklėjimas“ nėra toks sėk- 
mingas, kad lietuviškasis jaunimas savo daugumoje tebėra ištikimas tau- 
tos kultūrai ir tradicijoms. 

Simano Daukanto lietuvių gimnazija Klein Wittensee stovykloje 1947-48 mokslo 
metais. Iš kairės į dešinę, antroje sėdinčiųjų eilėje, mokytojai: J. Beinoris, kun. J. 
Steponaitis, V. Čižiūnas, V. Siskinas, A. Paškevičienė, dr. K. Mockus, S. Ješinska 
(latvė), R. čČižiūnienė, P. Balčius ir J. Bernotas. 


Sakoma, kad lietuvių mokytojų būta tremtyje apie 1.500 žmonių. 
Tad būta tikrai didelio mūsų būrio. Imant senąjį mokytojų skaičiaus san- 
tykį su visais kitais krašto gyventojais nepriklausomoje Lietuvoje ir 
lyginant su tolygiu santykiu tremtyje, pastebime didelį skirtumą. Lie- 
tuvoje vienas pedagogas atiteko 250 gyventojų, o tremtyje vienas pe- 
dagogas teko apytikriai 55-ms tremtinių bendruomenės nariams. 
Taigi, santykis jau nepaprastai aukštas ir švietimo darbui tremtinių 
bendruomenėje labai palankus, jeigu visi mokytojai būtų buvę pro- 
fesionalai. 

Pasitikrinkime, kas sudarė mūsų tremties pedagogų gretas. Mo- 
kytojų cenzo ir stažo statistinių duomenų neturėdami, negalime tiksliai 
vertinti tremties mokytojų teorinio ir praktinio pajėgumo. Antra ver- 
tus, ir tais duomenimis operuodami, mes didele dalimi tik teorizuotume. 
Mat, nenormaliame stovykliniame gyvenime daug kas, net ir profesi- 
nis darbas buvo tik reliatyviai našus. Aplamai sprendžiant, bene ge- 
riausiai aprūpintos kvalifikuotais (cenzo ir stažo atžvilgiais) peda- 

gogais buvo tremties pradinės mokyklos. Tačiau ir jose buvo kurjozinių 
reiškinių. Pvz., vienoje Šiaurės Vokietijos lietuvių tremtinių stovykloje 
buvo pradinė mokykla, kurios mokytojais buvo: prastokai lietuvių kalbą 
mokanti gimnazijos mokytoja - matematikė (vedėja), toks pat kalbcs 
atžvilgiu senyvas buv. aukšto laipsnio karininkas, dvi gimnaziją ir vasa- 
ros mokytojų kursus baigusios jaunos mokytojos ir, pagaliau, jas abi 
pakeitęs mokytojų seminariją baigęs, bet ilgiau nepraktikavęs, buvęs 
karininkas. Tačiau ir pastarasis, mažinant stovykloje tarnautojų perso- 
nalą, buvo išbrauktas iš etatų. Iki stovyklos gyvavimo pabaigos liko 
mokykloje dirbti anie du pirmieji mokytojai. 

Vaikų darželiai, kurių veiklai tremtinių bendruomenės valdomie- 
ji organai galėjo teikti didžiausio svorio ir dėmesio, pedagoginio perso- 
nalo atžvilgiu buvo labai nevienodai laimingi. Vietoms juose dirbo 
kvalifikuotos ir su prityrimu auklėtojos, tačiau buvo ir tokių vaikų 
darželių, kuriuose visą laiką dirbo įvairaus cenzo nekvalifikuotos gerų 
norų, bet mažo pedagoginio nusimanymo moterys. 1946 m. išleistos Det- 
molde vaikų darželių auklėtojų laidos buvo jau tuomet permaža. Vėliau, 
1947 m. vasarą, YMCA rengtuose 2-4 savaičių kursuose (britų zonoje) 
lietuvaičių lankytojų buvo taip pat permaža. Kadangi emigracija retino 
ir mokytojų moterų gretas, lengviausiai galėjo būti rengiamos v. dar- 
želių auklėtojos kaip tik tokiuose YMCA kursuose, kurie, deja, lietuvių 
nebuvo pakankamai įvertinti ir išnaudoti. 

Gimnazijų ir progimnazijų mokytojų sąstatas taip pat nebuvo vieno- 
do lygio. Kai kur moytojų personalas laimingu būdu buvo susidaręs 
beveik ištisai iš mokytojų profesionalų, cenzuotų ir su stažu. Tačiau 
buvo ir tokių gimnazijų ir progimnazijų, kuriose mokytojai-talki- 
ninkai sudarė žymią mokytojų personalo persvarą. Pedagogais-talkinin- 
kais čia vadinami visi tie asmenys, kurie nėra kvalifikuoti mokytojai, 
bet kitų sričių specialistai (kad ir baigę aukštąjį mokslą), taip pat 
įvairūs studijuojantieji asmenys, ar pradinių mokyklų mokytojai, dirbę 
aukštesnėse mokyklose. Šia proga prisimintina laikraštinė polemika 
tarp dr. J. Griniaus ir Kasselio gimnazijos 1946-47 m. m. tėvų komiteto 
bei (netiesioginiu būdu) Švietimo Valdybos. Dr. J. Grinius savo straips- 
nyje „Kultūros ir labdaros reikalais“ (Žiburių Nr. 21, 1947 m.) įvairių 
kultūrinių klausimų eilėje prikišo Švietimo Valdybai, kad ji palikusi 
neperorganizuota, nors 1946 m. rudenį gimnazijos direktorių suvažiavi- 
mas tą reikalą kėlęs ir svarstęs, ir pridūrė, kad „nebuvimas toj val- 
dyboj pedagoginių autoritetų atsiliepia ir gimnazijoms, kur pradeda 
reikštis pakrikimas ir lengvabūdiškumas“. Tokį savo teigimą J. Gri- 
nius pailiustravo pora pavyzdžių iš Kasselio ir Mergentheimo liet. trem- 
tinių gimnazijų. Pirmojoje direktoriumi buvęs paskirtas nediplomuotas 

inžinierius, nors joje dirbę bene trys buvę gim. direktoriai, o antrojoj 
mokytojų sąstatas esąs taip pat menkas. Šitokie reiškinai galį privesti 
prie to, kad universitetai pradėsią nepasitikėti mūsų tremties gimnazijų 
brandos atestatais. Į tokį J. Griniaus kaltinimą, adresuotą Švietimo Val- 
dybai, atsiliepė 1947 m. birželio mėn. pradžioje Švietimo Valdyba viešu, 
visoje tremtinių spaudoje paskelbtu, pareiškimu, protestuodama prieš 
„mūsų gimnazijų vardo šmeižimą ir brandos atestatams nepasitikėji- 
mo provokavimą“ ir pabrėžtinai pažymėdama, kad „nė vienai lietuvių 
gimnazijai niekuomet nevadovavo ir šiuo metu nevadovauja joks direk- 
torius, kuris nebūtų akademinio išsimokslinimo“ ir kad tremties mo- 
kyklų mokomasis personalas privaląs tokio pat mokslo cenzo, koks 
buvęs privalomas valstybinių mokyklų mokytojams Lietuvoje. Tame pat 
pareiškime buvo paskelbta, kad gimnazijos išleidžiančios abiturientus, 
kurie „savo pasirengimu yra verti jiems duodamų brandos atestatų“, 
kad visos švietimo įstaigos tvarkomos pagal Lietuvos Respublikos 
įstatymus ir taisykles, mokslas einamas pagal Švietimo Min-jos patvir- 
tintas programas ir t.t. O Kasselio lietuvių gimnazijos tėvų komitetas 
paskelbė Mintyje ir Mūsų Kelyje protestą prieš J. Griniaus tvirtinimus, 
pažymėdamas, kad minėtoje gimnazijoje dvejus metus buvęs direkto- 
riumi jos steigėjas inžinierius turįs didelių nuopelnų bendruomenei, 
baigęs V. D. Universitetą ir gilinęs savo specialybę Paryžiuje. Gerokai 
vėliau (1947.IX.13) J. Grinius, atsiliepdamas vėl tuose pačiuose Žibu- 
riuose, atsakė Kasselio liet. g-jos tėvų komitetui ir, netiesioginiu 
būdu, Švietimo Valdybai, pasiteisindamas ir atsiprašydamas konkrečiu 
Kasselio atveju, bet ir griežtai pasisakydamas ir toliau pasiliekąs tos 
pat nuomonės, kad inžinieriai ir įvairūs kitų specialybių baigę aukštąjį 
mokslą asmenys tesą tik gastrolieriai pedagoginiame darbe. Jei tokių 
gastrolierių atsiranda net specialiai pedagogų darbui pasirengusių tar- 
pe, tai techniškųjų specialybių žmonės tą skaičių padidiną, nes „šie 
pastarieji labai retai su gimnazija ilgesniam laikui tesusiriša, nebent 
aplinkybių verčiami“, sako tame straipsnyje J. Grinius. 

Ties šiuo ginču tremties spaudoje kiek ilgiau sustojome tam, kad 
pailiustruotume du skirtingus to paties dalyko vertinimus: oficialųjį, 
optimistinį, ir neoficialųjį, privataus asmens, žinomo literato ir kultū- 
rininko, — įspėjamąjį, jeigu jau ne pesimistinį. Žinodami, kad švietimo 
organizavimas tremtyje jau iš pat pradžių negalėjo būti nei planin- 
gas nei koordinuotas, pateisiname ir tų „pedagogų - gastrolierių“ dar- 
bą tremties gimnazijose bei progimnazijose. Kai mūsų tremtinių bend- 
ruomenė, pradžioje priskaičiusi per 70.000 narių, gyveno išsiblaškiusi 
dideliame Vokietijos plote ir čia turėjo įvairaus dydžio stovyklose et 
25 gimnazijas ir 15 progimnazijų ir jose kiekvienam mokytojui teko 

tik po 4,5 mokinio, tai kiekvienas pasakys, kad jokios normaliose gyve- 
nimo sąlygose to nebūtų buvę. Tokio dydžio bendruomenei būtų paka- 
kę 4-5 gimnazijų, nes didelė dalis mokslo amžiaus jaunimo būtų lan- 
kiusi ir specialines mokyklas, kurių kaip tik tai bendruomenei visą lai- 
ką stigo. Bet imkime mūsų samprotavimų pagrindu ne bendruomenę, 
o jos vidurinių mokyklų moksleiviją, kurios tremties pabaigoje būta 
per 3.000 ir iš kurios normaliais laikais būtinai būtų iškritę apie 2570 
mokinių. Šiam visam moksleivių skaičiui pačiu geriausiu atveju būtų 
pakakę 9 gimnazijų. Tose gimnazijose būtų dirbę 160-180 mokyto- 
jų (po 18 ar po 20 kiekvienoje). Manau, kiekvienas supras, kad sure- 
dukavus mokytojų skaičių iš 700 su viršum į 180 jokių „gastrolierių“ jų 
tarpe nebeliktų. Tačiau kai vienoje ar kitoje progimnazijoje 1946 m. 
būta 17 mokytojų ir tik 27 mokiniai (žiūr. 1946 m. Tremties Mokykla 
Nr. 1, 87 psl.), tai nenoromis teko sutikti su J. Griniaus teigimu, kad 
„tokių gastrolierių-mokytojų svarbiausias uždavinys — gauti keletą pa- 
mokų, dirbančiojo priedą ir cigaretes...“ Bet ir šitaip į kaikuriuos jų 
(nevisus, atsiprašome!) žiūrėdami, turime būti teisingi ir prisiminti, 
kad dėl šio reiškinio pirmoje eilėje buvo kaltas visų mūsų likimas, iš- 
blaškęs mus įvairiausiuose Vokietijos užkampiuose ir neleidęs burtis 
savo pačių valia į pasirinktus centrus. O mokslo troškimas tėvuose ir vai- 
kuose iš pradžių buvo tikrai didelis! Mokytojų pasiskirstymas stovyk- 
lose buvo visiškai atsitiktinis, ir ne Švietimo Valdybos valioje buvo 
juos tinkamai sukilnoti ir paskirstyti. Taip ir susidarė čia aptariami 
padariniai, dažnokai tikrai žalingi tremties moksleivijos išprusimui ir 
išsiauklėjimui. 

Mokomoji medžiaga. Mokomoji medžiaga yra trečias svarbus peda- 
goginės sąveikos komponentas, kurį turime paprastai mokslo planuo- 
se (programose) išreikštą. Tremties mokyklų programomis rūpintis švie- 
timo vadovybė griebėsi jau pat savo veiklos pradžioje. Gaivalingai be- 
sikuriant mokykloms visose mūsų tautiečių gyventose stovyklose, 
švietimo vadovybei nebeliko nieko kita, kaip skubėti duoti joms tai, kas 
greičiausiu būdu buvo galima parengti. Todėl ir buvo skubiai multipli- 
kuotos su pataisomis 4-rių metų pradinės mokyklos programos ir 1939 m. 
Švietimo Ministerijos patvirtintos gimnazijų programos. Jos abi vė- 
liau, 1946 m., buvo išspausdintos atskirais leidiniais. 

Priedu prie čia minimų mokslų planų 1947 m. pabaigoje buvo pa- 
rengta speciali visuomeninio ugdymo programa, skirta klasių auklėjimo 
reikalams. Ši programa pakeitė 1946 m. Tremtinių Mokyklos Nr. 2 ofi- 
cialiame skyriuje paskelbtąsias visuomeninio ugdymo temas auklėja- 
miesiems pasikalbėjimams ir pratyboms (ištisai pakartotas iš 1942 m. 

Švietimo Valdybos paskelbtųjų programų gimnazijoms ir progimnazi- 
joms). 

Kalbant apie mokomąją medžiagą, kurią turėjo tremties mokytojai 
pateikti mokykliniam jaunimui, reikia pažymėti, kad ta medžiaga buvo 
tik mūsų švietimo tradicijos padarinys ir toli gražu ne visa atitiko to 
meto reikalavimus. Tačiau ir tokia ji būtų buvusi gera, nei ne tie sun- 
kumai, su kuriais tremties mokykla turėjo susidurti. Apie juos bus kal- 
bama vėliau. Tiek tremties mokytojai, tiek ir švietimo vadovybė labai 
gerai nusimanė, kad gimnazijų bei progimnazijų teikiamas jaunimui 
mokslas, būdamas ištisai teorinis, nedaug kuo bepadės emigracijos pers- 
pektyvų požiūriu. Tam tremties mokyklų teikiamo mokslo teoriškumui 
atsverti Švietimo Valdyba 1946-47 m. m. buvo paskyrusi vienai mokslo 
metų ketvirčiai pakeistą gimnazijų ir progimnazijų pamokų lentelę su 
amatų ir kitų praktiškų dalykų valandomis. Daugelyje gimnazijų bei 
progimnazijų šis bandymas davė visai neblogų vaisių. Mokiniai, kad ir 
nedidelį specialybių pasirinkimą turėdami, išėjo tam tikrą teorinį bei 
praktinį jų kursą. Kaikurios gimnazijos visai rimtai „apginklavo“ bent 
pagrindiniais amatų įgūdžiais labiau atsidėjusius savo mokinius. Gai- 
la tik, kad daugeliui tremties vidurinių mokyklų stigo paprasčiausių 
įrengimų bei įrankių amatams pažinti ir jų srityse prasilavinti. 

Ta proga prisimintinos tremties amatų mokyklos, kurių visose tri- 
jose Vak. Vokietijos zonose būta septynių su pusketvirto šimto moki- 
nių. Su kokiu vargu jos buvo steigiamos, liudija britų zonos vyr. Ins- 
pektoriaus M. Krikščiūno pranešimas aukštesniųjų m-lų lietuvių kalbos 
ir matematikos-fizikos mokytojų konferencijoje Neustadte a. Rbge 
1947 m. gruodžio 3-6 d., išspausdintas Žingsnių žurnale (Nr. 12, 31- 
39 psl). Visų šitų mokyklų mokslo planai ir medžiaga, be abejonės, 
buvo pačių mokytojų kolektyvų sudaryti, kaip ir jų pastangomis įsteig- 
tos pačios mokyklos. 

Prisimintina ir viena naujenybė mūsų buvusioje tremties mokyklų 
sistemoje, būtėnt: Švietimo Valdyba buvo deklaravusi, kad pradžios 
mokslas tremtinių mokyklose esąs aštuonerių metų ir kad gimnazijos 
I-IV klasių koncentras ir keturklasė progimnazija sudarą antrąjį pradi- 
nio mokslo laipsnį. Tokia deklaracija, žinoma, nieko iš esmės toje švie- 
timo sistemoje, ypač darbo praktikoje, nepakeitė. Gimnazijos ir progim- 
nazijos dirbo, kaip ir seniau dirbusios, tų pačių klasių sudėtyje ir tais 
pačiais mokomosios medžiagos skirstymo ir dėstymo principais. Prakti- 
koje tendencija vadintis progimnazija pasiliko tokia stipri, kad X sto- 
vykloje, turinčioje 11 atitinkamo amžiaus ir pasirengimo vaikų, buvo 
įsikurusi ir kurį laiką veikė progimnazija su bene 7-ais mokytojais (visi 
jie, berods, buvo pradinės mokyklos mokytojai). 

Apimant vienu žvilgsniu visą tremties mokyklų sistemą ir mokymo 
planus, tenka ypatingai iškelti lituanistinių dalykų reikšmę mokomo- 
sios medžiagos visumoje. Lietuvių kalbos bei literatūros, Lietuvos 
istorijos ir geografijos mokymas ypač stiprino tėvynės gyvenimo vaizdų 
išlaikymą jaunosios kartos sąmonėje, ugdė jos patriotizmą ir teigiamus 
tautino būdo bruožus. Svetimoje kultūrinėje aplinkoje veikiančiai mo- 
kyklai šie uždaviniai buvo nelengvi. Buvo reikalinga ypatingai gerai 
apgalvota ne vienų pačių lituanistinių, bet ir visų kitų dalykų mokomo- 
sios medžiagos koncentracija tautos gyvybės, darbo ir kovos temų 
pagrindu. Šitokia koncentracija nebuvo mokomųjų planų įtaigojama: ji 
buvo palikta pačių mokytojų kolektyvų iniciatyvai ir atsakomybei. 


Mokymo ir auklėjimo galimybės 


Koks nelengvas buvo mūsų tremties mokyklų darbas, kiekvienas 
šiokią-tokią nuovoką apie mokymą ir auklėjimą turįs žmogus supranta. 
Tik paprastai mokymo sunkumai tėvų ir pašaliečių dažniau užsimenami 
ir atjaučiami, negu auklėjimo sunkumai. Mokytojai, priešingai, labiau 
diskutuoja auklėjimo sunkumus ir, man rodosi, niekad nebūtų atsisakę 
tęsti mokymo darbą turėtose aplinkybėse, jei tik moralinė stovyklų 
atmosfera būtų buvusi skaidresnė ir palankesnė mokyklų auklėjama- 
jam darbui. 

Apie mokymo sunkumus kalbant, tenka prisiminti didžiausia eilė 
trūkumų, kurie be galo sunkino tremties mokytojų ir mokinių darbą. 
Jau vienos patalpos, kuriose veikė daugumas mūsų visų rūšių tremties 
mokyklų, buvo žemiau betkurių mokyklinės higienos reikalavimų. Bal- 
dų primityvumas, mokslo priemonių, ypač vadovėlių, stoka ir bibliotekos 
menkumas vargino mokinius ir mokytojus ir mažino jų darbo našumą. 
Mokytojai ir mokiniai, neturėdami vadovėlių, gaišino daug laiko ir ener- 
gijos vieni konspektus rengdami, juos diktuodami ar multiplikuodami, 
kiti gi — užsirašinėdami. Laimingos buvo tos mokyklos, kurioms buvo 
prieinamas rotatorius, rašomoji mašinėlė ir atitinkamas popieriaus kie- 
kis! Ketvirtuosius mokslo metus tremtyje baigdami, dar neturėjome visų 
reikiamų vadovėlių pradinėms mokykloms ir gimnazijoms, vis dar mo- 
kyklinis jaunimas buvo verčiamas rašyti klasėje diktuojamas kaikurių 
svarbių mokslo dalykų santraukas ir beveik iš jų vienų mokytis. Kokius 
reikiamus kabinetus turėjome fizikos, chemijos ar biologijos dalykams 
gimnazijose? Keletą paveikslų, kokį modelį, pačių mokytojų pagamin- 
tą lentelę, porą laibastiklių... Tačiau tai buvo tik didelio vargo prie- 
monės. Tad ir tokie labiausiai empiriniai mokslai tremties mokyklose 
buvo išeinami žodžio dėstomuoju ir kreida vaizduojamuoju būdu. Ten- 

dencijos į verbalizmą mūsų mokyklose būta visais laikais gana stiprios, 
tremtyje gi ir prieš pačių pažangiausių mūsų pedagogų valią ji buvo 
viešpataujanti. Pedagogas-lituanistas, istorikas, geografas neturėjo rei- 
kiamų iliustracinių priemonių (paveikslų, žemėlapių, albumų, epidias- 
kopų su reikiamais diapozityvais, atvirukais ar iškarpomis) arba jas pats 
gaudė-rankiojo ir gaminosi nepaprastai sunkiose aplinkybėse. 

Gal kiek laimingesnės buvo kaikurios didesnių centrų ar prie gerų 
susisiekimo kelių buvusios mokyklos, jei jos galėjo ir bandė aplankyti 
vieną-kitą kartą vokiečių mokyklų fizikos ar chemijos kabinetus, paeks- 
kursavo į paveikslų galerijas, muziejus, zoologijos sodus ir visur ten, 
kur kuo nors galėjo parodyti mokiniams tą tikrovę, kurią aptardavo 
žodžiu savo skurdžiose mokyklų sienose. 

Šių faktų ir reiškinių, tik labai apgraibomis čia išdėstytų, akivaiz- 
doje oficialusis optimizmas, kuris skambėjo LTB Švietimo Valdybos pa- 
reiškime dėl piktų prasimanymų, pažeidusių mūsų švietimo įstaigų ge- 
rą vardą, buvo reliatyvaus svorio. Tvirtinimas, kad „mūsų gimnazijos 
išleidžia abiturientus, kurie savo pasirengimu yra verti jiems duo- 
damų brandos atestatų“ (žiūr. Švietimo Valdybos pareiškimą Min- 
ties Nr. 61, 1947 m.) buvo, aplinkybėms verčiant, gal ir būtinas, bet 
kartu ir truputį aprioriškas, nes joks inspektavimas neišlygino skirtu- 
mų tarp didesnių mūsų tremties centrų ir tolimų užkampių gimna- 
zijų, toli gražu nevienodai aprūpintų mokytojais, patalpomis, vadovėliais, 
bibliotekomis ir kitomis mokslo priemonėmis. 

Dar viena aplinkybė mažino mūsų tremties gimnazijų darbo na- 
šumą ir sunkiai gulė ant mokytojų pečių. Neriaža dalis mokinių, ne- 
turėdama kur kitur pritaikyti savo praktinių gabumų ir polinkių, tik 
stovyklinio gyvenimo dėka ir savo tėvų bei globėjų valia pateko į bend- 
rojo lavinimo mokyklą (gimnaziją). Čia jie dėl negebėjimo abstrahuoti 
buvo traktuojami, kaip negabūs, atsilikėliai ir tikrai labai sunkino mo- 
kytojų darbą. Tačiau visais laikais ir visose tautose tam tikra dalis jau- 
nimo, būdama negabi abstrahuoti, ėjo ir eina mokytis amatų, susiranda 
sau tinkamą verslą ir neblogiau verčiasi už išmokslintą kaimyną ar 
draugą. Galima drąsiai tvirtinti, kad mūsų „sunkieji“ tremties gimna- 
zijų mokiniai buvo kaip tik tie „gimnazistai per prievartą“, kurie čia 
mokėsi tik dėl to, kad kitokio tipo mokyklų jiems stovykloje nebuvo. 

Ta proga tenka prisiminti ir fizinį lavinimą tremties mokyklose. 
Visą laiką nebuvęs reikiamoje aukštumoje dėl suprantamų priežasčių, 
fizinis lavinimas į tremties pabaigą silpo ir dėl didėjusios tinkamų 
mokytojų stokos. Nuolat spartėjusi emigracija negailestingai retino fi- 
zinio lavinimo mokytojų gretas. Apie fizinio lavinimo trūkumus ano 

|as - Age Of sch00l-chiliren 


1. 626 /R/ Det have stated thet the limit of ages 
of sohool children in your scho0l will be as fellewa: 
Lithuanian - from 6 to 9 years 0ld 
A11 ethers - from 6 te 12 years 6ld, 


Therefore you will see to it that from this dete ther- 


will be no one Over these ages ettending classes in you r 
sohoel, This inoludes privete errangemenis between parent: 


and teachers. 


gopeat = ne One Sever these ages will attend your so 


C0 /Signeture/ 
Officer Vommeniding 
122 DPACCS 


I certify that I have received reai end understęgą 
this letter and will carry out these indtrucoticns 


Zitkus Antenes Spakenberg I 
Grewis Karlis  Spackenberg III 
Tomas Edueris Grenzstresse 


DOKUMENTAS Nr. 4: 122 DPACCS Branche note 10 Dec. 48 kad Military Go- 
vernment Detachment 626(R) įsako lietuvių vaikus nepriimti į mokyklas po 9 m. 
amžiaus, bet latvių ir estų vaikai gali lankyti iki 12 m. amžiaus. 

meto mokyklose išsamiai ir teisingai buvo pasisakęs šios srities vei- 
kėjas J. Jašinskas straipsnyje „Fizinio auklėjimo reikalu“ (Minties 
Nr. 41 ir 42, 1947). - 

Lygis greta su mokymu visur ir visuomet nagrinėtinas ir auklėjimo 
klausimas. Jis tremties mokyklose buvo dar aktualesnis negu tėvy- 
nėje. Tačiau aplinkybės, kuriose dirbo visų rūšių mokyklos tremtyje, 
buvo labai nepalankios auklėjamam poveikiui, kaip jau iš dalies buvo 
anksčiau prasitarta. 

Auklėjimo klausimas neišvengiamai yra ir autoriteto klausimas. 
Nepriklausomosios Lietuvos gyvenime tiek nesubrendusios demokrati- 
jos, tiek ir vėliau įsiviešpatavusio „autoritetinio“ režimo laikais autori- 
teto klausimas niekad nebuvo nei visuomenės, nei jos vadų tinkamai 
suprastas ir įvertintas. Vėliau, jau tremties sąlygose išblaškytosios tau- 
tos skeveldros patyrė autoriteto ir drausmės sujaukimo pasekmes. Sto- 
vykliniame gyvenime susidūrė nors ir vienos tautybės žmonės, bet jų 
visų praeitis buvo skirtinga, nervai pairę karo ir bėgimo iš tėvynės 
metu, o asmeninės ambicijos suerzintos iki liguistumo. Visiems įgri- 
sęs, bet neišvengiamas DP šiampas niveliavo ne tik tremtinių medžia- 
ginę buitį ar savitarpio priklausomybę, bet ir reliatyviąją asmens vertę 
bendruomenėje. Dėl perdidelio susikimšimo stovyklose vykdavo nuola- 
tinis asmeninis trynimasis, „dydžių perkainojimas“. 

Mokyklos autoritetas yra ne kas kita, kaip mokytojų kolektyvo auto- 
ritetas. Jis yra brangiausias sėkmingo auklėjimo darbo laidas: Jis 
tačiau pasiekiamas abipusėmis mokytojų ir visuomenės pastangomis. 
Tik abipusėmis! Mūsų varginga tremties mokykla buvo netekusi dauge- 
lio viršinių orumo požymių ir priemonių jam palaikyti. Net ir teisinė 
mokyklos ir mokytojų padėtis, gana aiški LTB statuto ir švietimo nuo- 
statų požiūriu pačioje tremtinių bendruomenėje, buvo visiškai neaiški 
ir nesaugi stovyklų administracijos ir UNRRA (vėliau IRO) bei karinės 
valdžios pareigūnų akyse (britų zonoje). 

Koks saugus ir autoritetingas galėjo kartais būti mokytojo dar- 
bas, gali pailiusiruoti šitoks įvykis. Į vieną lietuvių gimnazinę stovyklą 
Šiaurės Vokietijoje atvyksta vietos apskrities britų DPACCS viršininko 
pavaduotojas, puskarininkis, ir įsako per pusantros valandos (mokykli- 
nio darbo metu —nuo 10,30 val. iki 12 val.) iškelti iš dviejų erdvių 
berniukų bendrabučio kambarių 7 berniukus ir apgyvendinti juos tos 
pačios gimnazijos dviejų mokytojų šeimų gyvenamuose kambariuose. 
Mokytojai protestuoja, bet išsikrausto, nors ir ne per pusantros valan- 
dos, užleisdami savo gyventąsias patalpas bendrabučio vaikams. Ta 
procedūra buvo sekama to paties pareigūno, vykusio kelis kartus iš 


r 


miesto į stovyklą (12 km) automobiliu. Rezultatas: 7 mokiniai iškraus- 

tyti iš jiems gimnazijos ir stovyklos administracijos skirtų ir įrengtų pa- 
talpų į tris nedidelius kambarėlius, o iš šių iškraustyta dvi mokytojų 
šeimos: viena iš tėvo-mokytojo su dviem sūnumis-mokiniais į buvusias 
bendrabučio patalpas, o kita dviejų mokytojų su mažu vaiku šeima su- 
kimšta į vieną drėgną ir niūrų kambarį. Šis sauvalios aktas buvo pa- 
darytas be gimnazijos vadovybės žinios, tik stovyklos komendantui da- 
lyvaujant. Gimnazijos mokytojų taryba, susirinkusi tą pačią dieną, ap- 
svarstė įvykį, užprotokolavo kolektyvinį protestą ir išsiuntinėjo visoms 
tiek vietos DPACCS, tiek ir kitoms atitinkamoms institucijoms. Vėliau 
paaiškėjo, kad šis britų „globos“ pareigūnų žygis buvo padarytas tik 
grynai asmeninio keršto prieš vieną tų mokytojų motyvais, o priedanga 
tam žygiui patarnavo motyvas, kad bendrabučio patalpos buvusios per 
prastos ir neprižiūrimos, o minėti mokytojai pergerai gyvenę. 

Kaip gi reagavo tėvai į tokį mokyklos ir visos stovyklos autonomi- 
jos pažeidimą? Už keturių dienų įvykusiame po to visuotiniame gim- 
nazijos mokinių tėvų susirinkime gimn. direktorius pakankamai ryš- 
kiai išdėstė tėvams tokių reiškinių daromą žalą mokyklos prestižui 
ir visoms jos auklėjamosioms- pastangoms. Jokių diskusijų tuo klausi- 
mu nebuvo. Ir naujai išrinktas tėvų komitetas šiuo reikalu jokio žodžio 
netarė. Kas gali žinoti, ką tėvai galvojo? Gal tai, kad „prieš vėją nepa- 
pūsi“? Tačiau dar prieš aną nelemtą įvykį vienas iš tėvų (diplomuotas 
žmogus), nepatenkintas mokytojų tarybos nutarimais, buvo gimnazijos 
direktoriui prasitaręs „sutvarkysiąs“ jo pyktį kėlusį reikalą su anglų 
puskarininkio pagalba! 

Mokykla neteko savo pirmystės (tremties pradžioje buvusios) 
aureolės dar ir „emigracijos karštligės“ poveikyje. Tėvai bandė sa- 
vo laimę įvairiose emigracijos „schemose“, vaikai, metę mokęsi, toli 
išvykdavo iš stovyklų. Kartais klasių globėjai (auklėtojai) nebežino- 
davo, kas laikytinas mokiniu, o kas jau ne, nes dažnai nei tėvai, nei 
mokiniai, praleisdami mokslo dienas, nesiteikdavo užeiti į mokyklą ir 
pasisakyti nutraukią mokslą. Patys mokytojai turėdavo teirautis, kas 
dar teiksis lankyti mokyklą. Mokyklinė drausmė dėl to žymiai pašlijo. 

Šia proga tenka paryškinti vieną stambiųjų stovyklinio auklėjimo 
spragų. Stovykla, kompaktiškai jungdama tam tikrą žmonių būrį bend- 
ruomeniniam gyvenimui, teikė progų labai glaudžiam bendravimui pe- 
dagoginių pastangų srityje. Tatai ypač žymėtina, kalbant apie stovyklas, 
kurios savo laiku ir kūrėsi daugiau - mažiau mokykliniam uždaviniui. 
Tačiau ir jose kontaktas tarp mokyklos ir tėvų retai kur buvo pa- 
kankamas. Galima tik įsivaizduoti, kaip našios būtų buvusios šeimų ir 
mokyklų pedagoginės pastangos, jei ryšys tarp minėtų veiksnių būtų 

buvęs vykdomas nuolatinių pasitarimų ir konsultacijų forma. Tai buvo 
galima bent pradžioje, kai tėvams labai rūpėjo duoti savo vaikams moks- 
lo žinių, o mokytojus traukė prie darbo jų profesinė sąžinė ir meilė | 
darbui. Tokie bendri tėvų ir mokytojų pedagoginiai „seminarai“ buvo 
galimi ar visos mokyklos ar paskiros klasės apimtyje, destis kuriuo 
reikalu ar tema būtų buvę renkamasi. Daugelyje stovyklų tėvai buvo 
sukviečiami tik metinių susirinkimų proga, kai buvo renkamas švietimo 
nuostatų numatytasis tėvų komitetas. 

Nereikia pamiršti tų reiškinių, kurie rodė, kad ir patys mokytojai 
buvo paveikti stovyklinės atmosferos negerovių. Idealistai mokytojai 
vos vilko sunkią pareigų naštą, norėdami ištesėti savo profesiojos dar- 
be ir visur ten, kur pareiga šaukė. Tačiau ir jie pavargdavo. Buko 
pamažėle jų energija ir mažėjo jėgos. Ir jie užsikrėsdavo apatija ir 
pareigingumo stoka. Mūsų Kelio Nr. 16, 1948, skaitome mokytojo M. 
Stonio straipsnį „Šis tas apie mokyklinę drausmę“, kuriame teisingai 
apibūdinama pašlijusi moksleivijos drausmė ir nusakoma to pašlijimo 
priežastis. Ten pat pateikiamas ir pluoštas pačių mokytojų drausmės 
smukimo faktų (vėlavimosi į pamokas, jų praleidinėjimo, streikavimo ir 
pan.). Straipsnio autorius pabaigoje apeliuoja į Švietimo Valdybą, ti- 
kėdamasis ją imsiantis reikiamų priemonių mokyklinei drausmei su- 
stiprinti. 

Apimant mintimis visa, kas čia kalbėta auklėjimo ir drausmės 
klausimu, tenka pažymėti, kad jokie naujieji nuostatai ar papildytos 
taisyklės nedarė efektingos įtakos gyvenimo ir darbo eigai ano meto 
tremtinių mokyklose, kai truko pedagoginio optimizmo tų mokyklų 
mokytojams. Optimizmas juk glaudžiai susijęs su žmonių auktualiąja 
gyvenimožiūra, nemažiau, žinoma, ir su jų pasaulėžiūra. Be šių aplin- 
kybių, reikia prisiminti ir tai, kad jau mūsų tremties švietimo veiklos 
pradžioje buvo padaryta klaidų, kurios gana skaudžiai atsiliepė vėliau. 
Pamėginsime keletą jų paminėti. “ 

Mums, lietuviams, gana būdinga ta savybė, kad beveik visur ir 
visuomet jei ne vėluojamės, tai tikrai niekur nepasiankstiname. Tatai 
kyla iš mūsų lėtokų psichinių reakcijų, valingumo stokos ir dažnoko 
polinkio atidėti reikalus rytdienai. Suspietimas geriausių ir reikalingiau- 
sių intelektualinių bei meninių jėgų į tam tikrus centrus DP regla- 
mentacjos pradžioje buvo dar galimas. Nesusigriebta laiku ir nesusi- 
tarta, kur kam spiestis. Atsitiktinai geriau tai pavyko prancūzų ir, iš da- 
lies, amerikiečių okupacinėse zonose. Būta tuščių ambicijų, nepaslan- 
kumo, pavydo ir kitų silpnybių po truputį. Susiorganizavusi Švietimo 
Valdyba buvo negausi savo narių skaičiumi ir fiziškai neaprėpė uždavi- 

Britų zonos aukštesniųjų mokyklų lituanistų ir fizikos-matematikos mokytojų kon- 
ferencija Neustadt'e a. Rbge. 1947 m. gruodžio 3-5 d.d. Pirmojoje (sėdinčiųjų) eilė- 
je matomi visi trys profesoriai Biržiškos, konferencijos iniciatorius ir šaukėjas (6-as 
iš kairės) Britų zonos vyr. inspektorius Matas Krikščiūnas, 9-as ir 10-as — A. Rin- 
kūnas ir V. Čižiūnas. 


nių visumos, gulusios ant jos pečių. Pamėginusi decentralizuoti švieti- 
mo administravimąjlgai užtruko su kompetencijų zoniniams įgalioti- 
niams nužymėjimu ir su apygardinių inspektorių parinkimu. Kai kur 
periferijoje būta nesusipratimų; administruojamieji organai ne visuo- 
met įstengė ar norėjo nuodugniau ištirti priežastis. Tais atvejais laimė- 
davo „kietesni“ žmonės, tačiau mokyklai tatai nieko teigiamo nesuteik- 
davo. Tam tikrai daliai pačių mokytojų dar buvo toli iki tikrojo 
demokratizmo supratimo ir iš jo išplaukiančios tolerancijos. 

Gana stambus buvo minusas švietimo darbui, kad pačioje darbo 
pradžioje nesuorganizuota visų trijų zonų tremtinių šviesuomenės kon- 
ferencijos. Tatai buvo galima padaryti jau 1946 metais, nes susisiekimas 
geležinkeliais Vakarų zonose nors ir sunkus, betgi įmanomas buvo. 
Amerikiečių zonoje įvykdyta bene keturios konferencijos: visų trijų 
zonų gimnazijų direktorių (1946.1.12), vėliau (1946.VI.19) visų zonų 
pradinių mokyklų inspektorių, po to amerikiečių zonos gimnazijų bei 
progimnazijų mokytojų lituanistų (1947.VII.10-11 dd. Wuūrzburge). Pa- 

staroji konferencija buvo reikšminga savo vertingais referatais ir nu- 
tarimais, 

Tokių konferencijų stoką jautė britų zonos mokytojai, visą laiką 
tik iš spaudos ir iš Švietimo Valdybos aplinkraščių sėmę sau inspira- 
cijų profesiniam darbui ir kultūrinėms pastangoms. Nors pavėluotos, 
bet našios (ypač lituanistikos požiūriu) buvo britų zonos aukštesniųjų 
mokyklų lituanistų ir fizikos-=matematikos mokytojų konferencijos Neu- 
stadte a. Rbge 1947.XII.3-5 dd. ir pradinių mokyklų vedėjų konferencija 
ten pat 1948.IV.16-18 dd. Abi šios konferencijos įvyko vyr. inspektoriaus 
Mato Krikščiūno iniciatyvos ir Neustadto YMCA Training Centre 
direktoriaus paramos dėka. 

Baigiant šiuos samprotavimus apie mokymo-auklėjimo sąlygas ir 
galimybes tremtyje, būtina sustoti dar kartą prie mokyklinės jaunuo- 
menės savarankumo, atsakingumo, tolerancijos ir visų kitų tikrojo de- 
mokratizmo dorybių ugdymo klausimo. Jaunimui daug padeda bręsti 
tautiškai-pilietiškai jo paties organizacijos. Tremties mokyklų sienose 
veikė trys moksleivių organizacijos (studentų organizacijų bei sambū- 
rių čia neįskaitome): skautų, ateitininkų ir vad. kudirkiečių. Visos jos 
veikė kilnių tikslų ir uždavinių programose inspiruojamos, suaugusiųjų 
globojamos ir vadovaujamos. Stigo joms reikiamo aktingumo, veržlu- 
mo į idealų aukštumas ir kas svarbiausia, savarankumo. Tą savaran- 
kumą ugdytis savyje turėjo padėti jaunimui vyresnieji, ypač pedagogai. 
Deja, vyresnieji — tėvai ir mokytojai — patys gyveno slėgiančioje lais- 
vojo žmogaus iniciatyvą ir energiją stovyklinio gyvenimo atmosferoje. 


Tremties švietimo įtaka mūsų dabartinei išeivijai 


Tremties švietimas, emigracijai didėjant, palaipsniui siaurino savo 
veiklos ribas ir pobūdį. Tremtinių bendruomenei retėjant, mokyklos 
taip pat retėjo arba mažino savo darbo apimtį. Vienur stipriau, kitur 
silpniau veikusi tremties mokyklinė sistema aižėjo, iro ir nyko be pers- 
pektyvų vėl atgyti ir įsigyventi nežinomoje krinkančios bendruomenės 
ateityje. 

Tačiau ši trumpalaikė tremties mokyklinė sistema (jei taip iš viso 
galima aptariamą švietimo visumą vadinti) savo paskirtį atliko. Švieti- 
mo organizatoriai ir veikėjai ano gyvenimo sąlygose atliko didelį, 
vietomis net beviltiškose aplinkybėse vykdytą, darbą. 

Prie jo pasyvo priskaitytina viešpatavusi bendrojo (gimnazinio) 
lavinimo pozicija, nerealus ir neefektingas antrojo laipsnio pradinės 
mokyklos paskelbimas, amatų mokyklų ir įvairių kursų nepastovumas 
ir greitas nykimas, vadovėlių ir bibliotekų stoka, periodinės spaudos 

nepanaudojimas pedagoginiams klausimams nagrinėti, bendrojo žurna- 
lo moksleivijai stoka, taip pat ir menka fizinio auklėjimo organizacija 
mokyklų sienose. 

Tenka kiek apgailėti ir tai, kad suaugusių švietimas visą laiką iš- 
buvo partizaniškų pastangų objektu. Nei švietimo vadovybė, nei vie- 
nintelė pedagogų organizacija — Lietuvių Mokytojų Sąjunga — šioje sri- 
tyje nieko nauja nebuvo padariusios. Įvairių stovyklų kursai suaugu- 
siems ar vad. liaudies universitetai nebuvo gavę jokių instrukcijų bei 
potvarkių šiuo reikalu. Tačiau tai, kas kai kuriose stovyklose buvo pa- 
daryta atsidėjusių idealistų dėka, buvo nemažas įnašas mūsų tremties 
švietimo ir kultūrinių pastangų sumai. 

Pateisina šį pasyvą visiems bendra DP buitis, apsunkinusi ir cent- 
rinių įstaigų bei organų pareigūnams jų uždavinių vykdymą. 

Šviesioji švietimo organizacijos ir ir viso darbo pusė vertintina iš 
šių faktų: turėjome didelį ir beveik pakankamą vaikų darželių, pra- 
dinių mokyklų ir gimnazijų bei progimnazijų tinklą, turėjome nemažai 
įvairių kursų, tose visose mokyklose dirbusių mokytojų; švietimo vado- 
vybė buvo laiku suskubusi parengti mokyklinio darbo taisykles, moks- 
lo planus ir pamokų lenteles, sukontroliavusi ir galimai išlyginusi mo- 
kymą įvairių laipsnių mokyklose, surinkusi mokyklų ir kitų švietimo 
įstaigų statistiką praktiniam reikalui ir mūsų švietimo istorijai, net ėmu- 
sis tvarkyti mokytojų cenzo reikalus. 

Gražų ir garbingą puslapį mūsų tremties švietimo istorijoje užims 
studentijos ryžtas ir patvara. Tremties bendruomenei, gyvenusiai sun- 
kiose benamių sąlygose be aiškių perspektyvų ateičiai, didelis (apie 
2000) studentų skaičius įvairiose Vokietijos, Austrijos, Italijos, Švedijos, 
Šveicarijos ir kitų kraštų aukštosiose mokyklose buvo jos garbė ir pa- 
sididžiavimas. Kad tos studentijos, vargusios ir pusbadžiu gyvenusios, 
pastangos buvo gana sėkmingos, liudija nemažas studijas baigusių, dok- 
torantų ir daktaro laipsnį įgijusių skaičius. Didelį vaidmenį studen- 
tijos moralės stiprinimui turėjo studentų organizacijos. 

Pradedant 1949-ais metais iš įvairių Vokietijos stovyklų sklaidėsi 
ir kūrėsi tolimuose užjūrių kraštuose visa tremties bendruomenė su jos 
mokykliniu jaunimu ir mokytojais. Moksleivija ir studentija tęsė savo 
mokslą jau naujose imigruotųjų kraštų gyvenimo sąlygose ir svetimo- 
sios kultūros poveikyje. 

Taip baigėsi tragiškojo egzodo bendruomenės etapas ir prasidėjo 
jos įsijungimas į naują svetimų šalių gyvenimą su senąja tautiečių 
išeivija arba ir visai be jos. Po dviejų su viršum dešimtmečių, nuėjusių 
į praeitį ir jau netaip dažnai prisimenamų, buvusiems tremties bend- 

ruomenės nariams — tėvams, jų vaikams ir mokytojams — verta ir 
reikia mintyse retkarčiais apsistoti ties klausimu: kas būtų buvę, jei 
anų penkerių metų bėgyje nebūtų buvę organizuoto. savojo tautinio 
švietimo mokyklose, kursuose, institutuose ir net jungtiniame Pabaltijo 
tautų universitete (Hamburge 1946, Pinneberge 1947-49 m.)? 

Tremties švietimo organizacija apsaugojo jaunimą nuo pragaištingo 
dykinėjimo beviltiškoje kasdienybėje, suteikė galimybę naudoti tą pa- 
čią kasdienybę prasmingam darbui, neleido gaišinti brangaus mokykli- 
nio amžiaus, užtikrindama lengvesnį įstojimą į mokslinimosi vagą imi- 
gruotuose kraštuose. Gausi studentija ir keli šimtai (8007) abiturientų 
buvo įsiliejančios į užjūrių išeiviją tremtinių bendruomenės avangar- 
das aukštosiose mokyklose. Iš to avangardo su laiku išaugo gausus pro- 
fesionalų, aukštųjų mokyklų profesūros narių ir, aplamai, aukščiau so- 
cialinėmis pakopomis iškilusių tautiečių būrys. Deja, niekas jų skai- 
čiaus ir socialinės padėties bei vaidmens nesuregistravo išeivijos bend- 
ruomeniniams reikalams. Jų buvimas Pasaulio Lietuvių Bendruomenėje 
ir poveikis jai toli gražu ne visur jaučiamas ir pastebimas. Didelė dalis 
mokslus baigusių naujųjų ateivių vaikų, viešpataujančios gyvenamoje 
šalyje kultūros absorbuota, laikosi nuošaliai nuo lietuviškosios bendruo- 
menės. Nuolat atsinaujinančios akademinio jaunimo gretos taip pat 
vis dar nėra pakankamai plačiai organizuotos ir aktyvios tautinės 
kultūros baruose. 

Čia aptariamų jaunųjų kartų tėvams iš tremties atsidūrus išeivi- 
joj, tautinis švietimas nebuvo užmirštas. Jo idėją gaivino ir ėmėsi vyk- 
dyti tie patys žmonės, kurių dauguma dirbo tremties mokyklose. 
Tačiau atsirado ir didelis skirtumas jų darbo aplinkybėse: visi naujieji 
ateiviai turėjo imtis darbo duonai kasdieninei, bet vadinamas lituanis- 
tinis švietimas savaitgalio mokyklose vėl sunkino tų pačių mokytojų 
buitį, kaip savanoriška prievolė po visos savaitės dažnai sunkaus fi- 
zinio darbo fabrikuose. 

Per vieną ir kitą dešimtmetį prasikūrusioje naujųjų ateivių vi- 
suomenėje tebesireiškia daugelyje atvejų ta pati pasyvi „lagerinė“ dva- 
sia ir laikysena gyvybinės tautinio išlikimo problemos atžvilgiu. Todėl 
ir 1969-ais — Šeimos ir tautinio švietimo — metais JAV Lietuvių Bend- 
ruomenės švietimo vadovybės ketintas lituanistinių mokyklų mokinių 
skaičius pakelti iki 5.000 liko nepasiektas, taip pat ir T. t. Pranciškonų 
gimnazija berniukams po 13-0s gyvavimo ir veikimo metų dėl suma- 
žėjusio mokinių skaičiaus turėjo užsidaryti. 

Tremties lietuviškoji mokykla atliko didelį ir nelengvą uždavinį, 
suteikdama ano meto tremtinių jaunimui mokslo pagrindus, stiprindama 

jo tautinę sąmonę ir bent kiek parengdama jį nežinomai ateičiai. Anoji 
tremties mokykla dabar tebėra išlikusi tik dokumentų punduose Pasau- 
lio Lietuvių Archyve, buvusių mokytojų prisiminimuose ir mok. V. Liu- 
levičiaus dokumentų rinkinyje. 

Išeivijos lietuviškasis švietimas palengva pereina į jaunųjų kartų 
rankas. Sunkus jis, kartais beviltiškas — tikras Sizifo darbas, bet labai 
prasmingas. 

ABSTRACT 


LITHUANIAN EDUCATION IN DISPLACED PERSONS CAMPS 
VACLOVAS ČIŽIŪNAS 


The mainstay of a nation's sovereignty is its ability to maintain 
a viable system of national education, which would preserve and trans- 
mit the nation's cultural heritage. When people are displaced from their 
country they lose the rights and means to the free and independent 
education of its youth in terms of national ideals and cultural education. 
The ability for a nation to maintain and educate its young so that 
cultural sensitivity and national consciousness can be instilled is of 
extreme importance to the maintenance of national identity. The 
Lithuanian nation during the World War II losts its national sovereign- 
ty, and thus lost its right to control education to the aggressor. With 
this loss came a concurrent crisis in national education. Many Lithua- 
nians fled their native land and took shelter in various displaced per- 
sons camps in Germany 

The Lithuanian people were able to maintain some degree of 
national sovereignty and thus continue the education of its young in 
the DP camps. Within the confines of the DP camps developed a net- 
work of schools, courses, and cultural organizations. The initiative for 
the establishment of this network came from Lithuanian teachers and 
intellectuals. The major role was played by teachers who bore the 
responsibility for the organization and implementation of the total edu- 
cational system. 

The establishment of an educational system was no easy task. 
Travel and communication between various DP camps was very diffi- 
cult. There were 70,000 Lithuanians scattered throughout three differ- 
ent occupation zones in Western Germany. In various places UNRRA 
and latter IRO were not receptive to the idea of independent cultural 
education and autonomous cultural activity. Even where such condi- 
tions did exist a vast network of schools and courses were operant. 
The network was organized under the leadership of the Board of Edu- 
cation of the Community of Lithuanian Displaced Persons. The Board 
operated from Wiesbadand later from Kassel - Mattenberg. The coordi- 


163(29) 


nation of educational and cultural activities was carried out by represen- 
tatives of the controlling governments within each zone. 

The school as an institution is composed of students, teachers, and 
objectives or goals, for which they meet and work. The work of the 
Displaced Persons Schools was conditioned by the cultural atmosphere 
within the camps. The major factor within the cultural atmosphere 
was the family structure. Displaced families had a much harder time 
trying to meet their educational responsiblities because they were out- 
side of their natural environment which provided a cultural atmos- 
phere and cultural opportunities. In the DP camps the biological sur- 
vival factor was overriding for both young and old. This fact as well as 
the very poor physical condition of the schools made the teachers job 
even more difficult. Differences between the French, English, and U.S. 
Military Government directives, as well as UNRRA -IRO regulations, 
hindered the implementation of school programs. Various decisions of 
local DP camp administrators made the legal status of both schools and 
teachers unclear and at times unsafe. 

As emigration schemas began to take shape and the emigration 
started the work of the schools suffered and diminished. Neverthe- 
less during the period 1946 - 1950 much was accomplished to strengh- 
ten Lithuanian education: (1) The school network included every level 
of education; (2) A number of teacher conferences were held; (3) A 
complete curriculum was prepared; (4) Series of textbooks were pu- 
blished; (5) A system of control and inspection was established; and 
(6) Youth organizations were re-established. 

Over 2,000 students attended institutions of higher education 
throughout Western Europe. Many also attended the Baltische Uni- 
versitaet (Hamburg, 1946 and then Pinneberg, 1947 - 1949). 

The Lithuanian community by 1949/1950 had to a large degree emi- 
grated to various countries of the free world. This emigration from 
displacement did not release them from their responsibilities to pro- 
vide the young with cultural sensitivity and to develop within the young 
national awareness, national consciousness. 


ČIŽIŪNAS, VACLOVAS. pedagogas g. 1900 m. 


S. Daukanto mokytojų seminarija 1927 m.; VDU humanitarinių mokslų fakultetą 
lankė 1927-1931 ir 1938-1939 m.; Vilniaus Universitetą baigė 1942 m. 

' Atskirai išleidęs: Vadovą po Kauną ir apylinkes, 1935 m.; ko-autorius: Lietuvos 
Istorija IV, V ir VI pradžios mokyklos skyriams, 1936 m.; Aplinkos ir tėvynės pa- 
žinimo metodikos metmenis, 1938 m.; Liaudies kultūros problemos, 1939 m.; Istori- 
jos vadovėlius V ir VI skyriui, 1940 m.; ir Tautinį Auklėjimą Šeimoje, 1953 m. 
ADRESAS: 245 East 27th Street, Paterson, N.J. 07514 

Iš varpininkų veiklos Žemaitijoje 


Prieš eilę metų turėjau čia, Chicagoje, įdomų susitikimą su žmo- 
gumi, savo pasakojimu nušvietusiu sąlygas, kuriomis turėjo veikti Že- 
maitijoje caristinės Rusijos laikais mūsų tautinio atgimimo veikėjai ir 
kaip į jų darbą žiūrėjo kaimiečiai - žemaičiai. 

Vieną dieną užėjau į kepyklą greta Šv. Kryžiaus bažnyčios nusi- 
pirkti juodos, kaimiškos duonos, kurios ten buvo galima gauti. Senukas 
pardavėjas, kurio pavardę deja pamiršau, prašneko į mane gražia že- 
maičių tarme, skirtinga nuo manosios švėkšniškės. Užsimezgė pasikalbė- 
jimas, iš kurio paaaiškėjo, kad jis yra kilimo nuo Kelmės miestelio. 
Kuomet pasisakiau esąs nuo Švėkšnos, jis man pasakė, kad yra buvęs 
Švėkšnoje tik vieną kartą, kaip supratau, apie 1905 m., bet Švėkšnos 
kaip ir nematė, nes buvo nakties metu. Paklaustas dėl tokio trumpo nak- 
tinio vizito priežasties, senas žemaitis paaiškino, jog tą naktį yra nuvežęs 
į Švėkšną pas dr. Rugį rašytojos Žemaitės sūnų A. Žymontą iš Kelmės, 
ilgesnį laiką vėliau dirbusį Chicagos Naujienose. Žymontas matomai 
slapstėsi nuo rusų policijos ir norėjo bėgti per Prūsiją į Ameriką. Tuo 
tikslu jis ir vyko slaptai pas mano tėvą dr. Juozapą Rugį, pas kurį no- 
rėjo gauti laikiną prieglobstį ir pagalbą pereiti per sieną. Ar Žymontas 
buvo iš anksto susitaręs su dr. Rugiu, pasakotojas man nepasakė. Va- 
žiavimas buvo tiek slaptas, kad pasakotojas net bijojo užsukti į dr. Ru- 
gio namų kiemą ar ilgiau sustoti Švėkšnoje. Jis, atvežęs Žymontą prie 
dr. Rugio namo, paliko jį gatvėje ir, apsukęs arklius, tuoj nuvažiavo 
atgal, nematęs nė dr. Rugio. Poilsiui jis sustojo kiek toliau nuo Švėkš- 
nos, kad pats neįkliūtų ir nesukeltų įtarinėjimų dr. Rugiui. Žymontas, 
kaip žinoma, su dr. Rugio pagalba perėjo Prūsijos sieną ir laimingai 
pasiekė Ameriką. 

Tas pasakojimas pailiustravo, kaip konspiratyviai turėjo veikti dr. J. 
Rugis, kuris buvo kaip ir varpininkų atstovas plačiojoje Žemaitijos sri- 
tyje, ir su kokiu ypatingu atsargumu vyko iškeliavimai iš rusų valdomos 
Lietuvos tų žemaičių, kurie dėl savo veiklos turėjo slapstytis ir apleisti 
Lietuvą. Dr. J. Rugio tautinė, visuomeninė ir politinė veikla buvo ma- 
tomai labai plačiai žinoma tų laikų Žemaitijoje. Pagal anų laikų stan- 
dartą, Kelmė buvo labai toli nuo Švėkšnos, bet žinios apie dr. Rugį ir jo 
veiklą buvo pasiekusios ir Kelmės apylinkes. Nežiūrint tokio išgarsėji- 

mo, jokio tos veiklos išdavimo nepasireiškė. Tas įrodo, kiek žemaičiai 
buvo jau tautiniai susipratę ir susiklausę. Kiek girdėjau ir kiek patsai 
atsimenu, jokių įskundimų ar provokacijų iš kaimiečių pusės nebuvo. 
Jei ir pasitaikydavo kaimiečių, kurie vienu ar kitu būdu bendradarbia- 
vo su rusų polcija, tai buvo išimtys. Viena tokių išimčių buvo, pvz. švėkš- 
niškis A. Daukša iš Skomontų kaimo, pagal Vaclovo Biržiškos surinktas 
žinias, paties dr. Rugio demaskuotas. Tokios išimtys buvo retos ir nuo 
jų mokėta apsisaugoti. 

Vienok rusų politinė policija - žandarai įtarinėjo dr. Rugį dėl jo 
veiklos, ir jo namuose pasitaikydavo kratų, kurios paprastai baigdavosi 
laimingai, nes įtartina ar draudžiamoji medžiaga nebuvo ilgai laikoma 
namuose arba laiku paslepiama. Be to, mano tėvas mokėjo sugyventi su 
Švėkšnos žandarais ir viešosios policijos tarnautojais. Atsimenu, kad 
Naujųjų Metų ir Velykų švenčių proga tie Rusų imperijos Lietuvoje 
žemesniojo rango saugotojai, vietos uriadnikas ir žandarai ateidavo svei- 
kinti mano tėvą. Jie nebuvo kviečiami prie stalo, o tėvas juos priimdavo 
savo kabinete ir švenčių proga įteikdavo dovaną: tam tikrą skaičių rub- 
lių, pagal „činą“. Todėl net pasitaikydavo, kad žandarai patys pranešdavo 
apie būsimos mūsų namuose kratos grėsmę ypatingai tada, kuomet kas 
nors slapstėsi mūsų namuose. Tuo būdu, pvz., vienas žandaras praeida- 
mas įspėjo mano motiną, buvusią darželyje prieš namus, jog jiems žino- 
ma apie slapstymąsi mūsų namuose būsimojo Nepriklausomybės akto 
signataro dr. J. Šaulio. Jis galėjo būti laiku saugiai pervežtas per Prū- 
sijos sieną ir išvyko dr. Rugio finansiškai padedamas į Šveicariją. 


Ir taip aukštesniųjų rusų pareigūnų būta gerų ir padorių žmonių, 
ir mano tėvas mokėjo su jais palaikyti diplomatinius santykius, o su kai- 
kuriais ir draugiškai sugyventi. Tas įam padėdavo išlaikyti atitinkamą 
statusą rusų valdžios atstovų akyse. Tarp tokių draugų atsimenu ypa- 
tingiems reikalams tardytoją Mandriką, gyvenusį Tauragėje, ir Žem. 
Naumiesčio aukštą pareigūną Lodyženskį. Kai kurie jų pasiekė vėliau 
net labai aukštų pareigų, kaip pvz. P. A. Stolypinas, tapęs vidaus reika- 
lų ministeriu ir ministeriu pirmininku. Pastarasis ir vėliau savo senų 
draugų neužmiršo, nedarydamas išimties ir lietuviui dr. Rugiui. Lody- 
ženskio sūnus buvo paskirtas kažkur vicegubernatoriumi, o mano tėvui 
buvo pasiūlyta aukšta gubernijos gydytojo vieta; tai tėvui sudarė daug 
rūpesčio — jis mandagiai atsisakė. Kuomet reakcijos laikais, Aleksand- 
rui III užviešpatavus, dr. Rugiui grėsė ištrėmimas iš Lietuvos į Rusijos 
gubernijas, jo draugai — rusai padėjo jam tokio ištrėmimo išvengti, 
ir jis galėjo toliau tęsti savo tautinį darbą Žemaitijoje. 


Inž. Jonas Rugis 

MŪSŲ MIRUSIEJI 


d r. N ' 


J. Rugis (1928 m. foto) Povilas Žilys (1926 m. foto) 


Inž. Jonas Kazimieras Rugis, mirė 1968.XI.24 d. Chicagoje. Gimęs 
19011I4 d. Švėkšnoje, Tauragės apskr. Mokėsi Palangos progimnazi- 
joje, I-jo Pasaulinio karo metu — Mogilove ir Vilniuje. 1921-1924 m. mo- 
kytojavo Švėkšnos Saulės d-jos gimnazijoje, dėstydamas joje lotynų 
kalbą ir istoriją. Aukštuosius mokslus ėjo Belgijoje, Gente, kur 1928 m. 
gavo chemijos inžinieriaus diplomą. Grįžęs į Lietuvą trejus metus tar- 
navo Prekybos Departamento ekspertu-chemiku ir pramonės skyriaus 
vedėju. 1938-39 m. Energijos Komietete dirbo mokslinio tyrinėjimo dar- 
bą, Lietuvos elektrifikacijos plėtimo ir cemento fabriko statybos klausi- 
mais. 1940-1944 m. buvo Kauno Aukštesniosios Mokyklos dėstytojas ir 
vicedirektorius, gi 1944 m. rudenį vėl mokytojavo Švėkšnos gimnazijoje. 

Atsidūręs tremtyje Schoenfeldo lietuvių stovyklos gimnazijoje dėstė 
chemiją ir buvo tos stovyklos lietuvių komiteto vicepirmininkas. Vėliau 
perėjo dirbti į UNRRA ir IRO dalinius Tettnage, Konstancoje ir 
Ebingene. 1948 m. dalyvavo tarptautinėje IRO konferencijoje, Šveica- 
rijoje. Apie savo darbą su UNRRA ir IRO velionis paskelbė savo atsi- 
minimus Tautos Praeities T/8 knygoje. 1949 m. atvykęs į JAV dirbo įvai- 
riose pramonės laboratorijose tyrimo chemiku, gi nuo 1958 m. iki 1965 m. 
profesoriavo River Forest, Illinois, esančiame Rosary College. Paskuti- 
niaisiais metais dirbo „American Medical Association“ vaistų departa- 
mente kaip Europos kraštų mokslinės literatūros vertėjas ir analiza- 
torius. Laisvai vartojo visą virtinę Europos kalbų. 

Nors buvo baigęs tiksliuosius mokslus, kur jo specialybinius darbus 
ribojo fizikos bei chemijos formulės, vienok gyvenime labiau linko prie 
humanitarinių ir filosofijos mokslų, ir pasireiškė kaip gabus pedagogas. 
Lietuvoje parengė ir išleido, Technikos mokyklai, kūro technologijos 
vadovėlį. 1956 m. Chicagoje išleido Švėkšnos, savo tėviškės monogra- 
fiją. Technologijos, bendrais organizaciniais bei visuomenės aktualiais, 
o taip pat ir Lietuvos istorijos klausimais rašė Tautos Ūkyje, Geležinke- 
lininke, XX Amžiuje, Technikos Žodyje, Aiduose, Ateityje, Drauge, 
Sėjoje, Naujienose, Tautos Praeityje ir kit. Lietuvių profesorių draugi- 
joje buvo vicepirmininkas ir Lietuvos universiteto monografijai parengti 
komisijos sekretorius. Veikliai dalyvavo ALIAS darbuose. Buvo vienas 
Lietuvos Istorijos Draugijos steigėjų ir ilgalaikis tos draugijos valdybos 
narys. Pora savo gyvenimo paskutiniųjų metų buvo LID vicepirminin- 
kas. Periodiškai, LID valdybos posėdžiuose, pateikė visą virtinę paskaitų 
pranešimų istorinėmis temomis. Tautos Praeityje paskelbė du didesnius 
rašinius apie Sibiro lietuvių bataliono karių tragediją. Šioje knygoje yra 
įdėtas jo bene paskutinis rašinys apie „Varpininkų veiklą Žemaitijoje“. 


Gen. štabo pulk. Povilas Žilys, mirė 1968.X.26 d. Chicagoje. Gimęs 
1897.V.1 d. Ažagų km., Smilgių vls., Panevėžio apskr. Baigė Panevėžio 
gimnaziją ir Lietuvos Karo mokyklą. Tarnavo kavalerijoje. 1931 m. baigė 
karo akademiją Belgijoje. Buvo kavalerijos štabo viršininkas, ulonų bei 
dragūnų pulkų vadu. Lektoriavo karo mokykloje ir Vytauto D. aukšto- 
joje karo mokykloje, kur dėstė ir karo istoriją. 1944 m. pasitraukė iš 
Lietuvos ir 1949 m. emigravo į JAV. Bendradarbiavo Karyje, Dirvoje, 
Naujienose ir kit., be to leidiniuose: Štabų žinynėlis 1932 m., Seligenstad- 
to DP stovykla 1948, Panevėžys 1964, parašė ir išleido „Suomių-sovie- 
tų karas“ veikalą 1967. Rašė ir paskaitas skaitė, daugiausia, karų isto- 
rijos klausimais. 

„ Adomaitis, V. A. Jamestown, N. D. 
„Alantas, V. Detroit, Mich. 

„ Ališauskas, Kazys, Chicago, Ill. 

„ Ausevičius, Vincas, Chicago, Ill. 
Bakšys, J., Toronto, Canada 

„ Balkūnas, J., kun. Mashpet, N. Y. 

„ Bartkus, Feliksas, kun. Dallas, Texas 

„ Bartkus, J., dr. Chicago, Ill. 

10. Briedienė, Birutė, Chicago, Ill. 

11. Čikagos Aukštesn. Lituanist. Mokykla, 
12. Činčius, K., Toronto, Canada 

13. Daukantas, B., Chicago, Ill. 

14. Deksnys, Antanas, vyskupas, Roma, Italy 
15. Dirmantas, Stasys, prof., Chicago, IIl. 
16. Dumbrienė, Albina, Chicago, Ill. 

17. Eitmanas, Laimutė, West Paterson, N. J. 
18. Gidžiūnas, Viktoras, O.F.M., Brooklyn, N. Y. 
19. Gimbutas, Jurgis, dr., Boston, Mass. 
20. Grincevičius, Česlovas, Cicero, Ill. 

21. Grinius, L., Riverside, Cal. 

22. Gintneris, Antanas, Chicago, Ill. 

23. Griškus, Kazys, Chicago, Ill. 

24. Gudaitis, Kristupas, dr., Chicago, IIl. 
25. Gulbinas, K. kun., West Germany 

26. Gustaitis, Algirdas, Hollywood, Cal. 

27. Indiana University Library 

28. Jakštas, Juozas, prof., Lakewood, Ohio 
29. Janušaitis, Jurgis, Chicago, III. 

30. Jasiūnas, Edmundas, Chicago, Iil. 

31. Jėzuitai, Tėvai, Chicago, Ill. 

32. Jurgėla, C. R., Bethesda, Md. 

33. Jusionis, Jonas, Santa Monica, Cal. 
34. Karalius, J., kun., Shenandoah, Pa. 
35. Karys, Jonas, Bridgeport, Conn, 

36. Kasakaitienė, B., dr. Chicago, Ill. 

37. Kasulaitis, Algirdas, Euclid, Ohio 

38. Kliorė, Bronius, Cicero, IIl. 

39. Krapauskienė, Irena, Chicago, Ill. 

40. Kreivėnas, Juozas, Cicero, Ill. 

41. Kriščiukaitis, B., Boston, Mass. 

42. Kriščunevičius, V., kun., Detroit, Mich. 
43. Kučingis, Jonas, pralotas, Los Angeles, Cal. 
44. Kulpavičienė, Nora, Toronto, Canada 
45. Lapinskas, Juozas, So. Boston, Mass. 

„ Liaukus, Justinas, Woodhaven, N. Y. 

„ Litvinas, Jonas, Chicago, Ill. 

„ Maceika, Antanas, Woodhaven, N. Y. 

„ Makštutis, J., dr., Palos Heights, Ill. 

„ Masilionis, Juozas, Chicago, III. 

„Mikalauskas, B., kun., St. Catharine, Canada 

„ Nacius, Kazys, Chicago, Ill. 

„ Pagojus, Petras, Detroit, Mich. 

„ Pečiūrienė, Juratė, Ann Arbor, Mich. 

„ Petkienė, Vanda, Park Ridge, Ill. 
„Petrikas, J., dr., Caseville, Ill. 

„Plateris, A., dr., Bethesda, Mad. 

„ Pocius, Edvardas, Chicago, Ill. 

„ Prižgintas, V., Hollywood, Cal. 

„ Puleikis, Jonas, Chicago, Ill. 

„ Pupalaigis, Balys, Chicago, Ill. 

„ Pužauskas, Algirdas, Chicago, Ill. 

„ Račkauskas, Jonas, Chicago, Ill. 

„ Raila, St., kun. Maspeth, N. Y. 

„ Raulinaitis, J. A., Los Angeles, Cal. 

„ Raulinaitis, Z. A., Brooklyn, N. Y. 

„ Rudaitis, Zigmas, dr., Chicago, Ill. 

„ Rudis, Marija, Chicago, Ill. 

„ Rudys, Stasys, Michigan City, Ind, 

„ Rūgytė, Alicija, Chicago, III. 

„ Serapinas, Ignas, Chicago, Ill. 

„ Sidrys, Rimvydas, Streator, III. 

„ Songinas, Gendrikas, Chicago, Ill. 

„ Stukas, J., dr., Hillside, N. J. 

„ Šerelienė, Irena, Chicago, Ill. 

„ Škėma, J., Hamilton, Canada 

„ Škudzinskas, Antanas, Dorchester, Mass. 
„ Šmulkštienė-Griniutė, Laimutė, Chicago, Ill. 

